
Napomena uz drugo izdanje Filozofske hrestomatije 

Filozofska hrestomatija Matice hrvatske, koja je po- 
čela izlaziti prije više od 2 desetljeća, ostvarivši plan, 
zacrtan prije četvrt stoljeća, po kojemu je tom izdanju 
bio dan zadatak da posluži populariziranju filozofske 
misli kod nas pa je dakle bilo namijenjeno širokom kru- 
gu čitalaca, već je davno nestala s knjižarskog tržišta. 

No kako se njena prosvjetiteljska potreba sve jače 
osjeća u našoj sređini, to su surađnici toga izdanja, iako 
se kod mnogih problema kritički odnose prema svojim 
tadašnjim interpretacijama, ipak dopustili izdavaču da 
njihove tekstove izda — uz dva manja izuzetka! — u 
tada napisanom obliku. 

Izlazi, dakle, cjelokupno reprint-izdanje svih 12 sve- 
zaka, da bi se udovoljilo velikoj potražnji naše čitalačke 
publike zainteresirane za filozofiju. 

Prvo izdanje ove knjige objavljeno je godine 1958, a 
drugo izdanje godine 1979. 


Urednik 







1. KOZMOPOLITSKI POGLED NA SVIJET 


Dolazak se arijskih plemena u Indiju i u Iran iz zajedniČ- 
ke sjeveroistočne pradomovine zbiva istovremeno. Polovinom 
se drugog tisućljeća pr. n. e. spominju u arhivima hetitskog 
carstva, u istočnom dijelu Male Azije, imena indijskih božan- 
stava i drugi arijski izrazi. 'U Mezopotamiji, Siriji i Palestini 
nailazimo također na imena dinastija, koja zvuče indoiranski. 

U 9. st. pr. n. e. javljaju se Medijci na granicama Asiraca 
i Kaldejaca. U 7. st. pr. n. e. razvijaju moćno feudalno carstvo, 
pošto su uspjeli da unište okolne države. Perzijci su došli u 
Iran kao vazalno pleme Medijaca, a svoju su vlast učvrstili 
najprije na jugozapadu Irana. Ranije je ‘stanovništvo tih 
krajeva bilo dijelom dravidskog porijekla. 538. g. propada 
Babilon, a Kir osniva Perzijsko carstvo. Kir je osnivač ahe- 
menidske dinastije, a naziva se i Kambis, što znači »knez 
Kambodže«. Njegov sin Darije ratuje protiv Grka. U njegovo 
carstvo spada i dolina rijeke Inda. U pohodu se na Grčku, 
480. pr. n. e., bbri u perzijskoj vojsci dobar dio indijskih četa. 
U Memfisu su pronađeni indijski kipovi iz istog vremena, što 
pokazuje, da su u to vrijeme indijske trgovačke veze prema 
Zapadu već bile razvijene. Preokret koji se zbiva u to vrije- 
me u razvoju grčkog pogleda na svijet, suprotnost pitagorov- 
skili i mističkih nazora prema homerskoj mitologiji, pripi- 
suje se redovno ovim orijentalnim utjecajima. Aristotel u 
prvoj knjizi »Metafizike« razlikuje od »najstarijih filozofa, 
koji su polazili od fizičkog prauzroka«, pitagorovce, koji su 
se »umiješali« u rasprave prvih. filozofa i produbili ih, a isto 
tako i heraklitovce, kao dvije struje koje su djelovale na 
razvoj Platonove filozofije. 

Ahemenidsko je carstvo oborio Aleksandar Veliki 331. g. 
pr. n. e. Helenistička kultura, koja se nakon toga razvija, 

mglavnom je proizvod sinteze grčkih i perzijskih tekovina, a 
njen se utjecaj osjeća duboko u Aziji. Grčku vladavinu u 
Perzijskom carstvu oborila je invazija Parta, iraniziranog 
skitskog plemena, polovinom 3. st. pr. n. e. Od tada do 3. st. 
n. e. vlada đinastija Arsakida, a zatim dinastija Sasanida do 
polovice 7. st. Ta je posljednja dinastija osobito važna za 
kultumopovijesnu stabilizaciju, te za sređivanje i kanoniza- 
ciju Aveste, 'osnovnog djela Zarathuštrine nauke i mazdaizma 
uopće. Sasanidska država održala se do najezde Arapa, koji 
su je oborili 652. 

Islam je postao osnovom kulture svjetskog značaja tek 
pošto je osvojio Iran i Siriju i došao u doticaj s baštinom 
antičkih tradicija tih zemalja. Vladavina dinastije Abasida, 
od 8. do 13. st., bila je važna za idejnu preobrazbu Irana. 

Iranski udio u razvoju svjetske kulture, osobito od hele- 
nističkih vremena dalje, nije se redovno očitovao u specifič- 
nim površinskim pojavama, pa je zato ostao slabije zamije- 
ćen. No kad zagledamo malo ispod površine velikih zbivanja, 
s kojima je povijest Irana neposredno vezana, nije teško 
uvidjeti, da je ovdje posrijedi kultura, koje je utjecaj bio 
univerzalniji nego na pr. utjecaj izrazitije indijske kulture 
u Starom vijeku. 

U vršenju svoje povijesne uloge Iran je znao da uvijek 
ponovno nađe težište sam u sebi, pa toj svojoj vrlini zahva- 
Ijuje činjenicu, da je nadživio Babilon i Asiriju, Rim i Bizant 
1 arapsku najezdu. Takvo je kulturno samoodržanje pretpo- 
stavljalo znatnu mjeru originalne stvaralačke moći' u svim 
razdobljima. 

Indijska Rig-veda i iranska Avesta potječu iz zajedničkog 
praizvora, no osnovni pojmovi i izrazi, na koje nailazimo na 
jednoj i drugoj strani, dobivaju različit povijesni smisao i 
tumačenje. Dok se indijska misao u vedanti razvila u pante- 
istički monizam, dotle iranskom mazdaizmu najstarijih vre- 
mena Zarathuštra daje dualistički smjer, koji ođređuje odnos 
makrokozmosa i mikrokozmosa, odnos dobra i zla u svijetu. 

Populami opči pojmovi o mazdaističkoj nauci, pa i ter- 
mini kojima se oni redovno izražavaju, odraz su kasnijeg 
razvoja Zarathuštrine nauke. Zato je potrebno, da neke od 
njih prethodno objasnimo. 

Zoroaster je groko ime za Zarathuštru. 1 Ime Zarathuštra 
popularizirao je filozof Nietzsche u naslovu svoga najpozna- 
tijeg djela. Kako u našem jeziku postoji slovo š, koje odgo- 
vara međunarodno usvojenoj transkripciji perzijskih riječi, 
nema razloga da ovdje mijenjamo naučnu fonetiku. — Zara- 
thuštrina se nauka naziva izvorno mazda-yasna. To doslovno 
znači »poštivanje Mazde«. Mazda znači »mudrost«. Imenom 
Ahura-Mazda (»Mudri Gospodin«) Zarathuštra označava vrhov- 
no božanstvo svoje religije, koje je u principu bezimeno i 
apstraktno, kako ćemo u daljemu vidjeti. Mazdaizam je prema 
tome mođemizirani naziv za mazda-yasnu. 

U kasnijem mazdaizmu predstavljaju dualistički princip 
dobra i zla dva personificirana božanstva, čija imena preuzi- 
maju Grci u 4. st. pr. n. e. iz srednjoiranskog jezika, gdje se 
nazivaju Ohrmazd (Ahura-Mazda, grčki Oromazdes) i Ahri- 
man (avestički ahra-manyu, princip zla). Ta su dva božanstva 
(Oromazd i Ahriman) postala populama oznaka za mazda- 
ističku nauku. 

Kult boga Mithre (indijski Mitra) razvio se u doba mlađe 
Aveste i proširio u Egipat, Grčku i Rimsko carstvo. Kao sun- 
čano božanstvo Mithra se postepeno izjednačuje s Ahura- 
Mazdom. Razvoj je Mithrina kulta posljedica oživljavanja 
starije predzoroastrovske religije Arijaca. 2 

RijeČ avesta znači »tekst« (usp. pđli kod Indijaca). Do 
kodifikacije je avestičke književnosti došlo vrlo kasno, ne u 
izvornom obliku, nego u prijevodu na kasniji pahlavi jezik. 
U to su doba osnovni tekstovi bili nerazumljivi bez komen- 
tara — zand. Odatle je nastao francuski naziv »Zend-Avesta«, 
koji se odomaćio u Evropi u doba prosvjetiteljstva, kad su se 
osobito Mohtesguieu i Voltaire počeli zanimati za perzijsku 
mudrost zbog istaknutog položaja koji u njoj ima nauka o 
pravu i državi, a i zbog apstraktnog shvaćanja osnovnih reli- 
gioznih pojmova u izvornoj nauci Zarathuštre. 

Francuz Anquetil-Duperron, kojega smo u dijelu o Indiji 
spomenuli kao prvog evropskog prevodioca upanišada (iz 
perzijskih izvora) pošao je u istočne zernlje, da traži zoro- 
astrovske svete knjige. Nadao se da će ih naći u Indiji, gdje 
do danas živi zoroastrovska vjerska zajednica (Parsi), koja se 


1 Kod neoplatonovaca se i drugih grčkih pisaea (Diogenes Laertius) 
tumači ime Zoroaster kao Astrothites ili obožavalac zvijezda. 

2 Usp. bilj. 19 u dijelu o inđijskoj filozofiji (pogl. o Vedama). 

tamo iselila pred islamskom najezdom. Od njega potječe i 
prvi evropski prijevod avestičkih tekstova, ali ni tu njegovi 
izvori nisu bili posve autentični, niti su mogli da zadovolje 
očekivanja francuskih enciklopedista. Tek se u tridesetim 
godinama 19. st. u Francuskoj jedan od osnivača kompara- 
tivne filološke metode i dobar poznavalac sanskrita, E. Bur- 
nouf , latio ponovno i s više uspjeha prevođenja Aveste i 
uočio prave teškoće tog posla, koje se još i danas nastoje 
prebroditi. 

Na filozof.sk a je i politička shvaćanja u staroj Grčkoj po- 
čeo avestički pogled na svijet utjecati vrlo rano po onim 
istim osobinama, koje su u njemu nastojali da razotkriju i 
filozofi prosvjetiteljskog doba slijedeći podatke grčkih autora. 
Ugled, koji je Perzija uživala kod Grka vidi se jasno već kod 
Eshila. Sofoklo, Euripid i Herodot upotrebljavaju izraz magos 
i govore o perzijskoj magiji. Ta se riječ odnosi na ime perzij- 
skih svećenika, čija društvena struktura i ritualna trađicija 
iskonski odgovara položaju brahmana u Indiji. Aristotel je 
uvjeren, da posao tih magijaca nije bilo vračanje najniže 
vrste, kakvo se u to doba širilo s Istoka u Grčku. Tumačenje 
snova i proricanje budučnosti, kojim su se oni bavili, Aristo- 
tel nije zabacivao. Nauci je magijaca posvećivao pažnju uz 
Herodota i Plutarha također Cicero kao i mnogi kasniji an- 
tikni pisci. 

Grčka riječ magos dolazi od magu (moghu, običnija je 
avestička forma bila magavan ), izraza srodnog sanskritskom 
magha i maghavan, što znači moćan u smislu bogatstva i 
duševne snage. Na osnovu rekonstrukciie grčkP izvora stari- 
jih od Herodota (Xanthos i Dinon, na koje se oslanja Hermip- 
pos u djelu »Peri Мадбп« 3 ), smatra se da su magi prvobitno 
bili učenici Zarathuštrini. Herođot ih je nasuprot tome sma- 
trao posebnim medijskim plemenom. Budući da je Zarathii- 
štra svoju nauku propovijedao malom i zatvorenom krugu 
učenika, počele su se u tom krugu brzo razvijati određene 
kastinske osobine. Tek je u doba Sasanida, kako ćemo vidjeti 
kasnije, postala kodificirana avestička nauka pristupačna 
širem krugu vjernika. Za ahemenidskih je vladara, pošto je 
Kir uništio Medijsko carstvo, utjecaj maga bio u porastu. U 


3 Usp. P. Messina: Der Ursprung der Magier und die Zarathustrischc 
Religion, Roma 1930. 

doba se mlađe Aveste i njihova nauka već znatno izmijenila 
u smislu ponovnog prođiranja starijih predzoroastrovskih 
tradicija, protiv kojih se Zarathuštra uporno borio. Usprkos 
svemu tome kastinske se tendencije maga nisu u Iranu mogle 
razviti onako kao u Indiji, s obzirom na specifične priiike 
društvenog uređenja, a i vjerskih shvačanja, kojima je Zara- 
thuštra dao određeni kritički smjer i pečat. 

U pogledu utjecaja na grčku filozofiju u užem smislu 
ističu se ove pojedinosti: za Heraklita se pretpostavlja, da je 
u Efezu upoznao iranske tradicije. U principu vatre, koji on 
uzima za osnovni, neki pokušavaju naći utjecaj iranskog kulta 
Ahura-Mazde, božanstva svjetlosti i vatre, koji je u mazda- 
ističkoj teologiji neposredno podvrgnut samo iskonskom 
principu vremena (zrvan). Druga povijesna nit pokušava se 
naći u Pitagorinoj nauci, koja sadrži astronomske i astrološke 
elemente orijentalnog porijekla. Dalji se razvoj tog utjecaja 
traži u orfičkim kultovima, koji se nadovezuju na Pitagoru 
i produžuju do Platona. Na specifične ćemo se crte platonske 
usporedbe osvrnuti u nastavku još nekoliko puta pobliže. 
Ovdje ćemo spomenuti samo jednu pojeđinost: U X. se knjizi 
»O državi« opisuje mitos Era. Er potječe iz pokrajine Pamfi- 
Нје u Maloj Aziji, koja je dobrim dijelom bila nastanjena 
Irancima. Opis prekogrobnog života, koji se tu pripisuje Eru, 
potpuno odgovara iranskoj mitologiji. Od neposrednih Plato- 
novih učenika Eudemos s Rhodosa spominje Zoroastrovu 
nauku. 

Kasnije epikurejac Kolotes i Klement Aleksandrijski iden- 
tificiraju Era sa Zarathuštrom. U nizu je drugih primjera 
upozoravano na »stvarno suglasje između platonskog n'ačina 
mišljenja i nauke starih iranskih gatha« (stihova iz Aveste 
koji se pripisuju Zarathuštri). 4 Platonska je Akademija po- 
stala povijesnim stjecištem uzajamnih? orijentalnih i grČkih 
utj ecaja. 

Znatna je suglasnost ustanovljena i između shvaćanja 
Hipokratooe medicinske škole i perzijskih nazora o svijetu 
i životu. lako je teško utvrditi neposredne veze između Hipo- 
krata i avestičkih mudraca, ipak se smatra, da se suglasnosti 
ove vrste u predođžbama i pojmovima rnogu svesti na zajed- 


4 O. G. von Wesenđonk: Das Weltbild der Iranier, Munchen, 1933. (u 
seriji: Kafka: »Geschichte der Philosophie in Einzeldarstellungen«, knjiga 
I a, str. 171. 

ničko korišćenje naučnog blaga Prednje Azije, gdje je bilo 
stjecište ovih kultumih utjecaja. U to blago spada i filozofska 
nauka o odnosu mikrokozmosa i makrokozmosa, koja je svoj- 
stvena iranskom pogledu na svijet, a odražava se i kod Hipo- 
krata na medicinskom području, kao i kod stoika. 

Sasanidski vlađar Šahpur I. dao je u 3. st. n. e. uključiti 
u kanonsku književnost Aveste filozofske, naučne i povijesne 
tekstove, koji su u to doba bili općenito priznavani na tom 
geografskom području. Već su se u ahemidsko doba perzijski 
vladari u 'svojim natpisima služili perzijskim, babilonskim, 
egipatskim i grčkim jezikom i pismom. Upotrebu grčkog jezi- 
ka spominjc i Herodot. U Egiptu je već u 3. st. pr. n. e. razvi- 
jen kult boga Mithre, koji je u Rim došao posredno, iz Male 
Azije. 

Zanimljiv je i problem perzijskog utjecaja na razvoj i 
produbljavanje monoteističkog shvaćanja kod Židova. Shva- 
ćanja o Jehovi, koja su srodna sa starijim avestičkim shvaća- 
njima o Ahura-Mazdi, razvijaju se relativno kasno, a očituju 
se osobito kod Deuterojezaje i Zaharije. 5 U doba je Kira i 
Darija postojala nada kod Židova o obnovi judejskog carstva 
pod perzijskim pokroviteljstvom. U to doba političke zavi- 
snosti od Perzijskog carstva, razvija se i shvaćanje o Jehovi, 
koje odgovara perzijskom shvaćanju o Ahura-Mazdi u isto- 
vremenoj Yasna-heptanhati, ћа što ćemo se još osvmuti. 6 

Potkraj antiknog doba, za vladavine Sasanida, Perzijci su 
prevodili uz spomenute grčke tekstove također i indijske. 
Tada se ojačava i doticaj s budizmom. U to vrijeme nailazimO' 
na povijesno jedinstvene pokušaje univerzalne sinteze na 
području religioznog mišljenja. Iranski teolozi, magijci, po- 
znaju teološke spise ostalih vjera i naroda tako dobro, da 
uživaju glas međunarodnih i međuvjerskih stručnjaka i su- 
daca u sporovima među sektama. 


5 »Knjige Danijela, Estere i Tobije pokazuju prema mišljenju većine 
istraživača izvjesna iranska obilježja« (Wesendonk, o. c., 179). Blizinu ovih 
utjecaja dokazuje i pokušaj s židovske strane, da se Zarathuštra proglasi 
njihovim svećenikom po imenu Azaziel. (Ib.) 

G I kođ Zarathuštre nalazimo više mjesta, gdje govori o mesijanskoj 
ideji; o »budućem pomagaču« (saošyant). U Yasni 46, 3, kaže: »Kada će, o 
premudri, nastati praskozorje onih dana, u kojima će duhovne snage bu- 
dućeg pomagača snažnim izrekama poduprijeti opstanak ispravnosti. Kome 
će ta ispravnost koristiti uz pomoć dobre misl'i? Ja sam ođlučio da na- 
vještavam tebe, gospođine!« —* Usp. H. Lommel: Die Religion Zarathu- 
štras, Tiibingen, 1930., str. 226—232. 

Najviši je izraz iranske genijalnosti toga vremena Mani - 
jeva nauka (maniheizam), osnovana u biti na kršćanstvu. 
Mani je rođen u Babilonu početkom 3. st. n. e., u obitelji koja 
je njegovala gnostičke vjerske tradicije. Godine 242., kad 
Plotin polazi s carem Gordijanom na pohod u Mezopotamiju, 
počinje Mani da propovijeđa svoju nauku. Najprije nalazi 
pristup na dvor Šahpuhra I., kojemu propovijeda na pahiavi 
jeziku i u duhu staroperzijskih tradicija. Pošto se perzijsko 
svečenstvo pobunilo protiv njega, Mani se povlači* u granično 
područje na istoku (Kušan), gdje uživa zaštitu vladara. Tu 
dolazi u neposrednu vezu s budistima i gjainima, putuje u 
Turkestan, Tibet i Indiju. Svoja kasnija djela piše na sirij- 
skom jeziku. Njegova nauka nastoji da bude sinteza gnostič- 
kih ideja, helenističkih misterija i indijskih utjecaja, izražena 
pjesničkim simboličkim i mitološkim jezikom. Mani smatra, 
da je on poslan kao prorok, da u Babiloniji ispuni onu misiju, 
koju je Buddha imao u Inđiji, Zarathuštra u Perziji, a Isus 
u zapadnom svijetu. Poput gnostika potpuno zabacuje Stari 
zavjet. Mazdaistima je propovijedao svoju nauku kao refor- 
mirani oblik Zarathuštrine nauke Svrha mu je bila, da 
predobije pristaše svih religija. Laici su pri tome trebali da 
ostanu pristaše one vjere, iz koje su potekli, a Mani je svoju 
nauku namjerno prilagođavao predodžbenom svijetu svake 
od njih. Pri tome polazi uvijek od dualističkog principa do- 
bra i zla, svijetla i tame. Krista nije smatrao fizičkim čovje- 
kom, koji se rodio i umro, a postavljao ga je iznad Buddhe 
i Zarathuštre. Utjecaji njegove nauke, koju su brzo sve ostale 
religije počele da progone, sačuvali su se sve do bogumilstva. 
Nauka mu se najdulje održala u istočnim dijelovima Irana, 
koji su bili izvan domaka Rirna, Bizanta i Sasanidske care- 
vine. U islamsko doba, za vladavine abasidske đinastije, 
doživio je maniheizam novi kratkotrajni procvat. U svojoj 
povijesti maniheizam je uspio da dopre na zapadu do Fran- 
cuske, a na istoku do Kine. 

Pred najezdom islama mazdaisti su se sklonili uglavnom 
u Indiju, gdje je njihova nauka sačuvana do danas (Parsi). 
U 7. st. n. e. dopro je mazdaizam do Kine. U doba abasidske 
dinastije u Perziji, pokušao se mazdaizam obnoviti, no u 10. 
st. konačno potpuno prevladava islam. 

Islam, kako smo spomenuli, nije uspio da uništi Perziju ni 
politički ni kulturno. Na razvoj ćemo se događaja u tom 

pogleđu asvmuti u dijelu o islamskoj filozofijji. Tu ćemio vi- 
djeti, da je islamska skolastička filozofija, koja je u odnosu 
prema filozofiji evropske renesanse bila čuvar i posrednik 
velikog dijela antikne filozofsike baštine, bila zapravo plod 
iranskog filozofskog duha i njegovog uspješnog otpora prema 
muhamedanskoj ortodoksiji. Perzijski se prinos u izgradnji 
islamske kulture ogleda snažno i na području pjesniČke i 
likovne umjetnosti i(minijature). Od velikih je perzijskih 
pjesnika kasnijeg Srednjeg vijeka dovoljno spomenuti liričare 
Firduzija i Hafiza, zatim aforistu Omara Кћаууслпа. 


2. JEZIK I KNJIŽEVNI SPOMENICI 

Kao što se u Indiji najstariji jezik vedskih himni razlikuje 
od kasnijeg sanskrita, tako se i jezik gatha najstarijih pje- 
sničkih dijelova Aveste, razlikuje od kasnijeg avestičkog, 
koji je bio istočnoiranski književni jezik. Več je u 4. st. pr. 
n. e. jezik gatha bio mrtav. U to se doba razvija srednjoiran- 
ski pahlavi jezik, koji kasnije postaje književni. 

Najstariji su pisani spomenici, iz ahemenidskog doba, na- 
pisani klinastim pismom. Dokumente na pahlavi jeziku nala- 
zimo već u 1. st. pr. n. e. Tekstovi su se Aveste počeli vrlo 
rano prevoditi na srednjoiranski, pa su zbog toga njihovi 
originali sačuvani u mnogo manjoj mjeri nego vedski u Indiji. 
Od izvornih je avestičkih tekstova sačuvana najviše jedna 
četvrtina. Ostatak kanonske književnosti predstavljaju ko- 
mentari. Pahlavi se kao književni jezik održao do u islamsko 
doba, kad ga postepeno potiskuje novoperzijski. U Indiji je 
perzijska kolonija (Parsi, koji su se iselili pred islamskom 
najezđom) brzo izgubila svaku jezičnu vezu, a svete su knjige 
konačno redigirane na sanskritu u 15. st. Kasnije lokalni 
indijski jezik gudjarati postaje jezikom indijskih Parsa. 

Pahlavi je kodeks sređen u 9. st., pod naslovom Denkart, 
a dijeli se na 21 poglavlje (nask). 

Najvažniji dio Aveste, koji sadržava Zarathuštrine izreke, 
pjesme i molitve, gdtha, naziva se Yasna. Vjerski zakonski 
propisi (data) sačinjavaju dio, koji se zove Videvdat. Razna 

svjetovna i duhovna znanja obuhvaćena u Denkartu spadaju 
u skupinu Hadhamathra. U pjesnički dio Aveste spada i Yašt, 
niz himni bogovima, kojima su posvećeni dani u mjesecu i 
godini. 


3. SRODNOST S INDIJOM 

Iskonske su jezične veze s indijskim Arijcima vrlo izrazite. 
I stari Iranci nazivaju se Arijcima ( агуа ). Izraz агуатап u 
početku označuje pripadnika Zarathuštrine zajednice, kasnije 
njenog predstavnika u liku svećenika magijca, a konačno 
postaje idealizirani božanski lik, kojemu se upućuju molitve. 
I izraz gatha za pjesmu je identičan. Vedske su i avestičke 
gathe srodne i metrički i po obliku. 

Riječ je ahura zajedničkog porijekla s vedskom asura. U 
najstarijim je vedskim tekstovima asura atribut bogova, koji 
posjeduju natprirodnu moć тауа. 7 U doba kad prevladava 
kult Indre (Gromovnika), asure se smatraju svladanim hero- 
jima ili palim anđelima, koje je Indra pobijedio, da bi se 
domogao vrhovne vlasti među bogovima. Na taj način asure 
od dobrih postaju zli bogovi već u ranom razdoblju vedske 
religije. — U Iranu se đogodilo isto s mitološkim bićima đa- 
eva. U Indiji riječ deva do danas znači božanstvo u najširem 
pozitivnom smislu. Iranski su daeva, međutim, zli duhovi, 
protivnici dobrih duhova, zaštitnika obitelji, koji potječu iz 
kulta predaka, a nazivaju se fravaši. 

Na čelu se arijskog panteona nalazi grupa od sedam bogova 
aditya. U najstarije je vedsko doba glavni među njima Va- 
runa. Kod Iranaca Varuni odgovara Ahura-Mazda, kojemu je 
podređeno šest dobrih duhova. Kod Grka ovom vrhovnom 
božanstvu odgovara Uranos. Među aditye spada i Mitra. U 
Rig-vedi on ima posve sporednu i neodređenu ulogu, dok u 
Avesti postepeno dolazi na prvo mjesto, kao sunčano božan- 
stvo. Varuna je kod Inđijaca božanstvo Mjeseca i vode, a ne 
Sunca i vatre. 

Primijećeno je, da se u razvoju indijskog i iranskog pan- 
teona pojavljuje određena antagonistička polarizacija. Za 
pravilno je shvaćanje ovakve problematike praarijske mito- 


7 Usp. Oldenburg: Die Religion des Veda, str. 158. 


2 »Filozofija istočnih naroda« II. 

logije potrebno, gleđajući iz iranske perspektive, razlikovati 
tri ili četiri razđoblja u razvoju mazdaizma: 

1. iskonska arijska mitologija prije Zarathuštre, 

2. njeno potiskivanje i preorijentacija vrijednosnih poj- 
mova kod Zarathuštre, 

3. obnova mitoloških predodžbi iz prvog razdoblja pod 
utjecajem magijske teologije, 

4. filozofsko zaokružavanje Zarathuštrinih principa u je- 
dinstven metafizički sistem u posljednjoj fazi razvoja (zerva- 
nizam — metafizika vremena kao vrhovnog principa). 

Kako bismo što bolje mogli odrediti povijesno mjesto i 
udio lične originalnosti Zarathuštre, zadržat ćemo se na neko- 
liko pojedinosti indo-iranske mitologije i njenog razvoja u 
okviru prve od ovih tema: 

Jezična analiza gatha pokazuje, da njihovi najstarijd dije- 
lovi nisu mlađi od Rig-vede, nego možda i nešto stariji. 

Ahura-Mazda, koji kod Zarathuštre postaje vrhovnim 
božanstvom, bio je u doba indo-iranske zajednice nepoznat. 
U Vedama nema o njemu traga. U najstarijim se avestičkim 
tekstovima spominje kao jedan od bogova, ne najviši. U him- 
ni posvećenoj božanstvu Vayu (vjetar) čini se, da je to bo- 
žanstvo nadređeno Ahura-Mazdi i njegovu protivniku, zlom 
duhu. Tu »stvaralac Ahura-Mazda odaje počast« božanstvu 
Vayu i moli ga: 

»Udijeli mi, o Vayu, milost veće djelatnosti, da pobijedim 
stvorove razornoga duha,« 8 

Vayu, koji je božanstvo životnoga »daha«, usko je vezan 
za »pokretnu snagu duha« izraženu imenom тапуи (vedski 
manas). Ovaj je princip, međutim, dvovrstan po svo'joj vezi 
s principom kozmičkog zakona aša ili urtom, koji odgovara 
vedskom pojmu rita po svom bezličnom, nadbožanskom ka- 
rakteru. Мапуи se opredjeljuje prema tome zakonu sa stano- 
višta dobra ili zla. Na taj način pojmu aša odgovara princip 
zla i laži — drug (vedski druh, usp. njemačku riječ Trug — 
prijevara). Ovom dualističkom principu тапуи odgovara 
rimski bog Janus. 9 

9 Id., str. 111. 



Tu se počinje razilaziti avestički stav prema vrhovnom 
kozmičkom zakonu aša od vedskog odnosa prema principu 
rita. lako pojam zlog opredjeljenja (druh) postoji i u Vedama, 
njegova uloga u zakonitosti svemirskog zbivanja nije niizda- 
leka toliko istaknuta. Od ove avestičke situacije polazi Zara- 
thuštrina nauka. Ahura-Mazda ostaje pri tome kao vrhovno 
božanstvo iznad ovih dvaju oblika duha (тапуи). 

Na rubu ove problematike zanimljivo je spomenuti kult 
boga Yama kod Indoiranaca. Yama i njegova sestra Yami, 
djeca Sunčeva, bili su praroditelji Ijudskoga roda. U indijskoj 
religiji Yama brzo postaje božanstvom podzemnog svijeta i 
pokojnika. U Iranu je njegova prvobitna funkcija izrazitije 
sačuvana i povezana uz dva univerzalna mita: o potopu i o 
svjetskom požaru. Yama je najprije vladar zlatnoga vijeka. 
Kasnije mu Ahura-Mazda najavljuje opći potop kao kaznu 
za ljudska zlodjela. Iz tog potopa Yama treba da spasi pri- 
mjerke živih bića poput biblijskog Noe. Kasnije, međutim, 
svijet će ponovno strađati od općeg požara. Osim u Indiji 
isto uvjerenje o »strašnom suđu« nalazimo i kod Heraklita, 
stoika, kao i u nordijskirn mitosima. (Usp. u dijelu o Japanu, 
poglavlje o šintoističkoj mitologiji.) 

Mnogo je važnija za razvoj filozofskih ideja, kojima ćemo 
se baviti u nastavku, naučna diskusija o starosti kulta boga 
vremena (zrvan) i prostora (thiođša, sanskrit akaša). U ave- 
stičkom pogledu na svijet princip vremena biva sve izrazitije 
nadređen ostalim dvama osnovnim principima bitka: prostoru 
i životnom dahu. U jecinom se tekstu Viđevdata kaže: 

»Pozovi, o Zarathuštra, samostalnost prostora, bezgranič- 
nost vremena i životni dah (vayu) na najviše djelo!« 

Riječ »bog« (baga) Zarathuštra i njegovi sljedbenici ne 
vole upotrebljavati. Ona je epitet Mithre, koji u povijesnom 
razvoju postaje glavrhm suparnikom Ahura-Mazde. 

Gotovo svi izrazi, koji se odnose na svećenički stalež, kult 
i nauku skoro su identični u Avesti i Vedama. Zarathuštrina 
se nauka na pr. zove sasna, Buddhina sasana. Božanske se 
riječi u gdthama zovu kao i čarobne formule u Vedama man- 
thra. 

Božanstvo Sunca (sanskrit surya) zove se hvar. Zemlja 
je kao i u sanskritu bhumi, ali se kao princip plodnosti naziva 
zam ili jednostavno »žena« (gena). 

U vezi sa spomenutom antagonističnom polarizacijom bo- 
žanstava i pojmova u daljem razvoju indoiranskih odnosa, 
zanimljivo je da indijski naziv za pjesnika vjerskih himni, 
kavi , u Avesti počinje da znači neprijateljskog vladara ili 
vojvodu (usp. latinski hostis). 


4. ZARATHUŠTRINA NAUKA 

Več Aristotel spominje Zarathuštru kao mudraca iz legen- 
damih vremena. Prema kasnijoj iranskoj tradiciji, Zarathu- 
štra je bio Medijac iz pokrajine oko današnjeg Teherana, a 
živio je u 6. st. pr. n. e. Na osnovu objektivnih podataka које 
je modemo istraživanje uspjelo utvrditi, pretpostavlja se da 
je mogao živjeti najkasnije u 8. st. pr. n. e., a možda i prije 
12. st. Pri tome se kao odlučan kriterij ne uzima niti raspro- 
stranjenost kulta Ahura-Mazde (o čemu svjedoči jedan natpis 
asirskog kralja Sargona iz 8. st. pr. n. e.), a ni pripadnost 
Darija I. (6. st.) Zarathuštrinoj religiji. Na osnovu naučnih 
pretpostavki, u čije pojedinosti ne možemo zalaziti, citiramo 
ovo suvremeno mišljenje: 

»Izvjesno je, da je Zarathuštra propovijedao daleko od 
svake veze sa Zapađnim Iranom i znatno prije od dolaska 
Ahemenida na vlast. Darije je u najboljem slučaju upoznao 
ublaženi i iskrivljeni odraz njegove nauke.« 10 

Usprkos toj drevnosti, podaci su o Zarathuštri takvi, da 
dovoljno jasno obilježavaju identitet realne ličnosti i karak- 
tera. 

Zarathuštra potječe iz roda Spitama (»Bijelci«). Vladar 
istočnoiranske pokrajine, gdje je ta obitelj poznata, bio je 
zaštitnik Zarathuštrin Vištaspa. U gdthama je opisano i vjen- 
čanje Zarathuštrine kčeri Paručiste, a utvrđene su i druge 
obiteljske veze. Zarathuštra nije bio tip mističara i čudo- 
tvorca, nego čovjek prvenstveno moralnog usmjerenja, upor- 
nog i odluonog karaktera. Iz njegovih se rijeČi često osječa 
lično ogorčenje obnovitelja prema duhovnim i svjetovnim 
vlastođršcima, s kojima je dolazio u sukob. Pri tome treba 


10 Id., ш. 

da Zarathuštru zamišljamo kao svećenika jedne zajednice 
ili plemena, koje se bori »protiv političkog i vjerskog zati- 
ranja od strane drugog, susjednog plemena. To drugo pleme 
obožava Mithru krvavim kultorn, ritualnim ubojstvom bika 
i t. d. ... Zarathuštra se bori protiv te religije, protiv Yame 
i njegovih mitosa . . . ne zato da bi na njihovo mjesto uzdigao 
nešto drugo, novo, nego zato da održi nezavisnost svog vla- 
stitog plemena . . . « u 

Tim se objektivnim okolnostima ne umanjuje originalnost 
njegove ličnosti. Nasuprot tome, razlozi koji ga dovode do 
gledišta, koje ćemo nazvati arhajskim kriticizmom, time po- 
staju shvatljiviji. Prema riječima upravo citiranog autora, 
»ako gathe promatramo bez predrasude ... dolazimo u pri- 
sutnOiSt snažne ličnoisti, којој treba samo ocrtatd lik«. (Ib.) 

Zato i u izvodu specifičnosti Zarathuštrine nauke možemo 
poći još uvijek od nekih osnovnih sličnosti s vedskim pogle- 
dom na svijet. Ishodište je u jednom i drugom slučaju pojam 
zakonitosti, aša-rita, koja je iznad prostomog 1 vremenskog 
zahvata bogova. Značenje ovog izraza u ranijim indodranskim 
razdobljima obuhvatilo je šira predodžbena područja. To je 
zakon koji osigurava ravnomjerni povratak zore i sunca, tok 
rijeka 1 t. d. S đruge strane, za zakon rite vezan je liturgijski 
poredak i moć svećenika, kako smo već vidjeli. Konačno, ovom 
se riječju već u ranoj mitologiji izražava istina i pravda 
općenito. 

»Povezati zajeđničkim zakonom tok svijeta i ljudski po- 
stupak, zar to nije nevjerovatno postignuće? — Doista, oii 
Zarathuštra ne će izmisliti ništa veće od toga.« 12 

Kao prvi individualni mislilac na kojega nailazimo u ar- 
hajskorn doba uopće, on iz ovog principa nadličnosti zakona 
razvija dosljedan pogled na svijet, koji teži za apstraktnošću 
i prethodi jednom novom razdoblju kozmoloških teorija. Svi- 
jest o tome neočekivanom razvoju u odnosu apstraktnog i 
mitološkog mišljenja u povijesti starih civilizacija zapanjuje 
učenjake još iz vremena prosvjetiteljstva, kako smo u uvodu 
spomenuli. Evo nekoliko primjera, kako se taj problem for- 
mulira danas: 


11 Id., 138. 

12 iđ., 6i. 

»Ovo „prenošenje akcenta“ od bogova na zakone predstav- 
Ija jedan oblik zoroastrovske „reforme u ... Zarathuštra odba- 
cuje sve bogove osim jednoga, ali kao nadoknadu ostavlja 
da i dalje postoje svi „pojmovi‘ £ koji su uz njih bili vezani. 
Zaobilaženje tih pojmova ili apstrakcija ne dolazi u obzir.« ... 
(J. Duchesne-Guillemin.) 

»Ne znam zašto učenjaci s užasom odbijaju da predstave 
Zoroastra kao filozofa, ili barem kao ličnost, koja je imala 
išta zajedničko s filozofijom. Pa ipak, ako postoji ijedna reli- 
gija koja je apstraktna i filozofska, onda je to njegova. Zašto 
da to ne priznamo? Možda zbog velike starosti? Sve je starije 
nego što mislimo, a to pogotovu vrijedi za filozofiju.« (S . Pe- 
trement.) 

»Ovdje dotičemo đelikatno pitanje, koje dovodi do mnogih 
nesporazuma: Može li se tvrditi, da postoje apstraktni pojmovi 
u religiji ,,pnmitivnog” naroda, kakav su bili Indoiranci? 
Kako bismo mogli zanijekati tu mogućnost, kad poznajemo 
apstraktni karakter njihova jezika?« (J. Duchesne-Guillemin.) 

»Mrzovolja prema uviđanju, da su takvi pojmovi pripadali 
već tako davnom vremenu, osniva se na predrasudi, na dogmi 
prema kojoj u drevnim religijama nije postojalo ništa osim 
mitologije, dok su apstrakcije neminovno proizvod napora 
svećeničke vještine novijih vremena.« (B. Geiger.) 

»Sve u svemu, činjenično stanje grčke religije izgleda nam 
kao proizvod predubokih poremećaja, a da bismo se njime 
mogli koristiti za rekonstrukciju mdoevropske religije.« (Du- 
chesne-Guillemin.) 

Gledajući na ovu problematiku s filozofskog stanovišta, 
koje smo već ocrtali, uspoređujući Zarathuštrinu nauku s 
Buddhinom i sa srodnim crtama na koje ćemo još naići kod 
Lao Tsea, dolazimo do ovih pitanja, u vezi s razradom teze o 
arhajskom kriticizmu: 

Je Н svakom kriticizmu, bez obzira na povijesni sloj u 
kojem se javlja, bitna panetioka crta? Je H za filozofski kriti- 
cizam uopće prastavna svijest o izdignutosti apstraktnog za- 
kona istine iznad prostorno-vremenske pojavnosti svijeta? 
Slijedi li, konačno, iz transcendentalnog idealizma istine nepo- 

sredno svijest o ogranieenosti i bitnoj nedovršenosti shema- 
tizma prostorno-vremenskih kategorija razuma; svijest, koja 
se očftuje u dijalektički nerazrješivim antinomijama uma? 
Po tim osobinama, čiji je prvi izvor etičke prirode, čini nam 
se, da se kriticistička filozofija iskonski suprotstavlja dija- 
lektičkoj. 

Buddhina indiferentnost prema svijetu bogova i kozmič- 
kom iskonu predstavlja kasniji stupanj u razvoju kritičke 
misli nego Zarathuštrin napor potiskivanja istih arijskih bo- 
žanstava u pozadinu. Iskonskim naporom, o kojem narn svje- 
doče gathe, Zarathuštra izljuštuje ideju mudrosti (mazda) na 
taj način, da briše crtu po crtu individualnosti i „antropo- 
morfizma“ s lika bogova. Na kraju nosilac te ideje ostaje još 
uvijek bezlični i bezimeni ,,Gospodin u , s kojim Zarathuštra 
vodi razgovore u predzorje filozofske sumnje. (IJsp. u hre- 
stomatijskom đijelu Yasna 44 s vedskom himnom o iskomu.) 

Zadubljujuči se dalje u te razgovore, osjećamo neke vrste 
kritičko ,,bljedilo Ci u igri ovih arhajskih predodžbi. Zarathuštra 
ne govori o ,,vječnosti <c , nego o „dugom životu“ (duryo-žiti); 
ne govori o ,,beskonačnosti cc , nego o ,,prvome cc (purvyom) i 
,,posljednjem u času u toku zbivanja. Izvan početka i kraja, 
postojanje ili nepostojanje označava se kao ,,ni umiranje, ni 
življenje cc (Yašt 19, 11). 

Za razliku od kasnijeg zatvorenog metafizičkog sistema 
zervanističke filozofije, Zarathuštrin pojam mudrosti nije 
identičan sa sveznanjem, a ni samo s racionalnom sposobnošću 
mišljenja, nego ima spomenuto iskonsko značenje kao kod 
Buđdhe i Lao Tsea, koje uvjetuje nezainteresiranost mudraca 
za svjetove bogova i magiju njihovih rituala, a samim tim i 
nezainteresiranost za njihovu personifikaciju. Mudrost u ovom 
iskonskom smislu znači odcjepljenje od antropomorfističkog 
pogleda na svijet i usmjerenost prema spoznaji zakonitosti 
istine (rita, aša, dharma, tao). 

»Cijela je građevina Zarathuštrine nauke ispunjena ap- 
straktnim mislima i nazorima. Taj prorok ne poznaje nijedno 
božanstvo, a ne zna ništa ni o božanskirn osobama. Ahura- 
Mazda je čisti duh, uzvišen iznad rascjepa materijalnog svi- 

jeta. *U tom je smislu Zarathuštrin nazor jedan od najveli- 
čanstvenijih, koje je ikada stvorio ljudski um.« 13 

Stvaralački odnos Ahura-Mazde prema svijetu odgovara 
njegovoj neuobličenoj prirodi. Iako ima stvaralačku moć u 
određenom smislu, ipak s prostorno-vremenskim svijetom do- 
bra i zla nije u neposrednom doticaju. Za Zarathuštru svje- 
tovni život još nije principijelno zao. U biti, Ahura-Mazda je 
stvaralac slobodne volje duha. 

U idealnu sferu Ahura-Mazde ulazi šest »besmrtnih vrlina« 
(amaša spanta), koje zajedno s njim sačinjavaju vrhovno je- 
dinstvo od seđam članova, odakle se u kasnijoj teologiji razvija 
sedam božanskih likova: 

1. Vohu-mano ili dobra misao, 

2. aša (arta) ili zakonitnst istine, 14 

3. khšathra ili vlasf (»carstvo« u smislu područja i moći 
nad njim), 

4. aramati ili prilagođljivost, pojam karakterističan za 
spoznajno stanovište i-dealizma istine. Ovo je izrazita vrlitna 
arhajske mudrosti praktičnog uma, vrlina, čiji se čuvstveni 
smisao pokušava izraziti terminom devocija. Aramati je no- 
etski refleks aše i njenog opsega (khšathra), koji nije nigdje 


13 Wesendonk, o. c., str. 71. 

14 Adekvatan prijevod pojma aša (u nekim transkripcijama arta) isto 
kao i pojma rita u Rig-vedi, pa i Buđdhinog dharma, u filozofiji je važna 
teškoća. Dok ga neki prevode sa »pravo« ili »pravda« (B. Geiger, Duchesne 
—Guillemin), drugi ga prevode sa »istina« (Lommel), a treći nastoje da 
povežu obje mogućnosti (Wesendonk). U našem nam se jeziku čini pri- 
lično podesan izraz »ispravnost«. Filozofski opseg pojma rita-aša mo- 
žemo pravilno shvatiti jedino iz perspektive osnovnog arhajskog shvaća- 
nja mudrosti, Ш sistema arhajskog kriticizma, na koji smo pokušali upo- 
zoriti. Do tog zaključka nije teško doći ni polazeći od diskusije, koju su 
u tridesetim godinama vođili o tome Lommel i Geiger, polazeći od filo- 
zofskog problema uzajamne nadređenosti ili podređenosti pojmova 
»pravda« i »istina« u našem današnjem smislu. Lommel je citirao karakte- 
ristično mjesto iz Brihadaranyak.a-upanišade (I, 4, 14): »Ono što je isprav- 
no, to je i istinito. Zato se kaže za nekoga tko govori istinu, da govori 
ispravno (dharmam), a tko govori ispravno, da govori istinu (satyam)«. 
— Protiv isticanja »istine« nad »ispravnošću« u ovom bi se slučaju mogla 
navesti okolnost, da je izraz, a prema tome i pojam satya bitno ontološkog 
porijekla (od glagola sat-, »biti«), dok, je dharma kao i aša izraz iskonske 
normativnosti i apstraktne formalnosti idealne istine. (IJsp. Lommelov 
komentar uz prijevod Yasna 43—46, u »Nachrichten v. d. Gesellschaft der 
Wissenschaften zu Gottingen«, Bd. I, Nr. 3, 1934.) 

drugdje formuliran tako izrazito kao kod Zarathuštre. Ovu 
vrlinu uma možemo promatrati kao mikrokozmičku protuvri- 
jednost »dobre misli« ili vrhovnog uma u makrokozmičkom 
smislu. Time se krug do sada nabrojanih vrlina u bivstvenom 
smislu zatvara. Preostale su dvije tek epiteti, koji upotpu- 
njavaju broj. 

5. harvatat (ili harvat) — dobrobit (prevodi se često kao 
»integritet«, ili latinskom riječju salus), 

6. amurtat ili besmrtnost. 

U mitologiji ove dvije posljednje vrline postaju zaštitnice 
»vode i bilja« ili pića i hrane, što pokazuje, da spadaju u 
područje nižeg kulta. 

Odnos se Ahura-Mazde prema »mudrom duhu« (spanta- 
тапуи) ne da đovoljno jasno odrediti u okviru gatha. Još je 
teže odrediti taj izvorni odnos prema suprotnom »neprija- 
teljskom duhu« (ahra-manyu). Ovaj posljednji naziv nalazimo 
u gathama samo jedamput. Princip zla, koji on izražava, nije 
još dijalektički zaoštren, nego je izražen jednostavno i opće-’ 
nito kao »zlo« (a-čista). 

Vidjeli smo, da bi govoriti o »vječnosti« u kozmičkom 
smislu »značilo pretpostaviti kod Zarathuštre iđeju, koju nije 
izrazio, a vjerojatno ni imao«. 15 Isto vrijedi za odnos arhaj- 
skog kriticizma prema problemu stvaranja svijeta. »Čisti« i 
»nečisti« duh 16 ne pojavljuju se najprije kao tvorci bitka, 
nego postojanja i zbivanja. Zarathuštrin stav izražava odre- 
đeni egzistencijalni dualizam spoznajnog rascjepa: 

»U početku bijahu ta dva duha blizanca, koji se po vla- 
stitoj izjavi nazivaju čistim i nečistim u misli, riječi i djelu. 
Prema njima su se pravilno opredijelili oni, čija su djela 
dobra, a ne oni, čija su djela zla. A kad su se u poČetku ta 
dva duha srela, ustanovili su život i neživot, tako da na kraju 
nečisti trebaju stići u najgori opstanak, a čisti do najbolje 
misli.« (Yasna 30, 3 — 4.) 

15 Lommel, »Rel. Zarath.«, str. 12. 

10 S obzirom na poteškoće, na koje smo upozorili u bilješci 14, upo- 
trebljavamo ove dvije riječi samo na osnovu etimološke analogije u našem 
jeziku. Prema uobičajenoj bi terminologiji trebalo izraz čisti prevoditi sa 
»znanje«, a ačista sa »zlo«. 

Razlika između dobra i zla nije neposredno očevidna, ona 
Je. plod mudre spoznaje (čisti), koja se ostvaruje naporom рга- 
vilno usmjerenog duha. Požrtvovnost u borbi za pofojedu do- 
bronamjemosti nad zlonamjernošću to je za Zarathuštm 
žrtva, koju čovjek prinosi »mudrome gospodinu«, to je kult 
svjetlosti i vatre (slično kao i u tumačenju srodnih pojmova 
iz »Bhagavad-Gite« kod Gandhija, koji je odrastao u pokrajini 
gdje žive Parsi). 

I Zarathuštra, kao kasniji indijski reformatori, osuđuje 
krvne žrtve (žrtvovanje goveda) i orgije u vezi, s kultom, i 
naziva ih »ludilom«. Time se u prvom redu ističe kao zaštitnik 
stočarstva i sjedilačkog života nasuprot nomadskom foarbar- 
stvu. Njegova nauka nije pesimistički odvraćena od zemaljske 
egzistencije. Cilj je Zarathuštrine proročke misije »ozdravlje- 
nje duha«, davanje novog smjera životu na jednoj povijesnoj 
prekretnici. Vrhovni ideal nije oslobođenje samoga sebe nego 
žrtvovanje sebe za opći spas. Svojom se etikom slobodne volje 
Zarathuštra tu mnogo više približuje evropskom, grčkom po- 
gledu na svijet nego indijskom. 

U malo prije navedenom odlomku iz Yasne osjeća se pri- 
jelaz iz etičkog u kozmološko područje. Takvi su prijelazi 
česti u Zarathuštrinim razgovorima s Ahura-Mazdom. Oni 
lako vode do zaključka na koji nailazimo u slijedećem razdo- 
blju, u Yasna-Heptanhđti, gdje se »Mudri Duh« (Spanta-Ma- 
nyu) identificira s Ahura-Mazdom kao vrhovnim božanstvom, 
stvaraocem svemira. Sam Zarathuštra, međutim, naziva Ahu- 
ra-Mazdu češće puta »mudrim ocem ovoga duha«. U Yasni 
19 (9) kaže Ahura-Mazda, da je Mudri Duh stvorio za njega 
dohri svijet. Na drugom mjestu kaže Zarathuštra, da je Ahu- 
ra-Mazda stvorio »djela i fiječi«, »savjest« i »uvid«, pomoću 
kojih se duh utjelovio. (Yasna 31, 11—12.) 

Yasna 43, koja počinje kao himna »životu dobre misli«, 
završava trijumfalnim opredjeljenjem za idealizam istine 
(asa), koje podsjeća na Nietzscheove stilizacije. 17 

»A Zarathuštra sam odabire duh koji je tvoj najmuđriji, 
o mudri gospodine! Tjelesna nek bude istina i ojačana sna- 


|Г Zbog poteškoća pravilnog i jednoznačnog tumačenja misli u Zara- 
thuštrinim gdthama, postoji suglasnost o tome, da tu »smioni vidoviti 
polet ne dopušta, da ga slijedimo korak po korak«. (Lommel, uz prijevod 
Y asna 43—46, o. c., str. 76.) 

gom života! U carstvu sunčanog sjaja, nek joj prilagodljivost 
vlada, i odmazdu neka dijeli dosljednu svakome djelu pomoću 
Dobre Misli!« (Yasna 43, 16.) 

Za razliku od mazdaizma slijedećeg razdoblja, u ovom toku 
misli zamijećene su dvije osnovne nove crte, koje se ovdje 
očituju i odavde dalje povijesno razvijaju, nezavisno od spo- 
menute nepotpune određenosti prethodnih pojmova: 

a) Zarathuštrina nauka je emanacionizam, u kojem ne po- 
stoji neposredni stvara]ački odnos između vrhovnog principa 
mudrosti i relativnog ostvarenja dobra i zla. Duh, koji je po- 
srednik, (тапуи, sanskr. manas, grčki vovg) nije iskonski ve- 
zan ni za jedan ni za drugi od ovih atributa u apsolutnom smi- 
slu. Problem ontičkog realiteta zla ili »prijevare« (drug), koji 
je vrijedno ovdje postaviti u usporedbi s indijskom.filozofijom 
тауе , javlja se tek u trećem sloju stvaranja. Jasno je pri 
tome, da ovaj emanacionizam nije još nikakva evolucioni- 
stička teorija o nastanku svijeta. 

b) U ovom odnosu posrednosti, koja postoji između du- 
hovne ideje i materijalnog ostvarenja, zapažena je srodnost 
Zarathuštrinog dualizma s Platonovim, za koji se u ranijoj 
grčkoj filozofiji ne nalazi ni iz daleka toliko srodan uzor. Ta 
srodnost postaje još izrazitija s gledišta neoplatoničara i gno- 
stika, u vrijeme kad nije moguće isključiti ni neposredne 
utj ecaje. 

Jedan je od najranijih evropskih iranista, J. Darmesteter , 18 
bio toliko začuđen sličnošću idejnih veličina, na koje je naišao 
u gathama, s neoplatonskim apstrakcijama, da je »pred pote- 
škoćom da smjesti u tako duboku prošlost, u primitivno razdo- 
blje, filozofske sposobnosti o kojima nam svjedoče« ovi prvi 
tekstovi, izrazio sumnju u njihovu autentičnost. 19 Pobliže su 
jezične analize kasnijeg datuma bile dovoljne da rasprše te 
sumnje. No, u interpretaciji tekstova, polazeći na primjer od 
problema odnosa principa dobra i principa zla, nailazimo 
danas sve češće na ovakve zaključke: 

»Želimo li izbjeći labirint poteškoća, treba imati na umu, 
da ova dva idejna blizanca nemaju drugog smisla, nego da 


1П Le Zend—Avesta, Paris 1892. 

19 Duchesne—Guillemin, o. c., 22. 

igraju svoju ulogu u izboru, koji predstavlja prototip — ide- 
alni uzor, da se izrazimo platonski. To je izbor na koji je 
pozvan svaki čovjek. Posrijedi su upravo apstraktni principi. 
To je htio da kaže Zarathuštra, a to ne bi mogao da izrazi 
bolje, osim da je bio Platon, a možda ni tada! No, upravo to 
nisu mogli da shvate njegovi učenici, koji su identificirali 
princ'ipe s Ličnostima.« 20 

Tek se odavde naprijed nadovezuje usporedba s neopla- 
tonizmom, na koju je upozorio Darmesteter. 

Zarathuštrina etika, prema којој je dobro i zlq ukorije- 
njeno najprije u misli, zatim u riječi, pa u djelu, pretpostavlja 
razrađenu. psihologiju, čija je analitika usmjerena prema »rez- 
barskom radu« etioke mudrosti. U njene pojedinosti ne može 
se zalaziti bez prethodnog studija strukture kasnijeg razvoja 
sistema, a i etimološke strane termina. Ograničit ćemo se 
zato na jednu usporedbu s indijskom filozofijom — na pro- 
blem atmana. 

Atmanu ovdje odgovara pojam daena, duhovni princip 
ličnosti. To je u biti nosilac slobodnog rasuđivanja, a razlikuje 
se od duše u religioznom smislu (urvan) po tome, što je duša 
kao božanska iskra nosilac samo dobrih i svijetlih osobina u 
čovjeku. Daena je izvor spoznajnog uvida (čisti), moralnog 
izbora i volje (vas). Čovjek »pomoću daene spoznaje zakon 
istine (aša)« (Yasna 51, 19). 

Kao personifikacija u tradicionalnom mazdaističkom kultu 
predaka duša se naziva fravaši. Ona u Zarathuštrinom siste- 
mu nema bitnu ulogu. Zarathuštra razlikuje pojam daena i od 
umnog principa mišljenja (hratu). Ovaj naziv u gathama može 
da znači volju, namjeru, mudrost, razum i snagu duhovnog 
uvida. Intuicionistički osnov mišljenja, na koji smo upozo- 
ravali u indijskoj filozofiji, gdje je spoznaja bitno uvid, vezan 
je ovdje za predođžbu sluha i uha (uši): 

»Poštujemo uši Mudroga Gospodina, jer želimo čuti uzvi- 
šenu riječ. Poštujemo razum Mudroga Gospodina, jer želimo 
da zapamtimo uzvišenu riječ« (Yast, 1, 28). 

Neposredni doživljaj istine izražava Zarathuštra kao »ski- 
šanje u duši« (Yasna 45, 10). 

Nosilac duše (urvan) nije samo čovjek, nego i životinja: 
»Tako poštujemo dušu i stvaraoca goveda, našu vlastitu dušu 

2f » Id. } 103. 

i đušu životinja. .. Poštujemo i dušu korisnih divljih životi- 
nja« (Yasna 39, 1). 

U slijedečem se razdobiju teološke sistematizacije i prila- 
gođavanja Zarathuštrine nauke magijskoj mitologiji gubi do- 
bar dio ovih istančanih psiholoških razlika istovremeno s 
Čistom etičkom podlogom »rezbarskog rada«, za koji ih je 
Zarathuštra upotreblj avao. Njihovo kasnije oživljavanje u 
zervanizmu odgovara posve drukčijim potrebama metafizičke 
spekulacije. 


5. RAZVOJ MAZDAIZMA NAKON ZARATHUSTRE 

Yasna-haptanhati ili »Yasna u seđam dijelova« prva je 
sistematizacija Zarathuštrine nauke s teološkog stanovišta, 
prilagođavanje shvaćanjima i ciljevima tradicionalne religije. 
Kult vatre postaje osnov magijskog tumačenja Zarathuštrinog 
apstraktnog principa svjetlosti kao moralne snage. Pojam se 
kozmičke zakonitosti fašaj identificira sa žrtvenom vatrom 
(đtar). Čini se, da taj kult vatre u početku nije bio vezan 
s običajima krvnih žrtava. 

Drugo je obilježje reforme bilo vraćanje na politeizam. 
Ahura-Mazda postaje vrhovno božanstvo, kojemu služi kult 
vatre. Vatra je zemaljsko utjelovljenje tog božanstva, a Sunce 
(hvar) je njegovo kozmičko utjelovljenje. 

Metafizički se princip zla (ahra-manyu) kao osnov kozmo- 
loškog dualizma u ovo doba ne spominje. Slika je stvorenja 
dobra i zla pojednostavljena na taj način, da privremeno 
iščezava ideja emanacije pomoću Ahura-Mazdina dobrog du- 
ha (spanta-manyu), a samo vrhovno božanstvo postaje stvo- 
ritelj dobra, njegov zaštitnik i osvetnik. Tako je i princip zla 
uključen u Ahura-Mazdu. 

Psihološki se pojarri đaena iđentificira sa spomenutim me- 
tafizičkim fravaši. Pri tome odnos ovoga praprincipa ličnosti 
prerna duši kao božanskoj iskri dobiva u mitološkom osvjet- 
ljenju jasne i zanimljive obrise: 

Nakon srnrti daena susreće dušu pokojnika na putu k bo- 
žanskom sucu na mostu ćinvat. Ako je duša čista i pravedna, 
onda se daena pojavljuje pred njom u prekrasnom liku, a 
duša je začuđena pita: »Tko si ti, prekrasna?« — »Čovječe, 
tvoje su misli, riječi i djela bili dobri, a ja sam tvoja daena. — 

Svojim dobrim mislima, riječima i djelima, ti si mi iskazao 
ljubav . .. učinio si me još ljepšom, još uzvišenijom ... « — 
Ako je duša okaljana zlim mislima, riječima i djelima, daena 
se pojavljuje pred njom kao »utjelovljenje zlih djela«. 

Obiteljski život starih Perzijaca nije osuđivao ni isklju- 
čivao incest, nego je odobravao bračnu vezu s majkom, kčeri, 
sestrom i t. d. Voda je bila simbol plodnosti, utjelovljenje 
Ahura-Mazdinih žena i kćeri. Praskozorje simbolizira Zarat- 
huštru kao »bika dana«. (Usp. Ndetzscheovu »Morgenrote«.) 
Jutarnje je rumenilo blagoslov crvenih krava. I u Rig-vedi 
oblaci simboliziraju krave, koje je oslobodio Indra. 

U doba vladavine Darija pokrajine na maloazijskom rubu 
carstva, Pont i Kapadokija, postaju sve čvršćim sjedištem 
iranske aristokracije. Magijsko svećenstvo tu dolazi u doticaj 
s kaldejskim, egipatskim i drugim utjecajima. Tu se zbiva i 
asimilacija iranske i grčke mitologije. Mithra se kao bog (baga) 
iranskog plemstva povezuje sa ženskim božanstvom Anahita, 
koju Herođot uspoređuje s Uranijom. Ahura-Mazda postaje za 
Grke Zeus Oromasdes. Odnos je Mitre prema Suncu i svjet- 
losti sličan Apolonovu. Anahita se poštuje i kao Afrodita, te 
s Ahura-Mazdom i Mithrom konačno ulazi u vrhovno bo- 
žansko trojstvo. 

Mlađa Avesta razvija se iz svih ovih unakrsnih utjecaja 
konačno opet u zaoštreni iranski dualizam, koji s vremenom, 
osobito u doba kršćanskog utjecaja, osjeća sve više potrebu, 
da se prema stranim prilivima ogradi vlastitim dogmatskim 
granicama. Tako mazdaistički dualizam doseže vrhunac u 6. 
st. n. e. Kanonizacija nauke, do koje tada dolazi, smatra se 
posljedicom »neuspjeha u pokiišaju da se Zarathuštrina uža 
nauka uskladi s vrlo različitim popularnim shvaćanjima«. 21 
Izvorna mazdaistička nauka nije hikada bila ontološki dua- 
lizam. Svijest će se o tome i prednost tog osnovnog stava 
očistiti ponovno u metafizici svjetlosti kod kasnijih islamskih 
mislilaca u Iranu. 

Govoreći o Zarathuštrinoj izvornoj nauci, vidjeli smo, da 
dobro i zlo nalaze izraz u misli, riječi i djelu, da nisu ontičke 
veličine neposredne datosti, nego da im je spoznaja zavisna 

21 Wesendonk, o. c. 205.— Problematici iranskog dualizma osobitu pa- 
žnju posvećuje S. P&treTnent u djelu Ductlisme dcins Vhistoire de fc 
Philosophie et des P.eligions (Paris, 1946). Isti autor obrađuje srodnu pro- 
blematiku u ranije citiranom smislu i u djelu Le Dualismc chez Platon. 

od usklađenosti ili neusklađenosti svijesti s moralnim zako- 
nom (aša). Tako je prvi dualizam ovdje bio idealno-etičke 
prirode. Pojmu aša suprotstavlja se pojam drug (»prijevara«, 
»laž«). Ahura-Mazdinoj pozitivnoj emanacionoj snazi spdnta- 
тапуи (»sveti duh«) jcš dugo ne odgovara suprotna stvara- 
lačka snaga »zlog duha« (ahra-manyu, kasnije personificiran 
kao Ahriman). 

U Mithrinim se misterijama pojavljuje ahra-manyu kao 
duhovni vladar podzemnog svijeta. Jedno je od najstarijih 
mjesta, gdje se spominje ovaj pojam, Videvdat, 19, 6, gdje 
ahra-manyu oslovljava Zarathuštru: »Ne uništavaj moje stvo- 
renje, o Zarathuštra, nosiOče pravednog zakona (ašavan). Ti 
si sin Pourušaspe, a i mene je pozvala mati.« — Ovdje se 
božanstvo zemaljskog stvaralaštva poziva na zajednički pra- 
osnov, koji je uvijek bio karakterističan za mazdaističku na- 
uku o odnosu makrokozmosa i mikrokozmosa, a koji nas pod- 
sjeća na inđijski mitos o Puruši. 22 U novijoj Avesti, kad Ahu- 
ra-Mazda postaje božanstvo svemira, taj je paralelizam pot- 
puno očit. Tu se Ahura-Mazdi suprotstavlja neposredno ahra- 
тапуи, kojega Plutarh naziva »Hades Areimanios«, a rimski 
natpisi u vezi s kultom Mithre »Deus Arimanius«. Ni u toj 
fazi ne postoji dualizam dviju duhovnih snaga тапуи, dobre i 
zle (spanta i ahra), nego grublji, personificirani dualizam dva- 
ju božanstava. 

Ovaj apsolutni, više mitološki nego ontološki dualizam do- 
vodi mazdaističku spekulativnu teologiju do unutarnjih pote- 
škoća. Ne samo da Ahura-Mazda kao vrhovno božanstvo nema 
potpunu stvaralačku moć, nego i u problemu zla iskonsko 
pitanje o porijeklu ostaje bez odgovora. U doba kad neo- 
platonska i gnostička spekulativna filozofija doseže vrhunac 
istančanosti metafizičkih pojmova, mazdaistički politeizam, 
koji se skriva iza opisanog dualizma, ne može dugo da se 
održi u tom obliku. U posljeđnjem razdoblju svog razvitka,®u 
doba vladavine Sasanida, apstraktna filozofska pitanja, u 
prvom redu problem prostora i vremena, dolaze na površinu, 
i dižu se konačno iznad materijalnih ontoloških kategorija. 
Pri tome je karakteristično, da formulacija tih problema nosi 
i istočni (indijski) i zapadni (grčki) pečat. 


22 Ovaj mitos smatraju mnogi učenjaiei prp-arijskim, a isto tako i nauku 
o analogiji čovjeka kao mikrokozmosa sa makrokozmosom. 

Prije nego što napuštimo područje mitologije i osvrnemo 
se na začetke skolastičkog mišljenja, koji u mazdaističkoj 
filozofiji više nisu stigli da se potpuno razviju, želimo upo- 
zoriti na još jednu indoiransku paralelu: 

U shematizmu indijskih purana, religioznih eposa, koji 
cvjetaju upravo u doba mlađe Aveste, prva se dva od pet 
»obilježja« ili sadržajnih dijelova f purana-panćalakšana 23 ) na 
zivaju sarga i pratisarga, što znači »stvaranje« (ili »emana- 
ciju«) i »protu-stvaranje« svijeta. Dok u puraničkoj književ- 
nosti shema »protustvaranja« nije sasvim jasna, nalazimo u 
Avesti, u Videvdatu (1. Fargard) istu tu smehu, gđje svakom 
stvaralačkom aktu Ahura-Mazde odgovara stvaralački protu- 
akt (patyara) ahramanyu~a ili duždaman-a, 'zlog stvaraoca. 24 

Zervanizam podređuje princip dobra i princip zla zaje- 
dničkom praosnovu zrvan (vrijeme). Povijesno je zervanizam 
proizvod magijskog dogmatizma, te odgovara potrebi, da se 
dualistička kozmologija podvrgne pod jedan vrhovni mono- 
teističkd princip. Dobro i zlo se shvaćaju kao stvaralačka bo- 
žanstva, Ohrmazd i Ahriman. Ohrmazd je nastao iz Zrvana 
žrtvom, a Ahriman se porodio iz prasumnje. Na taj je način 
magijski motiv žrtve ponovno postao prvobitni stvaralački 
osnov kao i u vedskom sistemu. Iz vrlina Dobroga Duha 
(spanta-manyu) razvija se sada panteon anđeoskih biča (yazata, 
iz korijena yaz - srodnog sanskr. уадј -, »žrtvovati«). Njihovim 
dobrim osobinama odgovaraju po strogom paralelizmu do u 
detalje zle osobine daeva, koji su podvrgnuti vlasti Ahrimana. 

Iđeja podređenosti aporije dobra i zla neutralnom trans- 
cendentalnom principu kao što je vrijeme na prvi je pogled 
nesumnjivo filozofsko prođubljenje osnovne Zarathuštrine 
nauke. Prema Damaskiosu postojala je u kasnijem zoroastri- 
zmu uz vrijeme i ideja prostora kao prapokretača »sfera«. 
Ipak se ovakav razvoj nauke pripisuje u prvom redu mito- 
loškim motivima i utjecajima magijskog pogleda na svijet. 

Sigurno je skretanje na kozmogonijsko područje, pitanje 
o porijeklu Ahura-Mazde, na koje se Zarathuštra nije osvrtao, 
utrlo put zervanizmu kao kozmološkoj teoriji. — Plutarh spo- 
minje, da je Ahura-Mazda nastao iz »najčišće svjetlosti«. Kad 
se govori o nesuntnjivom »utjecaju koji su na mazdaizam 

23 Usp. w, Kirfel: Purana Panćalakšana, Bonn 1927., str. XLVII. 

24 Usp. Vasna 61, 2, i Videvddt 19, 6. 

imala shvaćanja proširena u helenističkom svijetu o vremenu, 
iskonskom božanstvu Kronosu, ili vječnosti (akm)«, 25 onda 
treba voditi računa i o istovremenim neposređnim azijskim 
vezama, osobito s Indijom. Budisti u istočnom Turkestanu 
identificiraju Indru s Ohrmazdom, a Brahmu, kao vrhovno 
indijsko božanstvo, sa zrvanorn. 

U kozmološkom se izravnanju i paralelizmu dobra i zla u 
zervanizmu zanemaruje, međutim, metafizička ideja o odvo- 
jenosti vrhovnog transeendentnog principa od fenomenalne 
egzistencije i posredni položaj duha ili misli (тапуи). Upravo 
taj preljev u Zarathuštrinom emanacionizmu bio je najutje- 
cajniji orijentalni motiv, koji se u pojmu volg odrazio u ra- 
zvoju grčke filozofije od Platonova do Plotinova idealizma, a 
kasnije u islarnskom svjetlosnom emanacionizmu. Metafizički 
interes zervanističkog sistema potiskuje tako prvobitni etički 
interes u Zarathuštrinoj nauci. Identificiranjem principa do- 
bra s Ahura-Mazdom gubi se osnovna Zarathuštrina ideja, da 
su dobro i zlo nastali iz slobodnog izbora duha, da su rela- 
tivni, a ne identični s apsolutnim bićem. U kasnijem razvoju, 
pod utjecajem grčkog pojma kaosa, zervanistički stav zane- 
maruje ideju aša, taj prvi arhajski pojam kozmičke zakoni- 
tosti. To zatvaranje kruga u razvoju Zarathuštrine misli pro- 
vodi u povijesnom i u principijelnom smislu mazdakizam. 

Mazdakizam je nauka Mazdaka, koji je živio u sasanidsko 
doba. Svojom se naukom suprotstavlja u izvjesnom smislu 
maniheizmu, jer ne teži za stvaranjem univerzalne religije 
nego za obnovom Zarathuštrine nauke. 

Prema Mazdakovoj je nauci princip svjetlosti nadmoćan 
nad principom tame i zla zbog toga, što djeluje svijesno i 
slobodno, dok je princip tame istovetan s neznanjem i slu- 
čajnošću kaosa. Prelazeći na etičko područje Mazdak kon- 
struira jednu od najfantastičnijih sinteza krajnjeg istočnog 
pasivizma i krajnjeg zapadnog aktivizma i komunističkih ideja 
u grčkoj nauci o državi. S jedne strane, Mazdak usvaja prin- 
cip indijskog asketizma i neprotivljenja zlu. Jedino znanje 
svojom unutamjom svjetlošću može da rasprši prividnu kao- 
tičnost materijalnog svijeta. Jedini je put oslobođenja odvra- 
ćenost od svijeta, napuštanje njegovih dobara i vrijednosti. 
S druge strane, Mazdak pokušava da na osnovu ovih ideja 

25 Wesenđonk, 209. 


3 »Filozofija istočnih naroda« II. 

razradi teoriju o društvu i državi. Samo asketsko odricanje 
nije đovoljno. Odricanje treba istovremeno da bude i put pro- 
čišćenja i objektivnog harmoniziranja elemenata, koji su po- 
stali plijen kaosa, Zato se Mazdak bori istovremeno i za idealni 
poredak u državi. Osnovi su materijalnog odricanja napušta- 
nje ličnog posjeda zemlje i žena. Zemlja i žena, principi hrane 
i plodnosti treba da budu opće dobro. 

Zanimljivo je, da su ove Mazdakove socijalne teorije naišle 
u početku na simpatije i u vladajućim krugovima. Tek Hosrau 
I. počinje da zatire mazdakizam iz straha pred anarhističkim 
posljedicama. 


6. PROBLEM PRVE FILOZOFIJE U IRANSKOM 
SVIJETLU 

Slijedeći će nam dio o islamskoj filozofiji pokazati još 
jasnije, kako je najprošireniji i najdugotrajniji utjecaj ideja 
s Istoka na zapadnu kulturu dolazio preko Irana. Dvije velike 
mediteranske religije, biblijska i koranska, bile su protkane 
utjecajima iranskog filozofskog duha prije nego što su izvr- 
šile svoj utjecaj na zapadnu kulturu, prva neposređno na 
izmaku antičkog doba, a druga posredno u vrijeme skolastike 
i renesanse. Taj se utjecaj očitovao prvenstveno u preuzi- 
manju dualizma dobra i zla kao osnove za metafizički odnos 
mikrokozmosa i makrokozmosa, zatim u ideji logosa kao utje- 
lovljenja Dobrog Duha (spanta тапуи), a kasnije u pante- 
ističkim elementima metafizike svjetlosti, koji postaju sve 
izrazitiji u neoplatonizmu i renesansnoj filozofiji kao i u 
neposrednom razvoju iranske metafizike u islamu. 26 U istočno- 


20 Udio se metafizike svjetlosti u renesansnoj filozofiji pi'irode ističe 
najizrazitije upravo kod našeg Franje Petrića (F. Patritius; vidi knjigu 
Filozofija Renesanse VI. Filipovića u ovoj Hrestomatiji). U vezi s našim 
prikazom islamske filozofije zanimljivo je pritom, da su kod Petrića 
»dualistički momenti neoplatonizma potpuno izbrisani« (Windelband) kao 
i kod Sifhrawardija, te da je Petrić stariji suvremenik G. Bruna. Kod 
Bruna su se ovakvi »fantastični« panteistički motivi iživjeli do vrhunca, 
spojeni sa svim mogućim orijentalnim vjerskim pređodžbama, koje su u 
Srednjem vijeku apokrifno prođirale u kršćanstvo. Nasuprot panteističkim 
formama popularnog vjerovanja pod renesansnim utjecajima, Petrićev 
sistem, čini se, da slijedi dublju logiku monističkih pretpostavki te meta- 
fizike, koju je na Istoku u usavršenom obliku izrazio Siraži jedno stoljeće 
kasnije. 

islamskoj ćemo filozofiji naći konačno i vezu između staro- 
iranske i moderne filozofije. 

Analiza iranskih utjecaja na antičku kulturu Zapada — 
kult Mithre, magija i misterije — a isto tako i usporedba 
srodnih elemenata u staroiranskoj i staroindijskoj civilizaciji 
— upućuje nas već na neke značajne zaključke o okolnostima 
pod kojima se razvijala prva filozofija našeg kulturnog kruga 
u ovim najširim razmjerima. 

Karakterističan je najprije utjecaj po suprotnostima i 
principima diferencijacije, koje smo istakli u odnosu srodnih 
mitskih veličina indijske i iranske kozmogonije. Još nam se 
važniji čini žaključak, da rana iranska kuitura ne utječe ni 
na mediteranski Zapad prvenstveno najvišim dostignućima 
Zarathuštrinog mazdaizma, nego prevladavaju elementi sta- 
rijih, potiskivanih kultova. Slično opažamo i kasnije. U doba 
kad statički ontološki principi grčke prve filozofije prelaze 
iz aniičke u srednjovjekovnu filozofiju, gotovo se uopće ne 
osjećaju utjecaji tada već dijalektički usavršene zervanističke 
metafizike. 

Napokon, gledajući iz današnjeg dalekog vremenskog raz- 
maka na ovdje opisani idejni razvoj kao cjelinu, vidimo da 
na izmaku antičkog doba najzreliji klasični iranski sistemi 
ne predstavljaju ni najvrednije ni najoriginalnije izraze per- 
zijske misaone kulture. Iskonska je snaga ostala i ovdje 
sadržana u ođređenim polaznim kritičkim mislima Zarathu- 
štrine tradicije, koje stoje kao čvrsta pozadina u toku daljeg 
diferenciranja ove kulture prema stranoj prošlosti, koja se 
tu pobija, odbija i istiskuje. Istraživanje tih diferencijalnih 
osnova iranske arhajske mudrosti vodi nas do izvora indivi- 
dualne filozofske misli ne samo u vremenskom nego i u 
strukturnom smislu, kako smo pokušali da pokažemo u ocjeni 
Zarathuštrine nauke. 

1 POVIJESNO MJESTO ISLAMSKE SKOLASTIKE 


Islamska se filozofija opravdano naziva plodom iranske 
misli. Pritom se polazi od pretpostavke, da osnovni tekst 
Korana nije dovoljan da razjasni bit i mnogostranost te filo- 
zofije u njenom skolastičkom razvoju. Filozofska se proble- 
matika ovdje ispoljava u povijesnom prožimanju surovog 
arapskog aktivizma kontemplativnom indoiranskom mišlju. 
Grčki aktivizam helenističkog doba, kako smo vidjeli u pret- 
hodnom dijelu, predstavlja u ovom odnosu međusloj povijesne 
sintetizacije azijskog intuicionizma i mediteranskog volunta- 
rizma. Zahvaljujući tim okolnostima, islamska je skolastička 
filozofija u Srednjem vijeku odigrala važnu ulogu nosioca i 
čuvara platonske i aristotelovske baštine za renesansno doba. 
Po svojim perzijskim vrlinama islamska je skolastika obilje- 
žena liberalnijim i naprednijim duhom nego kršćanska. 

Identificiranje razvijene islamske kulture s primitivnom 
beduinskom poezijom posljedica je nedovoljnog poznavanja 
jezika, književnosti i općih obilježja orijentalne kulturne ba- 
štine. Nauka je islamskih filozofa u Srednjem vijeku preve- 
dena na latinski ne samo u ograničenom vremenskom i sadr- 
ž^jnom izboru, nego i na način, koji je iskrivio smisao nekih 
osnovnih stavova. U takvom je iskrivljenom obliku ušla u 
evropsku povijest filozofije na pr. nauka o »dvostrukoj istini«, 
koja se pripisuje Гоп Rušdu (Averroes), andaluskom aristote- 
lovcu iz 12. st., čije mjesto u islamskoj filozofiji nikako ne 
odgovara predodžbi, koja se o njemu sačuvala na Zapadu. 
O kasnijem se razvoju islamske filozofije nije uopće vodilo 
računa. Još je početkom ovog stoljeća važilo kao autoritativno 
mišljenje nizozemskog učenjaka de Boera, »da t. zv. ,,arapska 
filozot'ija” jedva sadržava išta više ođ prepričavanja grčke 

misli, koje je često pogrešno«. 1 Uvjerenje, koje je s takvim 
stavom u najužoj vezi, da od vremena kad je evropska skola- 
stika đosegla svoj vrhunac, ni na Istoku nije više bilo važni- 
jih mislilaca, dokaz je jedino »našeg potpunog neznanja o 
istočnoj kulturi. . . Mi se danas približujemo Istoku sa svije- 
Šću, da mu moramo otplatiti težak dug.« 2 

Vodeći računa o tim jednostranostima, vrijedno je poći od 
slike pozitivnih osobina, koje evropski povjesničari filozofije 
krajem 19. i početkom 20. st. pripisuju islamskim skolastiča- 
rima. 

Kao osnovno obilježje ističe se snažna naturalistička crta, 
koja prevlađava usprkos novoplatonskom utjecaju na islamsku 
interpretaciju Aristotela. Tome povlačenju »naturalističkih 
zaključaka« iz Aristoteiove nauke, ili točnije, eksperimental- 
noj razradi njegovih prirodoznanstvenih pretpostavki, osobito 
na području fiziologije i psihologije, pridonosi u prvom redu 
okolnost, da su nosioci filozofskih tradicija ovdje bili najprije 
liječnici. 

Ovakvu je ugledu islamske filozofije utro piat već Roger 
Bacon, koji u svome Opus Maius, u kratkom prikazu povijesti 
filozofije, u glavnom Avicenni (Ibn Sind) i Averroesu pripisuje 
zaslugu, da su Aristotelovu nau-ku »ponovno iznijeli na svjet- 
lost u potpunosti«. Osobito Avicenna važi za Bacona kao »čo- 
vjek, koji je filozofiju upotpunio do mjere koja mu je bila 
dosežna«, pa, je time postao »glavni komentator i prikazivač 
Aristotela« i »dux et princeps philosophiae«. Pod arapskim 
je utjecajima Bacon naučavao, da moral treba postati sadr- 
žajem univerzalne religije. 3 

U pogledu je prinosa ovih filozofa razvoju eksperimentalne 
metode u nauci, karakteristično slijedeće mišljenje: Eksperi- 
mentalni radovi Arhimeda i drugih antiknih učenjaka ne 
mogu se mjeriti »s pažljivim provođenjem eksperimentalnih 
radova kod Birunija o specifiČnoj težini, ili kod Haitama o 
raznim vrstama sjene, ili kod Kamala’d-dina o zrakama svje- 
tlosti na kugli, pri čemu se kod posljednje dvojice na uzoran 
način povezuje teorija s eksperimentom. Na te se uzore nado- 

1 Т. J. de Boer: Geschichte der Philosophie гт Islam (1901). 

г Мах Horten: Die Philosophie des Islam, Mtinchen, 1924. (Knj. 4. 
serije Kafka, »Geschichte der Philosophie in Einzeldarstellungen«), str. 
17. i 21. 

3 Usp. W. Windelband: Lehrbuch der Geschichte der Philosophie (Tii- 
bingen, 1948., 14. izd.), str. 268. 

vezuje Roger Bacon, iako ne doseže njihovu visinu, u svojim 
općim opažanjima o eksperimentu kao osnovu prirodoznan- 
stvenog istraživanja. On tu metodu nije osnovao, nego ju je 
samo sistematski prikazao, istina, u nešto drukčijem obliku 
nego Arapi, pa je isto tako malo tvorac eksperimentalne me- 
tode kao i Bacon Verulamski induktivne . . .« 4 

Dosljedno tome, »naturalizam arapskih peripatetika htio 
je iskorijeniti posljednje ostatke metafizičkog razdvajanja 
idealnoga i osjetnoga«, pa je tako došao do »nauke o jedin- 
stvenosti, nutarnjoj oblikovanosti i vječnom kretanju mate- 
rije« u Averroesovu »ekstremnom naturalističkom tumačenju 
Aristotelove filozofije«. 5 

Već je prvi veliki islamski skolastičar, Iranac Fđrabi u 
10. st., pisao o razlikama rneđu dijelovima i svojstvima dušev- 
nog života, te o raznim vrstama inteligencije. Avicenna je 
oko sto godina kasnije napisao posebno djelo o psihologiji. 
Osvrćući se na rad ovih filozofa, kasniji perzijski neoplato- 
novac Suhravuarđi primjećuje: »Farabi i Avicenna naučavaju, 
da nakon smrti preživljuje samo čisti duhovni princip duše, 
a ne animalni i vegetativni dijelovi.« — Time se odbija pri- 
mitivno koransko naučavanje o uskrsnuću tijela, a sve ono 
što preostaje od religioznih shvaćanja o bogu i duši svodi se 
na panteizam spinozijanskog kova. Uz to još možemo primi- 
jetiti, da je islamska srednjovjekovna filozofija u svom raz- 
voju najuže povezana s hebrejskom do te mjere, da se još i 
danas neka važna djela islamskih filozofa pronalaze u hebrej- 
skim prijevodima, dok se original izgubio. 

Sve nam to daje tek jednu, evropsku, stranu slike, zaoštre- 
nu kršćanskim skolastičkim pojmovima o bogu, duši i slobodi 
volje. Prije nego pokušamo da u kratkim crtama odredimo 
točnije i potpunije povijesno mjesto svih tih pojava i pogleda 
islamske skolastičke filozofije, pokušat ćemo da s nekoliko 
primjera i činjenica upozorimo na opseg preostalog, tipično 
orijentalnog pcdručja ove problematike. 

I Farabi i Avicenna ističu, da je u sred'ištu filozofskog 
istraživanja čovjek. Svrha je »oplerneniti dušu« i »spoznati 
samoga sebe«. U okviru te svrhe Averroesov učitelj Ibn Tu - 
fail (Abubacer) razvija svoju teoriju o »prirodnom čovjeku«, 


4 E. Wiedemann (citat prema Hortenu, o. c., 337). 
s Windelband, 284. 

која nas podsjeća na Rousseaua. Taj Abubacerov čovjek, 
odrastao u pustinji, dolazi do prirodnog shvačanja o redu u 
prirodi i do teističkog racionalnog pojma o bogu. Nakon toga 
dolazi u doticaj s civiliziranim Ijudima i uviđa, da ono što je 
on spoznao racionalno, civilizirani ljudi imaju u obliku mitske 
slikovite predaje. Uvjerivši se, da je njegova prirodna religija 
savršenija od objavljene vjere povijesnog čovjeka, on se vraća 
u pustinju u pratnji jedinog sljedbenika, kojega je uspio da 
predobije. — U ovoj je priči sadržan t. zv. averroevski pro- 
blem »dviju istina«. 

Više je od sto godina prije njega dao Avicenna svoju sliku 
»čovjeka koji lebdi«, gdje se naslućuje problem Descartesova 
»Cogito, ergo sum«. 

»Zamislimo čovjeka stvorenog odjednom s potpunim tjele- 
snim svojstvima, ali su mu oči vezane, tako da ne može vidjeti 
vanjske predmete! Zamislimo đalje, da taj čovjek lebdi u 
'praznom prostoru, tako da nema nikakvih drugih osjeta, pa 
ni osjet doticaja zbog trenja zraka .. . Taj bi čovjek ipak bio 
sposoban da razmišlja sam o sebi i da s apsolutnom sigurnošću 
ustvrđi da postoji, iako ne bi mogao da dokaže ni postojanje 
vlastitog tijela niti bilo kojeg drugog vanjskog predmeta.« 6 

Allah, koji je prema Koranu »svjetlost neba i zemlje« 
objavljuje se Muhamedu ovim riječima: »Bio sam skriveno 
blago, ali sam težio za tim, da budem upoznat, pa sam zato 
stvorio svijet.« — Ove su izjave osnov islamske metafizike 
svjetlosti. Od njih polaze i neortodoksne monističke teorije 
filozofa o vječnom i nužnom stvaranju, o nedjeljivosti bitka 
i bitnosti (egzistencije i esencije), individualne egzistencije i 
apsolutnog bitka, determinizma i svrhovitosti. To su teorije 
jedne specifične skolastike i philosophiae perennis, zasnovane 
na jasno ocrtanim metafizičkim dedukcijama, koje su jedino 
zbog potpune različitosti od pretpostavki kršćanske skolastike 
žigosane kao naturulistički panteizam, negacija besmrtnosti 
duše i fatalistički determinizam. Tamo gdje se diskurzivnoj 


6 Prema J. L. Teicheru: Avicenna’s Place in Arabic Philosophy (u 
zborniku »Avicenna, Scientist and Philosopher — A Millenary Symposium«, 
London,* 1952), str. 51. — Od istog teksta postoji više verzija u Avicenninim 
djelima. Verzija iz ’lšarat , 119, prema francuskom prijevodu A.—M. Goichon 
(Livre des directives et remarques, izdanje UNESCO, Paris 1951), str. 303. 
i d., uključena je u naše odabrane tekstove. 

aporetici vremenske i prostorne konačnosti ili beskonačnosti 
suprotstavljaju orijentalni intuicionistički stavovi o kontinu- 
iranom toku svijesti, sa suprotne se strane postavlja prigovor 
o »dvostrukoj istini«. 

Principe ćemo metafizike svjetlosti najbolje moći uočiti u 
njihovoj povijesnoj razradi. Budući da se već u odnosu prema 
platonsko-aristotelovskom kompleksu u islamskoj filozofiji 
sukobljujemo sa principijelnom suprotnosti orijentalnog mo- 
nizma i zapadnog dualizma, potrebno je da prethodno u neko- 
liko crta osvijetlimo teološke razlike dvaju oblika philoso- 
phiae perennis. 

Uspoređujući primjenu naziva philosophia perennis (trajna, 
univerzaina filozofija) u smislu orijentalne ontologije sveobu- 
hvatnosti i mistike svjetlosti s kršćanskom primjenom tog 
pojma na povijesno i principijelno znatno omeđeniji pogled 
na svijet, teško se možemo oteti utisku, da ovo obilježje »traj- 
nosti« i »univerzalnosti« bolje odgovara orijentalnom shva- 
ćanju o sveobuhvatnosti u općem zbivanju i, dosljedno tome, 
apologetici prilagođavanja i. izravnavanja, a ne apriomog 
osuđivanja raznorodnih nauka, za koje islamska skolastika 
principijelno pretpostavlja, da se u povijesti uzajamno na- 
dopunjuju. 

Islamska apologetika u skolastičko doba općenito poprima 
tendenciju k proširenju svojih osnovnih principa do te mjere, 
da ih može izmiriti sa stranim utjecajima. Pod pretpostavkom 
takvog prilagođenja nikoja nauka nije principijelno krivo- 
vjerna, a zadatak: je skolastičkih filozofa, da tu prilagodljivost 
ideja dokažu u konkretnim slučaj evirna. — »Pojedini su si- 
stemi pokušaji rješenja ovako shvaćenih napetosti. U svakom 
je potrebno, da se najprije izrazi jasno polarna suprotnost, a 
zatim se nastoji naći zajedničko težište.« 7 Što su, u toj borbi 
m šljenja, bili snažniji napadaji konzervativnih teologa, oso- 
bito protiv grčkih filozofskih nauka, to su se više naprezali 
liberalni teolozi, da uklone kamen spoticanja i da stranu 
nauku spase pod islamskim plaštem. Izvan tih »dijalektičkih« 
granica tajne su se nauke zaodijevale u mistiku »iz straha 
pred mačern«, kao što je to bilo s »bratovštinom iz Basre«. 
Nesumnjivo je ipak, kako ćemo vidjeti iz povijesnog prikaza 
islamske teologije, da je u opisanom smislu i okolnostima 


7 Horten, o. c., 51. 

islamski fanatizam skolastičkog doba bio ideološki pasivniji 
od krščanskog dogmatLzma, već zato, što je bio racionalniji 
po svojoj osnovnoj problematici, o čemu nam opet svjedoči 
povijest očuvanja renesansnih tradicija. U principijelnom 
pogledu islamski pojam philosophiae perennis može se uspo- 
ređivati s indijskim idealizmom istine, jer pretpostavlja povi- 
jesni razvoj i prilagodljivost očitovane istine. U tom je smislu 
točna tvrdnja, da ni u islamu nema mjesta borbi između vjere 
i znanja. 8 

Snagom imutarnje logike islamski mislioci dolaze do prin- 
cipa bivstvene istovet.no sti svih religija. U ime tog principi- 
jelnog stava islamska se filozofija u raznim vremenima, iz 
raznih pobuda i na raznim mjestima, od Spanjolske do Indije, 
znala da posredno, a i izrazito, odrekne čak i Muhameda као 
relativne povijesne pojave i da ponovno traži ili pretpostavlja 
neposrednu vezu s Allahom. Muhamed se i sam smatrao samo 
prorokom svoga vremena i sredine, a u koliko je svoju objavu 
smatrao krajnjom i najvišom u povijesti, onda se to — s filo- 
zofskog stanovišta — ne mora nužno shvatiti u doslovnom 
smislu kronološkog redoslijeda proroka, nego se može tuma- 
čiti i bivstveno, u spoznajnom smislu kao vrhovna realizacija 
svijesti, koja doseže sveobuhvatnost i »izvor svjetlosti«. U 
tom su smislu osobito mistici shvaćali, slično budistima, a i 
pod njihovim utjecajem, Muhamedovo dostignuće kao poticaj 
za održavanje budnosti mesijanske svijesti u povijesno rela- 
tiviziranom smislu. Ove mističke ideje o prirodi Imama, Mad- 
hia ili Baba imaju do u najnovije vrijeme i veliko političko 
značenje. 

O orijentalnom se panteizmu u islamu može, uza sve to, 
govoriti samo kao o jednoj tendenciji, koja svoju osnovnu 
važnost dobiva tek sa stanovišta cjeline našeg prikaza azijske 
filozofije. I u ovom problemu islamsko gledište stoji, barem 
formalno, na razmeđu Istoka i Zapada. Svijet je Allahovo 
stvorenje, kao u biblijskoj religiji. No, za razliku od kršćan- 
skog shvaćanja, Allah se u svijetu ne utjelovljuje, niti bi to 
mogao učiniti, jer je nedjeljiv i nadličan. On se ovdje samo 
očituje ili ogleđa u »igri svjetla i sjene«. Islamska se kozmo- 
logija osniva na apstraktnoj teoriji manifestacije, koja snažno 

8 Usp. citate iz Korana u hrestomatijskom đijelu. 

i uporno potiskuje svaku mitološku spekulaciju, uključujući 
tu i kršćansku nauku o božanskom trojstvu. 

Allah se kao izvor svjetlosti ne identificira ni s jednom 
kozmičkom pojavom, nego ostaje »skriven u dubinama nebe- 
skog plavetnila«. Monistički princip pritom isključuje razliku 
između fizičkog i duhovnog »svjetla«. 

Problemi koje ođatle izvodi islamska skolastika ostaju 
nerješivi sa stanovišta platonsko-aristotelovskih pretpostavki, 
kako ćemo u njihovoj razradi vidjeti. 

Riječ islam znači »odanost« u filozofski bitno različitom 
smislu, nego što može da pretpostavi krščanska dogmatika. 
Pojam islam sadrži za istočnjaka u prvom redu ontološki pri- 
zvuk onog prastavnog doživljaja, koji je Zarathuštra nazvao 
aramati — prilagodljivost, a hinduistička skolastika razradila 
u ljestvici panteističkih obilježja u odnosu makrokozmosa i 
mikrokozmosa, kao što su svojstva Išvare, da ostvaruje (sa- 
dhana) »vidljivo obličje svijeta« (gjagad-rupa), ili da »obuhva- 
ća svemir« (gjagad-maya). Tu smisao egzistencije postaje 
prilagođavanje, koje vodi do svijesti o identifikaciji sa sve- 
obuhvatnim. Nasuprot tome kršćanska teorija triniteta pred- 
stavlja »sudioništvo« u božanskoj prirodi. 


2. OSNOVNI POVIJESNI PODACI 

Muhamed (Abul-Kasim Mohammed ibn Abdullah), rodio 
se u Meki 570. g., a umro je u Medini 632. g. — 16. srpnja 
622. odlazi Muhamed sa svojim sljedbenicima iz Meke u pro- 
gonstvo u Medinu. Taj je datum (hedžra) početak muslimanske 
ere. 

Muhamedova je nauka sakupljefta i sređena u Koranu 
(»čitanje«, »recitacija«), a sastoji se iz izreka, koje Muhamed 
priopćava kao objavu Allahovu. Te izreke u stihovima (ayat) 
sređene su naknadno u 114 poglavlja (sura) prema dužini. Uz 
sure je sakupljena u raznim verzijama i predaja (hadis), oso- 
bito o postupcima Muhamedovim, koji predstavljaju kazu- 
istiku uzornih navika (sunna). Na toj se kazuistici osnivaju 
u prvom redu propisi kanonskog prava (fikh) Četiriju glavnih 
pravničkih škola, koje su se razvile u 8. i 9. st. 

Muhamed se u svojoj nauci borio protiv politeizma i opa- 
snih socijalnih običaja primitivnog arapskog društva, osobito 

protiv krvne osvete i ubijanja djece. Krvna je osveta gotovo 
istrijebila muško stanovništvo beduinskih plemena, pa je zbog 
toga Muhamed smatrao neophodnim da preporučuje poliga- 
miju. Opstanak je njegove zajednice bio uskoro ugrožen. To 
ga je prisililo da se iseli u Medinu. Iz ratova, koji nakon toga 
dolaze, Muhamed brzo izlazi kao pobjednik. Još je za njegova 
života osvojena Sirija i Egipat. On je lično sklapao mirovne 
ugovore i pisao bizantskom caru Herakliju, da se pokori 
spasonosnom širenju islama. 

Muhamed je bio čovjek blage ćudi, koji se u prvom redu 
borio protiv bratoubilačkih kavgi, ističući na početku svake 
svoje izjave, da govori u ime »Allahova sveopćeg milosrđa«. 
Iako mu nauka polazi od starozavjetnog morala: »oko za oko, 
zub za zub«, u njoj već od početka nalaze mjesta i vrline 
perzijskog liberalizma, koje je Lessing znao da istakne u 
»Mudrom Natanu«. Po osnovnoj su moralnoj vrijednosti mi- 
losrđa (rahma) nosioei duhovne kulture isiama uvijek osjećali 
potrebu posrednog ili neposrednog zbliženja nauke Korana 
s iđealima zapadnog kršćanstva. Najteža je osuda zapadne 
kulture izražena za muslimana u poslovičnoj izreci: »Tamo 
nema milosrđa.« 

Polazeći od tih pretpostavki, na kojima se osniva kasnija 
iranska liberalizacija i humanistička prerada islama, izabrali 
smo citate iz Korana za hrestomatijski dio ove knjige. 

Politički i mistički elementi nisu ni u jednoj religiji tako 
usko povezani kao u Muhamedovoj. — Ono što je za kršćan- 
sku mistiku značio apostol Ivan Evanđelista, što je Ananda 
bio za Buddhu, to je za Muhameda bio njegov nećak Ali. U 
svjetovnoj je vlasti Ali bio četvrti i posljednji neposredni 
namjesnik (kalif) Muhamedov. Njegova je vladavina, kao i 
vlast triju prethodnika iz neposređne okoline Muhamedove, 
bila kratkotrajna, u doba teških borbi za pobjedu islama. Za 
vladavine se Alija (655—661) arapsko islamsko carstvo proši- 
rilo do svojih najdaljih povijesnih granica, do Indije i Špa- 
njolske. 

Nakon Alija svjetovna vlast prelazi na kalifatske dinastije, 
od kojih je prva arapska dinastija Umajada (iz Meke) vladala 
oko sto godina, a sjedište joj je bilo u Damasku. Zatim vla- 
daju Abbasiđi do 13. st., a prijestolnica im je Bagdad. Po- 
sljednja je u ovoj liniji bila Otomanska dinastija u Turskoj, 
čiju je vladavinu dokrajčio Kemal Ataturk 1924. 

Vladavina je Alija značila i u vjerskom pogledu osnovnu 
prekretnicu u razvoju nauke. Dok većina sljedbenika tra- 
dicionalne nauke (suniti) priznaju legalnost navedenog di- 
nastičkog slijeda, sekte šVita ne priznaju vjerski autoritet 
svjetovnih vladara poslije Alija, nego njegovim zakonitim 
nasljednieima smatraju njegove sinove i njihove potomke 
kao duhovnu lozu irnama, koja počinje s Alijem, a završava 
s legendarnim jedanaestim ili sedmim imamom, koji treba da 
se pojavi kao prorok u vrijeme strašnog suda i propasti svi- 
jeta. Ši’itska vjera u imame, koja je prevladala u Perziji i 
dalje u Aziji, razvila se u svom mističkom iščekivanju novih 
božanskih objava do vjerske nauke srodne indijskom shva- 
ćanju o avatarima (usporedi Krišnu u »Bhagavad Giti«). 

U političkom su pogledu ši’itske sekte bile element nesi- 
gurnosti i razdora u islamskom svijetu. To osobito vrijedi za 
ismailite, ši’itske ekstremiste, koji su već 969. g. uspostavili u 
Kairu nezavisnu vladavinu dinastije Fatimida, kao protutežu 
abbasidskim kalifima u Bagdadu. Ismailitska je propaganda 
našia osobito plodno tlo u Perziji, gdje su Samanidi željeli da 
obnove staro nezavisno sasanidsko carstvo.- Prirodno je i kul- 
turni otpor protiv arapskih osvajača i njihove nauke ovdje 
bio najveći. Razlozi su za prodor helenističkih tradicija u 
islam na ovome politički labavom području bili, međutim, 
ukorijenjeni mnogo dublje u povijesti. 

Iz općepoznatih su povijesnih razloga bili, najkasnije pod 
kraj 5. st. n. e., putovi utjecaja grčke klasične književnosti u 
svijet zapadnog kršćanstva potpuno zakrčeni. U to doba na 
Zapadu nitko više nije razumio grčki. Posljednj'i je veliki 
pokušaj, da se Platon i Aristotel u latinskom prijevodu spase 
za svijet zapadne kulture bio Boethiusov, na dvoru Theodo- 
rihovom u Raveni (početkom 6. st.), pokušaj, koji nije uspjelo 
ostvariti. U području su istočnog kršćanstva, međutim, teo- 
loške borbe bile na vrhuncu oko 6. st. Grčke su filozofske 
tradicije, osobito njegovanje logike, nalazile tu plodno tlo 
primjene. Njihovo зе prilagođavanje kršćanskim shvaćanjima 
u neoplatonskom smislu vršilo u aleksandrijskom i sirijskom 
području već od 2. st. Tako se jačanjem određenih tradicija 
ujedno smanjivao registar preživjelih antičkih djela. U 8. st. 
ovo kulturno dobro antike u tadašnjoj verziji, koju možemo 
nazvati sirijskom, prelazi u islamsku kulturu. Između 8. i 10. 
st. čitavo mnoštvo sačuvane grčke kulturne baštine prelazi 

u islamski svijet. Prevodilo se uglavnom posredno, sa sirij- 
skog na arapski jezik. Prvi su prevodioci bili kršćani (nesto- 
rijanci) i Židovi. Slavni je liberalni bagdadski kalif Harun 
al Rašid osnovao prevodilački ured. Interes je najprije posto- 
jao za međicinska djela. No grčka je medicina i po svojoj 
teorijskoj strukturi i po povijesnim okolnostima svoga razvoja 
u to doba bila nerazdvojivo vezana uz filozofiju. — Kad je 
Justinijan 529. zatvorio atensku akademiju, grčki su učenjaci 
našli sklonište u Gjundešapuru u Perziji, gdje je još od 4. st. 
postojala slavna medicinska škola s istim tradicijama. Drugu 
su veliku medicinsku školu, aleksandrijsku, Arapi prenijeli 
najprije u Antiohiju, a konačno u Bagdad. Koliko je bogat- 
stvo grčke kulturno-filozofske tradicije postojalo u perzijsko- 
islamskom svijetu u 10. i 11. stoljeću, možemo vidjeti iz opisa 
biblioteke buharskog sultana u Avicenninoj autobiografiji. 
(V. odlomak u hrestomatijskom dijelu.) 

Grčki se utjecaj osjeća već u prvim islamskim teološko- 
filozofskim diskusijama škole mu’tazila u 8. i 9. st., koja je 
zbog toga i dobila ime nauke »koja ostaje po strani« velikog 
toka koranske ortodoksije. Taj se utjecaj osjeća još jače u 
predaristotelovskom razdoblju, u filozofskoj nauci mutakal - 
limun. Svim je takvim filozofskim tendencijama u islamu 
omogućio relativno slobodan i ravnopravan razvitak tek osni- 
vač skolastičke teologije Ghazali u 11. st., koji je i sam po- 
tjecao iz skeptičkih i neortodoksnih krugova. 

Ghazalijevoj reformi zahvaljuje snažni procvat i glavna 
struja čiste orijentalne mističke misli u islamskoj filozofiji — 
sufizam, čiju okosnicu tvore veliki perzijski pjesnici Bistdmi, 
Sana’i, Attar i Rumi. Perzijski je humanist i povjesničar isla- 
ma Biruni bio čuven kao indolog i sanskritista, a studirao je 
u Indiji. Usto je bio i jedan od najboljih poznavalaca grčke 
filozofije u 11. st. Spomenuti je pjesnik Sana’i prenio i popu- 
larizirao u arapskom svijetu Buđdhinu priču o slonu i slijep- 
cima (Udana 6, 4). Ibn Batuta (14. st.), arapski Marko Polo, 
u svojim putopisima piše o indijskoj yogi, o odnosu među 
muslimanima i brahmanima u Indiji i o sličnim temama. 

Islamski su vladari tek u 11. st. uspjeli da dublje prodru 
u Indiju i da tu učvrste svoju vlast. U 14. st., pošto su se sti- 
šale posljedice krvavih pohoda Tamerlanovih hordi, razvija 
se pokret idejnog zbliženja, za koje s indijske strane pmža 
osnovu višnuitska sekta poštivalaca Rame, heroja iz eposa 


48 



»Кашауапа«, kao inkarnacije Višnua. Predstavnik te sekte 
Kabir identificira Harnu s islamskim herojem Alijem. (»Aliju 
i Rami dugujemo život«.) — Ovu tradiciju nastavlja u 15. st. 
Nanal c, osnivač vjerskog pokreta Sikha. 

Vrhunac vjerske i kulturne snošijivosti u Indiji pod islam- 
skom vlašću predstavlja vladavina Akbara u drugoj polovini 
16. st. On je proglasio slobodu i ravnopravnost svih slojeva 
i vjera u svom carstvu. Akbarova je vladavina dala prvi 
veliki poticaj za prevođenje indijskih klasičnih književnih 
djela, u prvom redu eposa i purana na perzijski jezik. Ta 
tradicija nije prestala ni pos'iije njegove smrti, a njoj zahva- 
ljujemo i prve evropske prijevode upanišada. 9 Akbar je težio, 
da ostvari jednu jedinstvenu sinkretističku religiju, pa se 
odrekao Muhamedova imena, a zadržao samo Allahovo. — U 
umjetnosti njegova vremena, osobito u arhitekturi, dolazi do 
sintetizacije indijskih i perzijskih elemenata. Nakon njegove 
smrti ponovno su se rasplamsale vjerske borbe, a engleska 
kolonijalna politika nastoji uskoro za tim, za razliku od per- 
zijskog kozmopolitizma, da taj fanatizam raspiri i iskoristi 
za svoje političke svrhe. 


3. POČECI FILOZOFSKE PROBLEMATIKE 

Nesistematičnost »objavljene nauke« Korana omogućava 
razlikovanje »slova« i »duha« u spomenutom apologetskom 
smislu, traženje suglasja između religije i filozofije. Prva je 
sistematizacija bila praktične, pravne prirode, a polazila je 
od šireg pojma predaje (sunna). 

Jedan od prvih filozofskih problema, koji se obrađuju 
s različitih gledišta, zahvaljujući nedovoljnoj jasnoći u »slo- 
vu« Korana, bilo je pitanje o slobodi volje. Već se za vlada- 
vine Umajada pojavljuju dvije škole — kadariti (indetermi- 
nisti) i džabiti (deterministi). 

Po Muhamedovim je riječima čovjekova djelatnost dijelom 
slobodna, a dijelom vođena voljom Allaha. Pritorn je, slično 
perzijskom etičkom dualizmu, zlo djelo vlastite volje, dok 
putem dobra Allah vodi »koga je njega volja«. Ta Allahova 
volja ostaje stvar iracionalne providnosti, tako da se njen 


9 Usp. dio o inđijskoj filozofiji, pogl. II, 1. 


4 »Filozofija istočnih naroda« II. 


49 



odnos prema svijetu stvorenja može shvatiti deterministički 
ili mdeterministički. Razne se izreke Muhamedove približuju 
nekad jednom, nekad drugom gledištu. 

Teorija o slobodi volje, koju u 8. i 9. st. razrađuje teološka 
škola mu’tazila, pokazuje već obilježja povijesne složenosti, 
koja se ne mogu shvatiti samo na osnovu općih principa o 
neskladu duha i slova objave. Prema ovoj nauci fatalistički se 
determinizam ne bi mogao uskladiti s idejom božanske pra- 
vednosti, što nas opet podsjeća na perzijski zaokret u obradbi 
problema slobode. Polazeći od nauke o jedinstvu Allahove 
prirode i nedjeljivosti njegovog bitka, predstavnici ove škole 
izvode zaključak, koji nije u skladu s vjerskom tradicijom, 
da Koran može biti izraz božanske volje samo u određenim 
povijesnim uvjetima, a ne može biti identičan s vječnom 
stvaralačkom riječju (logos), која bi time »postala tijelom«, 
t. j. odvojenom supstancijom. Problem vremenitosti ili vječ- 
nosti Allahove objave ostaje od tada u središtu islamske 
dogmatike. 

Karakteristično je za islamsku teologiju uopće, da se raz- 
vija iz prvih sukoba sa stranim filozofskim utjecajima, grčkim 
i inđijskim. Pojam »konzervativne« i »liberalne« teologije 
izveli su evropski autori adaptacijom mnogo složenijih islam- 
skih termina mutakallimun i miCtazila , 10 U ođnosu prema 
mutazilitima mutakallimuni brane »konzervativne« ili »orto- 
doksne« teze također oružjem grčkih i indijskih đijalektičara. 
Dok se u nauci mutazilita, a još više u nauci škole dahriya 
(»eternalista« eleačanskog kova), protiv koje se mutakalli- 
muni također bore, osjeća u prvom redu prodor materijalnih 
teza grčkih filozofskih škola, dotle se mutakallimun odlikuje 
preuzimanjem formalnologičkih instrumenata od skeptika i 
stoika. Zbog toga se stavovi mutakallimuna vrlo često pri- 
bližuju stavovima sofista, materijalista i ateista, kako ćemo 
u prikazima pojedinih diskusija još vidjeti. Zato ni sam naziv 
mutakallimun ne izražava jednoznačno ortođoksnu teologiju, 
čiji se pozitivni stavovi jasnije očituju u posebnoj teološkoj 
struji kalam. Negativni pojam sofistike u islamskoj filozofiji 
dobiva svoju formulaciju i svoj naziv po indijskom, a ne po 
grčkom izvoru. Termin sumaniya u islamskoj teologiji i filo- 


10 Usp. М. Horten: Die philosophischen Probleme, Bonn, 1910., i uvod 
u đjelo istoga autora: Die philosophischen Ansichten von Rasi und Tusi, 
Bonn, 1910. 

zofiji označava već polovinom 9. st. stav prema kojem se 
»sve nauke razvijaju posve empirički i induktivno«, a jedini 
je izvor spoznaje pet osjetila. Naziv sumaniya odgovara grč- 
kome »sarmanes« (prema sanskritu šramana = asketi), ili 
»samanaios« (prema pali samana — isto značenje), čija je 
nauka utjecala na razvoj skeptičke filozofije Pironove, a 
Bardesanes i za njim Porfirije spominju dolazak tih indijskih 
»samanoi« u Rim. Islamski teolozi dolaze u 9. st. u Bagdadu 
u doticaj s tim Indijcima, koje nazivaju »sumani«. Razlog, da 
se nauka o svemu što je negativno sa stanovišta islamske 
teologije, i konzervativne i liberalne, pripisuje upravo ovim 
»bezbožnicima«, bit će u okolnosti, da je za Indijce apsurdna 
predodžba o »objavljenoj« nauci, koja je principijelno izvan 
dosega spoznajnog napora »askete«. Sumani su prvenstveno 
predstavnici budističkih dijalektičkih škola. Kad im se pri- 
pisuje materijalistički stav, onda se često misli i na utjecaje 
nebudističke vaišešika škole, koja naučava atomizam i mate- 
rijalnost kategorije nebitka, kao i kategorije prostora. 

Kršćanski skolastički filozofi nazivaju islamske mutakal- 
limune » loquentes« ili dijalektičari. Njihov sistem služi uglav- 
nom formalnom logičkom pobijanju krivovjernih nauka. Tek 
Ghazalijeva reforma postavija islamsku teološku filozofiju na 
čvrstu i jedinstvenu osnovu. 

Prelazeči na prikaz rreposrednih i širih grčkih utjecaja, 
vrijedno je upozoriti na metodičku korist najnovijih nasto- 
janja, da se njihove niti uhvate po mogućnosti prije, nego 
što su se splele u skolastičko tkivo platonsko-aristotelovskih 
razrada i komentara. 

»Iako je arapska filozofija velikim đijelom neposredni 
nastavak grčkog spekulativnog mišljenja, ona uz to ipak sadr- 
žava i vlastite osobine, koje ne potječu iz grčkih uzora. Tim 
osobinama prijeti opasnost, da budu potpuno zatrpane pođ 
širokim nanosom iz grČkih izvora, kojima se redovno služe 
komentatori arapske misli!« 11 

Specifičnost se ođređenih kategorijalnih struktura osjeća 
najprije u nemogućnosti orijentalnih mislilaca da u potpuno- 
sti usvoje ontološke pretpostavke Platonove nauke o idejama, 
iako im je platonizam metodološki, po svom deduktivnom 

11 Teicher, o. c., 29. 


51 



stavu, bliži od Aristotelove nauke. Ni Aristotelova korektura 
Platonovih postavki, iako je principijelno usvajaju, za njih 
ne znači metafizičko prevladavanje ili napuštanje Platona. 
Tu je izvor komplikacija, koje dosežu vrhunac u razradi pro- 
blema univerzalija i u nerazrešivom čvoru razračunavanja 
Tome Akvinskog s Avicennom i Averroesom. 

Služeći se dobrim dijelom još slabo poznatim i nepreve- 
denim izvorima arapske i hebrejske skolastike, pokušava u 
posljeđnje vrijeme J. L. Teicher (Cambridge) da zahvati 
izvornu problematiku islamske filozofije u spomenutim disku- 
sijama mutakallimuna s prvim protivnicima, pa da zatim 
velike skolastičke struje svede na tako dobivenu osnovu. 12 
Prije nego se osvrnemo na njegove zaključke, potrebno je, da 
nauku mutakallimuna razmotrimo s izrazitijeg filozofskog 
stanovišta. Pritom možemo pokušati da filozofiju mutakalli- 
mun teoretski podijelimo na tri sloja: logički skepticizam 
grčkog tipa, azijski metafizički fenomenizam i izvornu proble- 
matiku islamskog filozofskog mišljenja. 

Logički sloj možemo rekonstruirati u širem povijesnom 
opsegu prema Averroesovoj diskusiji s ovom školom u doba 
rasprava o problemu univerzalija. — Mutakallimuni negiraju 
logičko važenje kategorije relacije, za koju Averroes, u raz- 
radi Aristotelove teorije, smatra, da je inherentna svim osta- 
lim kategorijama. Sa stanovišta skeptičke kritike, logička 
funkcija relacije pretpostavlja regressus ad infinitum, jer 
relacija ne postoji samo među neposrednim relatima, nego se 
kao predmetnost višeg reda odnos cjeline prema dijelovima 
račva do u beskraj. Ovdje se Averroes poziva na stoički stav, 
da je relacija kao čista misaona kategorija subjektivni doda- 
tak objektivnim relatima, te da ne spada u njihov sloj real- 
nosti. 

S ovog je stanovišta shvatljiva skeptička negacija vrijed- 
nosti logičkog zaključka uopče. Prema Averroesovu prikazu 
miitakallimunskih teza, ta se negacija proširuje i na problem 
univerzalija: 


Teicherova interpretacija islamske i hebrejske skolastike na ovim 
osnovima nije još u potpunosti razrađena. Njegov referat na XX. orijen- 
talističkom kongresu u Bruxellesu, 1938., sadržava nacrt pozitivne revizije 
Averroesove nauke (Averroes inconnu). Stanovištu, koje ovdje citiramo, 
prethode misli izm- ene 1935. u eseju Spunti cartesiani nella filosofia arabo - 
giudaica (»Giornale Critico della Filosofia Italiana«). 

»Ако ne usvojimo nauku o idejama, može li nam se prigo- 
voriti, da za nas univerzalije nisu istinite nego varave i lažne, 
jer je istinito ono, što na jednak način postoji u razumu i 
izvan njega? .. . Mnogi mutakallimuni našeg vremena ističu 
tu aporiju i služe se baš ovim riječima (Aristotelove »Analy- 
tica Posteriora«) u pobijanju egzistencije univerzalija. Među- 
tim, njih ne vodi samo to do negacije znanja. Oni ne priznaju 
ni silogizam sastavljen iz dvije premise, a ni bivstvene pre- 
dikate.« 13 

Prema shvaćanju Averroesa, univerzalije nastaju (po ari- 
stotelovskoj shemi) spajanjern sličnosti i izlučivanjem razli- 
čitosti u stvarima. Realne stvari, koje su »izvan razuma, 
zahvaćaju se razumom na drugi način, nego što postoje izvan 
razuma«. (Ib.) 

Argumentom, da umverzalije ne rnogu imati osnova u 
realnosti, jer je svako realno postojanje individualno, zasijeca 
kritika mutakallimuna u najzamršeniji problern islamske 
skolastike. Zbog pretpostavke o jedinstvu i nedjeljivosti bit- 
ka, bitnost (essentia) platonskih ideja mora nužno da bude 
potisnuta u sporno egzistencijalno područje »sjena« i »shema« 

Miđakallimun negira i uzročnost kao relaciju logičke pri- 
rode, a na osnovu toga i mogućnost kontinuiranog kretanja. 
Kretanje je moguće jedino u skokovima. Beskonačno je kre- 
tanje nemoguće. Negacijom jedinstva svijesti povezuje se ova 
dijalektička nauka o kretanju i s heraklitovskim shvaćanjem 
o toku vremena i nepostojanosti zbi\/anja. Nauka o neposto- 
janju jedinstva svijesti nalazi se i kod Plutarha, pođ hera- 
klitovskim utjecajem. 

Ovaj posljednji element nauke o svijesti otvara nam vrata 
mutakallimun nauke u drugi sloj metafizičkog fenomenizma . 

Averroes, govoreći o problemu svrhovitosti svijeta, zastupa 
stanovište slično Plotinu, kad kaže da je »postojanje zemalj- 
skih stvari i održavanje njihovih vrsta nužno određeno, te ne 
može biti posljedica slučaja, kako misle rnnogi stari filo- 
zofi.« 14 


13 Prema prijevodu S. van den Bergh: Die Epitome cler Metaphysik, des 
Averroes, Leiden, 1924, str. 48. 

14 O. c., 141. 

Protivnici se toga stava dijele za njega u dva suprotna 
tabora. Jedni su epikurejci i materijalisti, a drugi su stoici, 
čiji stav u ovom slučaju zastupa i mutakallimun škola. Prema 
njihovu stanovištu, svrhovitost i božanska providnost, o којој 
se ovdje specifično govori, ograničena je na pojedinca. U ovom 
se izvodu mutakallimun ne suprotstavlj a samo materijalizmu 
uopće, nego se po dva osnovna obilježja svrstavaju u isti red 
s ostalim sistemima, koji su nosioci specifične islamske pro- 
blematike ispod ljuske grčkog utjecaja. Ta su obilježja: onto- 
loški individualizam i akozmizam. U odnosu prema ovim 
obilježjima, kao i u nizu drugih problema, potisnut je Aver- 
roes, a пе mutakallimun, na periferiju islamske misli. 

Negacija se jedinstvene i postojane svijesti osniva na pret- 
postavci, da je bitak samo u bogu, jedinstven i nedjeljiv. 
Zaključak je svakako za islamsku filozofiju vrlo ekstreman. 
Kao i logičko-formalne pretpostavke, koje prethode ovoj dija- 
lektici, i ovaj je ekstremni zaključak lakše shvatljiv sa sta- 
novišta indijske nauke o atmanu i Nagargjunine teorije ’ o 
ništavilu. I atomistička teorija mutakallimuna ima u indij- 
skoj filozofiji dva velika uzora: vaišešika atomizam, koji je 
srodniji grčkome, i atomizam budističke teorije o elementima 
zazbiljnosti, koju razrađuje Nagargjunina dijalektika. 

U teološkim problemima nalazimo u mutakallimun nauci 
nekoliko karakterističnih osjenčanja u vezi s kasnijim skola- 
stičkim i renesansnim diskusijama o monizmu i panteizmu. 
Ograničujući božju svemoć (liberalitas, po terminologiji koju 
tomistička skolastika upotrebljava u diskusiji s islamskom) 
isključenjem kontradiktornosti i nuždom trajne aktivnosti, 
mutakallimun nalazi pozitivnu formuiaciju, koja odgovara 
općem stavu islamskog intuicionizma: Bogu je moguće samo 
ono što je i»predočivo«. — Pod stoičkim utjecajem, ali dosljedno 
islamskoj manifestacionoj teoriji egzistencij e, pretpostavlja se 
i mogućnost onoga što se nikad nije aktualiziralo. Pretpostav- 
ljanje stepena nemanifestiranosti stepenu manifestiranosti 
bitka, u istočnoj je filozofiji zasnovano ne samo na ontološkim 
nego i na etičkim principima. 15 

Prelazeći na treći sloj početne formulacije problema, mo- 
žemo se ograničiti na jedan povijesni odnos kao polazište: 

15 Ova misao, koja je dovoljno jasno izražena u raznim inđijskim shva- 
ćanjima o dharmi, đobila je najekstremniju povijesnu formulaciju kod 
Lao Tsea (tao). 

То је prema izvodu Ј. L. Teichera prvobitni ođnos između 
stavova mutakallimun i dahriya. Prvi smatraju, braneči ko- 
ransko-biblijsku tradiciju, da svijet ima početak u vremenu 
i da je niz prošlih događaja konačan; taj i takav konačni svi- 
jet ima atomsku strukturu. Eternalisti dahriya smatraju, da 
je niz prošlih događaja beskonačan i da je svijet vječan; u 
njemu ne postoje zadnje nedjeljive supstancije; djeljivost sup- 
stancije ne zaustavlja se u atomima, nego se nastavlja do u 
beskraj. Na taj način t.eza mutakallimuna odgovara tezama 
prvih dviju antinomija kod Kanta, a teza dahriya antitezama 
tih istih antinomija. Dokazni se postupak jedne i druge strane 
osniva na redukciji ad absurdum protivnog stava. Pritom nas 
»doslovni identitet argumenata, koje upotrebljava Kant, i 
onih, koje upotrebljavaju arapske filozofske škole, doista za- 
panjuje«. 10 

Pošto je, kako smo vidjeli, negacija kontinuiranosti kao 
veze uzroka i posljedice osnovni princip mutakallimuna, do- 
lazimo konačrio do »Hegelove pretpostavke, da je svijet kon- 
tradiktoran sam u sebi, jer je istodobno kontinuiran i diskon- 
tinuiran«. Polazeći odatle, Teicher dolazi do zaključka, da se 
»cijeli razvoj arapske i židovske filozofije može promatrati 
kao trajan i uspješan napor da se razriješi problem antinomija 
uma«. Da je to rješenje kantovsko, pokazalo nam je več neko- 
liko spomenutih primjera iz Averroesove diskusije protiv 
osnovnih argumenata mutakallimuna J 7 

Kao radna hipoteza, Teicherova teorija može u najmanju 
ruku da nam znatno olakša perspektivno prozrevanje struk- 
turnih slojeva u daljem skolastičkom razvoju islamske misli. 
Tragajući za stavom prvog skolastičkog filozofa Farabia o 
ovom problemu, Teicher nalazi karakterističan citat iz nje- 
gova izgubljenog đjela o fizici, gdje se osvrće na stav muta- 
kallimuna, pa kaže, da se njihov dokaz o početku svijeta osni- 
va na paradoksnoj pretpostavci, da momenti prošlog vremena 
aktualno postoje u sadašnjosti. 18 

Na slijedećem stepenu, kod Avicenne, problem postaje već 
potpuno skolastički neproziran. Verbalno, on sintezu dvaju 


J,i Teicher, o. c., 32. 

17 Usp. raniju formulaciju stava prema ovoj problematici kod Hortena: 
j>U kasnijoj se razrađi razvijaju te smjernice prema kritičkom realizmu 
srednje linije između dva ekstrema.« (Phil. d. Islam, str. 199.) 

18 Usp. problem rnaterijalne inherencije u indijskoj nauci o logičkom 
zaključku. 


55 



suprotnih stanovišta izražava u kontradiktornoj tvrdnji, da je 
svijet istovremerio stvoren i vječan. Ovakva stanovišta nas 
sile, da središnju problematiku islamske skolastike počnemo 
razrađivati raščlanjujući povijesne slojeve i ukrštena pod- 
ručja kulturnih utjecaja, koji sežu od Indije do Španjolske. 
Pritom moramo poći od grčkog područja i od razdvajanja 
platonskog i aristotelovskog sloja u neoplatonizmu. 


4. GRČKI UTJECAJI 

Opći apologetski karakter islamske filozofije rialaže, da se 
svi strani utjecaji uravnoteže i prilagode određenim temelj- 
nim principima, od kojih je prvi, da istina kao i bitak ne 
može biti dvostruka nego jedna i intuitivna u svom korijenu. 
Time su prejudicirani ponajprije okviri spoznajne teorije u 
metafizičko-deduktivnom smislu, koji je bliži platonskom nego 
aristotelovskom obliku mišljenja. Ma da apstraktni karakter 
ovog eidetskog monizma stavlja mnogo manje prepreka induk- 
tivno-empirijskom istraživanju, nego što je slučaj s dogmat- 
skim pretpostavkama kršćanske skolastike, ipak prirodoznan- 
stvena strana ove filozofije u odnosu prema metafiziokoj ni- 
kad ne dobiva onakav značaj kakav nalazimo kod Aristotela. 
S jedne strane »islamska je filozofija izrasla iz razračuna- 
vanja istaknutih muslimanskih učenjaka s grčkom filozofijom, 
a prvenstveno s Aristotelom«, 19 dok .s druge strane njeni »mi- 
slioci iz višeg kulturnog sloja zastupaju izraziti neoplatoni- 
zam, koji preuzima aristotelovski problemski materijal , pa 
se tako uzđiže do naučne visine«. 20 

Prije nego se ograničimo na specifičnost ovih okolnosti, 
potrebno je da provjerimo, koliko je takav odnos između neo- 
platonskih struktura i aristotelovskog »građevnog kamenja« 
svojstven već predislamskim neoplatonovcima, među kojima 
je naistaknutiji, Plotin, aktivno tražio neposređnu vezu s 
istočnom mišlju Irana i Indije, kao što su to činili i pred- 
stavnici drugih filozofskih škola njegova doba. 

Platonovoj teoriji o idejama, u kojbj je ishodište i naše 
problematike, postavlja Aristotel poznata tri prigovora: 


R. Jockel: Islamische Geisteswelt (Darmstađt, 1954), str. 16. 
20 Horten: Phil. d. Islam, str. 260. 

1. Metoda đokazivanja nije dovoljno uvjerljiva u pogledu 
egzistencije, koju Platon pridaje svome pojmu ideja; ona je 
i suviše metaforična i mitska. 

Islamska filozofija općenito uvažava prvi dio ovog prigo- 
vora o egzistenciji ideja. Drugi dio, metaforičnost izvoda, 
odgovara orijentalnom stilu metafizike svjetlosti i njenoj apo- 
logetskoj tendenoiji. 

2. Razdvojenost ideja od stvari, transcendencija ideja, vodi 
pri uspostavi odnosa jednih prema drugima u regressus ad 
infinitum . 21 *— Problem »sudioništva« (participatio) stvari u 
idejama i obrnuto nije riješen. 

Na važnost problema regressus ad infinitum u ontološkom, 
odnosu sudioništva (secundum prius et posterius) već smo upo- 
zonli u prikazu škole mutakallimun. Islamski je stav u ovoj 
problematici bitno različit od kršćanskoga. Avicenna razra- 
đuje pojam »nužnog bića« čija je djelatnost trajna. Po tom 
је shvaćanju proturječno govoriti o prvom uzroku u vre- 
menskom slijeđu, kako to pretpostavlja kršćanska teorija o 
stvaranju svijeta. — Za islam je neusvojiva Platonova mito- 
loška pređodžba, prema kojoj bi ideje lebdjele iznad Demi- 
urga, odvojene jednako od njega kao i od »sublunarnog« svi- 
jeta. — Time dolazimo na područje slijedećeg prigovora: 

3. Teorija o idejama ne može razjasniti problem bivanja 
i promjena u svijetu. 

Problem je ođnosa bitka i bivanja za islamsku filozofiju 
nerješiv u okviru đualističkih shema, kako platonskih tako 
i aristotelovskih. Principijelni je monizam ostao osnovna po- 
teškoća, da se islamska misao prilagodi grčkim strukturama. 

Što onda daje poticaja pokušajima, da se tako izravnanje 
ipak traži? Najprije Aristotelova negacija odvojenog bitka 
ideja, a zatim neoplatonski pokušaj sinteze putem sudioništva. 
Taj se pokušaj, međutim, lakše prilagođava kršćanskom shva- 
ćanju o božanskom trojstvu nego islamskom apstraktnom 
monizmu. 


21 Aristotel, Met. I, 9, 990 b. — (Ako za svaku grupu slienih predmeta 
postoji ideja, onda mora postojati i takva ideja, koja vezuje tu ideju s 
njenom predmetnom grupom, u ovom slučaju ideja »trećeg čovjeka«, koja 
vezuje pređmetnost ljudi kao pojeđinaca i opću ideju čovjeka.) 

Problem integracije Aristotela u platonizam postaje tako 
od bitne važnosti za islamsku skolastiku. Neoplatonsko rje- 
šenje polazi od konstatacije, da ni Aristotel ne uspijeva razja- 
sniti vezu između metafizičkog bitka duha i njegovih misa- 
onih formi na jednoj strani, a materije i njene funkcionalne 
veze s formama na drugoj. 

Neoplatonska shema odgovara perzijskom mazdaizmu u 
pretpostavci, da između vrhovnog bića, koje je jedinstveno i 
izvankategorijalno, i realnog svijeta postoji stvaralački duh, 
koji formira materiju, dok ona, posredno ili neposredno, tako- 
đer potječe iz njega. Kao što u idealnoj sferi mazdaističkog 
»mudrog duha« (Spanta-Manyu) nalazimo šest »besmrtnih 
vrlina«, tako i u kasnijem neoplatonizmu dolazi do sve odre- 
đenije diferencijacije pojmova nus {vovg) i logos (Лбуод). 
Nus ostaje riznica vječnih ideja, dok se idejni aspekti, koji 
djeluju u stvarima, nazivaju logoi y iako se to razlikovanje ne 
smatra ontički realnim. — Na problem logosa kao izraza 
(»riječi«) vječnog uma naišli smo več u prvoj islamskoj teo- 
loškoj problematici mu’tazila. 

Philon Aleksandrijski, glavni pređstavnik hebrejske kompo- 
nente u helenističkoj filozofiji (na prijelazu u našu eru), pre- 
nosi na pojam vrhovnog bića obilježja jedinstva i transka- 
tegorijalnosti, koja su se u antiokoj filozofiji pridavala ma- 
teriji, pa na taj način daje podlogu neoplatonskoj sintezi. 2 ' 2 

Islamskoj filozofiji potpuno odgovara neoplatonska pret- 
postavka, da je Aristotelova nauka detaljnije razradila pro- 
blem zbiljskih odnosa u užem području iskustvene realnosti, 
a da Platon te odnose promatra iz šire metafizičke perspektive. 
Principijelno, Aristotelova nauka o formama može se proma- 
trati kao dio Platonove nauke o idejama, dok obrnuto nije 
moguće. Tu tvrdnju neoplatonovci dokazuju tako, da iz raznih 
Platonovih stavova izvode jedan određeni sistematizirani pri- 
kaz osnovne nauke. U duhu tog prikaza svaka pojmovna pove- 
zanost ne vodi do ideje, nego iđeje postoje samo o predmetrma 
u prirodi, a ne o umjetnim tvorevinama. Isto tako ideje ne 
postoje za područje moralnog zla, jer zlo postoji samo u poje- 
dincu, a ne u prirodi kao cjelini. Zlo je negativne prirode 
(privatio), na dnu stupnjevanja bitka. Ideje se, konačno, tiču 


22 Usp. G. Kafka u. H. Eibl: Der Aushlang der antiken Philosophie 
(Knj. 9., Kafka: Geschichte der Phil. . . .), str. 312. 

kvaliteta i odnosa prirodnih predmeta, a ne njihove supstan- 
eije. — Platon u »Timeju« polazi od predmeta u prirodi, a u 
»Sofistu« pretpostavlja i nebitak kao jedan od vrhovnih poj- 
mova. — Tako neoplatonovci nastoje zadovoljiti prvi Aristo- 
telov prigovor. 

Na prigovor, da su sličnost i suđioništvo stvari u idejama 
tek pjesničke metafore, kojima se Platon služi zato, da pre- 
mosti jaz između ideje i realnosti, odgovaraju neoplatonovci, 
da sličnost može biti metafora, ali sudioništvo ne, jer ni sam 
Aristotel ne može na drugi način razjasniti vezu forme i ma- 
terije nego inherencijom te vrste. Na prigovor o regressus ad 
infinitum jedini je moguoi odgovor, da bitak ideja nije iden- 
tičan s bitkom egzistentnih stvari. Taj problem potanje i sa- 
mostalnije razrađuje Avicenna u svojoj teoriji (racionalnog) 
vremena i (intuitivnog) trajanja, a kasnije Averroes u pole- 
mici s njime. Teorije o stupnjevanju bitka i o negativnosti zla 
također nose snažna obilježja orijentalnog monističkog mi- 
šljenja i nalaze najpotpuniju razradu u Avicenninoj teoriji 
emanacionizma. 

Na treći se Aristotelov prigovor izvodi odgovor iz »Time- 
ja« tako, da se na osnovu hipoteze o jedinstvu ideja u Auto- 
zoonu i o jeđinstvu duša u svjetskoj duši ideje povezuju sa 
stvaralačkom snagom Demiurga u jedinstveni princip, koji se 
na taj način približuje mazdaističkom. U »Sofistu« Platon 
razlikuje pojmovnu bit ideja i njihovu pokretnu snagu, dyna - 
mis. Svojstvo kretanja, koje tako priđolazi svojstvu miro- 
vanja u idejama, ne stvara proturječnost, nego odnos adekva- 
tan onome između jedinstva i mnoštva. — Problem jedinstva 
i mnoštva duša bio je kritičan za skoiastički nesporazum 
islama i kršćanstva. Zbog toga je već Farabijeva teorija na 
Zapađu shvaćena kao ateistička. Karakteristično je, da stav 
islamskih skolastičara, a u prvom redu mističara, u tom po- 
gledu ne odgovara islamskoj dogmi o uskrsnuću tijela, nego 
je tumači »u prenesenom smislu« u bitno indijskom imperso- 
nalističkom duhu, kako čemo u daljem razvoju problematike 
još vidjeti 

Razvoj nauke o idejama prolazi tako ove stupnjeve: 

1. Kod Platona i Aristotela prevladava grčki dualizam u 
raznim smjerovima: duh i materija, oblik i materija (sađržaj), 
univerzalna ideja i individualna pojava. 

2. Kod neoplatonovaca duh postaje tvorac materije u 
iskonskom smislu. Time još nije prevladan dualizam oblika i 
materije, a ni dualizam općeg i pojedinačnog. 

3. Islamska filozofija, nastavljajući razvoj u monističkom 
smjeru, polazi od sjedinjavanja forme i materije u pojmu 
bivstva (essentia), pa se usredotočuje na rješavanje odnosa tog 
bivstva prema individualnom biću (Farabi) i prema egzisten- 
ciji uo-pće (Avicenna). 

Za bolje razumijevanje daljeg razvoja čini nam se korisnim 
anticipirati na osnovu ovih prethodnih podataka zaključak,* 
do kojeg nas vodi čitav ovaj tok misli, naime, da je problem 
jedinstva egzistencije, za čijom integracijom islamska filo- 
zofija u prvom redu teži, mnogo teže riješiti nego problem 
idealnog jedinstva istine, koji je prevladao u zapadnoj spo- 
znajnoteorijskoj orijentaciji filozofije. Zapadna se filozofija 
od Platona do danas znala zadovoljiti potiskivanjem onto- 
loškog dualizma u pozadinu fenomenoloških pretpostavki 
spozinajine teorije. Za islam je princip ontološkog monizma 
ostao uvijek u prvom planu diskusije. 

Indijska se teorija тауе pokazala mnogo bližom i privla- 
čnijom za islamske mislioce, no ni njezino rješenje, koje je u 
biti fenomenološko, nije moglo da prodre kroz ortodoksni 
otpor, kako ćemo vidjeti u modifikacijama islamske teorije o 
nirvani. Pretpostavka o identitetu dtmana i brahmana (pro- 
blem ittihad u islamskom panteizmu; v. kasniji prikaz) prin- 
cipijelno je pristupačna islamu u mnogo većoj mjeri nego 
kršćanskim pretpostavkama mistike (u vezi sa spomenutim 
problemom individualnosti duše). IJza sve to monizam islama 
ostaje na raziičitoj — realističkoj — pretpostavci, која domi- 
nira u razrađi sređišnje skolastičke problematike, na koju sada 
prelazitno. 

5. ISTOČNOISLAMSKA SKOLASTIKA 

Istočnoislamska filozofija može se promatrati kao posthele- 
nistički razvoj iranske misli za razliku od zapadne, maursko- 
španjolske skolastike kasnoga Srednjeg vijeka. Zato u islam- 
skoj skolastici razlikujemo dva razdoblja i dva područja. 
Postoje i sistematski razlozi, da se Averroesova problematika, 

karakteristična prvenstveno po svome odnosu prema zapađnoj 
filozofiji, razmatra izvan kruga iranske srednjovjekovne misli, 
koja s misliocima kao što su Suhrawardi ili Tusi postiže svoju 
sistematsku zaokruženost, ma da se time ne izolira od maur- 
sko-anđaluzijskog razvoja, koji preuzima s jedne strane 
Avicennin racionalizam (Averroes, Murtada), a s druge sufički 
misticizam (panteista Ibn Arabi). 

Ti odnosi postaju jasrdji već iz kratkog^ kronološkog pre- 
gleda giavnih imena i smjerova, kojima ćemo se baviti u 
slijedećim poglavljima: 

— Abu Nasr Mohammed ibn Mohammed ibn Tarhan Al- 
Farabi (870—950), Iranac iz pok.rajine Farab u Trans- 
oksaniji, pozna-t pod latiniziranim imenom Alfarabius. 

— Abu Ali Al-Husain ibn Abdullah Ibn Sina (980—1037), 
Iranac iz Buhare, poznat pod latiniziranim imenom 
Avicenna . 

— Šihab Al-Din Yahya ibn Habaš ibn Amirak Al-Suhra- 
voardi (al-Maktul, t. j. pogubljen zbog svoje nauke), 
Iranac iz Alepa (1155—1191). 

Kasniji procvat islamske sikolastike, u doba pomicanja nje- 
nog težišta prema Zapadu, zahvaljuje svoj razvoj Irancu 

— Abu Hamid Mohammed ibn Mohammed At-Tusi Aš- 
Šafi’i А1 -Ghazali (1058—1111), koji je teološkom refor- 
mom proširio mogućnosti filozofskih diferencijacija, 
grčkog utjecaja s jedne strane, a sufizma, čiji je položaj 
u islamu legalizirao, s druge. Njegov se položaj u islam- 
skoj teologiji može usporediti s Tomom Akvinskim u 
kršćanstvu. Pod neposrednim i posrednim utjecajem 
njegove reforme, islamska se filozofija kasne skolastike 
razvija u dva smjera. U iranskom području 

— Fahradđin Razi (umro 1209) i 

— Nasiraddin Tusi (umro 1273), 

obojica poznati komentatori Avicerme, predstavljaju u 
krugu teoloških fiiozofa proširenje grčkog utjecaja na 
islam, u većoj mjeri nego kod Ghazalija. Racionalistička 
tendencija potpuno prevladava nad mističkom. — U ma- 

ursko-španjolskom području razvijaju se strani utjecaji 
u neortodoksnim smjerovima, od kojih spominjemo: 

— Abul Valid Mohammed ibn Ahmad ibn Mohammed Ibn 
Rušd (1126—1198), poznat pod latiniziranim imenom 
Averroes, rođen u Spanjolskoj, gdje je veeim dijelom 
živio i djelovao. Za aristotelovsku filozofiju, čiji je bio 
najdosljedniji predstavnik, predobio ga je sjeveroafrički 
filozof Ibn Tufail (Abubacer). 

— Uz Ibn Rušda i školu kojoj pripada, vrijedni su spo- 
mena osobito španjolski panteistički filozofi i mistici 
kao Ibn Arabi (1165—1240), koji polazi od sufizma, pa 
na osnovu uvjerenja o panteističkom jedinstvu bitka 
propovijeda jednakost svih religija — ili Murtadđ 
(umro 1437), kojega ćemo također u nastavku citirati. 
Ipak će ovaj krug zapadnih mislilaca ostati izvan opse- 
ga našeg prikaza, čije je težište istočna, prvenstveno 
lranska filozofija u okviru opće problematike islama. 

Zaokret istočne islamske filozofije prema staroperzijskom 
idealizmu svjetlosti, koji kod Suhrawardija ostaje pretežno 
u okviru polemike s grčkim filozofskim tradicijama, našao je 
već ranije svoj samostalni izraz pod neposrednim azijskim, 
pretežno indijskim utjecajima, pod kojima već krajem 9. st. 
počinje da se oblikuje jedinstvena filozofsko-mistička struja, 
čiji su glavni nosioci: 

— Abu Yasid (Bayasiđ, kako se sam naziva u svojim dje- 
lima) Taifur ibn Isa ibn Surušan А1 -Bistđmi, potomak 
perzijske mazdaističke porodice, umro 874. 

— Abu’l Kasim b. Muhammed b. 'Al’-Gjunaid al-Khazzaz 
al-Kawarizi, umro 910. 

Abul-Mughis Al-Husain ibn Mansiir ibn Mahamma 
Al-Baidawi Al-Hallđgj (858—922). 

farab! 

Fđrđbi je za islamsku skolaštiku »drugi učitelj«. Prvi je 
bio Aristotel, a treći i posljednji Avicenna. Kao prvi veliki 
komentator Aristotela u islamskoj filozofiji, Farabi je ujedno 

i najbolji dokaz za tezu, da je »čisti aristotelizam nepoznat 
istočnom islamu«. 23 

Razumljivo je, da Farabijevo razjašnjenje spoznajnog pro- 
cesa polazi od aristotelovske tendencije povezivanja forme 
i materije, potencije i akta. U tom smislu i on polazi od Ari- 
stotelove slike o »pečatu« koji se utiskuje u vosak. (V. prilog 
u Hrestomatiji.) — Ipa-k, njegova je analiza pojma materia 
signata usmjerena u fiziološkom smislu na moderan način. 
Problem sintetiziranja utisaka dolazi u središte pažnje. U 
razradi se Aristotelova pnjma materije ne zadovoljava općim 
isticanjem tvrdnje, da materija ne ostaje nikada posve pa- 
sivna i amorfna, nego polazeći od snage prihvaćanja i priiagod- 
ljivosti kao njenih bitnih obilježja, uočava prednosti Aristo- 
telove relativizacije ovog pojma ša stanovišta kritičke razrade 
spoznajnog procesa: 

»U pozadini su vanjskih organa položene mreže i zamke za 
oblike osjetnog opažanja . . . Snaga je oblikovanja smještena 
i sređena u prednjem dijelu mozga.« 

Kao svi islamski skolastici i humanisti i Farabi je bio 
svestrano klasički obrazovan. Poznavao je temeljito sve tri 
osnovne discipline: medicinu, matematiku i logiku. Astrono- 
mija je bila ogranak geometrije, a teorija muzike ogranak 
aritmetike. Muzika je bila omiljeno područje Farabijevo. Nje- 
gov veliki nastavljač, Avicenna, bio je slavan po svojoj liječ- 
ničkoj karijeri. Prirodoznastveni je empirist bio i Farabijev 
stariji suvremenik Rđzi (Rhazes), u diskusiji s kojim je oštrio 
svoje kritičko gledište i ambiciju, da filozofsku spekulaciju 
podigne iznad Razijeva prakticizma. Nasuprot Razijevoj pot- 
puno induktivnoj eksperimentalnoj metodi, Farabi naglašava 
logičku sigurnost dedukcije. Tako u metafizičkoj primjeni 
svog aristotelizma zalazi u prve skolastičke teškoće svoga 
razdoblja. Te polazne teškoće povećava snažan utjecaj sufi- 
čkog mistidzma, koji prožimlje čitavo ^"arabijevo djelo i 
njegov aforistički stil. 

Na Platona nas podsjeća osnovna islamska predodžba o 
»igri sjena« (zill), čiji se »obrksi« (rasum) ocrtavaju na tamnoj 
plohi, kad na nju padne zraka svjetlosti i »prida im egzisten- 
ciju u optičkom slijedu«. 


2П Horten: Phil. d. islarn, 62. 


63 



Zahvaijujući dobrim dijelom sistematskim nepotpunostima, 
kod Farabija se najjasnije očituje razlika tipične islamske 
metafizike od Platonove nauke o idejama. Islamski je onto- 
loški realizam vezan s nominalističkim stavom u problemu 
univerzalija. 

Dok Platon ideje stvari shvaća kao prvi bitak, prema ko- 
jemu se zemaljska egzistencija odnosi kao niži stupanj bitka, 
dotle islamski »ekstremni realizam« smatra da je bitak ideja 
reduciran i da mu egzistencija mora pridoći izvana, da bi 
đosegao stupanj zemaljskog bitka. — Dok su prema Plato- 
novu »mitosu svjetlosti bivstva određena као prasvjetlosti, 
koje u svojoj biti nose svjetlost egzistencije i iz kojih pravi 
bitak zrači u niži svijet, stvarajući zemaljske stvari kao osla- 
bljeni izraz prasvjetlosti, dotle se u islamu ideja nepostojanja 
može usporediti s mitosom tame, čije su „supstancije tamne 
sheme, u koje svjetlost opstanka pridola'zi iz drugog nekog 
izvora«. 24 

Tako dolazimo do predodžbe neke vrste egzistencijame 
plime i oseke i do pojma relativnog nebitka supstancijalnih 
shema, koje nadomještaju platonske ideje. Ta se filozofija 
nebitka kristalizira u islamskom misticizmu osobito pod indij- 
skim utjecajima. 

U ovom se toku misli ocrtava ujedno i razlika islamske 
teorije manifestacije od klasičnog emanacionizma. Putovi se 
zapadnih i istočnih utjecaja razilaze u sferi logosa. Tu se rela- 
tivrii nebitak u spomenutom smislu razdvaja od bitka kao 
»relativnog jedinstva« (ahadiyah). Karakteristične su u tom 
smislu riječi Farabijeva komentatora: 

»Ahadhjah je najraniji božanski stupanj, iako su u bitku 
svi stupnjevi izjednačeni, a tek um zaključuje, da su jedni 
ispred drugih, da na pr. život prethodi znanju, a znanje hti- 
jenju. Tako treba rasuđivati o stanju stvari.« 

Iz ovog se sloja granaju, prema istom komentaru, dva 
»veličanstvena« ogranka: »veličanstvo općenite spoznaje« i 
»veličanstvo pojedinačne spoznaje« ili »konkretne pojedina- 
čnosti« (ainiyah). 

Rascjep bitka i bivstva (egzistencije i esencije) koji se 
otvara kod Farabija, a koji kasnije skolastika nastoji da pre- 


Horten, id., 56. 


64 



rnosti, sili nas da se osvmemo na neke karakteristicne stavove 
u vezi s dualističkim sklonostima grčkih utjecaja: 

Ghazali je žigosao nauku o svođenju kozmičkog razvoja na 
»prvi uzrok« kao herezu grčke filozofije. Tako dolazimo do 
radikalne formulacije; »Bog nije ,,uzrok“ svijeta.« — Odnos 
uzroka i posljedice u ontološkom smislu smatra islamski filo- 
zof priznavanjem dualističke teze. Odnos ranijega i kasnijega, 
како srrio vidjeli, uvjetovan je sarno prirodorn relativne spo- 
znaje razuma. 

Za dalji je tok izlaganja važnije upozorenje o osnovnoj 
dihotomiji, u metafizičkoj pozadini teorije o esenciji. Izvorni 
se pojam prabivstva (haqiqa) i specifičnih bivstvenih izražaja 
(haqđ’iq) može pravilno shvatiti tek iz drugih, orijentalnih 
pretpostavki islamskog monizma. Odatle se izvodi i značenje 
raznih termina, koji se odnose na pojam bivstva. U okviru 
su grčke problematike odlučna dva osnovna smisla ovog poj- 
ma: logičko bivstvo (mahiya, lat. quiđditas) i intuitivno biv- 
stvo zornog lika (sura, možda najsrodnije indijskom pojmu 
гпра ). Logičko se bivstvo dobiva ođređivanjem graničnih 
linija (tahdid) razumskih pretpostavki, no time još ne dola- 
zimo do zahvaćanja realnog bivstva svijeta. Proces intuLivnog 
zahvaćanja bitno je drukčiji, a isto tako i pođloga realnosti, 
koju on zahvaća. Bitak ostaje skriven iza igre svijetla i sjene, 
koju nam razotkriva mdhiya. Ta je skrivenost posljedica 
apsolutnog jedinstva bitka, njegove subjektivno-objektivne 
nerascjepivosti. Zato rri u »sublunarnoj sferi« spoznajnog 
procesa zahvaćanje individualne predmetnosti ne uključuje 
nužno elemenat egzistencije. 

Od te spoznaje polazi islamska skolastika. Njezin problem 
ostaje skoncentriran na pitanje: Sto znači postojati? 

Tako stvoren dijalektički odnos bivstva i bitka Farabi po- 
kušava da riječi iđentificiranjem egzistencije stvari s njiho- 
vom individualnošću i ograničenošću. Egzistencija je djelatnost 
shvaćena kao principium individuationis. Ideje su za Farabija 
univerzalne kao i za Platona. U božanskoj spoznaji postoji 
samo općenito. Individualizacija je izdvajanje iz te općeni- 
tosti, uvijanje u veo spoljašnosti. I taj proces ima dva aspekta: 
S jedne strane (na koju Farabi stavlja naglasak u prvom od 
svojih »Dragulja u prstenu«) konkretizirane su stvari »to tu« 
(huwiya, гобе %i , vedantinsko tad). 


5 »Filozofija istočnih naroda« II. 

No, aristotelovski je pojam гббе u doživio u međuvremenu 
bitne promjene u shvaćanju njegova opsega. Za islams'ku 
skolastiku osobito je važna stoička teorija, u kojoj je %i 
vrhovni pojam, a kao neposredna datost (umgjida) dijeli se 
na razumsku i izvanrazumsku datost, prema kriterijima 
esencijalnosti, koje smo gore naveli. 

Shvatljivo je, da su kasniji nezavisni mislioci iz ovakve 
formulacije problema individualnosti povlačili i drugi tipičniji 
orijentalni zaključak, da se »individui nazivaju spoznajnim 
oblicima«.- 5 Farabiju je, međutim, bolje odgovarao prvi, 
eidetski aspekt pojma гббе u, koji. je nesumnjivo bliži Ari- 
stotelu. 

Povežemo li sađa razvojnu tendenciju, koju smo zapazili 
u prvoj razradi aristotelovskih principa kod Farabija, s ovom 
naoko posve metafizičkom problematikom individualnosti, mo- 
žemo shvatiti neke od razloga, zbog kojih nominalistički stav 
prema univerzalnosti ideja, nametnut religiozno-metafizičkim 
pretpostavkama o nedjeljivosti bitka, nužno dovodi do razrade 
problema logičkih esencija (mahiya) u smjeru transcenđen- 
talnog shematizma, koji nas u prvom redu podsjeća na Kanta. 21 ’ 

Od platonske slike o »igri sjena« (zill) i njihovih »obrisa« 
(rasuvi), možemo prijeći u klasifikaciji ove važne termino- 
logije na oznake »praznog lika« i »prazne forme« (šiklun, šak- 
lun), »prazne strukture« (’aškal) i ».sheme« stvari (’ašbah) u 
posve apstraktnom smislu, koji je principijelno isti za »ljude 
i sve ostale stvari«. 27 Pokušamo li s misticima, kojima je Fa- 
rabi blizak, da te sheme ponovno humaniziramo u svijetu 
тауе i samsare (kaun), tada ih možemo shvatiti kao »prazne 
građevine« (hay&kil), koje prema spomenutoj slici plime i 


25 Prema Hortenovu Lexikon wichtigster Termini der islamischen Му- 
stik (objavljen. kao II. dio studije Indische Stromungen in der islamischen 
Мг /stik, Heidelberg, 1928., u zbirci »Materialien zur Kunde des Buddhismus«, 
13. sv. — U nastavku ćemo ovo djelo citirati kao Lexikon.) — Str. 80. 

20 Sugestivna je osobito Heideggerova interpretacija (u djelu Kant und 
das Problem der Metaphgsik), koja s ontološkog stanovišta analizira »ute- 
meljenost« pojma u shemi (II. izd., str. 94) kao ostvarenje u osjetnosti (Ver- 
sinnlichung) ili imaginativno oslikavanje pojma. Mislimo prvenstveno na 
stavove ove vrste: »Transcendencija se prema tome obrazuje u osjetnom 
ostvarenju (Versinnlichung) čistih pojmova« (str. 87.) — Izražena u termi- 
nologiji islamske skolastike, svrha je filozofske spoznaje da sveđe rela- 
tivno jedinstvo (ahadiyah) pojmovne i zorne esencije na njihovo iskonsko 
jedinstvo (haqiqa) kao ontološku pođlogu transcendencije bitka, a u tome 
je i metafizičnost Heideggerove spoznajne problematike. 

27 Horten: Lexikon , str. 115. — »Covjek tada postaje shema.« 

oseke čekaju, da bog, »koji je punoću svog bića prenio u 
logos, dođe i do nji i h«. (Hallagj) 

U tom shernatskom smislu individualizacije, ideje su »mo- 
guće« i kontingentne. Egzistencijalna nužda nije njihovo bitno 
obilježje, a viđjeli smo, da se pri tome pretpostavlja i logička 
mogućnost onoga, što se riikada ne će aktualizirati. (V. mu- 
takallimun!) 

S jedne strane odavde proizlazi za islamsku skolastiku do- 
kaz o postojanju boga na osnovu kontingencije (Allah nam je 
bliži nego naše vlastito individualno bivstvo), koji je i u 
kršćanstvu našao odjeka. S druge strane, Farabijeva spoznajna 
teorija ovdje nailazi na krajnju i nepremostivu metafizičku 
prepreku: Kako može nerealna bit postati nosilac realne egzi- 
stencije? 

i'arabi sam ovu poteškoću, koja je potpuno logička, a ne 
proistječe iz pretpostavki metafizike svjetlosti i nauke o ma- 
nifestaciji, na koju srno na kritičkim mjestima ukazivali, 
uopće ne rješava. Za njega se bit u svom iskonskom obliku, 
kao haqiqa } t. j. prije diskurzivno-eidetskog rascjepa, suprot- 
stavlja individualitetu, pojedinačnom nosiocu egzistencije. 
Proturječnost u ovom đualizmu nalazi tek njegov veliki 
nastavljač. 


IBN SlNA (AVICENNA) 

U odnosu prema Farabiju odlikuje se Ibn Sina (Avicenna) 
zaoštravanjem realističke tendencije u problemu univerzalija, 
a isticanjem važnosti induktivnog iskustvenog mišljenja u 
spoznaji bivstvene prirode stvari. GrČki utjecaj u istoČno- 
islamskoj skolastici dostiže kod njega vrhunac. 

U tom srnislu Avicenna nastoji, da islamski monizam spasi 
na štetu nominaiističkih pretpostavki, koje su bolje odgova- 
rale teološkoj tradiciji. Time se istovremeno udaljuje od ari- 
stotelovskog utjecaja i približuje neoplatonskom. U vezi se s 
tim utjecajem kod njega najsnažnije očituje i teorija ema- 
nacije. Nove ideje, po kojima se njegova filozofija odvaja i od 
grčkih i od islamskih tradicija neposrednih prethodnika, for- 
muliraju se u vrlo istančanim slojevima problematike. Nji- 
hova pravilna ocjena pretpostavlja usto i paznavanje kompli- 
ciranih povijesnih okolnosti, pa se zato i sudovi stručnjaka, 
koji su u posljednje vrijeme proučavainju Avicennina djela 

posvetili sve više pažnje, još u mnogome razilaze. Složenost 
se povijesnih okolnosti jasno ogleda već iz biografskih poda- 
taka o njemu: 

Avicenna »je mnogo čitao. Proradio je Aristotela — i Plo- 
tina — povezao ih je u jednu misao, која je ostala vrlo lična, 
jer nije bio toliko pasivan, da ne bi ,,ispravljao“ svoje uči- 
telje.« 2H 

Pritom je i Plotinovu filozofiju upoznao pod Aristotelovim 
imenom u djelu „Aristotelova teologija u , koje se saistotji od 
odlomaka Plotinovih „Enneađa”, kojima je pridodan i jedan 
odsječak iz Porphyrija. 29 

Središnji je problem islamske skolastike međusobni odnos 
triju činilaca: 

esencija (bivstvo), 

egzistencija (postojanje ili relativni bitak), 

individualnost (pojedinačna aktualizirana realnost). 

Farabi je esenciju suprotstavio indivddualnosti i na taj 
način problem egzistencije potisnuo u pozađinu. Avicenna 
polazi od odnosa esencije i egzistencije kao osnova za dosljed- 
nije rješenje. Egzistencija je u smislu Farabijeve dndividualne 
aktualizirane stvarnosti isključena iz područja esencijalnog 
bitka. Kritični pojam u razrađi Avicenninog sistema na svim 
područjima postaje kontingencija (imkan). 

Prema Aristotelovoj definiciji kontingentno je ono, što 
može isto tako biti kao i ne biti. U logici je kontingencij a 
jedan od četiri modaliteta: nužno, moguće, nemoguće i kon- 
tingentno. Avicenna isključuje takav modus kontingencije iz 
razloga ontološike prirode; kontingenciji kao slučajnio-st u svi- 
jetu nema mjesta u njegovoj koizmologiji. Avicennina se filo- 
zofija polarizira oko odnosa »nužnog i mogučeg bića«. 

Da bismo shvatill taj odnos, potrebno je da se vratimc na 
već citiranu Avicenninu sliku »čovjeka koji lebdi«. Evidencija 
je njegovoig »Cogito« (tubufanniyyatiha = izvjesnost o vla- 
stitom biću) intuitivna. Nemoguće j ! e zamisliti da »nužno biće« 


2H A. M. Goichon, o. c. 16. — Usp. u hrestomatiji odlomak iz autobio- 
grafije. 

29 Iđ. 10. 

ne postoji. Svaki bi pokušaj racionalnog đokazivanja ovog 
prastava vodio u regressus ad. infinitum. Njegov je smisao mo- 
guće samo razjašnjavati, a ne dokazivati. Na logičke ćemo se 
posljedice tog stava osvrnuti kasnije. U ontološkom toku mi- 
sli analiza ovog pojma pokazuje, da redukcija egzistencije 
bijća u svijetu ne đovodi um do kontradikcije. Tu je bitno 
razilaženje od Farabija. Daljnji je zaključak, da bića koja 
egzistiraju u svijetu moraju biti u određenom smislu efekt 
»nužnoga bića«. Za razliku od »nužnog bića« njihova je egzi- 
stencija samo rnoguća, promatrana sama za sebe i individual- 
no. Bitna je osobina »nužnog bića« njegova nužna i trajna die- 
latnost, a to znači pridavanje egzistencije »mogućim bićima«. 
Zato u odnosu prema »nužnom biću« i »moguća biča« dobivaju 
obilježje nužnosti, tako da đefinicija rnodusa »mogućnosti« 
isključuje kontingenciju u smislu slučajnosti individualne 
egzistencije. 

Kako smo spomenuli, Avicenna iz ovog stava povlači niz 
zaključaka na području logike. Uz ukidanje je modusa kontin- 
gencije važan u prvom redu njegov stav u teoriji definicije. 
Razlike se od aristotelovskog shematizma osjećaju najbolje, 
kad se čita Averroesova polemika s Avicenninim tezama: 
Avicenna smatra, da su pokušaji definicije evidentnih aksio- 
matskih pojmova, kao što su potencija i akt, jeđinstvo i mno- 
štvo, ili Eukliđova definicija broja, circulus vitiosus. Avicenna 
srnatra dalje, da dokazi o postojanju boga spadaju u metafi- 
ziku, a da su u fizici potpuno suvišni, dok Averroes i-stiče, da 
su »rezultati fizike o egzistenciji ovakvih posebnih principa . . . 
nužria i osnovna pretpostavka metafizike«. 30 

Uza sve to Avicenna nastoji, da okvir Aristotelove logike 
ne razbije proširujući ga. Uvodeći deskriptivnu definiciju, 
irna za uzor Galiana. Polazeći od stoika, s kojima se inače 
u mnogim stvarima ne slaže, razrađuje hipotetski silogizam. 
»Osam stoljeća prije Harniltona uvodi kvantifikaciju predi- 
kata.« 31 Ističe važnost uvjeta, pod kojima se donosi sud (vri- 
jeme, mjesto i okolnosti). 

Sve te reforrne u formalnoj logici odgovaraju određenim 
potrebama spoznaje, koje su đaleko od toga, da bi bile uvjeto- 
vane samo metafizičkim konstrukcijama: Stoičke teorije o 


30 Epitomi, str. 4. 

3X Goichon, o. c. 47. 

hipotetskom silogizmu nadmašuje eksperimentalnom meto- 
dom, primjenjujući u medicini mnoga pravila, koja su na 
Zapadu formulirali tek moderni mislioci. 

O njegovu djelu »Istočna filozofija«, od kojeg su sačuvani 
samo dijelovi, piše A. M. Goichon: 

»Njegova bi nam „Istočna filozofija“ razotkrila nesumnjivo 
misao, koja je neobično bliska našoj renesansi. Već u svojim 
,,:ispravcima a , koje tu i tamo provodi u aristotelovskoj logici, 
uz izjave najvećeg poštovanja za to djelo, opravdava uvje- 
renje, које je imao namjeru da opširnije obrazloži, t. j. da je 
napredak istočnih učenjaka u nauci otvorio nove putove zna- 
nju. Grčke metode mišljenja ostaju osnovne, ali potrebe vre- 
mena iziskuju dalji napredak.« 32 

Sam Avicenna, razrađujući Aristotelovu silogistiku u djelu 
’lšarat daje upozorenje ove vrste: 

»Ne obraćaj pažnju nikome tko kaže, da autor ođređenog 
dokaza upotrebljava samo pretpostavke koje su nužne i one 
које su moguće u većini slučajeva, a da ne pretpostavlja 
ništa drugo.. . U naučnim pitanjima uopće ne istražujemo 
ono što je bitno i konstitutivno. To ti je već bilo poznato, a 
znadeš i za pogrešku onih, koji se suprotstavljaju ovoj 
metodi.« 33 

Neki nain predmet može biti poznat samo po svojoj djelat- 
nosti, a ne po bitnosti. U takvim se slučajevima prirodoznan- 
stvenog istraživanja učenjak zadovoljava »da istražuje samo 
uzrok« iskustvenog činioca. Takvom spoznajom uzroka iz po- 
sljedice redovno ne spoznajemo bit uzroka nego samo njegovo 
činjenično stanje. Empirijsku istinu te vrste Avicenna ozna- 
сцје riječj.u sidq, a ne haqiqa, terminom za logioku bit, koji 
smo već spomenuli. Na drugim mjestima u svojim djelima 
ističe neispravnost postupka onih, koji »tvrdnje, gdje postoji 
nužda iz razloga koji nije bitan, nazivaju apsolutno valjanima 
(mutlaqa)«. Avicenna nužnost ove vrste naziva »činjeničnom 
(wugjudiyya), nazivom koji im mi pripisujemo isključivo, ma 
da se ne želimo upuštati u borbu o riječima«. 34 

33 Id., 68. 

33 jd., 64—65. 

34 Id., 137—38. 



Empirijski je »zdravi« razurn u smislu sensus communis 
uveo каа tehnički termin u islarnsku filozofiju Farabi, a defi- 
nirao ga je kao »moc koja prihvaća osjetne kvalitete svih 
pet osjetila« i koordinira ih, ili kao vladara nad pet osjetila, 
»koja ga izvještavaju o događajima sa svih područja njegova 
carstva«. 35 

Modernim je interpretatorima Avicennine misli, osobito 
Francuzima, palo lako u oči, da se tu ođstupanje od aristo- 
telovskog modusa kontingencije u logičkim formama nado- 
knađuje na taj način, da se konstatacije, koje bi trebalo izra- 
ziti u tom obliku, »vraćaju u naučnijem obliku činjeničnog 
suda (jugement de fait)«, u duhu teorije o modalitetu suda, 
koju su razrađili francuski pozitivisti, a osobito L . Brun- 
schvicg.™ — Vođen prirodoznanstvenim interesom 

»Ibn Sina traži u poznatirn teorijama točku, gdje se može 
uključiti (prirodna) znanost. Nalazi je u jednom ispravku 
XIII, pogl. prve knjige Analgtica post. o spoznaji činjenice i 
uzroka. Smatra, da treba razlikovati te dvije spoznaje i njihove 
dokazne postupke, kao što to čini Aristotel. . . Ipak, po nje- 
govu mišljenju nije svejedno, da li terminus medius smatra- 
mo uzrokom ili posljedicorn postojanja majora uopće, ili ga 
smatramo uzrokom odn. posljedicom postojanja majora u 
minoru. Prvo stanovište odgovara aristotelovskorn shvaćanju 
o svojstvima bivstva. Drugo spada u područje činjenica. Po- 
srijedi je različita vrsta uzroka, gdje nas ništa ne sprečava, 
da i sarn terminus medius zamijenimc jednom od njegovih 
posljedica, koja nam je bolje poznata, a važi kao oznaka 
(signum ili simptom) . . . Tako oznaka dobiva vrijednost ter- 
minusa mediusa u uzrocnom dokazu, što joj Aristotel ne 
priznaje.« 37 

U nastavku ćemo se ovog poglavlja osvrnuti na Avicen- 
ninu teoriju o nužnorn i o mogućem biću u svijetlu opće filo- 
zofske problematike njegova vremena, a zatim iz suvremene 
perspektive, 

»Temeljma je koncepcija o „nužnom i mogućem biću“ nova 
u povijesti mišljenja, a čini se da potječe od samog Avieenne. 

35 Prema M. Wali-ur-Rahman: The Psychology of Al-Farabi (u »Islamic 
Culture«, 1937., str. 236. — Usp. Goichon, o. c., 318—319.) 

36 Usp. Goichon, str. 54. 

37 Id 66. 

Tom pojmu očito nema preteče u grčkoj filozofiji, a ja radije 
usvajam Averroesovu izjavu, da ga je Avicenna prvi uveo, 
nego ppetpostavku modernih povjesničara, da ga je već našao 
formuliran u djelima svojih islamskih prethodnika. Njihova 
pretpostavka nije dokazana, a Averroes je sigurno mogao 
znati bolje.«* s 

Pojam »mogućeg bića« ne odgovara Aristotelovu pojmu 
»potencije« (za razliku od »akta«). Nasuprot »nužnom biću« 
Avicenna suprotstavlja bića, koja su »moguća po sebi«, a tim 
nazivom označava »aktualna i realna bića«, čija se realnost 
osniva na nužnoj povezanosti, s apsolutnim »nužnim bićem«. 

Vidjeli smo, kako Averroes napada Avicennin intuicioni- 
zam sa stanovišta aristotelovske fizike i metafizike. Već se tu 
očituje kod Avicenne osebujan dualistički rascjep problema- 
tike, koji ne slijedi klasične ontološke smjernice zapadnog 
mišljenja nego polazi od razlike racionalne i intuitivne spo- 
znaje. Avicennu je bolje shvatio Toma Akvinski. Zato je 
vrijedno, da se zaustavimo na idejnom odnosu ovih dvaju 
stožernih mislilaca skolastike. — Jedna od karakterističnih 
Tominih izjava o Avicenni glasi: 

»Neki, kao Platon i Avicenna, smatraju, da svi oblici po- 
tječu iz izvanjskih razloga (ah extrinseco).« (Quodlibet } IX, 
a-11). 

Pritom se ne misli toliko na platonske ideje, shvaćene u 
smislu islamskog emanacionizma, koliko na uvjetovanu egzi- 
stenciju uopće, u smislu Avicennine korekture Farabijeva 
stava o individualnom postojanju bića. U najužoj je vezi 
s time i Avicennin dokaz o postojanju »nužnog bića« na osno- 
vu spoznaje o »kontingenciji vlastitog bića« (kako su ga shva- 
tili kršćanski skolastički filozofi — dokaz e possibili et neces- 
sario), prema kojem je »nužno biće« bliže »mogućem biću« 
nego njegova vlastita individualnost. Općenito se smatra, da 
je Avicennina filozofija »otvorila put Anselmovoj formulaciji 
ontološkog dokaza o postojanju boga«. 39 

Tomi Akvinskom dugujemo još jednu specifikaciju Avi- 
cennine filozofije, a to je definicija problema slobode u sferi 


3 ' 4 Teicher, o. c., 34. 

33 Usp. G. M. Wickens: Some Aspects of Avicenna’s Work, u »Sympo- 
sium . . .«, str. 54. i Horten: Phil. d. Islam, str. 82. 

»nužnog bića«: liberalitas dei. »Nužno biće« može djelovati 
ili »na prirođni način« (per modum naturae) ili na »voljni 
način« (per modum voluntatis). Ovaj drugi način djelatnosti, 
čija nužda proizlazi iz moralne prirode »nužnog bića«, karak- 
terističan je za Avicennin stav prema kontingenciji na podru- 
čju etike. 40 

Za Tomin je odnos prema Avicenni karakteristična uspo- 
redba stava koji zauzima prema Avicenni i stava prema Aver- 
roesu. Za razliku od Averroesa, Avicenna je utjecao na Tomu 
već u prvom razdoblju razvitka njegove filozofije toliko, da 
je dubina tog utjecaja ostala neiskorijenjiva. U jednom se od 
svojih prvih djela, De ente et essentia, Toma često poziva na 
Avicennu kao potporu vlastitih teza. U kasnijem djelu De 
erroribus philosophorum usmjeruje oštricu svoga napada 
protiv Averroesa, dok mu je kritika Avicenne mrrngo blaža 
i obazrivija. — U djelu je Summa Theologiae, konačno, pri- 
siljen da skupa s Avicennom osudi i neka vlastita ranija 
stanovišta. 41 

Principijelno, Toma Avicennu smatra platonskim filozo- 
fom, iako je svijestan mjesta, koje u njegovu sistemu dobiva 
Aristotelova kritika Platona. U svojim prigovorima Toma 
upozorava prvenstveno, da Avicenna nije povukao iz Aristote- 
love korekture dovoljno dosljedne i potpune zaključke. 

Avicennin utjecaj na glavne likove kršćanske skolastike, 
ne samo tomističke nego i augustinovske struje, osobito na 
Duns Scota, osvijetlio je u nizu studija u posljednjih tridese- 
tak godina najtemeljitije francuski katolički filozof E. Gil- 
son. i2 Iz naslova jednog njegovog eseja potječe karakteriza- 
cija razdoblja, koje on naziva »augustinisme avicennisant«. 

Engleski katolički učenjak Kenelm Foster (o. p., profesor 
u Cambridgeu) upozorava na to, kako je »Avicenna, otvara- 
jući tako izraziti jaz između esencije i egzistencije u stvore- 


10 ln I Sent. D. XLV, q 1, a. 2. (»Liberalitas est quasi proprium ipsius, 
secundum Avicennam.«) 

41 K. Foster: Avicenna and the MVestern Thoucjht in the I3th cent. (u 
»Symposiurn . . .« str. 111.) 

U nizu studija objavljenih u »Archives d'historie doctrinale et litte- 
raire du Moyen-Age«, od kojih je osobito važna rasprava Les sources 
greco-arabes de l’augustinisme avicennisdnt (1929—30), i Avicenne et te 
point de depart du Duns Scot. Od knjiga koje govore o ovim temama 
važna je u prvom redu L’esprit de It. philosophie medievale a : n tim 
L’Etre et l’Essence (Paris, 1948). 

nome svijetu, dao 13. stoljeću polazište za jednu od najžeščih 
debata ... « 4Л 

Tako dolazimo do problema Avicenninog »dualizma«, koji 
možemo lakše zahvatiti sa stanovišta modeme filozofske kri- 
tike, nego iz perspektive njegovih suvremenika. 

Neoplatonski princip emanacije, koji Avicenna preuzima, 
po svojoj prvoj pretpostavci zadovoljava postulat islamskog 
apstraktnog monizma: Iz jednoga može nastati samo jedno. 
To je pretpostavka ađekvatnosti uzroka i posljedice. Slijedeći 
se korak može braniti još s mazdaističkog stanovišta: Stvara- 
lac je mnoštva, i idejnog i konkretnog, »mudri duh« — nus. 
IJ njemu je i zadnje jamstvo adekvatnosti viših i nižih stup- 
njeva bitka. Taj duh postaje principium individuationis. 
Teorijom se »posrednog stvaranja« Avicenna — usprkos svo- 
me voluntarističkom determinizmu, koji osuđuje kršćanska 
skolastika — konačno isključuje i iz islamskog duhovnog svi- 
jeta. Averroes, nevezan ostalim istočnoislamskim tradicijama, 
nastavlja tim putem u smjeru aristotelovskog dualizma. Su- 
hrawardi se s klasičnog iranskog stanovišta vraća na tezu 
orijentalnog monizma, pa odatle počinje da traži novo rje- 
šenje. 

Između Avicenne i Suhrawardija dolazi do nesporazuma 
već u shvaćanju smisla i naziva »istočne filozofije«. 44 S druge 
su pak strane moderna povijesna istraživanja potvrdila, da se 
ovdje nalazimo najbliže izvoru problematike, која se preko 
židovskog skolastičkog filozofa Maimonidesa nastavlja do 
Spinozinog panteizma. Dualistički se aspekt u problemu rela- 
tiviteta egzistencije svodi već kod Avicenne na odnos racio- 
nalne i intuitivne spoznaje. 

Promatrajući u tom pogledu »kartezijanski problem« kod 
Avicenne, neki su suvremeni povjesničari skloni mišljenju, 
da Avicennini stavovi po svojoj originalnosti »nadilaze točku, 
na kojoj je zastao Descartes«. 45 No i u pogledu panteističke 


« O. c., str. Ш. 

44 Usp. Goichon, o. c. 1—4, gdje je navedena i druga novija bibliogra- 
fija o tom problemu. — Izraz mušriqiyya, o kojem je ovdje riječ, prevodi 
se često kao »prosvjetiteljska« ili »iluminativna« filozofija u duhu ranije 
spominjane metafizike svjetlosti, što potpuno odgovara u prvom redu 
Suhrawarđijevoj filozofiji. Avicenna ovim izrazom Čini se da želi ozna- 
čiti samo određene škole grčke filozofije u islamskom svijetu, s kojima 
polemizira, a ne orijentalne trađicije i utjecaje na islamsko mišljenje. 

45 Teicher, o. c., 36. 

metafizike, promatrane s Istoka i sa Zapada, Avicennin je 
stav sačuvao neke prednosti. Zanimljiva je u tom pogledu 
analiza G. M. VJickersa (Cambridge): 

Avicennina se »apsolutna originalnost sastoji u napretku, 
koji je postigao studijem pitanja o bitku, s jedne strane shva- 
ćenom kao cjelina, a s druge u definiciji njegovih različitih 
aspekata. Njegove razlike, na primjer, između esencije i egzi- 
stencije, nužrmg i mogučeg biča, bitka koji je nuždan po sebi 
i koji je nuždan po drugome, to su, ukratko, prinosi duha koji 
se dovinuo blizu genij alnosti. Prva je razlika, između esencije 
i egzistencije stvorenja za razliku od stvoritelja, omogućila 
konačno, da se oplovi oko baruštine panteizma, koji je bio 
osobita opasnost na putu islamskih istraživača, i filozofa i 
mistika.« 46 

J. L. Teicher vraća se na Avicenninu problematiku sa 
svoga već spomenutog stanovišta o jedinstvu islamske filo- 
zofske problematike i njezine specifičnosti: 

»Kad kažemo, da su aktualna i realna bića ,,moguča po 
sebi” u smislu da mogu postojati ili nepostojati, onda mi se 
čirh, da je time jasno izražena ideja, da su ta bića . .. slobod- 
na. Ona nisu određena prethodnim uzrocima, jer bi inače 
prestala da budu moguća ... Pa ipak, Avicenna pretpostavlja, 
da su ta „moguća” biča determinirana, budući da je njihova 
egzistencija efekt „nužnog biča”. Kako možemo izmiriti ove 
dvije prividno proturječne izjave .. .? Zapravo, ta su dva pri- 
vidno proturječna predikata prisutna u svakorn razvojnom 
procesu — povijesnom, biološkom ili psihološkom — u sva- 
kom procesu stvaralačke evoluoije u Bergsonovu smislu. U 
takvu procesu iskrsavaju nova zbivanja, koja su sama za sebe 
kontingentna — „moguća” u jeziku Avicenne — t. j. nisu me- 
hanički predeterminirana, ali su istovremeno determinirana 
cijelim procesom evolucije.« 47 

Prividne se proturječnosti predikata svode tako na »ukr- 
štavanje intuitivnog i racionalnog prilaženja problernima«. 48 
Tako je i vrijeme s jedne strane nosilac trajnog stvarala- 


40 o. c., 54. 

47 O. C,, 36—37. 

48 Id., 43. 

štva, pa kao takvo spada pod kategoriju stvorenoga, relativ- 
nog i hipotetskog činjeničnog postojanja, dok je kao kategorija 
racionalne spoznaje vječno. Ovaj »problem antinomije uma 
— da li je svijet vječan ili stvoren — dobio je u Leibniz- 
Wolffovoj školi rješenje koje po mišljenju istog autora snažno 
podsjeća na Avicennino.« 

Vidjet ćemo kasnije, kako je Averroesovo pozitivno nasto- 
janje u kritici Avicenne išlo za tim, da razbistri nejasnoće, 
koje se kod Avicenne osjećaju kao posljeđica spomenutog 
»ukrštavanja« dviju metoda u tretiranju antinomija uma. 

U hrestomatijski smo dio uključili odlomak o »čovjeku 
koji lebdi« i teoriju inteligencije, koja se osniva na toj pre- 
dodžbi i njenim pretpostavkama, iz jednog od posljednjih 
Avicenninih djela, »Kitabal-’Išarat wa 1-Tanbihat« (knjiga 
uputa i primjedbi). Ta knjiga pretpostavlja ranija djela o 
logici i psihologiji. Zato tom izvodu o izvjesnosti vlastitog 
bitka prethode i u naŠoj hrestomatiji dva odlomka iz Avicen- 
nine psihoiogije mišljenja, »Kitab al-Nagjat«, koji razjašnja- 
vaju osnovni odnos njegove teorije inteligencije i teorije 
intuicije. Problem koji je tu obrađen na psihološkoj osnovi 
važan je za islamsku filozofiju prvenstveno radi naučnog 
tumačenja »prirode« proroka i »natprirodnosti« njegove bo- 
žanske objave. 

Analiza je grčkih, aristotelovskih utjecaja na psihološkom 
području vrlo složena. Neposredni se utjecaj Aristotela manje 
očituje nego utjecaj Aleksandra Afrodizijskog (peripatetika iz 
2. st. n. e.). Racionalnu je problematiku, od koje Avicenna ne- 
posredno polazi, formulirao pretežno već Farabi, a ne možemo 
je potpuno shvatiti bez pretpostavki islamske metafizike svje- 
tlosti u ođnosu prema problemu univerzalija i teoriji emana- 
cije, kako ju je Avicenna zastupao. 49 

Avicennina klasifikacija obuhvaća pet stepeni inteligen- 
cije: 

1. Intellectus materialis — in potentia absoluta, 

2. Intellectus in effectu — in potentia facili, 

40 A. M. Goichon nalazi na osnovu analize Avicenninih tehničkih ter- 
mina, da oko jeđne trećine tih termina nemaju odgovarajućeg pojma ni 
izraza kod Aristotela. (U studiji Vocabulaires comparćs d’Aristotel et d* 
Ibn Sina, Paris, 1939.) — U prikazu Avicennine teorije o inteligenciji, osni- 
va se naš daljnji prikaz na analizi ovog problema kod F. Rahmana: Avi- 
cenna’s Psychology, Oxford University Press, 1952. 

3. Intellectus in habitu — in potentia perfecta, 

4. Intellectus in actu absoluto (adeptus ili acquisitus; 
arapski termin: mustafđd) — in potentia perfecta, 

5. Intelligencia agens. 

Razjašnjenje je prvih triju stupnjeva, a djelomično i če- 
tvrtog, jasno sađržano u prijevođu u hrestomatijskom dijelu 
(primjeri djeteta, koje je sposobno da uči pisati, ali još nije 
pošlo u školu, djeteta, koje je tek naučilo slova, i usavršenog 
pisara). U aristotelovskom duhu, viši je stepen inteligencije 
uvijek kao akt, odnosno forma, nađređen nižemu kao materiji 
ili potenciji, a pođređen višemu u smislu intencionalne kore- 
lativnosti materije i forme. Poteškoća se zato javlja tek u 
tumačenju posljednjih dvaju stupnjeva. 

S kršćanskog metafizičkog stanovišta o odvojenosti vrhov- 
ne inteligencije u bogu, a vjerojatno i na osnovu starijih 
latinskih prijevoda Farabija i Avicenne u tom duhu, Gilson 
dolazi do zaključka, da se na najvišem stupnju »djelatni um 
podvostručio u intellectus adeptus i intelligencia agens u 
smislu određenog shvačanja, čije porijeklo treba tražiti kod 
Farabija«. 50 

Nasuprot tome, islamski učenjak F. Rahman, polazeći od 
originalnih tekstova i pretpostavki koje nam se Čine izvornije, 
ističe nepodjeljivost vrhovnog umnog principa: Aktualni in- 
telekt (4) ne postaje »savršenom potencijom«, ili » acquisi - 
tus«, na taj način, što bi zahvatao aktivnu inteligenciju (5), 
»nego refleksijom o svom vlastitom sadržaju. To se događa, 
kad aktualni intelekt razmišlja sam o sebi i svojim sadrža- 
jipaa. Čini se da je ideja samosvijesti u toku vremena postala 
vrlo važna za ovu teoriju. I Al-Farabi i Avicenna to isti- 
ču«. (Id.) 

Na početku odlomka iz Avicermine psihologije, koji je 
uključen u našu hrestomatiju, ističe se, da je za razum bitna 
jedino spoznaja »univerzalnih formi«. On te forme može da 
»apstrahira« iz materije (putem silogizma) ili da ih neposred- 
no uočava, zato što su »apstraktne same po sebi«. Odatle 
dalje Avicenna od problema spoznajne apriornosti prelazi na 
psihološko područje intuicije. O samosvijesti kao jedinom 
mogućem obliku doživljaja vrhovne svijesti ili inteligencije 
nalazimo kod Farabija još karakterističnije izjave: 

Vl Rahman, o. c., 90—91. 

»Budući da postoje predmeti koji nisu u materiji, ova 
esencija (sc. aktualna inteligencija) ne treba uopče da ih 
apstrahira iz materije, nego ih nalazi već apstrahirane, pa ih 
shvača kao svojii bit, jer kao aktualni intelekt nalazi čista 
intelligibilia .. .« 51 

Shvaćanje samosvijesti sa stanovišta metafizičkog identi- 
teta vrhovnog stvaralačkog uma, ili božanskog »izvora svje- 
tlosti«, i individualnog uma u »dostignuću« (adeptus) »apso- 
lutnog akta spoznaje«, odgov&ra s jedne strane Avicenninoj 
teoriji emanacije, koja je još bliza grčkim uzorima, a ne 
manje i orijentalnim shvaćanjima o realnosti, na koja ćemo 
se još osvrnuti. Farabi u traženju prirodoznanstvenog razja- 
šnjenja proročke inspiracije ne zaostaje za Avicennom, pa je 
smatra halucinacijom vida i sluha, uspoređuje je s vizijama 
u snu i sl. 


SUHRAWARDI 

Zarathuštrinu iransku filožofiju »probudio je Suhra- 
wardi u novi život i uskladio je s grčkom.« (Molla 
Sadrd Širazi — 1B. st.) 

Krajem 11. st. našao je Ghazali za dobrobit islamske sko- 
lastike srednji put između ortodoksne teologije i helenističke 
filozofije. U slijedećem stoljeću Suhrawardi usklađuje dalji 
razvoj islamske filozofije s metafizičkim tradicijama iranske 
mistike. Dijalektičke suprotnosti dvaju gledišta, istočnog i 
zapadnog, koje je razradio Avicenna, svođi Suhrawardi na 
dosljedne osnove intuicionističkog monizma, s punom svije- 
šću i perzijskim osječajem smisla za grčku filozofsku proble- 
matiku. Zamršene se niti helenističkog kompleksa ovdje zomo 
raspleću. Konačne je obrise tom procesu dao kasnije Suhra- 
wardijev nastavljač Širazi, na prijelazu iz kasnoskolastičkih 
u romantička stoljeća perzijske filozofije. 

»Kad čitamo Suhrawardija, imamo najprije utisak, da je 
on prenio elemente aristotelovskog mišljenja, čiju formalnu 
nauku pobija, u pjesničku terminologiju, koja se služi moti- 
vima svijetla i tame... Ipak, njegova borba protiv peripate- 
tičke filozofije, na koju svuda nailazimo, pokazuje, da njegova 


51 Dieterici: Al-F&r&bi’s philosophische Abhandlungen t Leiden, 1892., 
str. 45. — Usp. Rahman, o. c., 92. 

misao iz osnova teži da ostvari neku drugu vrijeđnost nego 
što je pjesnička igra s grčkom baštinom.« 52 

U svom glavnom đjelu o »istočnoj« ili »prosvijetljenoj« 
filozofiji, Hikmat al Išraq, u kojem nastoji da Avicennin za- 
okret od čistog aristotelizma dovede do novoplatonskih zaklju- 
čaka, Suhrawardi priznaje: 

»Autor je ovih redaka bio nekoč i sam gorljivi zaštitnik 
peripatetičkih nauka . .. « 

U djelu Talwihat opisuje Suhrawarđi svoje razgovore »u 
snu« s Aristotelom. Nasuprot formalističkoj ukrućenosti su- 
vremenih peripatetika, koju je kritizirao već i Avicenna, 
Suhrawardi nastoji ovdje da spasi Aristotelovu dijalektičku 
metodu i da je dovede do »platonskog završetka«, čiju moguć- 
nost vidi u Aristotelovoj teoriji pročišćenja (katharsis, u Su- 
hrawardijevoj terminologiji tagjnd). Dijalektički se put pro- 
čišćenja nastavlja i upotpunjava mističkim putem, koji tek 
dovodi do čiste duhovne vizije (kašf, mušahada). No to se 
mističko savršenstvo ne može postići bez prethodne dijalek- 
tičke vježbe mišljenja. Za Suhrawardija su svi stari grčki 
mudraci osim aristotelovaca bili pripadnici te i takve istočne 
prosvijetljene filozofije. Predstavnici su negativne, isključivo 
dijalektičke aristotelovske struje u. islamskoj skolastičkoj 
tradiciji pripadnici škole mutakallimun. 

Budući da bez dijalektičkog upoznavanja filozofskih nauka 
nema spoznaje čiste i apsolutne svjetlosti, koja je dđt (ind. 
atman, skolast. ipseitas) spoznajne svijesti, Suhrawardi obu- 
hvaća propedeutičke nauke u tri pripravna stupnja — logika 
kao »prva nauka«, fizika kao »druga nauka« i metafizika kao 
»treća nauka«. Ovo stupnjevanje nauka odgovara i emanaci- 
onističkoj teoriji o stupnjevanju egzistencije (wugjud), kako 
ćemo dalje vidjeti. 

Spomenuli smo, kako Farabi zamišlja »utiskivanje« ideja 
u duh kao u pečatni vosak, snagom prosvjetljenja u smislu 
platonskog intuicionizma. Pritom se pretpostavljala s druge 
strane i aktivna sriaga duha da zahvati te utiske. I Avicenna 
je ostao vjeran toj težnji za skladom dvaju suprotnih principa 
u spoznajnom procesu. Suhrawardi odbija dualistički osnov 
ove suprotstavljenosti. Odatle polazi njegova intuicionistička 


» Horten: Phil. d. Islam, str. Ш. 


79 



teorija o bitku i univerzalijama. Po tom osnovnom stavu 
prema teoriji vida i prozrijevanja dobiva cijela ova nauka 
naziv išraq, »prosvijetljena« ili »istočna« filozofija. 

Stav Suhrawardija prema Avicenninoj teoriji o »mogućem 
biću« možemo promatrati povezano s njegovim općim stavom 
prema staroperzijskom dualizmu. Dva principa toga dualizma 
— svjetlost i tama, dobro i zlo — predstavljaju prema Suhra- 
wardiju samo nužni i mogući modalitet bitka. Avicenna, kao 
i neoplatonovci, hipostazira pojam mogućnosti u pojam sup- 
stancije (hyle). Nasuprot tome, a dosljedno tradicijama ori- 
jentalne dijalektike, osobito indijske, Suhrawardi rješava 
problem materije teorijom negacije i metodom reduktivne 
apstrakcije. Pređnost je ove metode racionalna jedinstvenost 
pretpostavki. 

S takvog se stanovišta vraća Suhrawardi na Farabijevu 
pretpostavku o identitetu egzistencije i individualnosti. Za 
Farabija su stvari »o sebi«, a to znači kao čista poteneijalnost, 
univerzalne, te poput Platonovih ideja predstavljaju samo 
rodove ili vrste. Individualizacija je njihovo ograničavanje, 
pridavanje racionalnih obrisa iskonski neodređenoj datosti 
»toga tu«. Proces je individualizacije prema tome proces raci- 
onalne apstrakcije bivstava (essentia), sužavanje njihovog 
univerzalnog opsega. To je zaključak koji povlači Suhrawar- 
di. On ne uviđa potrebu pridolaženja ili pridijevanja egzi- 
stencije izvana. Proizvod ru relativne apstrakcije i platonske 
ideje, bivstva uopće, koje potječu iz jednog jeđinstvenog pra- 
bivstva. No i to je prabivstvo tek izraz relativnog jedinstva 
bitka. Bitak je, dakle, jedinstven za cijeli tok apstrakcije. Što 
niže silazimo u materiju, to više ograničavamo, razdvajamo 
i apstrahiramo njegove dijelove u logičkom ili intuitivnom 
smislu. Stupnjevanje Ш emanacija bitka može imati samo taj 
apstraktivni smisao. Njegovo ontološko cijepanje znači mito- 
lošku hipostazu, koja je strana islamskom gledanju na svijet. 

Na taj način smatra Suhrawarđi, da ostaje pravedan i 
prema spoznajnom naporu Avicenne i da mu ne dodaje bitno 
ništa drugo nego stroži logički okvir: 

»Ova je naša knjiga određena onima, koji slijede mističku 
teologiju — zasnovanu na viđenju i intuitivnom prozrevanju, 
kao i onima koji teže za naučnim istraživanjem po strogoj 
logičkoj metodi Aristotela, budući da sadržava obje vrste 
mudrosti.« 

Individualiziranu realnost svijeta zamišlja Suhrawardi 
prema tome kao konkretizaciju i kristalizaciju 53 jedinstvenog 
elementa svjetlosti, koja zrači iz jedne nematerijalne ako- 
zmičke točke i svojim širenjem stvara protežnost. Slično kao 
kod Avicenne materija (hyle) ili tjelesnost je prvenstveno 
kvalitet protežnosti. 54 Zbiljska je samo svjetlost. Njena je 
evidencija prastavna. Ona je podloga jedinstvenog pogleda 
na svijet počevši od teorije vida, pa do dokaza o postojanju 
apsolutnog božanskog principa po kontingenciji. U biti je i 
ova nauka realistička u spoznajnoteorijskom pogledu, (kako 
je zapazio Horten),, i njen se središnji problem može shvatiti 
kao pitanje o konstituciji materije (hyle). 

U obradbi se ovog problema Suhrawardi vraća izričito 
na Zarathuštrine osnovne kategorije i njihovu manihejsku 
obradbu. 

Već se u imaginarnim razgovorima s Aristotelom Suhra- 
wardi poziva na Zarathuštru i njegovu kozmologiju. »Srod- 
stvo je Platona i Zarathuštre u svim ovim tekstovima osnovna 


53 Usporedimo Bergsonovu predodžbu o »živom tijelu . . . , kojemu je 
dovoljno da zakoči svoje osjetne organe na toku realnosti (flux du reel), 
pa da doveđe do kristaliziranja određenih oblika i tako stvori sva ostala 
tijela.« (Evolution Creatrice, 62. izđ., str. 12.) 

Problem atomizma u islamskoj filozofiji nismo obrađivali u ranijim 
poglavljima^ zbog njegove zamršenosti i nemogućnosti jednostavne uspo- 
redbe s grčkim uzorima, Neki važni aspekti tog problema nisu još do- 
voljno razrađeni zbog nepristupačnosti izvornih tekstova. Ovo se odnosi 
i na Avicennin stav prema atomističkim teorijama. (Usp. A. M. Goichon, 
citirani prijevod ’lšarata, str. 248.—250., bilj.) — Ovdje nam se čini po- 
trebnim, da upozorimo' na neke pojeđinosti u povijesnom razvoju tog pro- 
blema, koje važe kao pretpostavke i za razumijevanje islamskog iđeaiizma. 
— Već mu’tazila škola zastupa atomističku teoriju, a isto tako i mutakalli - 
mun, čija se atomska teorija razvija na osnovu kritike i pobijanja muta- 
zilitskih shvaćanja, Te se teorije, međutim, bitrm razlikuju od Demokri- 
tove i polaze od aristotelovskih razmatranja o složenosti i djeljivosti ti- 
jela u piostoru. Demokritovu se sistemu približuje najviše ranije spome- 
nuti Farabijev suvremenik ’Abu Bakr al-Razi (umro 925.) — Tome se ato- 
mizmu suprotstavlja Avicenna svojom teorijom protežnosti, prema kojoj 
је »tijelo jeđinstvena i kontinuirana supstancija, a nije sastavljeno od 
atoma«. (Šifd, II, 405)^— Tjelesnost je forma continuitatis, koja omogućuje 
trodimenzionalno raščlanjenje supstancije. Osvrćući se na ovo stanovište, 
Averroes naglašuje, da se prema Avicenni ne može govoriti o »tijelima«, 
nego samo o onome što je »tjelesno«, jer oblik (»foi-ma«) ostaje uvijek 

kvalitativan. (Usp. S. van den Bergh, o. c., 202. i XVI—XVII.) _ Ranije 

smo upozorili, da islamskom pojmu intuitivnog bivstva (sura) odgovara 
najbolje indijska kategorija гпра, koja označava tjelesnost u smislu zor- 
nog lika. S druge strane, iz nerazdvojivosti aristotelovske »materije i 
forme« potječe skolastički pojam materia signata. Djeljivost se i konačnost 
kontinuiteta tjelesnosti shvaća u tom redu misli kao rela£ivna, a đijelovi 
postoje samo % n actu. To znači da je tjelesnost po sebi kontinuirana, iako 


6 »Filozofija istočnih naroda« II. 


81 



dogma.« 55 Komentatori produbljuju interpretaciju učiteljevih 
misli citatima »mudraca Manija«. Aristotel u razgovorima 
priznaje orijentalističke filozofe Bistamija i Hallagja (o koji- 
хпа ćemo kasnije posebno govoriti) za »prave filozofe«, pa 
poziva Suhrawardija: »Probudi se u samome sebi!« 

U tumaČenju problema materije Suhrav/ardi polazi od 
avestičkog pojma svjetlosti, hvarenah a komentator se na tom 
mjestu izrijekom poziva na »Zarathuštrinu knjigu«. »Repre- 
zentativna« spoznaja nastaje posredstvom apstraktne forme, po 
kojoj spoznajemo samo ono, što je općenito. Nasuprot se tome 
neposredna intuitivna spoznaja sastoji od »prezentativnog 
osvjetljenja« stvari, koju duh spoznaje po prisutnosti u sa- 
mom sebi, po principu da viši stupanj svjetlosti »izlazeći kao 
Sunce« udjeljuje svjetlosni bitak nižim oblicima postojanja. 
Svjetlost bitka izlazi i zalazi nad egzistentnim stvarima i 
osvjetljava ih u tom rasponu vlastitog kretanja. Po zalasku 
svjetlosti višeg reda, niža predmetnost pada u »zapadno pro- 
gonstvo«. Vrhovna je »svjetlost svjetlosti« nematerijalna trans- 
cendencij a. Na taj se način ni individualnost spoznajnog 
subjekta (апаЧууа), a ni sadržaj »osamljene« spoznaje u opse- 
gu stvaralačkog logosa (kalima) ne na-meće (usp. adhyasa 
u indijskoj vedanti) čistom bitku svjetlosti, nego se iđentifi- 
cira s njegovim bivstvom. I »osamljeni« je duh »život, svje- 
tlost i samosvijest« kao i izvorna cjelina božanske svjetlosti. 

Problem je materije problem odražajne plohe, koji je u 
izvomom mazdaizmu kao i u indijskoj samkhya filozofiji 


je u aktualnom smislu djeljiva kao i svjetlosni bitak u iranskoj metafi- 
zici. — Prave poteškoće oko teorije atomizma u ortodoksnom lslamu 
počinju, međutim, tek iza granica grčke problematike: »U islamu atom- 
ska teorija izlazi iz naučnog okvira. Ona se ne tiče samo tijela prostora 
i vremena, nego i dogme i morala. Diskontinuitet spada u teoloske sta- 
vove, kojima je cilj da opravdaju apsolutnu slobođu boga, cgaje d 3 elat- 
nost slobodna svih prirodnih zakona i djelatnosti sekundarmh uzroka.« 
(Goichon, id.). Odatle proizlaze i politički efekti »atomističkog i diskon- 
tinuiranog karaktera arapske i muslimanske misli« (H. A. R. GioO). 
Već odavde postaje jasna razlika islamskog od demokritovskog materi 3 a- 
lističkog atomizma u filozofiji, a i razlog zbog kojeg se Avicenna odva 3 a 
od islamskog atomizma u težnji da izgradi logički kontinuiranu shku 
svijeta. Isto vrijedi u većoj mjeri za iransko prosvjetiteljstvo (israq) u 
4 slamskoj -filozofiji. 

&5 H. Corbin: Šihabaddin Y ahya as-Suhrawardi — Opera M e taphysica 
et Mystica, I, Istanbul, 1945 (Bibliotheca Islamica, vol. 16 a), str. Х1Л. Usp. 
od istog autora studiju: Suhrawardi d’Alep, fondateur dc* la doctrine гии- 
minative (išrd qi), Paris, 1939. (No. 16, Publications de la Societć des Etudes 
iraniennes). Slijedeći su citati komentatora uzeti iz istog izvora. 

ostao neriješen. Suhrawardijeva teorija kontingencije, for- 
mulirana iz skolastičke perspektive đokaza o postojanju boga, 
čini nam se da sadržava klicu teoretskog rješenja tog pro- 
blema: 

»Akciđentalna svjetlost pretpostavlja neku drugu osnovu 
zbiljnosti, pa je prema tome kontingentna. Ona ne potječe iz 
tamne supstancije tijela, jer bi inače morala da bude s njime 
trajno vezana kao posljedica adekvatnog uzroka. Izvor svje- 
tlosti (egzistencije) za sva tijela nije dakle ni u njihovoj biti, 
niti u bilo kojem od tih tijela.« 

»Akcidentalna svjetlost« je ovdje ona, koja se posredno 
refiektira. Kad bi egzistencija bila nužno vezana za »tamriu« 
(individualiziranu) supstanciju, onda bi i tijela kao njeni 
nosioci morala biti vječna. Tu pretpostavku ne potvrđuje ni 
vanjsko iskustvo, a pogotovu ne unutarnje (Avicennin Co- 
gito!). Prema tome supstancijalnost materije ili tjelesnosti 
nije nužna ni trajna, nego je prolazni efekt »lomljenja svje- 
tlosti«, koje bismo u krajnjem vidu morali pripisati unutar- 
njem »životnom elanu« svjetlosne supstancije same, odnosno 
logičkoj nuždi apsolutnog bića da bude trajno djelatno. Tako 
dolazimo do negativnog izvoda pojma supstancije, koji je 
posve orijentalan po svojim logičkim pretpostavkama, a koji 
ne mora nužno da vodi u idealizam Šankarina tipa, gdje se 
»lomljenje svjetlosnih zraka« provodi do zaokreta u fatamor- 
ganu. — Ovo razgraničenje orijentalnih struja realizma i 
idealizma zahvaljujemo prvenstveno islamskoj filozofiji. 

Suhrawardij evo je stupnjevanje bitka na principu čiste 
logičke apstrakcije nastojao Širazi da upotpuni i obogati 
jačim isticanjem islamskog dinamizma. Time se u logičkim 
granicama osnovnog sistema pokušao ponovno približiti Fa- 
rabiju i Avicenni: 

»Individualna su bivstva isto Šfco i egzistencija. Razlike se 
u intenzitetu javljaju u aktualnim oblicima egzistencije, a ne 
u bivstvima, koja su čisti logički pojmovi.« 

Po ovakvim se osjenčanjima logičkih i eidetskih bivstava 
u sloju »relativnog jedinstva« razlikuje filozofska škola Su- 
hrawardijeva od mističkih škola i nauka, s kojima je srodna 
po svojim metafizičkim izvorima. 

Suhrawardi se ipak ne može izdvojiti iz orijentalne sufič- 
ke grupe, o kojoj ćemo iz sistematskih razloga govoriti odvo- 
jeno. Prilog u hrestomatijskom dijelu spada potpuno u prvo- 
bitno sufičko razdoblje njegove filozofije, kako se vidi već 
po citatima osnivača te filozofske orijentacije, Hallagja. U 
tom smislu Suhrawardijev tekst služi kao primjer orijental- 
nog shvaćanja u islamu o »spoznajnom ostvarenju« (ma’rifa). 
Srodnost s indijskim metodama sadhane, osobito s budistič- 
kom reduktivnom međitacijom, opaža se na prvi pogled u 
tom tekstu. 

Na grahici se te problematike nalazi i nauka o besmrtno- 
sti duše kod islamskih filozofa uopće. Nauku o uskrsnuću 
tijela, koju naučava Koran, odbija u prvom redu istočno- 
islamska mistika, koja je preko šiitskih struja usko povezana 
s inđijskim religijskim predodžbama, kako ćemo kasnije još 
pokazati. Zbog toga je sufička mistika bila proganjana, oso- 
bito prije Ghazalija. I Suhrawardi je svoju povezanost s mi- 
stičkim strujama ovog smjera platio glavom. Metaforičko se 
tumačenje koranske objave toliko učvrstilo, međutim, u 
intelektualnim krugovima, da je postalo neiskorjenjivo. Zbog 
toga su kršćanski skolastičari bili velikim dijelom u pravu, 
kad su islamske filozofe osuđivali zato, što ne priznaju be- 
smrtnost individualne duše. Taj »ateizam« ipak odgovara 
potpuno onome, o kojem smo govorili u indijskoj filozofiji 
(u slučaju samkhye i teološke škole mimamsa). 

Čiste mističke škole, i na istoku i na zapadu islamske 
kulture, ili nisu impće naučavale nauku o individualnoj be- 
smrtnosti duše, ili su je razrađivale kao posve sporedno 
pitanje (na pr. kao dodatak i teološku nadopunu nauci o 
nirvani, koja je tipično impersonalistička). 

Suhrawardijev je stav i tu karakterističan kao prelazan: 

»Farabi i Avicenna uče, da poslije smrti preživljuje samo 
čisti duhovni dio duše, a ne animalni ni vegetativni.« 

Nesporazum je kršćanstva i islama na ovom području mo- 
gao nastati prvenstveno zato, jer je islamska filozofija imala 
neusporedivo bogatiju psihološku literaturu, koju ne zahva- 
ljujemo samo orijentalnim predajama mističkih škola, koje 
polaze od analize svijesti nego i prirodonaučnim zapažanjima 
fiziologa i liječnika. 

RAZl 


Razgraničenje teologije i filozofije nakon Ghazalija shvaća 
se u najgrubljim crtarna ovako: 

»Pojmovno možemo shvatiti samo ono, što opažamo vanj- 
skim osjetilima, ili do čega đolazimo putem samoopažanja, ili 
što u svorn duhu mislimo, iii, konačno, kombinacijom ovih 
triju metoda. Bog je prema tome nespoznatljiv.« 56 

Polazeći od sličnih pretpostavki, Avicenna je, kako smo 
vidjeli, đosljedno razradio metodu intuicije i ograničio opseg 
logičke definicije, izuzimajući široko područje aksiomatskih 
pojmova. Protiv takvog je logičkog eidetizma ustao zatim 
Averroes. U doba je Razija i Tusija ova diskusija bila već 
završena. Oni su na nju ponovno gledali sa stanovišta teolo- 
škog razgraničenja. To osobito vrijedi za Razija, dok je Tusi 
claleko svjesniji problema psihologije mišljenja, koje pretpo- 
stavlja eidetski racionalizam, i fenomenoloških problema pri 
razgraničenju logičke i ontološke problematike. Razijev je 
racionalizam znatno naivniji, a to mu Tusi na svakom koraku 
primjećuje i prigovara. 

Shvatljivo je, da ovi prvobitno teološki orijentirani misli- 
oci žele da problem spoznaje formuliraju u što strožim for- 
malno-logičkim okvirima, izbjegavajući i metafizičko i priro- 
doznanstveno presezanje. Time se ujedno ograđuju i od svih 
vrsta mističkih utjecaja. 

Spoznajnoteorijsko se stanovište određuje prvenstveno 
s gledišta o prirođenim idejama i o problemu realizma i no- 
minalizma univerzalija. Stanovište se o prirođenim idejama 
u principu usvaja: 

»Postoje pojmovi, koji nisu stečeni, nego su nam dani po 
prirodi... I filozofi, koji smatraju, da je pojam nešto što 
naknadno stječemo, suglasni su, da svi pojmovi ne mogu biti 
na taj način stečeni. U suprotnom bismo slučaju došli do 
beskrajnog lanca ili do circulusa vitiosus {jer bez prirođenih 

56 Glavno je Razijevo djelo, koje ovdje ctiramo prema Hortenovom 
prijevodu na njemački (Die philosophischen Ansichten von Razi und Tusi> 
Bonn, 1910) ,Muhassal (prikaz, »Compendium« teološke, filozofske i prirodo- 
naučne škole kojoj pripada). Djeio je štampano u Kairu 1905. g. — Oznaka 
je stranica u ovim citatima prema Hortenovu prijevodu. — Str. 7. 

ideja ne možemo dobiti čvrsto ishođište za izgradnju poj- 
mova).« 57 

Prirođene pojmove dijeli Razi na dvije grupe: 1. »sadržaji 
kao što su radost i bol«, 2. »sadržaji koje stječemo putem 
intuitivne spoznaje, kao što su pojmovi bitka, jedinstva i 
mnoštva«. (Ib.) — Iz gomilanja osjetnog opažanja ne može 
nastati pojam, jer je umna spoznaja bitno različita od osjetne. 

Spoznati možemo bitak ili nebitak: 

»Između bitka i nebitka ne postoji nešto srednje. Mi na- 
učavamo tako nasuprot prvoj dvojici velikih učitelja našeg 
smjera, ortođoksnim teolozima Bakilaniju i Gmvainiju, kao 
i nasuprot ahu Hašimu i njegovim pristašama iz liberalnih 
redova. Oni pretpostavljaju nešto sređnje, što nazivaju mo- 
dus, a definiraju ga kao svojstvo realne stvari, koje može ili 
postojati ili nepostojati.« 58 

Sa spomenutim se abu Hašimom (umro 933) Razi slaže u 
osnovnom stavu prema pitanju univerzalija. To je ortodoksni 
stav ekstremnog realizma, prema kojemu univerzalije i po 
sadržaju i po formi postoje realno u stvarima. 

Posljednji je osnov spoznajne evidencije spoznaja o vla- 
stitom postojanju, »misaona nužda po kojoj spoznajem svoju 
vlastitu egzistenciju«. Problem se »cogito, ergo sum« postav- 
Ija kod Razija a još izrazitije kod Tusija u okviru logičke 
diskusije o definiciji znanja. Razi na tom mjestu kaže: 

»O definiciji su znanja postojala različita shvaćanja. Po 
mome je mišljenju taj pojam evidentan, jer se sve drugo 
osim znanja razjašnjava pomoću znanja. Zato nije moguće 
obrnuto, t. j. da to drugo razjasni prirodu znanja. Dalje spo- 
znajem misaonom nuždom, da spoznajem svoju vlastitu egzi- 
stenciju. Pojam je znanja pri tome samo dio te spoznaje. Dio 
evidentne spoznaje mora i sam biti evidentan. Zato je i po- 
jam znanja evidentan.« 59 

Paralelizam se znanja i postojanja odražava na karakte- 
rističan način u Razijevoj teoriji vida, koja nas podsjeća na 
Suhrawardijevu orijentalnu interpretaciju metafizike svje- 
tlosti: 

58 Str. 9. 

59 Str. 86. 



»Spoznaja nastupa, kad je osjetni organ neoštećen. Prisut- 
nost objekta i drugi poznati uvjeti nisu potrebni ргеша našoj 
nauci, koja se po tome razlikuje od nauke liberalnih teologa 
i grčkih filozofa.« 60 

Razi dokazuje taj stav teorijom o relativnosti opažanja, 
koje je funkcionalno određeno u prvom redu prostomim po- 
ložajem i navikom. U toj argumentaciji nailazimo na točke 
srodne s Humeovim shvaćanjem o navici kao uvjetu zamje- 
ćivanja. Na prigovor: »Kad prisutnost objekta ne bi bila 
bitna, onda bi sunce i brda morali biti za nas prisutni i kad 
ih ne vidimo« — Razi odgovara: »Ta se prisutnost jednako 
suprotstavlja svim uobičajenim zbivanjima.« 61 — Drugim 
riječima: Opažanje ili neopažanje prisutnosti predmeta stvar 
je svrhovite navike. Svrhovitost je opažanja prvenstveno 
funkcija spoznaje, jer »opažanje pojedinog dijela (riekog tije- 
la) ne pretpostavlja opažanje drugog dijela«. 02 


во Str. 106. 

Str. 107. 

fi2 Više nego Humeovu gleđištu čini nam se, da ovaj stav u organskom 
skiopu islamske skolastike odgovara Schelerovoj intuicionističkoj teoriji 
o zahvaćanju osjetno danih cjelina, o »fenomenološkom opažanju« ili »fe- 
nomenološkom iskustvu«. Podsjetimo se na Avicenninu teoriju o pro- 
stornosti fizičkih tijela, prema kojoj je tjelesnost samo »forma .continuita- 
tis«, ili kvalitativni princip protežnosti, u kojem, kako kaže AVerroes, ne 
možemo govoriti o tijelima nego samo o kvalitetama tjelesnostil Po Razi- 
jevim riječima »Avicermin se dokaz osniva na nauci koja negira atome, 
a po kojoj je tijelo u sebi jednostavno i jedinstveno« str. 121). — Odavđe 
nam se čini, da je Razi mogao pretpostavljati sličnu apriornu strukturu, 
od koje polazi Schelerovo određenje »fenomenološkog iskustva«: »Ono 
,,nešto” što nam (to iskustvo) daje, ne može biti dano vise ili manje — 
kao što neki predmet možemo ,,promatrati” točnije ili manje točno, ili sad 
ovu sad onu njegovu pojedinost — nego je ili „opaženo” i time originalno 
dano (bez ostatka i odbitka, a ne kao „slika” ni kao „simbol”), ili nije 
„opaženo”, pa prema tome ni dano.« (Formalismus . . . , str. 69, IV. izd., 
1954. g.) 

Tusi, koji u svojoj kritici ne zalazi u ovakve тодпсе skolastičke pret- 
postavke, daje posve humeovsku interpretaciju ove Razijeve teorije, s 
namjerom da je opovrgne kao apsurđnu: »Ovako misli samo onaj, tko ne 
poznaje pravi uzrok. Kad izjednačuje gleđanje prisutnih predmeta sa 
zbivanjima koja slijeđe naviku, onda se time izravnava s onom naukom, 
koja smatra mogućim, da sunce sutra ne svane, da su brda, koja su uda- 
Ijena od nas, malena kao atomi, da se mora sastoje od krvi i t. d., iako 
mi s pouzđanjem tvrdimo, da to nije tako, i to jedino na osnovu navike. 
Isto bi tako bilo moguće, da ne nastupi opažanje, ma da su ispunjeni 
uvjeti za njega, a mi ipak smatramo izvjesnim, da će do opažanja doći. 
Ta posve apstraktna mogućnost ne zaslužuje da o njoj vodimo računa« 
(str. 106). 

Kod Razija kao i kod Tusija nalazimo opširne kritičke 
prikaze grčke filozofije. Arapski je termin za »filozofiju« 
falasifa, prilagođena grčka riječ, koja i znači grčku, odnosno 
stranu filozofiju, a često se identificira s naukom »nevjerni- 
ka«. Prikazi falasife u tom smislu pokazuju istovremeno i 
dubinu prodora indijskih filozofskih ideja u misaoni svijet 
islama. Nauka se grčkih i indijskih filozofa često povezuje u 
istom prikazu. Tako se Razi sa svoga realističkog stanovišta 
kritički osvrće na dvije protivničke nauke, idealizam i sofi- 
zam. Idealističku grupu opisuje ovako: 

»Jedna skupina filozofa osporava izvjesnost osjetnih či- 
njenica. Platon, Aristotel, Ptolomej i Galen naučavali su u 
tom smislu da su za našu spoznaju pouzdani duhovni, a ne 
osjetni sadržaji.« 63 

U istoj se idealističkoj skupini nalaze kod Razija i pristaše 
indijske (budističke) nauke o trenutačnosti zazbiljnih pojava. 
Tu nauku, prema Raziju, zastupaju i neki ortodoksni teolozi: 

»Po nauci ortodoksnih teologa nemaju ni boje čvrste 
osnove, nego ih bog u svakom trenutku ponovno stvara, iako 
oko pretpostavlja prisutnost jedne te iste boje u neprekinu- 
tom postojanju. Ako je to moguće, onda bi se moglo također 
tvrditi, da i tjelesne supstancije (a ne samo akcidencije) ne- 
тајгд trajnoga opstanka, nego da ih bog u svakom trenutku 
obnavlja.« 64 

Isto se tako i pod nazivom »sofisti« podrazumijevaju »dvi- 
je grupe filozofa«, grčki i indijski, koji »negiraju i osjetne i 
primarne umne spoznaje«. Gi> 

Ova razmatranja dovode Razija do zauzimanja stava pre- 
ma problemu univerzalija: 

»Iz ovih (grčkih, idealističkih 'i sofističkih) dokaza proiz- 
lazi, da je ono, što nam osjetila kažu, nekada ispravno, a 
nekada krivo, te da ona ne zaslužuju bezuvjetno povjerenje. 
Optuženi u vlastitoj stvari ne može dati valjano svjedočan- 


03 Str. Ш. о 
,i4 str. 19S.° 
w Str. 204. 

srtyo, nego treba da postoji viši sudac, koji odlučuje o istini 
i neistini... Osim toga, osjetno nam opažanje ne može dati 
opće pojmove (univerzalija).« 66 

Grčki su fifozofi na osnovu toga »jednoglasno naučavali, 
da su bivstva kontingentnih stvari različita od njihove egzi- 
stencije, te da mogu biti slobodne od realne egzistencije, jer 
mi zamišljamo trokut i kad on u realnom svijetu ne postoji. 
Može li, međutim, bivstvo biti slobodno od obiju vrsta posto- 
janja, logičkog i ontološkog? Avicenna smatra, da je to mo- 
guće, a drugi da nije.« 67 

'Vrijedno je na kraju spomenuti, da je Razi, iako predstav- 
nik ortodoksnog stava u filozofiji, bio konačno ubijen tro- 
vanjem, jer su vjerski konzervativni fanatici smatrali nje- 
gove predođžbe o bogu i duši suviše liberalnim. I ta je smrt 
simptom za mnoge probleme, na koje je češće upozoreno, no 
čija je povijesna dubina naučno još slabo proučena. Već je 
Renan u svojoj studiji o Averroesu upozorio, da »pravo filo- 
zofsko kretanje islama treba tražiti u teološkim sektama«. 68 
Danas znademo, da se »do Razijeva vremena materijal o po- 
gledu na svijet toliko umnožio, da stara rješenja liberalnih 
i konzervativnih mislilaca više nisu bila moguća, nego je tre- 
balo stvoriti novu sintezu«. 60 Razi je bio žrtva te spoznaje. 
Po prvim je tragovima kritičkog realizma bio nazvan »su- 
mnjičarom«. 

Razvoj kritičke misli u ovom smjeru nastavio je Tusi. 


TtTSl 

Dok je Razi polazio od defmicije formalnologičkih katego- 
rija spoznaje, Tusi pdlazi od analize pretpostavki spoznavanja: 

»Umovanje se i naučno istraživanje ne mogu razviti prije 
nego se postigne spoznaja ili suglasnost o pretpostavkama, 
koje su pri tome ishodišni principi, ili barem sporazum o 
tome, kako će se takvi principi postaviti. . . Zato je nemoguće 


65 str. 201. 

s7 Str. 206. 

68 E. Renan: Averroes, Paris, 1861-. 

09 Horten: Die Phil. cles Islam, str. 298. 

naučno raditi s ljudima, koji negiraju podatke osjetnog opa- 
žanja i prve principe mišljenja.« 70 

Isticanjem se važnosti intuitivnih pretpostavki spoznaje 
Tusi više približuje Avicenni, a i grčku filozofsku problema- 
tiku gleda sa šireg stanovišta: 

»Nije točno što smatra Razi, da su Grci učili, da predmeti 
osjetnog opažanja ne mogu postati pouzdanim spoznajama.« 71 

Kad Platon, Aristotel i drugi grčki filozofi, koje Razi spo- 
minje, kažu, da su »samo umni, a ne i osjetni sadržaji pou- 
zdani«, onda »spomenuti Grci to ne smatraju u smislu nedo- 
stataka (privatio) nego uče, da tek sud može biti istinit ili 
lažan. Pritom je osjetno opažanje valjana pretpostavka suda. 
Osim toga, osjetila ne daju izjave, pa kad bismo zbog mogu- 
ćnosti zablude morali odbaciti sve podatke osjetila, onda bi- 
smo morali postupiti isto tako i s razumskom spoznajom.« 7 - 

Evidencija je osjetnog opažanja autonomna i nije ju po- 
trebno logički đokazivati: 

»Ispravnost osjetnog opažanja ne možemo nikada dokazati 
pomoću nerealne stvari. Pouzdanje u podatke osjetnog °pa- 
žanja ne temeljimo uopće ni na kakvu dokazu, nego nauča- 
vamo, da ih zdravi razum iziskuje.« 73 

Zaključak je, da mogućnost zablude osjetnog opažanja ne 
može biti povod ni osnov filozofskim spekulacijama. 

Pod utjecajem Avicennina mtuicionizma Tusi odvaja on- 
tički sloj bitka od sloja bivstva (egzistenciju od esencije), te 
formulira ovaj problem drukčije od Razija, koji je po skola- 


'0 Cltati su Tusija iz njegova komentara Razijeva djela (Muhassal), 
objavljenog u istom izdanju, koje smo citirali. Nasi se citati odnose 
dalje na Hortenov prijevod. — Str. 164. 

71 Str. 203. 

73 Str. 197. 

74 Usporedimo u indijskoj skolastici Ramanugjinu kritiku Sankarmog 
spekulativnog idealizma: »Za one, koji pretpostavljaju, da spoznaja na»- 
staje pošto se isključi ideja mnoštva, slijedi zapravo, da do spoznaje 
uopće ne može doći. Budući da se ideja mnoštva nataložila (u lskustvu) 
u toku vremena, kojemu ne znamo početka, ta bi ideja bila neizmjerno 
snažna i ne bi se dala potisnuti suprotnom predodžbom o jedinstvu, cija 
je snaga neznatna« (u psihološkom smislu). (Sidđhanta des Rđmanugja, pri- 
jevod R. Otto, Tubingen, 1923, str. 2C.) 

stičkoj sherni teoriju modaliteta shvaćao ,s gledišta posebnog, 
trećeg sloja bitka: 

»Razi obrađuje negativno kao nepostojeće. Mnoge nega- 
tivne stvari imaju, međutim, posljedice koje realno postoje. 
Razi osim toga polazi od pretpostavke, da je bitak nešto realno 
i univerzalno, a to je također netočno.« 75 

Neriješeni je problem prema tome odnos realnog i logičkog 
reda stvari. Logička negacija još ne znači ontičko neposto- 
janje. —• Na realitetu je negativnog bitka insistirala, kako smo 
vidjeli, osobito indijska logička škola пуауа. 

Tusi cijeli problem shvaća s novog autonomnog spoznajno- 
teorijskog stanovišta: 

»Bit promatrana sama u sebi niti postoji niti ne postoji, 
niti je jednina niti množina. Bit osim toga može da izgubi 
predikat nebitka i da dobije predikat bitka.« 76 

»Kod mnogih stvari spoznajemo s apsolutnom sigurnošću 
postojanje, iako nam njihova bit ostaje nespoznatljiva, kao na 
pr. kod kretanja, vremena, prostora i t. d. Slično posjedujemo 
i verbalnu definiciju duha i spoznajemo s izvjesnoŠću njegov 
bitak. Pa ipak su učenjaci različitog mišljenja u pogledu defi- 
nicije njegove biti.« 77 

U težnji da spekulativnu ontološku problematiku svede u 
granice logičkog spoznavanja, Tusi se kao i moderna spoznaj- 
noteorijska logika usredotočuje na područje teorije suda. Iz 
tog okvira promatra i naslijeđenu problematiku, iz koje ćemo 
kao primjer uzeti prirođene ideje i modalitet bitka. 

Opseg suda: 

»Pojarn i sud treba strogo razlučivati. Sud se sastoji jedino 
u prediciranju predikata subjektu. Formiranje se pojma ne 
smije uključiti u njegovu definiciju.« 

»Budući da bit nije jednostavno identična sa sumom svo- 
jih dijelova, moguće je da dijelovi neke stvari ne budu do- 
voljni za njenu definiciju.« 78 


75 Str. 26. 

7a Str. 32. 

77 str. 173—174. 

78 Str. 158—159. 

»Ne može se tvrditi, da je samo univerzalfii pojam sam po 
sebi nuždan, budući da on u svojoj univerzalnosti ne postoji 
u vanjskom svijetu, ako mu se ne pridodaju oznake fdeter- 
minatio) koje ukidaju njegovu univerzalnost.« 79 

Odatle dosljedno proizlazi stav prema slijedeeem problemu: 

Prirođene ideje: 

'»Ima sudova s unutrašnjom evidencijom, koji se osnivaju 
na stečenim (a ne na prirođenim) pojmovima. Takav je na pr. 
sud: Svaki je broj ili jednostavan ili složen.« 80 

Prirođene su ideje za Tusija razumske »dispozicije, koje se 
u umu aktualiziraju povodom opažanja individualnih stvari«. 81 
One, dakle, nisu više sadržaji, nego formalne sposobnosti 
mišljenja, a nisu ni apsolutni kriterij evidencije stvari. 

Modalitet bitka: 

»Ja priznajem, da je nebitak nešto, što je zajedničko nemo- 
gućemu i m.ogučemu. Zato je njegovo obilježje univerzalnost 
pojma koji mu je suprotan (bitka), a koji obuhvaća nužnost 
i kontingentnošt ... Ono što je u vanjskom svijetu nebitak, u 
umu je pozitivno, ukoliko ima taj nebitak kao sađržaj, a pre- 
ma tome i kao svojstvo.« 82 

»Kauzalno djelovanje je po prirodi (a ne po vremenu) ka- 
snije od potrebe za djelatnošću prema uzroku, a ta je potreba 
opet po svojoj biti kasnija od svog uzroka. Ovdje prema tome 
nalazimo četiri redoslijeda, od kojih dva po prirodi (svojstvo 
i nosilac), a dva po biti (uzrok i posljedica). Odatle proizlazi, 
da kontingentno ne pretpostavlja uzrok na osnovu svoga na- 
stanka, nego na osnovu svoje kontingencije.« 83 

Drugim riječima, uzročnost je kategorija fenomenalnog 
zbivanja, a ne apsolutnog nastanka bitka iz nebitka. 


79 Str. 163. 

60 Str. 84. 

Bl str. 202 . 

82 Str. 171—172. 
« Str. 169. 

Na mnogim mjestima Tusi kao i Razi pokazuje temeljito 
znanje o staroperzijskim i indijskim filozofskim smjerovima. 
Tako na primjer problematiku filozofskog dualizma shvaća 
izvorno sa staroperzijskog stanovišta: 

»Dualisti uče, da su osnovni principi svijeta svjetlost i 
tama.« 84 

Među raznim idealističkim smjerovima, koje Tusi spomi- 
nje, karakterističan je za orijentalne tendencije ovaj stav: 

»Farkumus, jedan od starih filozofa naučavao je: Kad 
razum misli neku stvar, onda se s njom sjedinjuje. Prema 
tome, kad razum misli o stvarima, onda se sjedinjuje s pat- 
njom, koja se skupa s razumom pretvara u jednu jedinstvenu 
pasivnost.« 85 

Pod neoplatonskim je i Avicenninim utjecajem Tusi sklon 
i nauci emanacionizma, zbog prednosti koje ona pruža pri 
raščlanjavanju ontoloških i spoznajnologičkih slojeva. Kod 
Tusija se po logičkoj nuždi iz kozmičkog urpa (nus) razvija 
ljudski razum, a po egzistencijalnoj se nuždi razvija iz istog 
prmcipa duša u teološkom smislu, dok se tijela razvijaju iz 
kontingencije po tom istom vrhovnom principu. 

Postoji konačno i jedna karakteristična Tusijeva klasifi- 
kacija teorija o atvnanu, našemu ja, problemu koji je u sre- 
dištu indijske filozofske spekulacije. Nauku, da je atman 
duhovni atom sa sjedištem u srcu, zastupa prema Tusiju 
islarnski filozof Rawanadi. — Indijsku nauku, da je naše 
tijelo kao »hram iskustva« identično s našim ja, zastupaju 
»neki spekulativni teolozi«, dok drugi smatraju, da je bit 
našeg ja u dahu (prana kod Inđijaca). Pritom se obično misli 
na veći broj životnih dahova, koji tvore »mješavinu« indi- 
vidualnosti. Ovakva su shvaćanja postojala kod »liberalnih« 
islamskih teologa. 

U smjeru se sintetiziranja filozofskih gledišta i njihova 
usavršavanja smatra nastavljačem Tusijevim Idži (umro 
1335). Putem, којх su utrli Farabi i Avicenna, nastavila je 
islamska filozofija svoj razvoj do najnovijih vremena. Ovdje 
nam nije moguće potanko slijediti taj razvitak do mislilaca, 


81 Str. 222. 
fiS Str. 206. 

kakav je bio Вадпгг u 19. st. Kasnije ćemo se osvrnuti na 
neke popularnije izraze iranskog duha u novijim vremenima. 
Za dublje nam filozofsko zalaženje u problematiku nedostaje 
ne samo prostor, nego i pristupačni podaci. Objavljujući po- 
četkom ovog stoljeća izvode iz Razijevih i Tusijevih filozof- 
skih djela u prijevodu, Horten je mogao da izrazi jedino 
nadu, da će nas neke od tih pojedinosti »đovesti do uvjerenja 
o tome, kako o duhovnoj kulturi islama nemamo ni pojma«. 86 


6. IBN RUSD (AVERROES) I KRSCANSKA 
SKOLASTIKA 

»Averroesa ne možemo smatrati namčito originalnim 
filozofom, a ne trebamo kod njega tražiti ni potpunu 
dosljednost, kao ni kod aristotelovskih filozofa uopće« 
(S. van den Bergh) B1 

»Tradicionalno se precjenjivanje Averroesa osmva 
na optičkoj varci Srednjega vijeka. Buđući da je tada 
Averroes bio najbolje poznat, njegov je lik postao 
bliži i dobio takve đimenzije. Drugi su bili dalji, pa 
su i smatrani manjima. Pritom je Averroes bio jedan 
od najnazadnijih i nesamostalnijih duhova islamskog 
Istoka« (M. Horten ). 88 

Uz Averroesovo su ime vezani glavni nesporazumci između 
kršćanske i islamske skolastike, t. zv. »averroistički spor« o 
supstancijalnosti duše i »nauka o dvostrukoj istini« (filozofskoj 
i teološkoj). Uz to je vrijedno spomenuti prevodilački nespo- 
razum, koji je doveo do problema o vremenskim granicama 
stvaranja svijeta. 

Teorija o dvije vrste istine potječe od Aristotela (Met. IX, 
10), koji razlikuje vječne istine u sferi univerzalija i rela- 
tivne (kontingentne) istine, koje se odnose na pojedinačne 
stvari u njihovoj povremenoj povezanosti ili razlučenosti. Po- 
zivom na Aristotela (Met. II, 1) Averroes smatra, da je istina, 
koja se odriosi na promjenljive i prolazne stvari, zasnovana 
na vječnim istinama. Sa stanovišta islamskog monizma, a i s 
Averroesova posebnog stanovišta, problem cijepanja istine kaa 
i cijepanja bitka »ostaje potpuno stran i ne da se ni zami- 


94 


SB Phil . des Islam, 339. 

8 7 S. van der Bergh. o. c., str. XXXV. 
и Phil. des Islam, 16. 



sliti«. U kršćanskoj skolastici, gdje se problem dualizma uopće 
sasvim drukčije formulira., izveden je i problem »dvostruke 
istine« »iz interpretacije latinskih prijevoda Averroessa«. 89 

Za islamsku se filozofiju i teologiju postavlja, međutim, 
sasvim drugi problem u vezi s ovakvim pitanjima. Tu se radi 
o čuvanju apstraktnog karaktera metafizičkih pojmova bitka 
i istine od mitoloških primjesa, koje su preko biblijske tra- 
dicije indirektno unišle tu i tamo i u Koran, kao na pr. dogma 
o uskrsnuču tijela. Borba je protiv »naivnosti« u tumačeniu 
smisla objavljene nauke ovdje upravo područje, gdje filozofi 
smatraju da su pozvani, da podupru teološku apologetiku. 
Pred ovakvim problemima nalazimo na pr. na zajedničkoj 
liniji teologa Ghazalija i filozofa Averroesa u borbi protiv 
utjecaja erističke grčke đijalektike, koja je preko škole 
mu’tazila i mutakallimun vrlo rano uhvatila maha u islam- 
skoj teologiji. Zato Averroes s jedne strane ističe, da formalna 
vještina raspravljanja ovakvih teologa ne vodi do istine, dok 
s druge strane upozorava na opasnost »naivnog« tumačenja 
Korana kod konzervativnih teologa. U istorn je smislu vidio 
Ghazali prednost Avicennine logike kao sredstva, da se »ovi 
kolebljivi principi i konstrukcije zamijene pouzdanim naučnim 
podlogama«. 90 To su podloge, na kojima je Averroes optuživao 
teologe, da izgrađuju pseudonaučne sisteme, dok jedino filo- 
zofi spoznaju čitavu istinu. 

Vrijedno je, da se ovdje osvrnemo i na odnos filozofskih 
stavova Ghazalija i Averroesa prema logičko-spoznajnoteo- 
rijskoj problematici iz vremena koje prethodi Ghazalijevoj 
reformi, a iz perspektive našeg ranijeg prikaza te proble- 
matike: 

»Ghazali je pokušao da prikaže čitav razvoj arapske filo- 
zofije do svoga vremena kao suprotnost između teze i antiteze 
u „antinomijama uma”. Taj je pokušaj bio uspješan u pogledu, 
teze, jer je nauka kalama (mutakallimun) ođgovarala tom 
stavu. Pogrešno je bilo, međutim, kad je Ghazali nauku ari- 
stotelovskih filozofa, Farabija i Avicenne, spojio s naukom 
dahriya „etemalista”. — Ghazalijev kritičar, španjolski filozof 
Averroes, odmah je upozorio na to, da je filozofija Farabija 


8S Horten, ib. 
yo Id., 198. 

i Avicenne potpuno različita od dahriye, ali je istodobno pri- 
znao, da je Avicennin sistem neusvojiv.« 91 

Na problem smo se supstancijalnosti duše osvrnuli u pret- 
hodnom poglavlju. Za Averroesa lično karakteristično je spo- 
menuti tezu, da je — za razliku od Avicenne, koji je ko- 
načno izradio teoriju o individualnoj besmrtnosti — »Averroes 
iz aristotelovskih pretpostavki došao do suprotne nauke, koja 
je materijalno jeđnaka brahmanskoj«. 92 Prema toj Averroeso- 
voj nauci, u tjelesnosti se individualizira »zraka svjetske 
duše«. I za njega se materijalno identificira s individualnim, 
a duhovno s univerzalnim. 

Pitanje stvaranja svijeta u vremenu u uskoj je vezi s 
problemom intuicionizma, od kojeg se ni Averroes potpuno 
ne odvaja, kako se vidi iz spomenutih metafizičkih pretpo- 
stavki. Zato ćemo se na taj problem osvrnuti kasnije u širem 
opsegu. 

Prethodno se potrebno osvrnuti na njegov odnos prema 
Aristotelovoj filozofiji, jer je bio uvažen prvenstveno kao nje- 
zin vjerni tumač. Sa stanovišta samostalnih tendencija u ra- 
nijem i kasnijem razvoju islamske misli, ovakav se stav ari- 
stotelovske ortodoksije smatra »natražnim« i »neuspjelim«. 9,1 

To se osjeća već u stavu prema problemu od kojega smo 
pošll kod Farabija: Za Averroesa ideje jednostavno proistječu 
iz »aktivnog intelekta« i »upečaćuju se« u dušu. Ipak se i 
u ovoj interpretaciji Aristotela osjeća tendencija koncentra- 
cije oko monističkog jezgra i nesumnjivi utjecaj nekih općih 
novoplatonskih pretpostavki u tom smislu. Konačno, Aver- 
roes se u polemici i previše dugo bavio skeptičkom i stoičkom 
probJematikom, a da se ne bi osjetili i pozitivni utjecaji, 
osobito ove posljednje. 

Prikazujući Farabija upozorili smo na stoičku teoriju o 
pojmu %i kao oznaci neposredne datosti. Prema stoičkom 
uzoru i Averroes smatra, da je pojam %i općenitiji od bitka, 
pa polazeći odatle dijeli bilak na psihičku i izvanpsihičku da- 
tost. S tim je u vezi i skolastička pođjela dviju »intencija«. 
U prvoj se mišljenje usmjeruje putem pojma na predmet, 
a u drugoj se usmjeruje na sam pojam. Prve se intencije 


81 Teicher, o. c., 44. 

83 Horten, o. c., 93. 

BS IJsp. Horten, o. c., 63. 

svode na kategorije, a đruge na pet predikata. Za Averroesa 
je pri tome od osnovne sistematske važnosti, da pojam »biti« 
dobiva za njega dva značenja: logičko i realno. Ta je razdioba 
značajna dalje za problematiku pojma jedinstva, gdje Aver- 
roes kritizira Avicennino stanovište, prema kojemu se jedin- 
stvo pripisuje samo »akciđenciji«, a ne supstanciji. Aristotel 
u pojmu jedinstva nalazi četverostruki smisao: jedinstvo u 
kontinuiranosti, u cjelini, u posebnom i u opčenitom. Aver- 
roes usvaja samo dva smisla: jedinstvo kontinuiranosti i je- 
dinstvo biti. Poteškoću oko razne primjene ovoga pojma rje- 
šava konačno pretpostavkom o njegovoj subjektivnosti. U 
raznim se sličnim slučajevima sažimanja spoznajne proble- 
matike ističe »kao moderna crta kod Averroesa, da u odre- 
đenim poteškoćama upotrebljava argument subjektivnog po- 
rijekla«. 94 Na taj način dolaze do snažnijeg izražaja nomi- 
nalističke tendencije. U vezi s takvim prevladavanjem platon- 
sko-aristotelovske problematike možemo primijetiti, da Aver- 
roes u svom komentaru Aristotela uopće ne spominje problem 
»trećeg čovjeka« u obradbi kategorije relacije. 

Novoplatonske su Averroesove teze o postojanju ideja kao 
tvornih uzroka u transcendentnom duhu, pri čemu se za 
razliku od Aristotela između tog božanskog duha i stvorenog 
svijeta umeće posrednički um (nus). 

U obradbi problema uzročnosti polazi Averroes od slije- 
deće aporije, koja se kod Aristotela ne nalazi u istom obliku 
i smislu. 

»Priroda nužnosti i priroda mogućnosti iz osnova su razli- 
čite. Tko prema tome kaže, da je nužno moguće, taj smatra, 
da je moguća promjena u najdubljoj prirodi stvari, pa mora 
da povuče zaključak, da ne postoji ništa nužno . . . Tu na- 
staje aporija. Kako može ono što je vječno biti princip pro- 
mj enljivoga?« 95 

Kad bi se ovakav dualizam (iii, prema Aristotelu, plura- 
lizam) proveo dosljedno, »onda bi odatle slijedilo, da moraju 
postojati dva svijeta, koji međusobno nisu povezani, kao što 
je to sa dva inkomenzurabilna svijeta kantovske filozofije, 
numenalnim i fenomenalnim«. 99 Pretpostavke za prevlada- 

84 Van den Bergh, XVIII. 

85 »Epitome«, str. 79. — Usp. kod Aristotela srodnu problematiku u 
Met. II, 4, 1000 a. 

vanje ovog jaza postoje već kod Aristotela u monističkoj 
tendenciji i stupnjevanju bitka. Polazeći od pretpostavke je- 
dinstva i simultanosti vrhovnog iizroka i vrhovnog bitka, 
Averroes nalazi most u principu vječnog kretanja, u kojem 
je, za razliku od »čistog akta« kao apsolutne vječnosti, sadr- 
žana i potencijalnost, koja na taj način čisti akt vezuje sa 
svijetom prolaznog zbivanja, u skladu sa metafizičkom pret- 
postavkom o posredničkom итгх. 

S te se strane Averroesov stav približuje Avicenninom. S 
druge strane, tamo gdje Averroes protiv Avicenne upotre- 
bljava »moderni argument« subjektivnog porijekla spoznaj- 
nih principa, nije mogao izostati ni osnovni prigovor, u kojem 
Averroesova filozofija doseže svoj kritički vrhunac, prigovor, 
da Avicenna ne uviđa osnovnu razliku između noumenona 
(gha’ib) i phaenomenona (šahid). 

U svom kritičkom djelu Tahafut ut Tahafut, u kojem po- 
bija Ghazalijeve argumente o »ništetnosti filozofije« (Tahafut 
ul-Falđsifa), Averroes zastupa dosljedno ovo posljednje stano- 
vište. Njegove argumente protiv Avicenne uspoređuje Teicher 
s Kantovim argumentima protiv Leibniza. Razlika između 
Averroesa i Kanta ostaje u tome, što za Kanta »postoji samo 
jedan svijet, t. j. fenomenalni, koji je predmet racionalne 
spoznaje, dok svijet intuicije postoji u etičkoj sferi, ali ne 
predstavlja spoznaju. Averroesov je stav stvarno dualistički, 
te pretpostavlja usporedno postojanje svijeta gha’ib ili intu- 
icije i svijeta šahid ili racionalne spoznaje.« 97 

Tako se i ovđje vraćamo na problem vremenskog zbivanja 
kao sređišnji za islamsku filozofiju, a ujedno i na posljednji 
od spomenutih nesporazuma između islamskog i kršćanskog 
skolastičkog mišljenja. 

U Aristotelovu je sistemu kauzalni niz konačan, a vremen- 
ski niz beskonačan To je za srednjovjekovnu ontološku pro- 
blematiku bilo nepremostiva poteškoća. 

Kritični je termin skolastičke filozofije u vezi s time 
glasio: »vječno stvaranje«. Filozofski su neškolovani pretpo- 
stavljali u islamskom kao i kršćanskom kulturnom krugu, da 
pojam stvaranja uključuje pojam vremenskog početka, dakle 
konačnosti svijeta. Filozofi, međutim, smatraju, da pojam 

96 Van den Bergh, XX. 

97 O. C., 45. 

vvječan« ne znači »nestvoren« ili »postojeći po sebi« (esse a 
se), nego može isto tako i da znači »postojanje po drugome«. 
Pojam aeternum ab alio nije logićki proturječan. Buduči da 
u krugu islamske misli uopće ne postoji predodžba o »vječ- 
nome svijetu« kao vječnoj i nestvorenoj materiji, stav je 
Korana prema dva moguća teoretska shvačanja o nastanku 
svijeta ravnodušan. Jedino pitanje, koje se tu nameće, odnosi 
se na ogranicenje slobode stvaraoca — Allaha. 5 * 8 Pod utjecajem 
kršćanske polemike, Averroes se osobito trudi, da tu slobodu 
sačuva netaknutu. Stvaralačka je sloboda sloboda »čistoga 
akta«, koji nije ograničen kolebanjem relativne savjesti, nego 
posjeduje apsolutnu intuiciju. 

S toga stanovišta Averroes negira »stvaranje u vremenu« 
(ihdat), a naučava »stvaranje kojemu nema početka« (ibda). 
Latinski su prevodioci preveli prvi izraz jednostavno sa 
» creatio«. Uz to je još pridošlo miješanje izraza ihdat s kori- 
jenom hdt- »novo oblikovanje iz određene tvari«. Na taj je 
način negacija ihdđta protumačena kao negacija stvaranja." 
U biti, Averroes je, odbacujući ideju kontingencije (imkan), 
sveo teoriju stvaranja svijeta na čisti aristotelovski zakon 
potencije i akta. 

Njegov je pojam vremena pritom doživio bitne izmjene. 
On uvodi razliku između »bitnog vremena« i »nebitnog vre- 
mena«. Ovo je posljednje matematsko vrijeme projicirano u 
prostor kao mjera kretanja. Bitno je vrijeme, »toeno kao kod 
Bergsona akt samoopažanja, u kojem se svijest sama sebi 
očituje kao trajni tok«. 1 " S toga stanovišta možemo shvatiti 
važnost nearistotelovskog razlikovanja »djelatnog i pokretnog 
uzroka«, koje Averroes unosi i u svoju intepretaciju Aristotela, 
tamo gdje se radi o razlikovanju konačnog kauzalnog niza od 
beskonačnog vremenskog. Na taj način dolazi konačno do rje- 
šenja antinomije o konačnosti i beskonačnosti svijeta. 

Na osnovu svih ovih pretpostavki o strukturnim razlikama 
islamske i kršćanske fiiozofije, dovoljan je kratak pogled, 
da shvatimo smisao islamskog etičkog determinizma. 


»Nijedan od helenistički nastrojenih filozofa nije formalno zastupao 
neslobodu božju, no u njihovim se sistemima nalaze principi, u čijem 
okviru ideja božje slobode u stvaralačkom aktu izgleda logički nemoguća. 
Protiv toga ustaje Ghazali povrijeđen u svom religioznom osjećaju.« 
(Horten: Indische Stromungen ... I, str. 30.) 

!,a Usp. Horten: Phil. des Islam, 312. 

100 Teicher, 45. 

Ijivanje lmama povezana s cikliekim shvaćanjem evolucije i 
involucije svijeta, ali nije nužno identična s vjerom u seobu 
duša, koja je u Perziji u to doba također jako rasprostranjena. 

Iz ovih se ši’itskih panteistickih tradicija razvija polovinom 
19. st. u Perziji reformatorski pokret Bđbi, koji se i u reli- 
gioznom pogledu odvaja od koranskog islama. Za Baba 10 ' ne 
postoji dvojstvo prirode, pa prema tome ni mogućnost božan- 
skog utjelovljenja u prorocima. Jedina istinska supstancija, 
božanska svjetlost, zasija tu i tamo kroz veo тЛуе u proročkim 
likovima. Ideja relativnog jedinstva »nužne« i »moguće« 
egzistencije, koja je bila osnov emanacionističkih teorija, 
također i u imamologiji, zamjenjuje se idejom apsolutnog 
jedinstva supstancije, prema kojoj božanska priroda imama 
od posređne i izvedene postaje neposredna. Kao takav nepo- 
sredni izraz Allaha Bab u očima svojih vjernika dobiva uzvi- 
šeniji karakter od Muhameda. Usprkos krvavom gušenju čija 
je žrtva uskoro postao i Bab sam, njegova se nauka širila dalje 
kao religija baha'i (po nastavljačii Baha Ullahu) 

Da babizam i baha’izam pređstavljaju logičnu pojavu u 
razvoju ši’itske ideologije i dokaz neprekinute životnosti u 
razvoju iransko?islamske misli, dokazuju i istovrsni pokreti 
u toku stoljeća u Indiji, među kojima je najpoznatiji sikhizam 
(nauka Nanaka u 16. st. 108 ). U Indiji ši’itska terminologija 
odmah nalazi odgovarajuće izraze iz klasične religiozno-filo- 
zofske literature Gite i Purana. Allah postaje hari (»Gospod«), 
a prorok postaje guru (»učitelj«). Nanak slijedećim riječima 
izražava nauku, koja je istovetna s opisanim shvaćanjem o 
imamima: 

»Guru je pravi stvoritelj. Samo pod njegovim okriljem 
dolazimo u dom harija. Ja svoj život trajno prinosim kao 
žrtvu guruu.« 

Ove bi se rečenice mogle neprimjetno uklopiti u bilo koju 
upanišadu ili puranu. 

107 Saiyđ Al£ Mohammed ibn Saiyid Mohammed Riđa naziva se Bab, što 
znači točku pod prvim slovom Korana (ba), »bit čitave koranske nauke« 
ili »vrata«, koja vode u tu istinu. Rodio se 1819. u Sirasu, a pogubljen je 
zbog svoje nauke 1850. u Tabrisu. Njegov se učenik i nastavljač Baha 
Uliah rodio 1817. u Teheranu, a umro je 1892. u progonstvu. 

108 Usp. pogl. 2 — I po ovoj se nauci razlike među religijama ne 
odnose na njihovu bit. Ni vjera ni rasa ni kasta ne dijele ljude u bitnosti. 

Zanirnljivije je iz povijesnih razloga citirati nekoliko izreka 
Babovih, koje su čisti izraz indijskih kozmoloških koncepcija, 
kao na pr. njegova ideja cikličkog stvaranja i relativnosti 
»onostranih« svjetova: 

»Ja pod čistilištem razumijem vrijeme između dvaju bo~ 
žanskih objava, a ne ono što ljudi priznaju kao stanje nakon 
uništenja tijela ... jer nitko do Allaha ne zna, što se s njima 
poslije smrti događa.« »Doista, Muhamed se vratio u život 
ovoga svijeta u još uzvišenijem obliku, ... jer je ovo objava u 
kojoj je sakupljen plod ranijih.« 

Bahti IJllcth: 

»Mi priznajemo objavu svakog božjeg poslanika . . . Svaki 
je od njih ogledalo Allahovo, koje ne odražava ništa drugo 
nego njega samoga, njegovu ljepotu, moć i veličanstvo.« 

»Sve što srcu daje mir, što uzdiže ljudsko dostojanstvo i 
što čovječanstvu donosi mir, treba usvojiti.« 

»Mi želiino... da prestanu razlike među vjerama i da 
padne ograda među rasama — što je loše u tome?« 

»Neka se nijedan čovjek ne ponosi time, da voli svoju 
domovinu, nego neka se rađije_ ponosi time, da voli čovje- 
čanstvo!« 

»Sada je počelo doba božanskog proljeća.« 109 

Istu je nauku u isto vrijeme propovijedao u Indiji Rama- 
krišna, a zatim njegov učenik Vivekanada. 


INDIJSKI UTJECAJI (HALLAGJ, GJUNAID, BISTAm!) 

Indijski se utjecaji u arapskim zemljama spominju već u 
predisiamsko doba. 110 Iz 9. i 10. st. ima dovoljno dokumenata 
o indijskoj sekti » sumaniya « u Bagdadu i Basri, koja u disku- 
siji s islam.sk im teoiozima ovih dviju glavnih škola zastupa 
skeptičko stanovište i ne priznaje objavljenu nauku. Tu se 
radi uglavnom o Indijcima, koji su se kao trgovci nastanili 
u Perziji. Jednog od tih Indijaca spominje i Avicenna u svojoj 


100 Citati su iz Baba i Baha Ullaha uzeti iz antologije H. Jockela: Isla- 
mische Geisteswelt (Darmstadt, 1954). 

110 Usp. Guidi: L’Arahie anteislamique, Paris 1921. 

autobiografiji među svojim prvim učiteljima. Ti su utjecaji 
već u predislamsko doba prvenstveno budistički, a i u islam- 
sko se doba javlja najprije »islamski budizam«, a zatim 
prevladava brahmanistička tendencija, kao islamu bliži oblik 
ovih utjecaja. Za budistička je shvaćanja karakterističan 
islamski termin fana (nirvana), a za brahmanski baqđ (tra- 
janje u apsolutnome, u smislu identiteta atmana i brahmana). 
Zajednička ostaje veza negativizma, koja pogoduje svim mi- 
stičkim smjerovima. Ona je izražena prvenstveno u pojmu 
»brisanja (mahw) promjenjive egzistencije s površine vječnoga 
bitka.« 111 Ta je predodžba »brisanja« vezana za predodžbu 
»obrisa« i »sjena« (rusum), koja se nalazila i u središtu islam- 
ske interpretacije platonsko-aristotelovske filozofije. 

Polazeći od tog raskršća, stječemo najprije utisak, da »kon- 
kretno i plastično, što predstavlja osnovnu vrijednost za Grke, 
ovdje znači nesavršeno i treba da se „pobriše”«, a na njegovo 
mjesto dolazi kao vrhovna vrijednost i istina ono što je neza- 
hvatljivo i neplastično. 112 

Pogrešan bi bio, međutim, zaključak, da ovdje napuštamo 
veze s područjem ranije obrađene filozofske problematike. 
Paralelizam se nastavlja ne samo u problematici nego i u ter- 
minologiji indijski orijentiranih mislilaca, iz čijeg se kruga, 
na primjer, Suhrawardi ne može isključiti ni u kojem 
pogledu. 

Evo kako Hallagj 113 formulira spoznajni problem s intuici- 
onističkog stanovišta: 

»Spoznaja transcendira transcendentnost, transcendira gra- 
nice, namjeru, najdublju svijest, izraz i opažanje. Sve je to 
nešto, što nije bilo, a zatim je nastalo, što se nalazi samo u 
prostomoj protežnosti.« 

»Tko spoznaje, taj je neodjeljiv od spoznaje, jer je on ta 
spoznaja, a spoznaja je on.« 

»U toj su spoznaji izjave očite, za nju ne postoji dokaz.« 

»Neznanje je veo, a znanju iza vela ne pridolazi realnost. .. 
Tko tvrdi, da spoznaje nešto po obilježju realnosti, taj time 
postavlja svoj bitak iznad bitka spoznajnog predmeta.« 

111 Lexikon,° str. 94. 

n 2 Horten: Phil. d. Islam, str. 171. 

JI3 Usp. poglavlje o Hallagju kod Hortena (Indische Stromungen, I). 

Ovim izjavama nije potreban komentar, da se pokaže uska 
veza s problematikom, koju rješava razđoblje Farabija i 
Avicenne. 

Za problem je supstancije i besmrtnosti duše znaČajna 
osobito ova Hallagjeva rečenica: 

»Nitko ne stupa na prostrti ćilim iskonske istine, tko ostaje 
na pragu odijeljenosti, tako dugo dok ne prozre, da su sve 
indiviđualne supštancije samo jedna jedina individualna 
supstancija (’ain).« 

Kao individualno biće »Čovjek je shema«, koja treba da 
»prestane biti osjetna i individualna duša (nafs)«. 

Vedantinska je formula »tat tvam asi« izražena kod Hal- 
lagja najprije izrekom: »lasta gairi« (»Ti nisi nitko drugi nego 
ja«), na kojoj se osniva smisao njegove glavne formule: »huiva- 
huwa« (»on-on«, »to je on«, »on je to«, »to je to«). Zamjenji- 
vanjem zamjenice prvog i trećeg lica (»ja je on«) izriče Hallagj 
redovno ovu svoju spoznaju. Na jednom mjestu pita Allaha: 
»Tko si ti?« — pa dobiva odgovor: »Ti.« 

Gjunaid ovo iskonsko jedinstvo ne identificira s pra- 
supstancijom. Ovi mislioci pritom individualne »sheme« sma- 
traju inherentnim »prabivstvu« (haqiqah), koje za njih zamje- 
njuje pojam iskonske supstancije. Često puta bivstveni svijet 
ideja, po svojstvu »istančanosti« (ma’na) podsjeća na pre- 
dođžbe indijskog psihološkog materijalizma. 

Bistdmi tradicionalnu islamsku formulu: »Slava Allahu!« 
zamjenjuje sa: »Slava meni!«, ili kaže: 

»Ja sam vaš Gospod, ono ,,Ja”, koje se u svakom stihu 
Korana krivo shvaća kao božje.« 

Pojam sveobuhvatnosti atmana - brahmana izražava kod 
mislilaca ove struje termin tauhid, koji se tumači kao »jedin- 
stvo subjekta i objekta« ili »jedinstvo bitka«. U tauhidu i 
svijest o tauhidu »pada u zaborav«, kao što vedantinsko sve- 
obuhvatno znači prestanak »neznanja« (avidya), ili u duhu 
opisa krajnje koncentracije Bodhisattve Mahasattve u ma- 
hayanističkoj »Pragjnaparamita Sutri«: 

»Тко U toj koncentraciji boravi, taj tu koncentraciju ne 
primjećuje i ne misli na tu koncentraciju ovako: „Ја sam 
koncentriran“ ... « 114 

Odavde logično proizlazi naglašeni stav akozmizma (’ifrad): 
Tauhid je iskliučivo ili »osamljeno« postojanje apsolutnog 
bitka, koje uključuje »redukciju vremenitosti«. Ta se reduk- 
cija empirijskog vremena shvaća kao oisto trajanje (’azal). 

Pojmu samsdre odgovara kaun, »prolazni opstanak vre- 
mensko-prostomog svijeta«. Pojmu hrahman odgovara anima, 
atmanu ’ain. Postoji i pojam »duhovne jezgre« (sirr), srodan 
indijskom »svjedoku« ili »promatraču« (sđkšin). Izraz akoz- 
mičkog negativizma, koji vodi u vedantinski idealizam (»neti- 
neti«) izražava Bistami pod pretežno budističkim utjecajem 
terminom laisa (»nije to«j. 

Osvrćući se na nauku ovih mislilaca Ghazali kaže, da je 
prema toj nauci »nebitak pozitivan«. 115 Taj pojam nebitka 
(ma’dum) odgovara Avicenninom »mogućem bitku«, akciden- 
ciji kao pozitivnom pojmu. Hallagj kaže u svom ranije citi- 
ranom razgovoru s Allahom, koji nas podsjeća na stil 
upanišada: 116 

»Tebi pripada individualnost. koja je u svim vremenima 
sadržana u mojoj negaciji (ld).« 

Izvor ove nauke o nebitku traži Horten u indijskoj vaiše- 
šika filozofiji, gdje se nebitak kao kategorija javlja u tom 
smislu. 117 

Kod Bistamija nalazimo u vezi s ovakvim akozmičkim 
stavom metaforu, koju je vrijedno usporediti s kasnijom 
Avicenninom slikom o »čovjeku koji lebdi«. 

Bistami polazi od teorije o mayi, koja podsjeća na nauku 
samkhye: 


114 Prema prijevodu M. Wallesera: Prajna Paramita, Gottingen, 1914., 
str. 41. 

115 Tahafut, prema Lexihonu, 54. 

116 Izraz se za ovakav razgovor ili dijalog (munagjat) dovodi u vezu s 
terminom upanišad (Usp. F. Heiler: Die Mystik> in den Upanišaden, Miin- 
chen, 1925., str. 25.) 

117 Phil. d. Islam, 186. — Usp. poglavlje o indijskoj logici. 

»Ti si bio ogledalo meni, a tada sam ja postao ogledalo.« 
Dalje slijedi nauka o ništavilu, koja u potpunosti odgovara 
shemi budističkih arupa-jjhana ; 118 

»Jedamput sam vidio polje nebitka, pa sam letio njime 
bez prestanka deset godina, dok nisam iz ničega dospio u 
ništa kroz ništa. Tada sam vidio nestajanje, područje uviđa- 
nja jedinstva, pa sam letio neprekidno kroz ništa u nestajanje, 
dok nisam u nestajanju potpuno nestao. Nestajanjem nestanka 
nestao sam iz nestanka kroz ništa u ničemu.« 119 

Gledajući unatrag na »svoju zemlju, svoje pleme, svoje 
grane i ogranke i na svoje plodove ... spoznade, da je sve to 
varka«. 

Time se, međutim, Bistamijev put ne završava: 

»Budističke su crte prvog razdoblja izazvale nesumnjivo 
takvo ogorčenje, da je B., natjeran sigurno krugom svojih 
učenika, koji nije bio malen, bio prisiljen, da svoje „negativi- 
stičke” teze popuni u pozitivnom smislu.« 120 

lako je i Hallagj odbijao vanjske propise islama, nazivajući 
ih »međustvarima« (г oasait) prepriječenim na putu k spoznaji 
i ostvarenju apsolutnog praosnova, ipak je put Bistamijeva 
uzmicanja, koji se nastavlja u traženju ravnoteže između dva 
suprotna pogleda na svijet, imao i dublje korijene u specifič- 
nim crtama islamske metafizike svjetlosti. Te se crte jasno 
od početka ogledaju i u određenim kategorijalnim tendenci- 
jama kod osjenčavanja indijskih utjecaja o kojima ovdje 
govorimo. Na neke je od njih potrebno upozoriti, da bismo 
bolje razumjeli krajnji odraz indijskih utjecaja na islam — 
islamsku teoriju nirvane i njen razvoj. 

Siika o ogledalu, od koje polazi Bistami, samo izvanjski 
podsjeća na pasivno zrcaijenje sakšina u predodžbenom svi- 
jetu savrikhye. U biti ova slika mnogo adekvatnije izražava 
monistički princip, nego što je Farabi mogao da postigne 
aktiviziranjem »signirane materije« u aristotelovskoj slici o 
pečatu i vosku. — Tako se i u odnosu prema indijskom pojmu 
тауе odmah snažnije ističe monistički princip. 


IIH Usp. pogl. o Buddhinoj nauci, 4. 

1,9 Usp. Heideggerovu poznatu rečenicu: »Im Nichten des Nichts ist das 
Sein des Seienđen begrtindet.« 

,M Horten: indische Stromungen , I, 21. 

S druge strane, slika o »obrisima« i »brisanju« priipada 
više zapađnoj nego istočnoj predosdžbenoj tradiciji. Indijski 
je pojam metafizičkog »neznanja« (avidya) proizvod fenome- 
nološke razrade predodžbi o »prašini« i »vrtlogu« atoma i o 
»grušanju« elemenata u toku neprekidnog pojavnog zbivanja. 
Idealistička modifikacija te slike zamjenjuje »grušanje« i 
»prašinu« s »pjenom« valova, ne odvajajući se time sasvim 
od psihološkog materijalizma. — Za islamski monizam pro- 
blem realiteta gotovo da se i ne postavlja. Farabi još nije ni 
svijestan dualističkih poteškoća svoje teorije o egzistenciji 
»ab extrinseco«. Negativni pojam avidye u islamskoj formu- 
laciji nalazi samo svoju pozitivnu protuvrijednost »zaborava«, 
koja ima više miistički nego spoznajnoteorijski smisao. 

Dok indijska ontologija polazi od transfenomenalne bez- 
ličnosti sveobuhvatnoga, islamski se mislioci uspinju do odgo- 
varajućeg pojma obrnutim induktivnim putem poopćava- 
njem pojmova individualnosti i supstancije. Pojmu apsolutne 
i sveobuhvatne individualnosti odgovara u predodžbi islam- 
skih mistika doživljaj »osamljenosti«, koju treba prevladati 
i u pojmu nirvane shvaćene kao »jedinstva« u smislu sjedi- 
njenja individualnosti, a ne u smislu »utrnuća« i apsolutnog 
prestanka. 

Shvaćajući tako tendenciju uravnoteženja, koju zastupa 
Gjunaid, ne možemo se zadržati samo na motivima teološkog 
oportuniteta. Islamski monizam i realizam uvijek su bili samo 
filozofski izvedeni pojmovi iz osnovne problematike indivi- 
dualizma. Iskonskom individualističkom realizmu odgovara 
na religioznom području vjera u licnu besmrtnost (baqa). 

U istočnom su se islamu odcijepili pod snagom indijskih 
utjecaja od ove islamsko-kršćanske dogme najprije Hallagj 
i Bistami. U zapađnom se islamu pretpostavlja mogućnost 
mdijskog utjecaja (budističke vigjnanavada škole) kod kasni- 
jeg predstavnika liberalne teološke škole, Murtadđ (15. st.), 
koji naučava: 

»Dušu sačinjavaju njezine logički nužne spoznaje. Kad 
bi to dvoje, spoznaja i duša, bili različito, onda bi morala 
postojati mogućnost, da jedno postoji bez drugoga, dakle i 
spoznaja bez duše, a to nije moguće.« 

Gjunaid polazi, pod indijskim utjecajem, od ideje o sve- 
obuhvatnom brahmanu, koji u opisanom smislu shvača kao 

jednu i jedinu supstanciju. Supstancije su i individualnosti 
fenomenalnog svijeta i za njega prividne, ali u smislu reali- 
teta nižeg reda, po principu stupnjevanja bitka. Budući da ta 
realnost nižeg stupnja postoji na ovom svijetu, nema razloga 
da se ona negira u egzistenciji višega reda. Prema tome, u 
onom smislu u kojem individualnost postoji u svjetovnoj 
manifestaciji, moguće je da postoji i izvan nje kao dio cjeline 
svijesti, s kojom nikad nije ni prestala foiti identična. U besko- 
načnosti prajedinstva ne iščezava nijedna pojedinačnost. »Tu 
čovjek biva, kakav bijaše, prije nego što je bio.« — Osnovni 
pojam u ovoj vrsti spekulacije je kaun (samsara, fenomenalni 
tok zbivanja), koji je bitno samo jedan od modaliteta svijesti 
unutar brahmana . 

Prema svemu tome, indijski su filozofski utjecaji naišli 
na širok odaziv islamskih mislioca u raznim krajevima, vre- 
menima i školama. Jedan je osnovni stav prema tim utjeca- 
jima ostao jedinstven nezavisno od ideoloških razlika u nji- 
hovu tumačenju i kritiziranju — stav ublaživanja i prevlada- 
vanja buđističkog negativizma i nihilizma. Povijesno je taj 
otpor istovremeno otvarao vrata veđantinskim utjecajima u 
islamskom svijetu. 


8. ISLAMSKI UDIO U RAZVOJU I ZBLIŽENJU 
ISTOCNOG I ZAPADNOG IDEJNOG SVIJETA 

Ne smećući s uma povijesne pretpostavke islama kao uni- 
verzalne religije, koja je nastala i učvrstila se na rubu indo- 
evropskog kulturnog kruga, nastojali smo da razvoj filozofskih 
ideja u islamu prikažemo prvenstveno s iranskog gledišta 
kao najznačajnijeg za islamski prodor u indoevropsku sferu. 
Tema, koja nas je u ovom dijelu prvenstveno zanimala, bila 
je zasluga islamske skolastičke filozofije za očuvanje antičke 
kulturne baštine i njen prijenos u evropsku renesansu. I u 
tom pogledu promatrali smo islam prvenstveno kao asimili- 
rani dio iranske kulture. 

Na prvi pogled, polazeći od općeg povijesnog iskustva, čini 
se kao da se indoevropska civilizacija mogla prilagođavati 
islamskom utjecaju jedino na vlastitu štetu. Ukoliko povijest 
opravdava ovo popularno stanovište, ona istovremeno potvr- 
đuje i našu pretpostavku, da je pozitivni prinos islamske sko- 

lastičke filozofije plod iranske misaone snage i idejne otpor- 
nosti. 

Gledajući s iranske strane, islam je predstavljao mogucnost 
proširenja sfere utjecaja uz obogaćenje kultumim blagom 
helenističke civilizacije, koje je palo u plijen islamskim osva- 
jačima. Iranska drevna kultura, koje udio u vređnotama 
helenističke civilizacije nije bio malen, znala je i pod islam- 
skim plaštem da tu ponovno stečenu baštinu sačuva i dalje 
razradi za opće dobro' čovječanstva, a i za humanizaciju pri- 
mitivne islamske ideologije. Obogaćen ovako razrađenim i 
prilagođenim tradicijama mediteranske kulture, islam je 
mogao u svom kasnijem razvoju, osobito nakon Avicenne, da 
se približi visokoj skolastici kršćanskog svijeta, da se afirmira 
u duhovnom životu savladane Španjolske misliocima kakvi su 
bili Averroes, Murtada ili sufički mistik panteista Ibn Arabi. 
Neposredni utjecaj islama osjetio se snažno kod najvećih filo- 
zofa kršćanske skolastike, među kojima smo' osobito istakli 
Tomu Akvinskog. Još je važnija pojava za razvoj moderne 
evropske kulture, da je stav prema islamskoj filozofiji i uni- 
verzalnoj kulturnoj. baštini, koju je ona donosila na Zapad, 
postao probnim kamenom slobodarskih tendencija na prvim 
evropsikim sveučilištima, među kojima je dovoljno spomenuti 
Pariz i Oxford, gdje su se djela islamskih skolastika čitala i 
usprkos crkvenim zabranama. 

Tako je islamska skolastika, s kojom se u idejnom parale- 
lizmu razvijala i hebrejska (Avicebron, Maimonides, koji se 
smatra skolastičkim preteČom Spinozina panteizma), dobila 
odlučnu ulogu već u predrenesansnom formiranju evropskih 
akademskih elita. U akademskoj je raspravi s kršćanstvom 
islam mogao pokazati mnoge prednosti, koje su potjecale iz 
starijih i mnogo prostranijih kulturnih zaliha. To nisu bile 
samo prednosti otetoga plijena, koji se poniovno pojavio na 
vidjelu, nego i prednosti ideja u kojima je udio grčke antike 
bio tek djelomičan, toliki da posluži као tertium comparati - 
onis za plodna raspravljanja, iz kojih se rodio najprije rene- 
sansni panteizam. Iranski je utjecaj unio u tu raspravu i.ele- 
mente udaljenog azijskog Istoka, čiji se korijeni tek u naše 
vrijeme istražuju u djelima islamskih filozofa, među kojima 
smo osobito istaknuli Suhrawardija i njegove kritičke stavove 
prema aristotelizmu. 

Razurnljivo je nakon svega ovoga, da i u modemo doba 
stvaralačka snaga islamskog duha nalazi svoj izraz prven- 
stveno u vjerskim reformama koje potječu iz neortodoksne 
Perzije i u nacionalističkim ideologijama na podmčju arapske 
političke filozofije. Religiozne pretpostavke islamske meta- 
fizike dopuštaju prilagođavanje razvojnim tendencijama mo- 
derne naučne misli u mnogo manjoj mjeri nego što je to kod 
inđijskih panteističkih sistema. Zato se u slučaju islama 
životnost istočnih kultura ogleda još i danas pretežno na 
području estetskog stvaranja, osobito u gajenju tradicija mi- 
saone poezije. Izraz slobodne misli u islamskom svijetu nije 
nikada mogao da prijeđe stupanj alegoričnosti i mističke 
romantike. Zbog svoje je ortodoksne kmtosti i prijetnje han- 
džarom islam posredno dao povoda razvoju najljepše i najbo- 
gatije filozofske poezije u svjetskoj književnosti. U toj poeziji 
živi još i danas uz sufički misticizam i oštrina aforističke 
misli Omara Khayyama. Sintezu jedne i druge vrline izražava 
u naše vnjeme, krajem 19. i početkom 20. st., možda najljepše 
pakistanski pjesnik filozof Muhammed Ikbal, čiji se položaj 
u istočnoislamskoj književnosti uspoređuje s Goetheovim na 
Zapadu, a koji težište islamske filozofske kulture, a i pjesnič- 
ke inspiracije, nalazi u jačanju iranskih kulturnih tradicija. 






»U šutljiv'am је svemiru sadržana veličanstvena lje- 
pota, Postoje očevidne suprotnosti, koje bez riječi vla- 
daju nad četiri godišnja doba. U umrtrašnjofhi blća 
postoji neizraženi princip. Mudrac promatra ljepotu 
svemira i prozire unutrašnji princip bića.« 

(Guang Tše, 275. g. pr. n. e.) 

»Dvije stvari ispunjavaju duh uvijek novim i većim 
udivljenjem i strahopoštovanjem, što češće i upomije 
o njima razmišljam: zvjezdano nebo nada mnom i 
moaralni zakon u meni. Postojanje jednoga i drugoga 
nije tek slutnja zavita u tamuj ili u beskrajnu udalje- 
nost, za kojom trebam tragati izvan vlastitog obzora, 
nego ih vidim pred sobom i neposredno. ih povezujem 
sa sviješću o svome opstanku.« 

(Immanuel Kant, 1788. g.) 



1. ОРСА OBILJEŽJA 


U prikazu smo indijske filozofije isticali središnji položaj 
discipline praktičnog uma. O »praktičnom« smo karakteru 
indijske filozofije mogli govoriti samo posredno, u smislu 
ideala oslobođenja od fenomenalne egzistencije putem spo- 
znaje njene transcendentalne zakonitosti (dharma). 

Problem se slobode i oslobođenja na osnovu spoznaje za- 
konitosti praktičnog uma nalazi i u središtu kineske filozofije, 
čiji je ideal izražen u pojmu tao. Ipak se tumačenje ovoga 
pojma, kako prema Lao Tseovoj tako i prema Konfucijevoj 
nauci, bitno razlikuje od indijskih teorija o dharmi uopče, a 
posebno od budističkih, koje su neposredno djelovale na 
razvoj kineske misli. Kineski ideal slobode, za razliku od 
indijskog, nije usmjeren k transcendenciji kozmičke egzisten- 
cije, nego teži za svojim ostvarenjem u prvom redu u harmo- 
niji društvenog života. Sklad moralnog poretka u ljudskom 
društvu i prirodnog poretka u svemiru treba da bude garan- 
cija ideala slobode. Ta je točka ravnoteže ujedno i idealna 
moralna vrijednost statičnosti i konzervativnosti u klasičnom 
kineskom pogledu na svijet i život. Budući da se ovdje radi 
o socijalnom, a ne o metafizičkom idealu, potpuna je statič- 
nost praktično neostvariva, tako da borba mišljenja utječe 
i na pomicanje povijesnih granica kineskog konzervativizma. 

U kineskom panteizmu ideal smirivanja i smirenosti odgo- 
vara idealu slobode i oslobođenja. Savršeni je poredak onaj r 
koji je vrijedio za vladare zlatnoga vijeka mitološke prošlosti, 
kada se po istoj zakonitosti ravnalo kretanje zvijezda na nebu, 
vladavina legendarnih kraljeva na zemlji i život »stotine 
zemljoradničkih obitelji«, koje su osnov kineskog naroda i 
države. Mitološki se poredak daleke prošlosti često svodi na 

naturalistički ideal prim.itivnog poljoprivrednog društva, oso- 
bito u antikonfucijanskim teorijama. 

Ovakvim se sociologiziranjem praktičnog ideala ljudskog 
života pojačava ujedno i mitološki karakter pojma tao, u 
mnogo većoj mjeri nego kod indij.sk og pojma dhanna. 

Tao kao bezlična snaga savršene moralnosti svodi u ide- 
alnom slučaju moralne društvene odnose na čistj t legalitet, 
ili još dalje, na formalnu učtivost izraženu jednim odf'bsnovnih 
pojmova konfucijevske filozofije: li. Tako prema Konfucije- 
vom idealu osnpvnom disciplinom društvene harmonije postaje 
glazba. IJzorni je vladar onaj, koji zna »šutjeti kao miš«, iz 
straha da ne poremeti kozrrički poredak, koji simbolizira kao 
»sin neba«. 

Ovakav nam se shematski prikaz filozofskih tendencija u 
kineskom kulturnom životu nužno čini racionalistički iznaka- 
žen, kad s druge strane uvidimo Činjenicu, da je intuiciom- 
stički iracionalizam, svojstven azijskom mišljenju uopće, na 
Dalekom Istoku postigao svoj vrhunac. No i toj pojavi mora- 
mo razlog tražitd najprije u posve formalnim tehničkim okol- 
nostima — u strukturi kineskog jezika. 

Prije nego što pređemo na prikaz općih kulturnopovijesnih 
okolnosti, potrebno je da već u uvodu istaknemo važnost 
iracionalne živosti kineske misli, koja u jezičnom izrazu može 
da ubilježi samo svoj ideografski trag, a nikada potpunu 
logičku strukturu. To je sili, da statičke knjiške simbole svoje 
kulture iskonski tumači u duhu dijalektičke pokretnosti svog 
shvaćanja života, koji je svijestan da teče odvojen od simbo- 
like apsolutnog uzora. Као i iza specifične simbolike muzič- 
ko<g izraza, koji je Konfucije s pravoim isticao kao najsavr- 
šeniji u svom kineskom redu misli i stvari, tako se i iza 
simbolike svih usklađenih oblika (li) skriva neustrašivi tok 
čuvstvenih i voljnih suprotnosti. Osebujnost je kineskog duha, 
da sintezu životnih strujanja zamišlja kao simbolički statičnu. 


2. POVIJESNI OSNOVI 

Izvorom se kineskog pogleda na svijet smatra pet drevnih 
knjiga, čije porijeklo graniči s mitološkim vremenima, a 
sačuvane su do danas u obradbi Konfucijeve škole. U 6. st. 
pr. n. e., u Konfucijevo doba, njegova je škola »imala isklju- 

čivi posjed nad tadašnjim povijesnim znanjem, a također i 
nad sposobnošču čitanja tada već arhajskog pisma« izvornih 
dokumenata tog znanja o đalekoj kineskoj prošlosti. 1 Ti su 
povijesni izvori i predaja redigirani tada pod imenom konfu- 
cijevskih »'pet klasika« ili klasičnih knjiga: 

Yi-king, knjiga o mijenama ili preobražajima, zbirka ma- 
gičkih formula, kojima se proricala budućnost. Sastoji se od 
64 heksagrama (kua) složenih od cijelih i razlomljenih crta 

(- i — —) te razjašnjenja za njihovu primjenu. Ova je 

knjiga osnov terminologije kasnijeg filozofskog jezika i kine- 
skih kozmoloških predodžbi. Na nju ćemo se kasnije osvrnuti 
posebno. 

Ši-king, knjiga, u kojoj je sabrano oko 300 pjesama sa 
svjetovnim i vjerskim motivima. lako je vrlo često posrijeđi 
neposredna lirika, koja i danas djeluje svježe temama kao 
što su Ijubav u selu i u gradu, tegobe vojničkog života, ili 
monotonija činovničke karijere i dvorskih sjednica — ipak 
je s vremenom svaka kitica i svaka riječ dobila svoj moralni 
i konvencionalni komentar. Tako je ova knjiga postala isku- 
stvenim osnovom za izvod moralnih maksima. 

Šu-king, knjiga najstarijih dokumenata, osobito vladar- 
skih proglasa, napisana najstarijim kineskim jezikom i stilom. 
Neki su dijelovi značajni sa stanovišta moralne i političke 
filozofije, ца pr. »Veliki plan«, prvi esej koji tumači porijeklo 
vladarske moći sa stanovišta kozmogonije, a da pritom- uopće 
ne polazi od vjere u personificirane bogove. 

Č’un Č’in, »Proljetni i jesenji anali«, kronika pokrajine 
Lu, Konfucijeva zavičaja u razdoblju od 7. do 5. st. pr. n. e. 
To se djelo pripisuje Konfuciju, koji je navodno htio da for- 
mulira uzor klasične terminologije u historiografiji. 

Li-king, knjiga o ceremonijarna, ritualu i sistemu vlada- 
vine iz ranih vremena Čou dinastije. 

Ovih je »pet klasika« teško razdvojiti od »četiriju knjiga«, 
koje sadržavaju užu nauku Konfucija i njegove škole. Povi- 


1 Potanji prikaz kineskih klasičnih spisa i okolnosti pod kojim su 
nastali vidi kod Lin Yutanga: The Wisdom of Confucius, New York, 1938. 
(ovdje citirano prema njemačkom prijevodu, izd, Fischer, Frankfurt M., 
1957). 

jesni su događaji kasnijih stoljeća tu vezu ojačali, kako ćemo 
vidjeti.u nastavku. Zato dajemo odmah i pregled tih četiriju 
knjiga: 

Lun -уп, izreke Konfucdjeve u obliku nepovezanih afori- 
zama, koje su zapisali njegovi učenici. Ovo se djelo smatra 
osnovnim izvorom za upoznavanje Konfucijeve падхке, oso- 
bito na Zapadu, gdje za prevodioce ima prednost autentičnosti 
i jednostavnosti izvora. 

Lin Yutang, u svojoj obradbi Konfucdjeve nauke, nije se 
zadovoljio tim kriterijima. Izoiirani nam citati u Lun -уп daju 
često puta nejasnu i mnogoznačnu sliku. Jezične ćemo pote- 
škoće, koje taj nedostatak pojačavaju, spomenuti naknadno. 
Zato Lin Yutang nastoji da odiomke sadržane u Lun -уп po- 
veže i rekonstruira u logičke cjeline. Tu vezu nalazi prven- 
stveno u djelu Li-ki , koje je opet neodvojivo vezano za kom- 
pleks spisa, koje smo spomenuli pod zajedničkim naslovom 
Li-king . Li-ki sadržava dijelove Li-kinga u novijoj verziji, 
a uz to i predaju Konfucijeve škole. Dva ciijela Li-kija pred- 
stavljaju dvije od Konfucijevih četiriju knjiga: 

Ta-hsio y »uzvišena nauka« o etici i politici, i 

Čung-yung , nauka o »zlatnoj sredini«. 

Meng Tse (Mencije) pridružuje se sa svoj.im djelom neko- 
liko stoljeća kasnije kao najveći nastavljač Konfucijev u 
skupinu »četiriju knjiga«. I njegovo djelo sadržava bitne 
elemente za rekonstrukciju cjeiine Konfucijeve nauke. 

»Pet klasika« i »četiri knjige« u nešto drukčijoj tradici- 
onalnoj raspodjeli i uz dodatak niže spomenutih kasnijih 
priručnika, daju konačno cjelinu od »trinaest klasika«. U tih 
trinaest knjiga spadaju i 

Hsiao-ling, »knjiga dječje Ijubavi«, i 

Erhya, najstariji kineski leksikon pojmova, neophodni 
priruČnik za studij klasika. 

God. 213. pr. n. e. dao je car Ts’in Si Huang-ti spaliti kon- 
fucijevske klasične knjige. Nakon reforme pravopisa, koja je 
došla pod istim vladarom, konfucijevski su učenjaci kasnije 
rekonstruirali svoja klasiČna djela, аМ su ih redigirali dobrim 

đijelom novim pravopisom. Kasnije su pronađene stare bam- 
busove tablice s originalnim tekstovima. Tako su od nekih 
djela postojale dvije verzije u doba prijelaza u našu eru, te 
se počela razlikovati tradicija »staroga pisma« i »novoga pi- 
sma«. Nova je verzija prevladaia prvenstveno u djelu Li-ki. 

Problemi nam se ove vrste pričinjaju, međutim, neznatni 
pred problemima čitanja, razumijevanja i prevođenja kine- 
skih tekstova. Cijeli se sistem konfucijevske pedagogije osniva 
na pitanjima te vrste, upravo na analizi odnosa čitanja i 
samostalnog razmišljanja u rekonstrukciji smisla osnovnog 
teksta. Cu Hsi (11. st., vidi posebno poglavlje) u svojim upu- 
tama o tome, kako treba čitati, kaže: 

ч »Poduzmite, da svaki dan pročitate jedan do dva odlomka, 
bez obzira da li je mjesto lako ili teško razumljivo ... Kad 
čitajući ne razumijete smisao, razmišljajte, a ако ni tada ne 
proniknete smisao napisanoga, čitajte ponovno. Nastojte, po- 
lazeći s raznih strana, da osjetite pravi ukus. Tada ćete nakon 
izvjesnog vremena ipak shvatiti, što se tu krije. ., Kod čita- 
nja pazite, da ne čitate previše. Čitajte malo, pa ćete lakše 
svladati građu iz temelja. Pravi uvid u bilo koji sadržaj stječe 
se samo na taj način . . . Prava je metoda čitanja, da se pri 
tome doista razmišlja.« 

Pokušat ćemo na jeđnorn jednostavnom primjeru pokazati 
poteškoće pred kojima se nalaze čitaoci i prevodioci kineskih 
tekstova: Konfucije kaže: 

»Čistokrvan — ne hvali snagu — hvali karakter.« 

Prijevod može da glasi: 

»Kod čistokrvnog konja nije toliko udivljenja vrijedna 
snaga koliko ćud.« 

»Zato se ovdje prijevod ne da razlučiti od nalaženja novog 
izraza kao najbolje i najsvrhovitije metode .. . Nema inteli- 
gentnog prijevoda, u kojem prevodilac ne iznosi svoje vlastito 
tumačenje teksta koji prevodi.« — Zato »prevodilac ne može 
izbjeći, da misli zaodjene u točnije izraze modernog jezika.« 2 


2 L>n Yutang, 0. C., 39—43. 

»Kmeski Herodot« bio je Se-ma Ts’ien, koji je krajem 2. 
st. pr. n. e. napisao povijest Kine od početka pa do svoga 
vremena. Njegovo se djelo zove Si-ki. Prema njegovu je opisu 
kolijevka Kineza bila na obalama Huangboa (Žute rijeke) u 
Honanu i južnom Šan-hsi. Odatle se u trećem tisućljeću prije 
naše ere počela da širi kineska »kap ulja«. 

Prvi legendami kineski vladar, Fu Hsi, potječe prema jed- 
nom kasnijem mitu, koji, čini se, nije kineskog porijekla, od 
kozmičkog prabića P’an Ku. Taj nas opis snažno podsjeća na 
mit o puruši u Rig-vedi: 

»U davnim vremenima, kad je umro P’an Ku, od nj egove 
su glave nastala Četiri vrhunca, oči su mu postale Simce i 
Mjesec, od masti su mu nastale rijeke i mora, a od kose i 
brade trava i stabla ... Stari pisci pričaju, da su suze P’an 
Kua rijeke, da mu je dah vjetar, glas grmljavina, a zjenica 
njegovih očiju munja.« 3 

U razdoblju, čije se trajanje računa do preko 2 milijuna 
godina, u kozmičkim ciklusima poput indijskih kalpa, iz P’an 
Kua razvija se kozmički poredak i tri velike vladarske loze: 
nebeska, zemaljska i ljudska. 

Tako kineska kronologija počinje od vladara Fu Hsi, koje- 
mu se gdjekada pripisuje autorstvo »Yi-kinga«, godine 2852. 
pr. n. e. — Poslije njega dolazi Sen Nong, a za tim Huang Ti. 
Za vrijeme se ovih triju legendarnih vladara kaže, da je 
Tsang Hsie zamijenio sistem zapisivanja pomoću uzlova (koji 
je bio u upotrebi i kod Peruanaca) ideogramskim pismom. 
Inspiraciju je za to dobio, dok je promatrao tragove ptičjih 
nogu na pijesku. U isto se doba razvija poljoprivredni način 
života, a Huang Ti počinje »sijati pet vrsta žitarica«. 

Slijedeća tri vladara — Yao, Sun i Yu — nalaze se već na 
pragu objektivne kronologije, na prijelazu iz 3. u 2. tisućljeće 
(2147—1989 pr. n. e.). Prvome se pripisuje uvođenje kalendara 
i razdvajanje Četiriju godišnjih doba. Za vrijeme se drugoga 
zbio veliki potop, nakon kojeg'a je ovaj vladar počeo da pro- 
vodi kanalizaciju zemlje i podjelu na dvanaest pokrajina. 
Vladavina se ovog vladara, koji je bio »niskog socijalnog 
porijekla«, smatra ujedno i početkom kineskog feudalnog ili 


3 Prema H. Maspero: Le Taoisme (»Melanges postHumes« II, Paris, 
1950), str. 109. 

patricijskog sistema. — Yii nastavlja kanalizaciju, izgradnju 
putova i usavršavanje administrativnog sistema. Uvodi sistem 
ispita za službenike po strukama. Taj sistem ostaje trajnom 
tekovinom kineske civilizacije. Yii se istovremeno smatra 
osnivačem prve povijesne dinastije Hsija (1989—1559). Slije- 
deća je dinastija Sang i Yin (do 1050. g. pr. n. e.) a treća je 
velika i najdugotrajnija kineska dinastija Čou, koja vlada 
do 249. g. pr. n. e. — To je zlatno doba kineske kulture, a 
posebno filozofije, doba Lao Tsea, Konfucija, Čuang Tsea, 
Mencija i niza drugih klasičnih mislilaca. 

Ta je živa kulturna đjelatnost istovremeno i odraz dubokih 
društvenih preobražaja, koji se politički odražavaju u sla- 
bljenju dinastije Čou i propasti feudalnog sistema, na kojem 
je bila zasnovana. Tok je tih preobražaja bio takav, da uspr- 
kos vrhuncima, koje razdoblje Čou doseže između 6. i 3. st. 
pr. n. e., povjesničar može da tvrdi: 

»Plemićko se društvo počelo bližiti svome kraju već u naj- 
ranijem razdoblju povijesnih vremena, početkom prvog tisuć- 
ljeća prije naše ere. Povijest dinastije Čou, koja ispunjava 
to tisućljeće, bila je tek duga agonija plemićkog poretka. Iz 
godine u godinu propada po koji plemićki posjed, iako smo 
još daleko od potpunih kronika. Djela o povijesti 8. i 7. st. 
pr. n. e. spominju preko 500 plemićkih posjeda. U 4. st. ima 
ih svega đesetak, koji su sebi pripojili sve ostale i osnovali 
kneževine potpuno različite od starih plemićkih posjeda po 
prostoru i uređenju.« 4 

Ova je činjenica od osnovne važnosti za razumijevanje 
razvoja ideja klasičnog doba iz preobražaja mitološkog pre- 
dodžbenog svijeta. Taj preobražaj prati političke promjene 
u Kini izrazitije nego, možda, bilo gdje drugdje u povijesti 
starih vremena. Kineska je religija drugog tisućljeća pr. n. e. 
bila bitno vezana za feudalni poredak: 

»Ona je na neki način pripadala patricijima. Više nego 
išta drugo, ona je bila njihovo vlastito dobro. Samo su oni 
imaii pravo kulta, na osnovu vrline svojih predaka, za razliku 
od puka, koji nije imao takvih predaka. Samo sd oni bili u 
ličnom odnosu s bogovima, barem s određenim bogovima, pa 


4 Maspero: Melanges ... I, 41. 

su im se samo oni mogli i obraćati. To ne znači, da su ple- 
bejci bili isključeni iz blagođati kulta. Oni su bili isključeni 
samo iz prava, da vrše obrede, dok su u koristi izvršenog kulta 
imali isti udio kao i patriciji. Religija je bila iznad svega 
stvar grupe , a ne individuuma. Trebalo je biti poglavar zajed- 
nice, makar kako malene, pa da se može vršiti kult, ne za 
sebe samoga, nego za zajednicu.« 5 

Zbog te je okolnosti propadanje plemićkih posjeda pratilo 
propadanje kulta lokalnih božanstava, a i kult predaka se 
konačno usređotočio u prijestolnici earstva, Lojangu. Tako je 
kult mitbloških veličina postepeno povučen iz naroda, a 
s njime čak i pravo zanemarenog plebejca na ličnu besmrtnost 
duše. Umjesto toga se proširio u narodu »sitni« kult vračeva 
i vještica, koji se do danas zadržao u sređnjoazijskom šama- 
nizmu. Svećenici su mogli biti samo pripadnici plemstva, a 
njihova je funkcija bila nasljeđna. Kao u indijskoj žrtvenoj 
tehnici, razrađenoj u nauci klasične škole mimansa, i u Kini 
je prinošenje žrtava postala autonomna i mehanička, na neki 
način ekonomizirana funkcija svećenika. 

»Tako se postepeno isključio pojam ličnih bogova, na čije 
su mjesto došle bezlične snage, koje može da pokrene na djelo 
samo postupak pravilno izvršenih obreda, a pritom nije po- 
trebno, da se tim silama pripiše svijesna volja. Tako je ,,Go- 
spod u visinama” prepustio svoje mjesto „Nebu”, „Vladar 
zemlje” „Zemlji” i t. d.« 6 

Na toj se osnovi razvio niz drugih obilježja formalno srod- 
nih indijskoj religioznosti, na koja ćemo se u izlaganju još 
osvrtati, a prije svega psihološki materijalizam (teorija prane 
u mnogo grubljem obliku nego u Indiji) i problem individu- 
alnosti duše. Bitna je razlika, što u Kini svećenička kasta 
nije odvojena od plemićke, tako da do socijalnog razdora 
društva nije došlo na vjerskoj osnovi. 

Ipak se opisani rascjep društvenih slojeva, kojega je uzrok 
bio u ekonomskom razvoju feudalnih odnosa, ideološki odra- 
žavao prvenstveno na vjerskom području. Odatle su iznikli, 
polovinom prvog tisućlječa pr. n. e. i prve teze razrađene na 

filozofskoj iđeološkoj osnovi. Formulaciju je tih teza omo- 
gućila pojava društvenog međusloja, koji je nastao u opisanim 
općim prilikama. 

»Između plemićkih obitelji s jedne strane, a seljaka s dru- 
ge, nastao je postepeno treći stalež, koji je istovremeno ^ bio 
vezan s oba druga, plemenit po porijeklu, a siromašan poput 
seljaka. To je bila klasa pisara, prvi osnbv književničkog sta- 
leža, koji je kasnije imao toliku važnost u kineskoj povijesti.. 
Iz te su klase ponikli Konfucije, Mencije, Siun Tse, Mo Tse, 
Čuang Tse i t. d.... Čini se, da je jedna od prvih pojava, 
nad kojom su se zgrozili, kad su počeli đa razmišljaju o 
odnosu između čovjeka i bogova, bila vulgarnost i nepriklad- 
nost načina trgovine, koja je predstavljala žrtvene obrede, 
razmjena debelih i čistih žrtvenih darova za milcsti bogova. 
Zato su htjeli, da se manje pažnje posveti materiialnoj savr- 
šenosti obreda, a više moralnoj visini svećenika i ostalih koji 
su kod žrtve sudionici.« 7 

Već u 5. st. pr. n. e.'filozof Mo Tse raspravlja o širenju 
ateizma. 

Dok je tako službena religija bila oklaštrena i pred buđe- 
njem racionalne kritike počela naglo da gubi svaki sadržaj, 
u narodu se proširila vjera u vračeve i vradžbine. Vračevi su 
i vještice izazivali obično pomoću ritualnog plesa vjersku opoj- 
nost i stanje, za koje su tvrdili, da je sjedinjenje s božanstvi- 
ma ili s duhovima pokojnika na seksualnoj osnovi, pa da na 
taj način postaju medijumatični nosioci i izrazi njihovih duša 
i volje. Glavna je poteškoća pri svemu tome u nedostatnosti 
kineskog pojma duše. Duša se, naime, sastoji iz raznih »da- 
hova«, koji se poslije smrti razdvajaju, a time se razbija 
kontinuitet životnog jedinstva. Ukoliko se taj problem riješi 
putem neke vrste meditacijske уоде ili na neki drugi, alke- 
mistički, način, još je uvijek položaj duša u podzemnom ili 
nebeskom carstvu bijedan i zavisan iznad svega od pokojni- 
kova položaja u zemaljskoj hijerarhiji. Tražeći rješenje ta- 
kvim grubim primjerima psihološkog materijalizma, rani su 
kineski filozofi razmatrali razne mogućnosti, od spomenutog 
materijalističkog skepticizma pa do ideje o nadličnoj sveop- 
ćoj duši svemira — tao. 


7 Id., 43—45. 

Dva su rješenja izvoma za klasičnu kinesku filozofiju: 

»Jedna je od tih struja bila racionalistički pokušaj, da se 
reiigiji dade naučno tumačenje, da se potpuno isprazni njen 
iracionalni sadržaj, a da se ipak sačuvaju izvanjski obliei. 
... Dmga je, da se nađe lična religija, koja bi nadopunila s-ve 
ono što nedostaje službenom kultu i njegovim grupnim cere- 
monijama. — Obje su te stmje bile vrlo moćne, pa je na 
kraju prva dovela do konfucijanizma, a druga do taoizma, a 
putem taoizma do onog vjerskog osjećaja, koji je kasnije 
omogućio budizmu da se ukorijeni u Kini.« 8 

U 8. i 7. st. pr. n. e. razvija se kineska poezija od svje-žine 
motiva seoske i gradske Ijubavne lirike do sjete i pesimizma 
u opisima tegoba vojničkog života. Već se tu javlja svijest o 
opasnosti i besmislenosti feudalnih ratova. Ta će svijest ostati 
karakteristična za cijeli kasniji razvoj kineske misli i za 
njeno vraćanje na mit i »običaje« zlatnog doba, njeno povje- 
renje u zakone prirodnog razvitka i sumnju, da snažni za- 
hvati vladara u političke događaje mogu samo da poremete 
zdravi tok prirodnog determinizma u povijesti. 

Pad dinastije Čou nije bio bez veze s takvim raspolože- 
njima. U posljednjim se stoljećima jačaju i osamostaljuju 
pojedini periferni dijelovi Kine u međusobnim borbama, dok 
konačno vladar najjače osamostaljene pokrajine, Čeng iz 
Ts’ina, ne uspije da svlada sve protivnike i zavlada cijelom 
Kinom (221. g. pr. n. e.). Taj događaj znači pad starog feudal- 
nog režima i uvođenje apsolutne centralističke monarhije. 
Čeng je državu pođijelio u trideset i šest velikih pokrajina, 
razđijelio je feudalnu zemlju seljacima i uveo centralni po- 
reski sistem. Proveo je i reformu pravopisa, uveo novi me- 
tricki sistem (sa osnovom б) i niz drugih mjera. Konzervativna 
ga je reakcija smatrala barbarom, koji je prodro s periferije 
u središte države. Nezaboravnom se sramotom toga vladara 
smatra spaljivanje knjiga. I moralni su odnosi na dvoru 
ostali predmet oštrih kritika. Djelo je ovog ratničkog vladara 
bila i izgradnja Kineskog zida. Nakon njegove smrti dolazi 
ponovno do građanskog rata, iz kojeg izlazi kao pobjednik 
dinastija Han (202. g. pr. n. e. do 220. g. n. e.). Ta je vladavina 
značila ponovni procvat kineske civilizacije. Važne su refor- 


8 Id., 47. 

me ostale na snazi. Feudalizam nije obnovljen. Na prijelazu 
iz 2. u 1. st. pr. n. e. vladar Wu Ti otvara »Visoku naučnu 
akademiju«, da njeguje proučavanje klasika. Polovinom 1. st. 
n. e' vladar Ming Ti pođupire širenje budizma. 

Krajem 2. st. pr. n. e. Kinezi počinju zauzimati područja 
Srednje Azije, pa tako dolaze u doticaj s krajevima u Baktriji 
i Kušanu, gdje je nakon osvajanja Aleksandra Velikog, nakon 
indijskog vladara humanista Ašoke i nakon kušanskog vladara 
Kaniške, u to doba cvjetala budistička nauka. S trgovcima iz 
Kašmira i Perzije počinju da dolaze i misionari. 

Kraj dinastije Han značio je početak novog rasula i borbi. 
Tek krajem б. st. n. e. p'od dinastijom Sui dolazi do ponovnog 
ujedinjenja zemlje. Pod dinastijom Tang (618—907) jačanje 
državnog poretka znači ujedno i jačanje konfucijanizma kao 
državne ideologije, te potiskivanje, a gdjekada i krvavo gu- 
šenje budizma i taoizma. 

Nakon novih trzavica i promjena vladarskih kuća, usta- 
ijuje se, od 11. do 13. st., dinastija Sung , važna za procvat 
neokonfucijanizma (»pet filozofa«). I pod vladavinom se Sun- 
ga država cijepa u sjevemu i južnu polovicu. Zatim dolazi 
do provale Kublai-khanovih Mongola u Kinu. — Nakon toga, 
1368.—1644., vlada dinastija Ming, važna za novi kulturni 
napredak, osobito na području umjetnosti. Posljednja je bila 
dinastija Ts’ing (1644—1911), nakon koje Kina postaje repu- 
blika i ponovno ulazi u razdoblje građanskih ratova. 


3. YI-KING 

»Uzvišeni su mudraci bili sposobni da prozru svu» za- 
mršenu mnogostrukost pod nebeskim svođom. Oni su 
promatrali oblike i pojave i preslikavali odraz stvari 
i svojstava. To je nazvano slikama.« 

»U knjizi se o preobražajima nalaze slike, koje ih obi- 
Iježavaju; sudovi su dodani da ih razjasne; zlo i do- 
bro je tu određeno zbog odluke.« (Yi~king) 

»Svijet vjeruje u proricanje pom'oću kornjačina oklo- 
pa i pomoću nekih traya. Prvim sredstvom doznaju 
navodno vračevi volju neba, a drugim volju zemije.« 

(Wang Č’ung, 1 st. n. e.) 

Pomoću kornjačina oklopa proricalo se tako, da se oklop 
zagrijavao, dok ne bi poČeo da puca. Iz crta su se u napukli- 

nama ili iz razbaeanih štapića »hajdučke trave« odgonetali 
znakovi prema 64 osnovne figure Yi-kinga. 

»Taj je nacin proricanja postao povod nastanka jedne od 
najneobičnijih knjiga u svjetskoj književnosti, koja je isto- 
vremeno od velike važnosti za vjerski karakter Kineza, a i 
za prve početke filozofskog mišljenja.« 9 

Iz citata se iz Yi-Jcinga jasno vidi, kako se iz mitološke 
teorije o simboličkim slikama izljuštava nauka o pojmovima 
i sudovima na jednoj stiani, a na drugoj sistem ideogramskog 
pisma. U najužoj vezi s ovim mitskim osnovima kineskog 
pogleda na svijet ostaju i specifičnosti kineskog slikarstva, i 
u povijesnom i u estetskom pogledu u toku tisučljetnog raz- 
voja. Najstarija sačuvana djela o povijesti kineske umjetnosti 
potječu iz 5. st. n. e. Djela su o kineskoj estetici, osobito o 
principima i metodama slikarstva, još starija. Povijest umjet- 
nosti ovdje nam razjašnjava opseg i filozofsku dubinu estetske 
teorije: 

»Kad slijedimo povijest kineske umjetnosti, nailazimo, 
upravo u njenim največim razdobljima, među prvim i vode- 
ćim majstorima na imena pjesnika, pisaca, filozofa, ministara, 
pa i careva, koji su istovremeno slavni i na područjima poe- 
zije, stilistike, ideja i državničke vještine.« 

»Nije čudo, da se smisao ove umjetnosti nije nikada iscr- 
pljivao u prikazivanju određene predmetnosti i da su ti Ijudi 
nastojali, da u shkarskom jeziku izraze ne samo svoje naj- 
istančanije osjećaje i uzbuđenja, nego i najdublje i najskrive- 
nije misli.« 10 

Tome odgovara i način gleđanja slika, koji je ceremonija 
za sebe vezana kod laika obično za ritual pijenja čaja, a u 
školama meditacije uz određene vježbe duhovne koncentracije 
(dhyana kod budista). Zavijeni u svitke, koji se odvijaju 
vodoravno (makimono) ili okomito (kakemono), »bitno je, da 
ovi krajolici nisu stvoreni zato, da promatraču stalno stoje 

9 Н. Hackmann: Chinesische Philosophie (Bd. 5. Kafkine »Geschichte 
der Philosophie«) Miinchen, 1927., str. 29. 

10 G. Fischer: Chinesische Landschaftsmalerei, Berlin/Wien, 1943., str. 
19—20. 

pred očima, nego su kao knjiga, kao pjesma koju čitamo, 
određeni za užitak posebnih časova«. 11 

Filozofski, ishodište je ovog mitološkog pogleđa na svijet 
ideja neprekidne mijene i preobražaja sastavnih dijelova. 
Ta je misao izražena i u naslovu djela Yi-king. Dva osnovna 
znaka, cijela i prelomljena crta, izražavaju dva praprincipa, 
koji se zamišljaju kao dvije obale toka vječnog zbivanja — 
yin i уапд. Odvojenost tih dvaju principa prema tome ostaje 
relativna. Oni se odnose kao svjetlost i sjena, kao aktivna i 
pasivna, »muška« i »ženska« snaga oblikovanja u svčmiru, u 
prirodi i u Ijudskom društvenom uređenju. Yang je shaga 
svj etlosti, a yin tame i zemaljskog svijeta. Njihov dijalektički 
odnos nema, međutim, veze s moralnom razlikom dobra i zla. 
Moralni je iđeal harmonija dviju snaga, etički je princip 
života njima nadređen kao transcendentalna zakonitost — 
tao. 

Iako se pojam tao kristalizira tek postepeno iz tipične po- 
lamosti mitskog shvaćanja, on je za kineski pogled na svijet 
toliko nuždan i osnovan, da nije nikada mogao postati obiljež- 
jem pojedinog sistema ili škole za razliku od ostalih, a isto 
tako nijedna vjerska ni filozofska nauka nije mogla da zao- 
biđe ili izostavi ovu ideju. Princip tao jednako je svojstven 
konfucijevskim i budističkim teorijama kao i Lao Tseovu 
taoizmu. 12 

Na prvi nam se pogled može pojam tao činiti sinoniman 
s indijskim dharma. I tao je nesumnjivo nosilac onih osobina 
izvornog filozofskog gledanja na svijet, koje mitski kozmički 
elementi, kao što su yin 1 уапд, još ne sadržavaju u sebi, 
svojstava koja smo kod Buddlie i Zarathuštre obilježili kao 
arhajski kriticizam. Ipak kad pogledamo problematiku iz 
bližega, lako možemo ustanoviti u njenoj izvornosti ne samo 
sličnost nego i razliku kineskog i indijskog pogleda na svijet. 
Ta se je razlika povijesno potvrdila u kasnijim tisućljećima 
preobrazbom indijskog budizma na kineskom tlu. 


и Id., 25. 

12 »Filozofska nauka o tao izražena u Lao Tseovu »Tao te kingu« pot- 
puno je suprotna nauci Kung Fu-tsea ili konfucijanizmu, koji je soci- 
jalna i politička primjena kozmičkog pravila, koje predstavlja taj isti 

tao.« (G. De Lorenzo, Religioni e Filosofie dell’Estremo Oriente. Napoli, 
1948., str. 147.) 

Među sličnostima zamjećujemo kod Kineza najprije nesta- 
nak ideje o personalnom božanstvu. Nebeski princip (šang ti) 
ne samo da postaje potpuno bezličan nego i neodvojiv od ze- 
mafjskoga. Tome odgovara i impersonalizam u određivanju 
čovjekova mjesta u društvu i u kozmosu, tako da se struktura 
kineskog društva već iz mitološke perspektive karakterizira 
kao »poljoprivredna, demokratska i komunistička. Ni religija 
se nije razvila odvojeno od države, a vladar je ujedno vrhovni 
svečenik. Njegovi su politički činovnici istovremeno njegovi 
svećenici .« 13 

SliČno stavovima indijskog panteizma zvuči rečenica iz 
Šu-kinga: »Jedan koji prožimlje svu trojicu (nebo, zemlju i 
čovjeka) jest vladar.« 

No i tu je sadržinska pozadina filozofskog formalizma ra- 
zličita. Vladar, kako smo već spomenuli, nije izraz nadzemalj- 
ske moći, nego samo harmonije i ravnoteže snaga, koja se 
odražava u »čistoći običaja« (li). Predviđena je, naime, i 
legalna mogućnost, da »nebo« vladara može da svrgne, ako 
on zadiranjem u razvoj događaja poremeti harmoniju koju 
simbolizira. Na takve »poremećaje« nebo reagira automatski 
po principu uzajamnosti moralnih i fizičkih snaga: nastaje 
zbrka godišnjih doba, kiše, suše, žetve i t. d. Na osnovu 'se 
takvih znakova donose odluke o svrgavanju vladara. IJ slu- 
čajevima gdje se vladar smatra osobno nedužnim za kata- 
strofe, on kao savjest naroda preuzima na sebe simboličku i 
ritualnu odgovornost: 

»Kad je T’ang (osnivač dinastije Šang i Yin) pobijedio kra- 
Ija Hija, izdao je narodu proglas, u kojem je rekao: „ ... 
Uzvišeno je nebo (šang-ti) odredilo narodu, koji ovdje dolje 
živi, put (tao). Tko se prema njemu ravna, njegova je pri- 
roda postojana. Njegova načela može određivati samo vla- 
dar. Kralj je Hia ugušio vrlinu i primjenjivao nasilje. 
Budući da je svoju samovolju proširio i na vaših stotinu 
obitelji, na deset hiljada strana, bili ste i vi zapleteni u 
mreže njegove zlobe. Kad niste mogli da podnosite bol i 


13 A. Castellani: i dialoghi di Confucio, Firenze, 1942., str. XIV. 

muku, udružili ste se i saopćili svoju nevinost duhovima 
gornjeg i donjeg svijeta . . . Nebo je pomoglo niskom na- 
rodu, a zli je vladar svrgnut i zbačen. Volja neba ne vodi 
u zabludu: U svježem svijetlu, poput trave i stabala, obno- 
vio se cijeli narod. Nebo me potaklo, da vašoj zernlji i 
vašim kućama donesem slogu i mir. Ipak, još ne znam, 
da se nisam ogriješio pred višim i nižim silama. Dršćući i 
oklijevajući osjećam brigu i strah, kao da ću pasti u du- 
boki ponor... Ne ću se usuditi da prikrijem ništa, što 
je kod vas dobro, a svoja vlastita zlodjela ne ću nastojati 
da oprostim sam sebi po vlastitoj snazi. Ona su zapisana 
u srcu šang-tia. Neka vaša zlodjela, podanici iz deset stra- 
na svijeta, padnu na mene, vašeg vladara, a moja krivica 
neka ostane daleko od vas . .. !”« 

(Su-king) 

»U davnim vremenima, kad je vladar Šun još boravio na 
brdu Lih, svakog je dana, pred polazak u polje zazivao 
nebo i svoje roditelje sa suzama u oćima. On je bio no- 
silac njihove krivde i preuzeo je na sebe njihova zla 
djela.« 

(Su-king) 

»Vladar reče: ,,Ah, koje su zlodjelo počinili današnji ljudi, 
da im nebo šalje nevolju i metež i sušu žita i povrća? . .. 
Ja sam odavao počast duhovima, te ne bi smjelo biti kod 
njih prema nama ni mržnje ni gnjeva.“« 

(Su-king) 

I tamo gdje se savršena harmonija taoa poistovjetila s 
potpunim pasivizmom mudraca kao što je bio Lao Tse, ili, 
kasnije, s negacijom civilizacije kao reakcijom na konfuci- 
jevski konzervativizam, smisao se nihilizma potpuno razli- 
kuje od sličnih indijskih stavova po tome, što su ovi posljed- 
nji usmjereni k transcendenciji. Zato se u povijesti kineske 
misli pokazalo, da je razlika između taoizma i budizma, a u 
vezi s tim i razlog dekadencije taoizma, bio upravo u po- 
manjkanju onog sadržajnog duhovnog napora, koji Indijci 
obilježavaju kao dužnost »plivanja protiv struje« u etičkom 
i metafizičkom smislu. 


9 »Filozofija istočnih narođa« II. 

4. LAO TSE I KIJNG FU-TSE (KONFUCIJE) 

OSNOVNE PRETPOSTAVKE I PRETHODNICI 

Lao T^e i Konfucije znače najviši izraz kineskog klasičnog 
mišljenjal Njihova dostignuća u 6. st. pr. n. e. nisu mogla 
biti bez povijesnih preteča, iako je ranije razdoblje u povijesti 
filozofije ostalo u sjeni, bez dovoljno podataka i puno nerije- 
šenih problema. 

Međusobna je suprotnost ovih dvaju mudraca iz istog 
razdoblj a tolika, da za tisućljeea imaprijed ocrtava granice i 
mogućnosti kineskog umovanja. Ta se suprotnost izražava 
najprije kao razlika između univerzalnog stava prvoga i na- 
cionalno-povijesnog gledišta drugoga. 

»Konfucijevi su dijalozi gotovo isključivo urasli u povi- 
jesno tlo, prepuni imena raznih ličnosti, službenika, prinčeva, 
javnih radnika. Tim sitnim simbolima sadašnjosti i prola- 
znosti Konfucije pridaje veliku važnost« — za razliku od 
Lao Tseove lapidamosti — »gdje nema mjesta ljudskim kari- 
jatidama.« 14 

Najpoznatiji suvremeni interpretator Konfucija i Lao Tsea, 
Lin Yutang, smatra da danas »među učenjacima koji poznaju 
Istok ima više poštivalaca Lao Tsea nego Konfucija ... ,,Knji- 
ga o Tao” (Tao-te кгпд) također je najviše prevođeni kineski 
tekst. Dok Konfucije ima zdrav Ijudski razum, dotle se tao- 
istički mudrac odlikuje duhovitošću, dubinom i bljeskom шва- 
Takav utjecaj na zapadnog čitaoca potvrđuje utisak koji je 
Lao Tse ostavio na Kineze u starini, prije nego što je car Han 
Wu-ti 136. g. pr. n. e. proglasio konfucijanizam za neke vrste 
državnu religiju .. . Od tada su se duhovi podijelili. Cinov- 
nici su pretpostavljali Konfucija, a pjesnici i pisci Cuang 
Tsea i Lao Tsea ... « 15 

Lao Tse traži iskonsku prirodu materijalnog i moralnog 
bitka i pretpostavlja jeđinstvo njihovog zajedniekog prineipa, 
tao, čiji dublji smisao nastoji pokazati oštroumnim zapaža- 
njirna suprotnosti u praktičnom životu. Svrha je njegove mu- 

14 A. Castellani: La Regola Celeste'di Lao Tse, Firenze, 1927., str. XXIV. 

15 The Wisdom of Laotse, New York, 1948. (Citirano prema njemackom 
prijevodu, izd. »Fischer Bucherei«, Frankfurt M., 1955.) str. 11. 

đrosti, da prozre i prevlada paradoksalnost pojavnog svijeta. 
Spoznaja jedinstvenosti i moralnog sklada u praosnovu tao 
moguća je jedino iz prastavnog iracionalnog uvida u ništetnost 
i moralnu bezvrijednost površinske borbe suprotnosti u svi- 
jetu. Zato je negativnost spoznaje o tao nužna posljedica me- 
ditativne zadubljenosti i pasivnog stava prema zbivanju i 
djelatnosti. Zaključak, koji Lao Tse izvodi iz svojih duho- 
vitih zapažanja o relativnosti opstanka, izražen je u stavu 
nedjelovanja (wu wei), koji mudrac smatra adekvatnim spo- 
znaji o đubljem prikrivenom skladu u metafizičkom izvoru 
svih bića. Tek analizom životnih okolnosti u kojima je nastalo 
Lao Tseovo djelo, socijalnih prilika i stilskih svojstava nje- 
govog aforističkog izraza, moguće je shvatiti pravi smisao 
toga principa nedjelovanja, koji ne znači apsolutnu pasivnost 
i nezainteresiranost u onom smislu, kako se to gdjekada javlja 
kod Indijaca, nego upućuje na »neprimjetnost« i »nenamet- 
ljivost« djelatnosti, koja se ne odvaja od socijalnog interesa 
nego samo od stava »užurbane zabrinutosti« (wei). To odgo- 
vara ishodišnom stavu taoističke filozofije, da stvaralačka 
snaga ulazi u svijet »kroz vrata ništavila«. 

Karakteristično je, da se ovaj prvi apsurd taoističke filo- 
zofije javlja kao vječni motiv i iskonsko pitanje ponovno i 
posve nezavisno ц evropskoj romantičkoj filozofiji kod Schel- 
linga u poznatim riječima: »Upravo taj i takav čovjek nago- 
ni me do posljednjeg očajničkog pitanja: zašto je uopće nešto, 
a ne ništa?« (warum ist iiberhaupt etwas ? warum ist nicht 
nichts?) — Od tog Schellingova pitanja polazi u naše vrijeme 
Heideggerova egzistencijalistička filozofija ništavila, kojoj, me- 
đutim, više nije stran ni neposredni osvrt na kineski taoizam. 

Nasuprot tome, Konfucije otvara drugu smjernicu iskon- 
skih misaonih mogućnosti, smjernicu pozitivne djelatnosti i 
zdravog razuma izgrađenog na pouci povijesnog iskustva. On 
traži princip skladnog djelovanja u dobrim običajima, li, i u 
pravilnom društvenom poretku, koji se po njegovom mišljenju 
razvija postepenom izgradnjom tradicija. Pravilan uvid u 
bitne oblike tako stečenih običaja i u mogućnosti njihove pri- 
mjene moguć je jedino mudracu, koji se bavi proučavanjem 
povijesti i izvođi iz nje zaključke. Za Konfucija je pravilan 
tok stvari zavisan od formalne strane primijenjenih normi. 
Usprkos oprečnosti prema Lao Tseu u pogledu praktičnih 
vrijednosti, u Konfucijevu je naglašenom formalizmu izra- 

žena i stanovita osnovna srodnost dvaju stavova s krajnjeg 
metafizičkog gledišta Kao što Lao Tse ne napušta socijalni 
interes umovanja, tako ni Konfucije ne napušta pouzdanje u 
metafizičku normativnost principa. Konfucije ne negira tao, 
а ni stvame suprotnosti prirodnih i društvenih pojava, od 
kojih polazi Lao Tse. On samo vjeruje u mogućnost otkla- 
njanja njihovih štetnih posljedica racionalnim svođenjem u 
pravilnu kolotečinu. 

Na zajedničke osnove Lao Tseove i Konfucijeve filozofije 
upućuju nas podaci koje imamo o njihovim pretečama. Po- 
vijesne rekonstrukcije u tom smislu pokazuju također povr- 
šnost generalizacije shvaćanja, da su Kinezi narod koji nema 
smisla za logičku problematiku, s obzirom na poteškoće koje 
u tom pogledu s indoevropskog stanovišta predstavlja struk- 
tura kineskog jezika. 

Proučavanju je ranijih dokumenata kineske filozofije po- 
svetio posebnu pažnju najprije njemački sinolog Forke po- 
četkom 20. st. Mi ćemo se ovdje, primjera radi, zadržati samo 
na jednome od neposrednijih preteča, čije je djelo dovoljno 
jasno proučeno. To je Teng Tse, koji se ističe osobito na pod- 
ručju logike i dijalektike, gdje se bori za pravila disciplini- 
ranog raspravljanja, koje treba da vodi stvamoj spoznaji, a 
ne samo govomičkim uspjesima sofista. U prvom redu nastoji 
da ustanovi logički red u izvodu misli. Uviđa, da se do istine 
može doći jedino, ako se predmeti jednoznačno obilježe u poj- 
movnom smislu sa stanovišta svrhe, do koje điskusija treba 
da vodi. 

U Teng Tseovu djelu nalazimo i mnoge dodirne točke s 
Lao Tseovim metafizičkim pretpostavkama. Iza fenomenalne 
mnogostrukosti zbivanja on pretpostavlja jedinstvo apsolut- 
nog bitka: 

»Ako se ne damo zavesti, da napustimo jedinstvo, nego ga 
slijedimo ispravno i nepokolebivo, makar samo jedan dan, 
cijeli će nam se svijet pridružiti. Tako ćemo djelovati bez 
djelatnosti.« 16 

Ovaj je ppsljednji stav prema relativitetu djelatnosti razra- 
dio Lao Tse u svom osnovnom pojmu wu wei. 


16 Osnovni je evropski izvor za kineske klasike u prijevodu: J. Legge: 
The Chinese Classics, Oxforđ, 1872-85., u 7 svezaka. Naši citati, ako ne 
nose oznaku drugih izvora, potječu posređno ili neposredno iz tog izvora. 

Apsolutno je jedinstvo u ontičkom smislu tao, a u etičkom 
smislu »vrlina« { te): 

»Svrhovit je rad vezan za predmete. Tamo gdje spolja- 
šnost više ne dolazi u obzir, nailazimo na vrlinu. Poslovan 
je rad vezan za ljuđe. Tamo gdje nijedan čovjek više ne dolazi 
u obzir, nalazimo tao.« 

Konačno nalazimo formuliran i iracionalizam Lao Tseova 
pojma ništavila: 

»Tko spoznaje veliki tao . . а taj nema ništa, a ipak je za- 
dovoljan, on zahvaća prazninu i tvrdi da ima potpunu istinu. 
To je krajnja svrha svih stvari.« 

Prepuštanje ograničene individualne egzistencije u struju 
bezlične i apsolutne svijesti jedini je put, koji vodi do oslo- 
bođenja od egzistencijalne zabrinutosti (lii). 

Ovim citatima nismo samo ocrtali Lao Tseovu filozofiju 
riječima njegova prethodnika ili starijeg suvremenika, nego 
smo nabrojali i njegovu osnovriu filozofsku terminologiju. Po 
pravnom se i dijalektičkom interesu Teng Tse približava više 
Konfucijevu stavu. Kod Teng Tsea nalazimo još jedinstveni 
nacrt problematike, koja se kod dvaju glavnih nosilaca kine- 
ske klasične misli diferencira u suprotnosti. To je razlog, zašto 
je Teng Tse u povijesti ostao zasjenjen. 


LAO TSE 

Povjesničar Se-raa Ts’ien nije zapisao godinu Lao Tseova 
rođenja. Obično se pretpostavlja, da se je rodio 604. g. pr. n. e. 
(prema nekima 571.), »,u selu Kuh-si Jen, u pokrajini Li, u 
oblasti Ku . . . Bio je historiograf u arhivima dinastije Čou ... 
NjegoVao je vrlinu tao. Težio je za tim, da ostane skriven i 
bezimen. Dugo je živio kod Čoua, a kad je uvidio, da oni idu 
putem propasti, otišao je. Na granici mu je čuvar Yin Hsi 
rekao: „Prije nego otiđeš, zahtijevam, da mi napišeš knjigu!” 
Tada je Lao Tse napisao knjigu u dva dijela, u kojoj govori o 
značenju taoa i o njegovoj vrlini (te), u pet tisuća i više riječi. 
Zatim je otišao. Nitko ne zna, dokle je stigao.« 

(Se-ma Ts’ien, »Si-ki«, LXIII) 

Naslov je Lao Tseova đjela »Tao te king«. Na značenje 
tih riječi već smo se osvrnuli. U Evropi je prvi djelomični pri- 
jevod objavio utemeljitelj sinoloških studija Abel Remusat 
1820. On termin tao prevodi sa »raison« (um). Slijedeći fran- 
cuski prevođilac, G. Pauthier (1838), prevodi tao također kao 
»raison supreme« (vrhovni um), a te kao » vertu « (vrlina). 
Prvi potpuni prijevod obrađen modernom naučnom metodom 
dao je Stanislas Julien (1842), koji tao prevodi terminom »put« 
(»Le Livre de la Voie et de la Vertu«), koji je od tada, kao 
najadekvatniji, ostao udomaćen. Mnogi prevodioci i interpre- 
tatori upotrebljavaju i danas izraz »princip« za tao, a gdje- 
kada i »apsolutno« kao ekvivalent u evropskoj filozofiji. Bu- 
dući da se ovdje izrazi »put« i »princip« upotrebljavaju u 
posebnom smislu, potrebno je osvrnuti se i na pokušaje nji- 
hove definicije. 

Prema talijanskom prevodiocu Albertu Castellaniju , 17 tao 
se »ne zaustavlja na principu u sebi kao nezahvatljiva snaga, 
nego u konkretiziranom kompleksu njegova ispoljavanja«. — 
J. J. M. de Groot početkom ovog stoljeća nastoji, da na osnovu 
pojma tap kinesku mudrost u cjelini razjasni kao »univer- 
zizam«, a taoizam i konfucijanizam kao ogranke te idejne cje- 
line. Pri tome tao shvaća kao »put sveopćeg kretanja« (»Bahn 
oder Weg ivorin sich das All beioegt«). 18 

U riječima je tao i te izražena, dakle, apsolutnost prin- 
cipa i relativnost njegove ispoljenosti. Taj je odnos često 
puta ustanovljen i u pojedinačnim analizama strukture Lao 
Tseova djela, kako ćemo još vidjeti. 

Prvi je engleski prijevod Tao te kinga priredio Chalmers 
1868., njemački Viktor von Strauss (Leipzig, 1870), a ruski 
Japanac Koniši 1893., na osnovu jednog originalnog izdanja 
moskovskog muzeja Rumjakov. Od niza je ’kasnijih prijevoda 
vnijedno spomenuti J. Legge (»The Texts of Taoism«) u oxford- 
skom izdanju »The Sacred Books of the East« (1891), a u naj- 
novije vrijeme djelo kineskog književnika Lin Yutanga (»The 
Wisdom of Laotse«, New York, 1948), koji se služi novim 


17 o. c. LII. 

18 Usp. njegovo glavno djelo: Universismus. Die Grundlage der Religion 
und Ethik, des Staatswesens und der Wissenschaft Chinas (Berlin, 1918). 

sredstvima i metodama. Ovaj je prijevod postao brzo popu- 
laran u mnogim zemljama. 

Najvažnija je djela kineskih klasika preveo uzornim nači- 
nom na njemački početkom 20. st. Richard Wilhelm, koji je 
zaslužan i za reformu transkripcije kineskih riječi u evrop- 
skim jezicima. Primjera radi navodimo naslove njegovih glav- 
nih prijevoda: »I ging« (Yi-king), »Tao te king«, »Lun yii« 
(Konfucijevi razgovori), »Lia dsi« (Lieh Tse), »Dschuang dsi« 
(Čuang Tse), »Mong dsi« (Mencije). 

Od filozofa 19. stoljeća bavili su se Lao Tseovom naukom 
Schelling i Hegel. Tolstoj je također namjeravao da ga pre- 
vede i obradi. 

Izraz »iao te« nalazi se već u Yi-kingu. Sigurno je, da 
sam Lao Tse svome djelu nije dao ovaj naslov, jer davanje 
naslova u njegovo doba nije bilo uobičajeno. Nije moguće 
ustanoviti ni prvobitni tekst djela. Se-ma Ts’ien govori o po- 
djeli knjige u dva dijela i o približnom broju riječi. Prema 
tome je đjelo postojalo u svom današnjem obliku početkom 
naše ere. Stariji »patrijarsi« taoizma, Lieh Tse i Čuang Tse 
(5. i 4. st. pr. n. e.) citiraju Lao Tsea pod posthumnim imenom 
Lao Tan, ali se ne pozivaju na njegovu knjigu, nego na riječi. 
U tim ranim stolječima pripisuju mu se mnoge izreke, koje 
kasnije u konačnoj redakciji djela ne nalazimo. Ime Lao Tse 
znači »stari filozof«. Konačna podjela knjige na dva dijela 
(koja spominje Se-ma Ts’ien) i 81 poglavlje rezultat je komen- 
tatorskog rada u vrijeme dinastije Han. Spomenuti patrijarsi 
smatraju, da je praosnivač taoizma bio legendarni »Žuti Car« 
Huang Ti u trećem tisućljeću prije naše ere. U djelu »Povijest 
genija«, polovicom 4. st. pr. ц. e., autor Ho Kung govori o 
»nauci Huang Tija i Lao Tsea«. Na osnovu se svega toga sma- 
tra, da su Lao Tseovi aforizmi u prvo vrijeme čuvani u usme- 
noj predaji, iako se ne sumnja u povijesnost autora i vremen- 
ske granice njegova života. 

Kao produkt komentatorskog rada, ni raspodjela se na 
poglavlja ne smatra nepromjenjivom tekovinom. Lin Yutang 
se u svojoj obradbi orijentira prema Čuang Tseu, koji je ne 
samo najznatniji taoistički filozof uopće, nego i jedan od naj- 
originalnij ih kineskih mislilaca svih vremena, koji je arhajsku 

mudfost svojih preteča izljuštio iz mističke pozadine i preveo 
u živi polemički govor i povezani logički izvod argumenata. 

Usprkos iracionalnosti principa, sažetosti izraza u para- 
đoksu i arhajsko-mističkih pretpostavki u doživljajnom sloju, 
čijim dubinama taj izraz teži da nas privuče, Lao Tseovo djelo 
već u svojoj najstarijoj redakciji slijedi određeni tok misli i 
raspored građe. 

Spomenuli smo, da je u riječima naslova »tao-te« izražena 
apsolutnost principa s jedne strane, a relativnost njegove ispo- 
ljenosti i primjene s druge. Najstarija raspodjela knjige u dva 
dijela mkovodi se istim kriterijem. Prvi dio polazi od pojma 
tao, od njegovog očitovanja u spoznajnim granicama, u pri- 
rodi izvan nas i u nama samima, dok je dmgi dio primjena 
te spoznaje na područje individualnog morala i društvenog 
života. Ta je podjela na dva podmčja izražena više puta i u 
samom djelu: 

»Moje se riječi osnivaju na principu. Ljudska se djelatnost 
osniva na ^istemu. Oni kojima je to nepoznato ne poznaju ni 
mene.« (70. pogl.) 

U posljednjoj rečenici Lao Tse se očituje kao »prvi pred- 
stavnik prikrivene filozofije«. Taj hermetizam, na koji upo- 
zorava Lin Yutang, poprima češće puta istančana svojstva 
pjesničke ironije, kao u primjedbi: 

»Kad tao ne bi bio ismijavan, ne bi bio tao.« 

Analiza implicitnog i eksplicitnog dijeia nauke o tao na 
mnogim mjestima otvara đublje perspektive paralelizma ili 
polariteta između apsolutnog principa i relativne primjene, 
od čije smo pretpostavke pošli. U tom je pogledu karakte- 
ristična suvremena komparativna studija dr. S. Hummela o 
1. i 42. poglavlju »Tao te kinga«. 19 42. poglavlje nalazi se na 
početku drugog dijela klasične pođjele, iza općih uvođnih 
poglavlja o vrlini, legalnosti i koristi kao osnovnim temama 
tog dijela. U 1. poglavlju prvog dijela izražena je pojmovna, 
predodžbena i jezična nezahvatljivost taoa. U 42. poglavlju 
tema je, nasuprot tome. mogućnost i granica njegovog simbo- 
ličkog izražaja »fiktivnim sređstvom racionalnog nabrajanja«: 

18 Zum ontologischen Problem des Dauismus, Leipzig, 1948. 

1. »Тао koji se dade pojmiti nije sveobuhvatni tao, 
pojam koji se dade izraziti nije sveobuhvatni pojam. 
Nepojmljiv je iskon neba i zemlje, a pojmljivost je 
majka svih stvari.« 

42. »Tao uspostavlja jedinstvo, jedinstvo uspostavlja 

dvojstvo, 

dvojstvo uspostavlja trojstvo, trojstvom su uspostavljene 

sve stvari.« 

Iraeionalnost ontološkog problema, od kojeg Lao Tse polazi, 
vodi nužno do teorije neadekvatnosti fenomenalne spoznaje. 
Tako spoznajna teorija polazi od problema ništavila ili ispraz- 
nosti stvarnoga svijeta. Tao se kao vrhovna zakonitost odra- 
žava i u svijetu fiklivne mnogostrukosti putem regulativne 
funkcije prirodnih zakona yin i уапд. Njihova je uzajamnost 
osnov vječnog kružnog kretanja pojava. To je osnov taoističke 
filozofije prirode. Problem sjedinjenja s taoom, smirenja u 
taou, nedjelovanja u smislu svjetske prividnosti (wu voei), s 
jedne je strane zadatak praktičnog uma i osnov etičke nauke. 
S druge strane ovaj zadatak određuje krajnju spoznajnu per- 
spektivu i tako zatvara krug metafizičke problematike, koji 
je otvorila svijest o neadekvatnosti racionalne spoznaje. 

Izrazitije nego kod Zarathuštre, a implicitnije nego kod 
Buđđhe (od kojeg se Lao Tse može smatrati nešto starijim), 
arhajski se kriticizam i ovdje očituje najprije u formulaciji 
ontološkog problema s akozmičkog stanovišta. U prvom od- 
lomku Tao te kinga Lao Tse tvrdi, da je »pojmljivost majka 
svih stvari«. IJ prvoj smo strofi Budđhine Dhammapade čitali, 
da je »um preteča svih stvari« i da ih on oblikuje (dhamma 
тапотауа). Otuda svijest o ništavilu objektivnog svijeta: 

»To se naziva likom bezličnoga i slikom ništavila.« 

(Tao te king, 14) 

U odnosu prema svijetu i Lao Tse češče puta obilježava 
tao kao »to« (indijski tad), čija dva osnovna svojstva, ništa- 
vilo i pomanjkanje obilježja, odgovaraju osnovnim budistič- 
kim terminima šunyata i animittata. Neprekidnost toka egzi- 
steneije (ind. samsara) Lao Tse izražava riječima: »Duh ponora 
nikad ne umire.« (6. pogl.) 

U 11. pogl. povezuje Lao Tse problem ontološkog nihilizma 
s idejom o praktičnom bivstvu postojećih stvari na način, 
či‘ja se sažetost može mjeriti s izražajem srodnog smisla u 
Heideggerovim terminima »Dasein« i »Zeug«: 20 

»Trideset Je prečaka učvršćeno u glavčini točka, 

a kolo je korisno zbog središnje praznine. 

Kad izradiš posudu od gline, njena je korist u praznoj 
% udubini. 

I Kad probiješ vrata i prozore na kući, 

! njihov prazan otvor daje kući vrijednost. 

Zato je postojanje osnov posjeda, a nepostojanje osnov 
I koristi.« 

U budističkom smo kanonskom djelu »Milindapanha« na- 
išli na sličan opis kola kao primjer za nepostojanje metafizičke 
supstancije, no tamo se slika primjenjivala na negaciju sup- 
stancijalne duše. Iz istih pretpostavki dolazi i Lao Tse do 
istog zaključka, izraženog u Budđhinu principu anatta. Iđen- 
tificirati se s taoom znači savladati užurbanu zabrinutost za 
egzistenciju, »postati ponorom svijeta ... i vratiti se natrag u 
iskonsko ništavilo«. (28. pogl.) 

Prije nego što prijeđemo na uži moralni smisao ovog stava, 
potrebno je da se osvmemo na racionalnu stranu spoznajnog 
procesa, koja u općem kritičkom okviru nije i ne može biti 
zanemarena. 

Viđjeli smo, kako Lao Tse nastoji da osnov realne mnogo- 
strukosti svede na logičku zakonitost brojnih odnosa. U 21. 
pogl. ponavlja se najprije, da je »bit taoa neshvatljiva i ne- 
pojmljiva«, a zatim se tao uspoređuje s vratima, kroz koja je 
izašlo sve što je istinito i realno. U njemu se kao klice nalaze 
»slike«, »bića«, »životna snaga«, »istina« i njeni dokazi. Na 

20 »Zeug« kao »bitak koji susrećemo u zbrinjavanju«; za koji se ne 
može reći, da »strogo uzevši ikada ,,jest”; stvari kao »pisaći pribor, po- 
kućstvo, prozor, vrata, soba . . ., koje se nikada ne pokazuju najprije 
same za sebe, da bi zatim kao suma realnosti ispunile sobu«, no u čijoj se 
»cjelovitosti ispoljava svijet«; gdje »obaziranje nailazi na prazninu i tek 
tada uviđa zašto i kako je ono što nedostaje bilo pri ruci«; konačno, »Zeug« 
koji »nalazimo u obilježju« ili oznaci, od čije je prisutnosti polazila i mito- 
loška teorija predođžbe u Yi kingu, (Usp. M. Heidegger: Sein und Zeii, str. 
68—75 (VII. izđ. 1953). 

logičku problernatiku termina »slika« (hsiang) u okviru kine- 
ske filozofije upozorili smo već u vezi s »Yi kingom«. Kod Lao 
Tsea u ovom slučaju »izgleda da nismo daleko od platonskih 
ideja«. 21 

Konačno, ako akozmički stav arhajskog kriticizma proma- 
tramo s jednostavnog agnostičkog gledišta, polazeći od prin- 
cipa klasične ontologije, uviđamo, da je i taj agnosticizam 
formuliran logičkim terminima. U tom je smislu tao izvorni 
zakon uma, vrhovna norma: 

! »Covjek se ravna prema zemlji, zernlja se ravna prema 
nebu, nebo se ravna prema taou, a tao svoje pravilo sadrži 
j sam u sebi.« (25. pogl.) 

Zbog pretpostavljenosti spoznajne problematike ontološkoj 
kaže Lao Tse za tao dalje: 

»Ne znam od koga bi mogao da potječe, jer se očituje iskon- 
skije od boga« (4. pogl.) — »jer postoji prije neba i zemlje.« 
(25. pogl.) 

Primijećeno je, da često puta »naivni pogled zahvaća prin- 
cipijelni odnos najprije kao vremenski, t. j. kao pravremenski, 
kao ono što se nalazi na svakorn vremenskorn početku«. 22 

Posljednju citiranu rečenicu Lao Tseovu ne možemo, ipak, 
shvatiti ni isključivo s toga stanovišta. U nastavku iste reče- 
nice Lao Tse naziva tao »majkom svih stvari«, a izraz »majka« 
(kod Indijaca »maternica« — yoni) znači kod Lao Tsea prijelaz 
iz filozofije spoznaje u filozofiju prirode. Tao je ispred neba 
i zemlje u istom srnislu, u kojem je i »ispred« diskurzivnog 
principa brojeva. Ovdje se u sasvirn određenom smislu teorije 
o kružnom kretanju misli na »bitak koji nastaje iz nebitka«. 
Lao Tseova je filozofija prirode izražena u jednoj kratkoj 
strofi (40. pogl.): 

»Vraćanje je djelo taoa, 
slabost je postupak taoa, 
sve na svijetu potječe iz bitka, 
a bitak iz nebitka.« 


21 Hackmann, o. c., str. 61. 

22 Rudolf Otto: West-6stliche Mystik (Gotha, 1925) str. 9. 

»Vraćanje« je kružni proces prirodnog zbivanja. Taoizam 
ne sadržava u svom izvornom obliku nauku o preporađanju 
duše iz razloga po kojima se ova nauka razlikuje od indijskog 
pogleda na svijet. — Termin te, koji prvenstveno znači mo- 
ralnu vrlinu, u filozofiji prirode dolazi u smislu »snage« 
uopće. Veza moralne i prirodne snage istaknuta je u drugom 
redu gornje strofe. Nauka o wu wei, na koju se ovdje misli, 
očito je neke vrste alternativa Darvinovu razjašnjenju dina- 
mike evolutivnog procesa. Njeno bolje razumijevanje pretpo- 
stavlja širi uvid u taoističku teoriju uzročnosti. — Posljed- 
nja dva retka postaju jasnija, ako ih usporedimo sa slije- 
dećom rečenicom iz 2. pogl.: 

»Bitak i nebitak uzajamno su zavisni u bivanju.« 

Iz svega je dosadašnjega jasno, da Lao Tse u odnosu dviju 
pokretnih snaga, угп i уапд , daje prednost yinu, snazi mate- 
rinstva, pasivnosti, tame i smirenja. S jedne strane svako 
kretanje teži za konačnim smirenjem, svako uzbuđenje, briga 
i strah pred »ponorom« završava silaženjem u »dolinu«, svako 
je zbivanje ograničeno vremenom. S druge strane udaljavanje 
od iskonskog jedinstva sveobuhvatnog bitka ne može značiti 
s ovog stanovišta drugo nego slabljenje i starenje. Zato je 
zbivanje istovetno sa slabljenjem, a »postupak taoa« neodo- 
ljivost je njegove gravitacione snage. 

Ovakvo se shvaćanje prirodne zakonitosti odražavalo traj- 
no, ne samo u taoizmu, nego i u konfucij anizmu, i na klasičnu 
kinesku teoriju o državi, koja je patila od naivnog optimizma 
svoje prirodne nauke i vjerovala u konzervativizam kao pri- 
rodni poredak. 

Princip »nedjelovanja« (wu wei) izraz je determinizma u 
prirodi i u socijalnom životu. On nije istovetan sa »sudbinom« 
(ming) ni s poslovičnom mudrošču Hjenčina (»dolce far niente«, 
»laissez faire!«). Egzistencijalnu zabrinutost i užurbanost (lu) 
Lao Tse smatra kao i svi ostali panteistički filozofi izrazom 
afekta i izvorom zablude. Ta je misao potpuno jasno izražena 
već u prvom poglavlju njegova djela: 

»Često se lišavamo strasti, da bismo jasno sagledali zbilju, 
a često gledamo u život sa strašću, da uočimo obrise 

njegovih pojava.« 23 

Pod »zbiljom« se razumijeva skrivena pozadina pojava, a jedno 
i drugo, skriveno i očito, jesu u biti identični, kaže se u sli- 
jedećoj rečenici. 

U 37. pogl. izražena je osnovna misao: 

Г »Oslobođenjem se od strasti postiže smirenje 
/ i svijet se stišava sam po sebi.« 24 

1 U osnovi, wu wei je nauka o protuprirodnosti nasilja: 

»Neki hoće da zavladaju svijetom 
f i da iz njega učine, što sami žele. 

Ja znadem, da im to ne će uspjeti. 

Svijet je božanstvena posuda, 
u čije se oblikovanje ne može zadrijeti. 

Tko to pokušava, čini štetu, 

tko u to zahvaća, taj gubi.« (29. pogl.) 

Lao Tseov osnovni paradoks: 


23 Usporedimo Spinozinu nauku o afektiina; u »Etici«: 

(II, 23) — »Duh spoznaje sam sebe samo toliko, koliko zahvaća ideju 
tjelesnog uzbuđenja.« — To »uzbuđenje našeg tijela« i »ideja o tom uzbu- 
đenju« naziva Spinoza »afektom«. (III, def. 3). 

(IV, 14) — »Istinska spoznaja dobra i zla ne može suzbiti nijedan afekt, 
zato što je istinita, nego samo zato i samo toliko koliko se i sama može 
smatrati afektom.« 

(IV, 8) — »Spoznaja dobra i zla nije ništa drugo nego afekt, ukoliko 
smo ga svijesni.« 

24 Usporedimo ponovno Spinozin stav u V. dijelu »Etike«: 

(Uvod) — »U ovom đijelu ću govoriti o snazi uma tako, da ću pokazati, 
šta um može protiv afekata, a za tim o slobodi duha ili zađovoljstvu. 
Odatle ćemo vidjeti, koliko je mudrac savršerhji od buđale.« 

( Vj 2 ) — »Kađ ćuđljivost ili afekt oslobodimo misli o vanjskom uzroku i 
povežemo s drugim mislima, onda ljubav i mržnja prema vanjskom uzro- 
ku, a i duševna kolebljivost, koja nastaje iz tih afekata, gube svoju snagu.« 

( V? з) _ »Afekt, koji je patnja, prestaje biti patnjom, čim o njemu 
stvorimo jasnu i očitu iđeju.« 

Povezujući stav iznesen u prethodnoj bilješci s ovim kozmičkim aspek- 
tom Spinozine etike, možemo zaključiti usporedbu stavom V, 24: 

»Što više spoznajemo pojedinačne stvari, to više spoznajemo boga.« 

»U djelatnosti bez djela neka svi žive mirno!« (3. pogl.), 
tumači se u 51. pogl. i u nizu drugih mjesta na isti način kao 
i nauka o »vlastitoj dužnosti« u Bhagavad-Giti: 

»Proizvođiti, ali ne težiti za posjedom, 
djelovati, ali ne zaračunavati, 
zahtijevati, ali ne gazđovati, 
to se naziva najdubljim te.« 

»Povući se, kad je djelo završeno, to je uzvišeni put.« 

(9. pogl.) 

Ovo moralno uvjerenje neposredno proistječe iz uvjerenja 
o fiktivnosti svijesti o našem »ja« (budistička nauka o anatta): 
Čovjek za kojega tao predstavlja ideal »povratka u korijen«, 
svijestan da 

»posjeduje vječitu moć, koja nikad ne zastranjuje, 
vraća se u iskonsko ništavilo.« (28. pogl.) 

»Razlog je vječne trajnosti sveobuhvatnoga, da ono ne 
iživljava samo sebe.« (7. pogl.) 

Lao Tse, prema svemu ovome, ne negira vrijeđnost ni bitku 
ni bivanju, iako negira subjekt djelatnosti i indiviđualnu 
vrijednost njegova djela. Prirodno je, da opravdanje te teze 
traži u paradoksima: 

»Tao nikad ne djeluje, ali je po njemu sve učinjeno.« 

(37. pogl.) 

Usporedbe toka zbivanja s vodom nisu nigdje tako bogate 
varijantama kao kod Lao Tsea. Jedamput nalazimo tipičnu 
indijsku usporedbu s brahmanom ili s nirvanom: 

»Tao se na zemlji može usporediti s rijekama, koje teku 
u more.« (32. pogl.) 

Moralne su usporedbe još češće: 

»Najbolje u čovjeku slično je vodi. Voda koristi svim stva- 
rima, ali se s njima ne natječe za uspjeh.« (8. pogl.) 



»Ništa nije mekše ni prilagodljivije od vode, a ništa nije 
sposobnije od nje, da nadvlada tvrd otpor; 
ništa ne može da je nadomjesti. 

Nikome nije nepoznato, da slabost nadvladava snagu, da 
blagost nadvladava krutost, 

pa ipak nikad nitko ne sprovodi to znanje u djelu.« 

(78. pogl.) 

»Najmekša t'var na svijetu prodire kroz najtvrđu, 
ono što nema nikakvog oblika prožimlje ono što nema 

šupljina. 

Po tome spoznajem blagodat nedjelovanja. 

Pouka bez riječi, dobročinstvo bez djela, nema premca 
u svijetu.« (43. pogl.) 

Lao Tseova dijalektika, još više nego Nagargjunina, služi 
isključivo dokazivanju iracionalnosti istine. Ona u istinu niti 
sumnja, niti je traži, nego je samo osvjetljava. Po tome se 
bitno razlikuje od većine zapađnih dij alektičkih sistema, a 
osobito grčkih. 25 

»Tko zna ne govori, tko govori ne zna.« (56. pogl.) 

»Dobar se čovjek ne bori riječima. Tko se riječima bori, 
nije dobar Čovjek.« (81. pogl.) 

Na Nagargjunu nas podsjećaju osobito ove riječi: 

»Mudrac vrši poslove, a da ne radi, naučava nauku, a da 
ne govori.« (2. pogl.) 

Isto poglavlje počinje riječima: 

»Kad svi ljudi spoznaju ljepotu kao Ijepotu, nastaje svijest 
o ružnome.« 

»Kad svi ljudi spoznaju dobro kao dobro, nastaje svijest. o 
zlu.« 

»Zato je dobar čovjek učitelj zla, a zao čovjek pouka o 
dobru.« (27. pogl.) 

25 Usp. Spinoza: »Tko ima istinitu ideju, taj istovremeno zna, da ima 
istinitu ideju i ne može sumnjati u istinitost stvari« ( Etika, IX, 43). 

Neizbježni se motiv tolstojevskog kršćanstva: »ne opirati 
se zlu«, razvija kod Lao Tsea iz prirodne slike o mutnoj i 
bistroj vodi: 

»Tko može u mutnom svijetu naći mir? Tek tihim talože- 

njem stvara se bistrina.« (15. pogl.) 

Čovjek, koji se ne opire zlu, »baš zato jer nema težnji, 
nema nikoga na svijetu, tko bi težio protiv njega«. (22. pogl.) 

Kad Lao Tse kaže: 

»Dobre nazivam dobrima, a zle također nazivam dobrima; 

vrlina je po tom svojstvu dobra.« (49. pogl.) 

Ili: 

»Drugi su naučavali mudrost, koju i ja hoću da naučavam: 

„Čovjek nasilnik umire nasilnom smrću”.« (42. pogl.) 

— onda se njegov moral ne temelji na natprirodnom nego na 
prirodnom uvjerenju, da »blagost nadvladava silu« (36. pogl.). 
Do toga je uvjerenja došao razmišljajući o prirodnim pojava- 
ma kao što su voda, starost, Ijudska radinost, pa čak i vojna 
strategija (»Kad nema druge mogućnosti nego vojnički rat, 
najbolja je taktika mirne suzdržanosti.« — 31. pogl.) 

Prvo je pravilo državničke vještine: 

»Vladaj državom normalnim sredstvima. 

Što više zabrana, to je siromašniji narod.« (57. pogl.) 

Iz.mitološkog uvjerenja, da tek »kad propada veliki tao, 
nastaju nauke o „čovječnosti” i „pravednosti”« (18. pogl.), po- 
vlači Lao Tse već spomenute radikalne zaključke, koji su 
shvatljivi više iz političkog rasula njegova vremena, nego iz 
naivnog povjerenja u kozmički poredak. u svijetu: 

»Kad je vlada spora i gluha, narođ je nepokvaren, kad je 

vlada marljiva i poduzetna, narod je nezadovoljan.« 

(58. pogl.) 

»О najboljim vladarima zna narod samo da postoje. 

One, koji su po dobroti iza njih, narod voli i cijeni. 
Slijedećih se boji, a nad posljednjima se zgraža.« (17. pogl.) 

Paradoksalnost Lao Tseova morala i njegove socijalne 
kritike ne bismo do kraja shvatili, kad se ne bismo još jednom 
osvrnuli na njegovu nauku o bezličnoj, anorganskoj prirodi, 
čijoj će se sažetosti teško moći da približi kasnije mitologizi- 
rano mišljenje kroz mnogo stoljeća: 

»Prije nego što su nastali nebo i zemlja, postojalo je nešto 
maglovito, šutljivo i povučeno, osamljeno, bez promjena, 
u vječnom kruženju bez prestanka, đostojno da postane 
majka svih stvari.« (25. pogl.) 

Onaj tko teži za iskonskim jedinstvom, taj »ublažava svoje 
svijetlo i smiruje svoj vir«, zato da bi se nadvio nad područje 
dobra i zla: 

»Tađa ga ljubav ni mržnja ne mogu više doseći, kao ni 
đobitak ni gubitak. Čast i sramota ga se više ne tiču. Zato 
uvijek nailazi na poštovanje.« (56. pogk) 

Do te se visme nađilaženja dobra i zla kao odraza feno- 
menalne realnosti Lao Tseov ideal slaže s Buddhimm. Dalje 
se njihovi putovi razilaze. Lao Tse ne teži za idealom nirvane. 
Tao je za njega osnova pojavnog svijeta, njegov »korijen« i 
pnncip harmonije. »Wtt wei nije odvračenost od djelatnosti 
mje budistička kontemplacija ili nešto slično tome, nego 
odvijanje one tihe, profinjene vrste rada, koju samo tao može 
da nosi i potiče. Da bismo razvili oko i uho za način djelo- 
vanja taoa, potrebno je da najprije napustimo područje 
strasti.« 26 

Ovu je apriorističku sJiku harmonije života i svijeta revi- 
dirao Konfucije metodom, koju možemo shvatiti kao empi- 
rijsku, zasnovanu na utvrđivanju povijesnih uzora i provje- 
lavanju tradicija. Jasno je, da ni od tog primitivnog empi- 
rizma ne možemo očekivati da razlikuje mitske činjenice od 
povijesnih. 


28 Hackmann, o. c., str. 64. 


10 »Filozofija istočnih naroda« II. 

KUNG FU-TSE (KONFUCIJE) 

Ime Kung Fu-tse znači »učitelj Kung«. Jezuitski misionari, 
koji su u modemo doba prvi došli u doticaj s kineskom kul- 
turom, latinizirali su ovo ime u »Confucius«. Kineska tradicija 
slijedi lozu njegove obitelji do vremena legendarnog »Zutog 
Cara« (Huang Ti) u trećem tisućljeću pr. n. e. — Vjerodostoj- 
nim se smatraju podaci o obitelji Kung Fu-tsea od vremena 
zadnjih vladara Yin (Šang) dinastije, t. j. od 12. st. pr. n. e. 
Prezime je Kung dobila obitelj u 8. st. рг. n. e. Već su za 
prvih vladara Cou dinastije zauzimali preteče Kung Fu-tsea 
visoke guvernerske položaje. Konfucije se rodio 551. g. pr. 
n. e. u pokrajini Šantung, u mjestu Tseu, gdje mu je otac bio 
guverner. Usprkos uglednom porijeklu, odrastao je u oskudici, 
jer mu je otac imao sedamdeset godina, kad se rodio, ubrzo 
је iza njegova rođenja umro, a majka mu je imala svega 
petnaest godina i ostala je u teškim materijalnim pnlikama. 
Se-ma Ts’ien govori dosta opširno o Kung Fu-tseovu razvoju. 
Sam o sebi Konfucije kaže: 

»Kao dijete sam bio siromašan, zato znadem mnoge vje- 
štine, koje mi malo vrijede. Mora li mudrac mnogo znati? Ne! 
Množina nije važna.« (Lun -уп, IX, 6) 

U istom se odlomku citiraju njegove riječi: »Nemam jav- 
nih zvanja, pa "e zato vježbam u vještinama.« Vrlo je 
poznata slijedeća izreka iz starosti: 

»Kad mi je bilo petnaest godina, već sam bio sklon studiju. 
Sa trideset sam gođina bio ustaljen, sa četrdeset nisam više 
imao sumnji, sa pedeset sam upoznao božanski zakon, sa 
šezdeset sam znao da razumijem što čujem, sa sedamdeset 
sam slijedio što mi srce želi, a da nisam prekršio pravilo.« 
(Lun -уп, II, 4) 

Najznatniji događaj u njegovu životu, o kojem piše Se-ma 
Ts’ien, bio je navodni susret s Lao Tseom 517. g. u Lojangu 
na kraljevskom dvoru. Pretpostavka je o ovom susretu bila 
povod, osobito za taoiste (Cuang Tse), da suprotnosti u nauci 
dvaju mudraca izraze u izmišljenim dijalozima jednoga sa 
drugim, u kojima Kung Fu-tse ne ostaje samo porazen, nego 
i duboko potresen snagom Lao Tseova duha. 

»Tađašnji je kraljevski dvor izgubio vee odavno svaku 
važnost, ali je po svojirn ustanovama, po izgradnji i po pre- 
daji, koja se tu njegovala, sadržavao vrlo poučan materijal 
za zornu obuku onoga, tko se zanimao za kinesku povijest i 
starine.« 27 

Zbog loših političkih prilika živi Konfucije sve do 501. g. 
povučeno, baveći se naukom. Tada mu se pruža prilika, da 
primi položaj u državnoj upravi i da svoje socijalno-etičke 
ideje primijeni u praksi, U dobi od pedeset i jedne godine 
postaje guverner grada Čung-tu, a konačno ministar pravde. 
Ta se karijera završava 497. g. iz slijedećeg razloga; Pokrajina 
je Lu navodno procvala pod Konfucijevom upravom toliko, 
da je taj napredak izazvao zavist vladara susjedne pokrajine 
Či. Da bi oslabio svog protivnika, vladar Čija pošalje vladaru 
Lua na dar lijepe djevojke i plemenite konje. Očaran tim 
đarom, Konfucijev se vladar oda lagodnu životu i zanemari 
državničke poslove. Ogorčen, Konfucije napusti svoje mjesto. 
Torn je prilikom rekao: 

»Ah! Nisam još vidio čovjeka, koji bi istinu volio više od 
lijepog lica.« (Lun -уп, XV, 12) 

Nakon toga živi trinaest godina oskudnim izbjegličkim 
životom, praćen svega nekolicinom vjemih učenika. U među- 
vremenu neki drugi učenici đolaze na visoke položaje u po- 
krajini Lu. Zahvaljujući jednom od njih, Konfucije se konačno 
vraća u domovinu uz počasti. U to se doba počinje ponovno 
baviti proučavanjem starih kronika, što mu je oduvijek bilo 
najmilije zanimanje, jer je u kultiviranosti znanja gledao 
ideal. U starim ga danima zanima osobito djelo »Yi-king«. 
Pošto je teška srca preživio smrt sina i nekolicine najmilijih 
učenika, umro je 479. g. Pokopan je u mjestu Čii-feu, gdje 
je još i danas rrjegov grob mjesto hodočašća. 

Svoju nauku nije sam zapisao. U toku od nekoliko gene- 
racija poslije njega sređena je i zapisana nauka u tri knjige, 
od kojih su najvažniji i najneposredniji »Razgovori« (Lun -уп), 
zatim »Uzvišena nauka« (Ta-hsio) i »Zlatna sredina« (Gung- 
уипд). 


27 Hackmann, o. c. 72. 



Idealni su uzori Konfucijevi bili »sedam mudrih vladara«, 
tri prva kineska vladara iz trećeg tisućljeća (Yao, Šun i Yii) 
i četiri osnivača dinastije Čeu (Wu Wang, Wen Wang, Tan i 
Čeu Kung). Na početku zadnjeg dijela L ип-уп stavlja u usta 
Wu Wanga riječi, koje opisuju njegov vlastiti životni ideal: 

»Ponovno je oživio mrtva kraljevstva, podigao nasljednike 
prekinutih loza, izveo na svjetlost one koji su se povukli u 
samoću, prema njemu se okrenulo srce svih naroda u carstvu. 
Ove su stvari imale za njega osobitu važnost: ishrana naroda, 
posmrtne ceremionije i žrtve.« (L un -уп, XX, 1) 

Sudovi se o Konfucijevoj socijalno-filozofskoj nauci razi- 
laze, osobito u modemo doba, na Istoku i Zapadu, oko smisla 
koji u njoj dobiva termin li. S -jedne strane, Konfucijev je 
ideal kultivirano znanje i obrazovanje, obogaćeno povijesnim 
iskustvom, gdje traži smjernice i opće formalne principe 
primjenjive na suvremene prilike. Te su norme, koje želi 
izljuštiti iz povijesti, li. 

»Nisam se učen rodio. Volim starinu i nastojim da je pro- 
učim.« (Lun -уп, VII, 19) 

»Ja prenosim, a ne stvaram. Vjerujem u starinu i volim 
je.« (VII, 1) 

»Često nisam cijeli dan ništa jeo, cijelu noć nisam spavao, 
nego sam razmišljao, ali mi to nije koristilo. Bolje je 
učiti.« (XV, 30) 

Ipak, prema predaji i starini Konfucije ne ostaje nekritičan. 

»Isprazno je učiti, a ne razmišljati. Opasno je razmišljati, 
a ne učiti.« (II, 15) 

»Čovjek, koji se rodio u naše doba, a vraća se na putove 
prošlosti, srlja u nesreću.« (VIII, 14) 

Ova posljednja rečenica nije izrečena bez izvjesne ogor- 
čene ironije. Ođređenija je u tom pogledu maksima »o šest 
riječi i šest zaslijepljenosti«: 

»Voliti vrlinu, a ne voliti studij, ta zaslijepljenost vodi do 
gluposti. Voliti mudrost, a ne voliti studij, ta zaslijepljenost 
vodi do neobuzdanosti, Voliti istinitost, a ne voliti studij, 
ta zaslij epljenost vodi do štetnosti. Voliti ispravnost, a ne 
voiiti studij, ta zaslijepljenost vodi do surovosti. Voliti 
smionost, a ne voliti studij, ta zaslijepljenost vodi do ne- 
reda. Voliti ustrajnost, a ne voliti studij, ta zaslijepljenost 
vodi do nastranosti.« (XVII, 8) 

Usprkos principijelnoj racionalnosti ovih maksima, auto- 
ritet, iz kojeg se one izvode, ostaje toliko snažan, da norme 
izvedene iz povijesnog iskustva reguliraju život čovjeka u 
uzornom društvu zlatnoga vijeka do posljednjih pojedinosti. 
Pojedinac je prebizno izrađen mehanički dio jedinstvenog 
stroja. Pritom kultiviranost duha, privilegij proučavanja po- 
vijesnih normi u carskim arhivima ostaju ograničeni na uski 
vladarski krug Ijudi. Kod ostalih se pretpostavlja apsolutna 
pokornost. 


»Narod se može navesti, da slijedi pravi put, ali se ne 
može dovesti do toga, đa ga i razumije.« (VIII, 9) 

Neka obilježja uzornog društva kod Konfucija zvuče vrlo 
moderno. Iđeal je uzajamnosti (šu) terminološki identičan 
s principom engleskog mutualizma. — Konfucijeve su norme 
izrasle, međutim, iz osobina mitološkog mišljenja, iza kojeg 
se prozire religiozna podloga, usprkos učenjačkom agnostici- 
zmu u metafizičkim pitanjima. Ta je podloga tao: 

»Kad bi tao bio postojan u državi, ne bi trebalo da provo- 
dim reforme.« (XVIII, 6) 

Kad je Konfucije odlazio u progonstvo, tješio je graničar 
Yi njegove učenike ovim riječima: 

»Zašto se žalostite, da ćete ga izgubiti? Carstvu već odavno 
nedostaje tao. Sada će se nebo poslužiti učiteljem kao opo- 
menom.« (III, 24) 

Taj religiozni moment kulminira s jedne strane u vjeri u 
iskonsku dobrotu i socijalnost ljudske prirode. S druge strane, 
on i kod Konfucija đoseže krajnost vjere u sudbinu (тгпд). 

»Ci Kang-tse ispitivao je Konfucija o načinu vladavine: 

„Ако ubijem prestupnike, da bih osigurao one koji to nisu, 
činim li dobro ili zlo?” — Konfucije odgovori: „Ако vladaš, 
gospodine, zašto ti je potrebno da ubijaš? Ako su tvoje težnje 
dobre, i narod će ti biti dobar. Vrlina je mudraca kao vjetar, 
vrlina niskog puka kao trava: Kad vjetar puše, trava mora 
poleei ”« (XII, 19) 

»Ako je vladar pravedan, poslovi će se izvršiti, a da on i 
I ne naredi. Ако nije pravedan, može naređivati, poslovi ne će 
biti izvršeni.« (XIII, 6) »Ако znanje o tao napreduje, to je volja 
Neba. Ako znanje o tao treba da iščezne, to je volja Neba. Sto 
može učiniti Kung Pe-liao (Konfucijev glavni protivnik) pro- 
tiv te sudbine?« (XIV, 38) 

Po tom je zakonu idealnog poretka vladar na zemlji ne- 
posredni odraz nebeske volje, personificirano božanstvo, uz 
jednu važnu pretpostavku — da se i sam mora pokoravati 
nadličnom zakonu tao, ostati isključivo formalni uzor, utje- 
lovljenje vječnog pravila i čisti prenosilac njegove moći. Kad 
to prestane biti, napuštaju ga njegovi mudri savjetnici, kao 
što su učinili Lao Tse i Konfucije odlazeći u dobrovoljno 
progonstvo, a povijest nas upravo tih vremena uči, da je 
dopuštena i pobuna i svrgavanje vladara, koji je postao nedo- 
stojan svoje mitske božanske misije i zadatka da ispunjava 
dobre običaje (li). 

Prema tome postoji racionalno-povijesna, mitska i poli- 
tičko-praktična strana pojma li. Iz te je cjeline lakše shvatiti, 
zašto se suđovi o općoj vrijednosti Konfucijeve nauke toliko 
razilaze. 

»Kratko rečeno, konfucijanizam se zauzimao za socijalni 
poredak utemeljen na razumu, na ličnim uzorima, na etičkim 
smjemicama .. . Osobito je obilježje konfucijanizma bilo uki- 
danje razlike između etike i politike.. . Konfucijanizam je 
osobito težio za ponovnom uspostavom prosvijećenog feudal- 
nog poretka s jasnim stupnjevanjem društvenog položaja, u 
doba kad je feudalni sistem dinastije Čou bio u raspadanju . . . 
Pred pozadinom međudržavne anarhije i feudalizma u raspa- 
du lakše možemo zahvatiti i prosuditi razne bitne crte konfu- 
cijevske nauke, a osobito K'onfucijeve težnje za ponovnom 
uspostavom starog feudalnog poretka putem ceremonijala i 

muzike . . . Kao politički sistem, kojeg je svrha da ponovno 
uspostavi feuđalni poredak, konfucijanizam će sigurno 1 biti 
izbačen iz stroja razvojem modernih nauka o državi i privredi. 
Ali kao sistem humanističke kulture, kao osnovni stav u 
životnim i društvenim odnosima, on če, po mojem mišljenju, 
moči da se održi. . . Još nismo tako daleko, da se nauke Karla 
Магха i Konfucija ne bi mogle uskladiti d naći neke dođirne 
točke« — smatra Lin Yutang na osnovu najiscrpnije suvre- 
mene analize Konfucijeve nauke, koja nam je danas pristu- 
pačna. 

IJsprkos isticanju »nebeskog« i sudbonosnog porijekla 
taoa kao i važnosti posmrtnih počasti i žrtava, razlikuje se 
Konfucije od svih poznatih arhajskih mislilaca po svom ne- 
ospornom agnostičkom stavu prema vjerskim pitanjima. U 
tom se stavu na prvi pogled očituje razlika rrjegovog poziti- 
vističkog utilitarizma od kritičkog akozmizma analitičkih 
mislilaca kao što je bio Buddha, pa i Lao Tse. 

»O kultu je i umjetnosti učitelj imao što da kaže, ali o 
nebeskom tao i njegovu odnosu prema ljuđskoj prirodi nije 
se od njega moglo ništa doznati.« (V, 12) 

»Konfucije nije govorio o čudovištima, o tjelesnim uspje- 
sima, o protuzakonitom ponašanju ni o nebeskim duhovima.« 
— »Či Lu upita, kako treba služiti duhove predaka. Učitelj 
odgovori: „Ako još ne znamo služiti ljudima, kako možemo 
služiti duhovima?“ — „Smijem li vas pitati o smrti?“ — „Ako 
još ne poznamo ni život, kako rnožemo poznati smrt?“« 
(XI, 11) 

O prirođenoj će dobroti Ijudskog biča raspravljati Konfu- 
cijevi sljedbenici (Mencijeva teorija). Za samog je Konfucija 
karakteristično jedino, da osnov pravilnog usmjeravarrja 
društvenog života traži u zauzimanju pravilnog moralnog 
stava pojedinca. U tom smislu on traži od čovjeka da njeguje 
moralne vrline, svijest o dužnosti i istinoljubivost. — To su 
formalne pretpostavke za materijalnu »kulturu vrlina« (wen 
te). 


»Plemenitom je čovjeku potrebno jedino da temeljito po- 
znaje ceremonijal i muziku, pa da jedno i drugo primijeni na 
sistem vladavine.« (Li-ki, 28) 


151 



Тај individualistički formalizam Konfucijev shvaća Lin 
Yutang »gotovo kao anarhizam, čiji je najviši ideal društvo, 
u kojemu narod živi u tako savršenom moralnom skladu, da 
vlada postaje suvišna«. 

IJ razradi je problematike etičkog formalizma teško naći 
premca Konfuciju u antičkoj filozofiji uopće. Karakterističan 
je zbog toga s modernog filozofskog gledišta njegov zaokret 
k problematici materijalnih vrlina putem moralnih maksima. 
Kad na pr. kaže, da »vlađati znači određivati pravilan smjer«, 
postavlja se odmah pitanje, što je »pravilno« u moralnom 
smislu. Na takvo pitanje Konfucije odgovara učeniku Tse 
^ Kungu: 

\ »Zar to nije Ijubav prema bMžnjemu? Sto ne želiš da drugi 
| tebi učini, ne čini ni ti drugome!« (Lun Yii XV, 23) 

To je pravilo temelj Konfucijeve nauke o uzajamnosti 
(šu), koja ne ostaje ograničena samo na uže moralno područje, 
nego odgovara općim socijalnim pa i religioznim principima 
o uzajamnosti norme (tao) i vrline (te). Odatle se razvija 
nauka o »uzajamnosti zasnovanoj na svijesti o dužnosti« 
(čung šu). 

Ipak, šu u Konfucijevoj etici nije po značenju identičan 
s vrlinom »Ijubavi prema bližnjemu«, iako je i ova posljednja 
u Konfucijevu moralnom sistemu posebno obrađena pod 
imenom jen. 

Po toj se razlici Konfucijeva izrazito socijalna etika odvaja 
i ođ Lao Tseove i od kršćanske, u kojima se šu i jen princi- 
pijelno ne razlikuju: 

»Netko upita: „Što bi se dogodilo, kad bi se na zlo uzvra- 
ćalo dobrim? a — Učitelj odgovori: „Cime bi se onda uzvraćalo 
dobro? Na zlo treba uzvraćati pravednošću, a na dobro do- 
brotom.“« (XIV, 36) 

Taj se principijelni stav gdjekada zna da zaoštri do izjave: 
^ »Samo moralan čovjek zna da ljubi i mrzi.« (IV, 3) 

Ipak bi bilo pogrešno shvatiti Konfucijevo moralno nasto- 
janje kao težnju za formalnom sredinom između suprotnih 
vrlina Ijubavi i mržnje. I kod njega nesumnjivo prevladava 
svijest o moralnoj superiornosti i o teškoći ostvarenja vrline 

Ijubavd prema bližnjemu. Njegov je napor stalno usmjeren 
k ikticanju uzoritosti te vrednote, dok se lia njene objektivne 
granice tek tu i tamo osvrće izjavama poput' citiranih. Ide- 
alnu vrlinu čovječnosti Konfucije poznaje samo kao normu, 
a u praksi je redovno ne nalazi i&raženu. Kad ga se u tom 
smislu postavi pred konkretni slučaj (a^ to «se događa vrlo 
često),. njegov je tipični odgovor: »Ne znam!« 

»Može li se smatrati da je nečija vrlina savršena, ako se 
iz njega ne ispoljava ambicija, hvalisavost, mržnja i čežnja?« 
— Učitelj odgovori: »Može se smatrati, da je to teško postići, 
no da li je to već savršena vrlina, to ne znam.« (XIV, 2) 

Čovječnost je ili ljubav prema bližnjemu -(јеп) vrlina, koje 
se u praksi ljuđi boje više nego vode i vatre: 

»Vidio sam ljude, kako nasrću u vodu i u vatru i od toga 
ginu, ali još nikad nisam vidio nikoga, tko je nasrnuo u lju- 
bav prema bližnjemu i zbog nje poginuo.« (XV, 34) 

Tko primjenjuje tu vrlinu, taj »ne treba da u tome popusti 
ni pred učiteljem« (XV, 35), za njega više ne postoji problem 
formalnog sklada u Ijudskim odnosima: 

»Što vrijedi čovjeku bez čovječanske ljubavi skladno po- 
našanje, što mu koristi muzika?« (III, 3) 


5. KASNIJI RAZVOJ LAO TSEOVE 
I KONFUCIJEVE NAUKE 

U 4. stoljeću pr. n. e. doživjela je i Lao Tseova i Konfuci- 
jeva nauka svoj novi procvat kod dvojice velikih sljedbenika, 
Čuang Tsea i Meng Tsea (Mencija). Razvoj je filozofskih ras- 
pravljanja u međuvremenu bio također vrlo živ, a nije bio 
vezan za dvije velike škole, iako je osnovna problematika bila 
svima zajeđnička. To se razdoblje odlikovalo raspravljanjima 
sa sofistima, a u vezi s time i raspravama o logičkoj metodi. 
Na prijelazu je iz 5. u 4. st. pr. n. e. najsnažnija filozofska 
ličnost bio Meh Ti, čiji se utjecaj osjećao još dugo, osobito 
zbog kritičkog stava prema Konfuciju, kojemu ipak ostaje 
mnogo bliži nego Lao Tse i kasniji taoisti. Njegovi se sljed- 
benici nazivaju obično »mehisti«. Potkraj 4. st. ističe se kao 

Meh Tijev takmac Yang Ču, objektivno mnogo manje važna 
ličnost, čiju je povijesnu ulogu za svoje vrijeme istakao 
Mencije: 

' »Riječi Yang Čua i Meh Tija ispunjavaju čitavu zemlju. 
Тко se ne slaže s Yangom, taj pristaje u Meha.« 


MEH TI 

Krajem prošloga i početkom ovoga stoljeća tumačili su 
neki zapađni autori Meh Tijevu nauku kao »socijalizam«. 
Komponente su se tog »socijalizma« nalazile u vrlo različitim 
elementima. Osnovna je, da je Meh Ti nastojao ublažiti i 
demokratizirati aristokratsko-konzervativni naglasak Konfu- 
cijeve nauke. U tom je smislu smatrao Konfucijev deterrhini- 
zam nehumanim, isticao je više individualnu vrijednost ljud- 
ske ličnosti i objektivno stručno znanje pred tradicionalnim 
formalističkim idealom. Osim toga je tražio skromnost i 
jednostavnost kao ideale prirodnog života, prigovarajući Kon- 
fuciju, da je odobravao i poticao raskoš. Prije nego što njegovu 
kritiku konfucijanizma prikažemo u izvornom obliku, vrijed- 
no je istaći pozitivnu i racionalnu crtu, koja je u njegovoj 
nauci usko povezana s prvim znacima buđenja ljudske lič 
nosti: 

»Kađ u naše vrijeme neki dobar čovjek treba da se zaposli 
kao koljač svinja, a ne zna taj zanat, onda ga mora najprije 
izučiti, ali kad mu se daje mjesto državnog ministra, onda 
ga on preuzima, makar da mu nije dorastao. Zar to nije 
besmisao?« 

»Čim je posrijedi država, odmah je drukčije. Tu se vladari 
oslanjaju na krvno srodstvo i na osobe, koje su na nezaslužen 
način postale bogate i ugledne, koje imaju lijepu spoljašnjost 
Mudri su kraljevi u starim vremenima za upravna mjesta 
tražili izvanredne sposobnosti i bili su skloni sposobnima . . . 
Tako je nekoč Šun orao na brdu Li, radio u ciglani u Ho-pinu, 
bio ribar na jezeru Lei i zidar u Čang-yangu. Yao ga je našao 
južno od Fu-tsea, uzdigao ga je na položaj Nebeskog Sina i pre- 
dao mu vladavinu nad carstvom i vlast nad stanovnicima ...« 

Iz ovih se primjera vidi, kako je Meh Tijeva kritika bila 
uperena u spartanskom duhu protiv krize u državi, koja je 
postajala sve teža. 

Druga osobina, na koju su se spomenuti interpretatori po- 
zivali, bila je Meh Tijeva teorija evolucije. Ljudi su u naj- 
starijim vremenima živjeli kao zvijeri. Kultumi napredak 
treba zahvaliti razvoju snažndh ^ličnosti, koje su znale da 
pravilno usmjere razvoj civilizacije. 

Ti i ostali elementi, razmotreni pobliže, pokazuju i odre- 
đenu religioznu pozadinu. To se vidi iz Meh Tijeve stilizacije 
osnovnih prigovora Konfuciju, a još više iz kritike njegovog 
determinizma: 

»U Konfucijevoj su nauci sadržana četiri prinoipa, koja 
bi mogla upropastiti carstvo: 1) Konfucijevci ne smatraju 
nebo umnim bićem, a duhove ne smatraju božanskima ... 2) 
Kod konfucijevaca su uobičajeni raskošni pogrebi i duga 
korota . . . 3) Oni sviraju, bubnjaju, zvone i plešu baveći se 
muzikom . . . 4) Konačno, vjeruju da od sudbine zavisi siro- 
maštvo i bogatstvo, poredak i pobuna, mir i rat i da se svemu 
tome ništa ne da dodati ni oduzeti. Kad se viši slojevi toga 
drže i ne brinu se za vladarske poslove, onda i niži rade isto, 
pa zanemaruju svoj posao. Sve je to dovoljno da upropasti 
carstvo.« 

»Odakle znamo, da nebo voli ljude na zemlji? Po tome, 
što nad svima sunce jednako sija.« 

»Mudrac, koji upravlja državom, treba da traži razjašnje- 
nje smutnji. Tražeći tako, naći će, da im je osnov u nedostat- 
ku uzajamne ljubavi.« 

»Kad među svim ljudima zavlada uzajamna ljubav, onda 
snažni ne će više ugnjetavati slabe, većina ne će dskorišćavati 
manjinu, bogati ne će podcjenjivati siromašne . .. « 

Na tim se religiozno-moralnim osnovima zasniva Meh Ti- 
jev »indeterminizam«, a u njima nalazi i svoje ograničenje: 

»Niti Nebeski Sin ne smije vladati potpuno po svojoj glavi, 
jer i nad njim vlada Nebo. . . Kad Nebeski Sin vlada praved- 
no, Nebo će ga nagraditi, a kad griješi, ono će ga kazniti.« 

»Како se upravlja državom? Jedino tako, da Nebeski Sin 
razna mišljenja u đržavi obuhvati u jedno jedinstveno. Na 
tome se osniva vlast u državi.« 

»Kad su uzvišeni vladari u starim vremenima postavljali 
činovnike, mislili su jedino na provođenje jedinstvene misli.« 

Kod Meh Tija se opaža često, da mu neđbstaje dubina 
kritičkog duha Konfucijeva. S druge se strane primjećuje 
dalje dozrijevanje povijesnih uvjeta, koje se odražava u nje- 
govoj vjeri u kult idealne ličnosti i u nove općečovječanske 
principe. Izvan tih granica između njega i Konfucija postoji 
niz srođnosti. I on, na pr., polazi od pretpostavke, »da vlada- 
vina ne ide odozdo prema gore, nego odozgo prema dolje«. 
Kod njega je, pri svemu tome, jače naglašen utilitarizam, 
kojeg mjerilo postaje prosječan čovjek, a raspodjela rada 
treba da slijedi objektivnija mjerila stručne spremnosti. Na 
nauku nas engleskih utilitarista ponovno podsjećaju ovakve 
izreke: 

»Sve što ne služi potrebi i što je samo Ијеро, izostaje . . . 
Tako se proizvodi ne troše beskorisno, ne iscrpljuje se snaga 
naroda, nego se misli samo na povećanje dobrobiti.« 

Meh Tijevo logičko istraživanje upravljaju isti opči iđeali. 
I tu pogdjekad zabljesnu misli i definicije, које nisu samo 
arhajski aforizmi, nego svjeđočanstvo novog sistematskog 
odnosa prema proučavanju stvamosti. Tako u kritici konfu- 
cijevskog fatalizma kaže: 

»Kad želimo kritizirati neku nauku, moramo najprije 
imati utvrđenu metodu, bez koje se ne može razlikovati što je 
pravo, a što krivo, što je korisno, a što štetno.« 

Meh Tijeva se metoda upravlja prema tri kriterija ispiti- 
vanja: Kriterij o porijeklu, kriterij o osnovu empirijskog 
opažanja i kriterij o praktičnoj primjeni. Тако kriteriji pro- 
vjeravanja neposrednih čmjenica potiskuju u pozadinu povi- 
jesne kriterije tradicionalnog autoriteta. Spoznaja istine 
postaje spoznajom uzročnosti. Zato je definicija pojma uzroka 
odlučna za mehističku metodologiju: 

»Uzrok je ono, što mora biti prisutno, da bi nastala neka 
pojava.« 

Na ovom razmeđu između mitosa i logosa u razvoju mi- 
šljenja, karakteristična je s unutrašnjeg azijskog gledišta 
slijedeća »gandhijevska« koncepoija koju Meh Ti pripisuje 
drevnom vladaru Tangu: 

»Sada je Nebo poslalo velaiku sušu, zbog koje se ja moram 
založiti svojom ličnošću. Ne znam, jesam П sagriješio prema 
višim ili prema nižim siiama. Kad bilo tko učini nešto dobro, 
ne usuđujem se da to zatajdm.,Kad dođe đo zločina, ne mogu 
krivca ostaviti nekažnjenog. Neka Nebo to provjeri u vlastitom 
srcu! Kad se u jednom od mnogih tisuća mjesta pojavi grijeh, 
neka padne na moju ličnost, a kada ja nešto sagriješim, neka 
taj grijeh ne optereti mnoge tisuće mjesta.« 

Meh Ti dodaje: 

»To nam pokazuje, како je Tang, unatoč svom dostojan- 
stvu Nebeskog Sina i vlasti nad oijelim carstvom, ipak bio 
spreman, da sebe ponudi kao žrtvu, kako bi svojom žrtvom 
smirio Nebo i duhove. Takva je bila Tangova ljubav objedi- 
njavanja.« 


YANG ČU 

Yang Ču suprotstavlja Meh Tijevoj naivnoj vjeri u ide- 
alnu licnost ciničnu negaciju svih inđividualnih i društvenih 
vrednota, što konačno dovodi do pesimističkog stava prema 
svijetu i životu. On negira najprije božansku providnost i 
idealni poredak u svijetu. Pritom nema potrebe da negira i 
tao, nego vzr taoizma izvodi svoje zaključke. Ako je tao kraj- 
nja priroda čovjeka, onda ravnanje prema tome prirodnom 
principu znači težnju za zadovoljenjem tjelesnih osjetila. 
Ovdje se javlja paralela indijskom shvaćanju, da je intelekt 
šesto osjetilo. Po Yang Čuovu mišljenju mudrac ne može 
vjerovati u mogućnost »nauke koja bi popravila i obratila 
ljude«. 


ČUANG TSE 

Dok je kod Yang Čua primijećena »uočljiva sličnost nekih 
misli sa staroindijskom školom ćarvaka materijalista, koja je 

cvjetala približno u isto doba kad i kineski sofizam, 28 Čuang 
Tse djeluje kao preteča indijskog dijalektičara Nagargjune. 
Najpoznatiji je odlomak iz Čuang Tseova djela »san o leptiru« 
(v. u hrestomatiji), gdje slično Schopenhaueru negira objek- 
tivnu razliku sna i jave, te zauzima idealističko stanovište u 
metafizici spoznaje. 

Prema Se-ma Ts’ienovim podacima, Čuang Tse je bio iz 
mjesta Meng u pokrajini Anhui, a živio je u 4. i u 3. st. pr. 
n. e. Bio je upravnik plantaže lakovog drveta. Više je službe 
odbijao, izjavljujući da želi ostati nesputan. Na tradicional- 
nim se slikama prikazuje kako sjedi, pjeva i udara takt po 
bubnju, dok u kutu njegova žena leži na odru. Ova bruege- 
lovska scena vezana je također za jednu od njegovih najizra- 
zitijih filozofskih pouka (v. u hrestomatiji). Njegovo djelo, 
pohranjeno u knjižnici Han dinastije, sadržavalo je 52 po- 
glavlja i preko 100.000 znakova. Danas postoje samo 33 po- 
glavlja, svrstana u tri dijela, ^»nutarnji«, koji je najdublji i 
najautentičniji (pogl. 1—7), »vanjski«, koji se osniva na usme- 
noj predaji učenika (pogl. 8—22), i »mješoviti«, koji sadržava 
dosta naknadnih dodataka. Ipak se i. dijelovi, što se danas 
smatraju najmanje autentičnima, spominju već kod Se-ma 
Ts’iena, koji u njima gleda karakterističnu tvorevinu ovoga 
filozofa. U 8. st., za vladavine Tang dinastije, djelo je dobilo 
naslov »Nan hua čen king« ili »Knjiga istine iz Zemlje Južnog 
Cvijeća«. Nan hua, Zemlja Južnog Cvijeća, počasni je naziv, 
koji je dobio Čuang Tseov zavičaj. 

Čuang Tsea smatraju najvećim piscem klasičnog razdoblja 
kineske književnos.ti. »Ljepota je njegove proze bila jedan od 
razloga, zbog kojih je taoistička književnost bila omiljela kod 
učenjaka.« 29 Taj je stil još i danas živ i aktualan, na intelek- 
tualnoj visini, koju Lin Yutang nastoji da ocrta u usporedbi 
s Lao Tseom: 

»Misaona osnova i karakter ideja jednaki su kod oba filo- 
zofa, ali, dok Lao Tse govori u aforizmima, Čuang Tse piše 
duge i iscrpne filozofske rasprave. Dok je Lao Tse potpuno 
intuitivan, Čuang Tse je u potpunosti čovjek razuma. Lao 
Tse se smješka, Čuang Tse se smije. Lao Tse poučava, Čuang 


Hackmann, o. c., str. 127. 

Lin Yutang: Lao Tse, str. 13—14. 

Tse se ruga. Lao Tse govori srcu, Čuang Tse razumu. Po 
svome je vraćanju prirodi Lao Tse jednak Rousseauu, dok 
Čuang Tse po oštrini svoje sablje podsjeća na Voltadrea.« (Id.) 

U jednom eseju nazvanom po prvoj riječi »Svijet«, Čuang 
Tse daje pregled nauke šest glavnih kineskih filozofskih 
škola, počevši od njihovih tradicionalnih osnivača pa do svoga 
vremena. Među najkarakterističnije dijelove njegove knjige 
spada osam izmišljenih razgovora između Lao Tsea i Kon- 
fucija. 

Lao Tse je bio kriptički mudrac, izraz mu je bio »taman« 
i paradoksalan. Smatrao je, da mu je »slava u tome, što ga 
malo tko zna i razumije« (Tao te king, 70). Jedan od najka- 
rakterističnijih problema Čuang Tseove filozofije bilo je 
»prevladavanje neadekvatnosti diskurzivnog izraza putem 
simboličkog izražavanja«. 30 U vezi s tom problematikom izra- 
žen je i njegov filozofski prastav: 

»Izvan područja riječi vlada suglasnost. Ta se suglasnost 
ne može dovesti do suglasnog izraza u riječima. Riječi se 
nikada ne podudaraju potpuno adekvatno s tom suglasnošću. 
Zato je potrebno snaći se bez riječi. Tko razumije taj govor 
bez riječi, taj može čitav život govoriti, a da ne izusti riječ, 
može čitav život šutjeti, a ipak je govorio.« (XXVII, 1). 

Problem je odnosa između doživljaja kulturnih vrednota 
i njihovog izražaja pokušao Lao Tse riješiti negacijom bitne 
veze između jednog i drugoga. U tome je filozofski smisao 
njegovog svojevoljnog progonstva. Pokušaj ipak nije uspio, 
iako je u taoističkom duhu važno, da je »izraz« Lao Tseu 
nasilno istrgnut iz duše. Čuang Tse ovdje problem formulira 
na posve drugi način. Dijalektički kriterij koji primjenjuje 
značajan je za njegovo pomjeranje od Lao Tseovog 4 prastava 
na cijeloj liniji filozofskih pitanja. 31 U tom je smislu Lin 
Yutang pokušao da izveđe paralelu Lao Tseovih i Čuang Tse- 
ovih stavova: 


G. Misch: Der Weg in die Philosophie (Leipzig, 19Ц>), str. 246. 

S1 Na problem odnosa kulturnog doživljaja i kulturnog izražaja u Lao 
Tseovu iracionalizmu upozorio sam još g. 1938., kad je sličan problem po- 
stavio kod nas A. Mužinić u knjizi »Civilizacija, kultura, obrazovanje«, u 
recenziji te knjige u zagrebačkom »Obzoru«. 

»Osnovna je Lao Tseova nauka skromnost . . . (,,Nemojte 
nikada biti prvi”), snaga slabosti i taktička pređnost podli- 
jeganja. Kod Čuang Tsea bilo bi teško, zapravo nemoguće, 
naći paralelne izraze. Sigurno je Čuang Tse, polazeći od istog 
prastava, morao vjerovati u skromnost, ali se nije nikada uspio 
prisiliti, da to izrazi. Gdje Lao Tse govori o vrlini odricanja 
od težnji, Čuang Tse radije govori o vrlini tišine... Dok Lao 
Tse ističe važnost neuspjeha ... dotle se Čuang Tse ruga sjaju 
uspjeha. Lao Tse hvali skromnog i poniženog, Čuang Tse ra- 
zotkriva velikog i moćnog. . . Dok Lao Tse često spominje 
,,snagu ženskog prineipa”, koji ,,nadvladava muški”, dotle Ču- 
ang Tse ostaje potpuno muški tip čovjeka i nema što da kaže 
o toj temi.«* 2 

Svoje spomenuto djelo o povijesnim osnovama kineskih 
filozofskih škola piše Čuang Tse iz svijesti o političkoj i soci- 
jalnoj krizi svoga vremena. Iz partikularizma pojedinih su- 
vremenih škola on želi da izljušti filozofski »predmet starih 
filozofa« kao jedinstven i harmoničan uzor: 

»Svijet poznaje danas mnoge nauke o filozofiji društvenog 
uređenja i države. Svaka škola smatra, da je ona pronašla 
najbolje. Kada upitamo: u kojoj se školi nalazi filozofija sta- 
rih mudraca? — odgovor je, da se ona nalazi u svakom siste- 
mu . . . Danas se svijet nalazi u sveopćem kaosu . . . Mnogi filo- 
zofi ističu pojedine aspekte problema i njih se drže. To je 
nalik na čovjeka, čija su pojedina osjetila normalna, ali ne 
djeluju zajedno ... Na taj način učenjaci budućih vremena 
ne će moći da sagledaju iskonsku jednostavnost sveobuhvat- 
noga ni bitne osnove mišljenja starih mudraca. Tako se filo- 
zofija razbija i propada.« 

Pošto je u trećem i četvrtom odsječku razdvojeno prikazao 
nauku suvremenih taoista, »koja je dobra za mrtve, ali ne za 
žive« i čiji je »jedini rezultat da Ijude pretvara u osobenjake« 
— za razliku od čiste Lao Tseove nauke, »koja se doista može 
smatrati vrhuncem spoznaje«, Čuang Tse daje prikaz vlastite 
nauke u pose^nom odsječku, gdje kaže da on polazi od ove 
nauke starih mudraca: 


32 O. c., str. 16. 

»Realnost nam stalno izmiče i nema određenog oblika, a 
život je stalna mijena. Šta su život i smrt? Jesam И ja jedno 
sa svime? .. . Svijet stvorenja rasprostrt je preda mnom, ali 
ni u jednoj od tih stvari ne nalazi se istinski izvor . . . « 

Iz »Razgovora Lao Tsea s Konfucijem« izbija gdjekada ni- 
etzscheovska oštrina kritike: 

»Ta vaša čovječnost i pravednost za mene su teret. One mi 
remete svijest i smućuju duh. Kad biste htjeli da pustite ljude 
neka žive како hoće, a da ne izgube svoju iskonsku jedno- 
stavnost, pa kad biste i sami htjeli da slijedite svoje prirodne 
nagone, ljudski bi karakter imao čvrste temelje. Zašto trčite 
nestrpljivo naokolo kao čovjek kojemu se izgubio sin, pa ga 
sada traži udarajući u sve bubnjeve?« 

Konfucije ističe, da je dobro proučio šest klasika, pjesme, 
povijest, muziku i ostalo do »Proljetnih i jesenjih anala«, a 
Lao Tse mu odgovara: 

»Sreća je, da niste nabasali na kojega <od onih vladara, koji 
hoće da svijet dovedu u red! Šest klasika, o kojima govorite, 
predstavljaju samo tragove nogu starih vladara, a ne prave 
ljude, koji su te tragove sami utisnuli u prašinu . . . Vrijeme 
se ne da zaustaviti, tao se ne smije sprečavati. Tko posjeduje 
tao, može ići kuda ga je volja. Bez taoa čovjek je izgubljen 
svuda kud god pođe.« 

»Javne se službe stresaju sa sebe kao prašina, kad čovjek 
postane svijestan, da je sam sebi vredniji od položaja koji 
ima.« 

Raspravljajući o problemu spoznaje u prvim poglavljima 
svoga djelo, Čuang Tse, poput Nagargjune i njegovih preteča 
u indijskoj filozofiji, polazi od relativnosti i subjektivnosti fe- 
nomenalne spoznaje. Uzimajući tao za transcendentalno mje- 
rilo stvari, upozorava svojim dij alektičkim dokazima u prvom 
redu na ograničenost spoznaje. »Modalitet« i »mogućnost« 
stvari »ograničenja su, koja se iskonski «ne zasnivaju na taou «. 

»Razlike nastaju tek iz subjektivnog načipa promatranja. 
Navest ću osnove razlikovanja: Desno i lijevo, odnosi i du- 
žnosti, analiza i dokazivanje, proturječnost i reakcija. Tako 


11 »Filozofija istočnih naroda« II. 

nazivamo osam kvaliteta .. . Vrhunac je spoznaje zaustaviti 
se na granici nespoznatljivoga.« (II. pogl.) 

Odavde se razvija svijest o antinomijama spoznaje: 

»Veličina tijela nema granica, vrijeme nema kraja, stanja 
stvari nisn trajna, početak se i svršetak ne daju ustanoviti.« 
(XVII. pogl.) 

»Obje ove nauke, da svijet nije stvoren, ili da ga je netko 
prouzročio, ne prelaze svijet stvari, pa su zato obje u krajnosti 
pogrešne... Pretpostavka o posljednjem uzročniku ili o ne- 
postojanju takvog uzroka stoji na istoj razini sa svijetom stva- 
ri, a s bezgraničnošću nema nikakve veze.« (XXV. pogl.) 

Problem stvari o sebi Čuang Tse sa svoga izrazito ideali- 
stičkog stanovišta nalazi kao i Schopenhauer u »nagonu«: 

»Tragajući za izvanjskim izvorom vidljivog svijeta, naići 
ćemo na neiscrpni nagon ... Neiscrpno i neprekidno označu- 
jemo kao modalno neodređenu egzisteneiju« (u njemačkom 
prijevodu »Nicht-So^Sein«). (XXV. pogl.) 

S obzirom da je tao osnov i izvor prirode fenomenalnog 
opstanka, a ne transcendencija nezavisna od bitka као u indij- 
skoj religioznoj filozofiji (osobito u budističkom pojmu ire- 
lacionalnosti), usporedba nam se sa Schopenhauerom čini i 
ovdje kao i u slučaju problema sna i jave bliža nego tamo, 
gdje ju je Schopenhauer sam tražio. 

Problem je antinomija spoznaje mogao Čuang Tse naći ja- 
sno formuliran već kod svoga prethodnika Lie Tsea: 

»Sto je s onu stranu svijeta, što je prije pojava, to ne mogu 
spoznati... Svijet je dio prirode, a priroda je nepotpuna.« 

Svijet je problem individuacije, produbljenja subjektivno- 
objektivnog rascjepa u spoznajnim granicama: 

»U staro su doba ljudi u spoznaji tražili posljednje isho- 
dište. Što je bilo to ishodište? Oni su pretpostavljali stanje, 
kađ postojanje stvari još nije započelo... Slijedeća je pretpo- 
stavka bila, da su postojale dvije stvari, ali još nije počelo nji- 
hovo razdvajanje .. . Zatim se pretpostavljalo, da doduše po- 
stoji podvojenost u izvjesnom smislu, ali još nije došlo do 
afirmacije i negacije. Razvojem afirmacije i negacije potam- 
nio je tao .« (II. pogl.) 

Ovdje se jasno razlikuje stadij naivne ontološke vjere od 
kritičkog mišljenja. Spoznajom principa individualnosti kao 
subjektivnog, otvara se niz pitanja: 

»Znate li, u čemu su svijet i ja suglasni? — Otkud da to 
znadem? — Znate li, da ne znate? — Otkud da to znadem? — 
Onda ne postoji ni znanje o stvarima? — Otkud da to znadem? 
Pa ipak hoću da pokušam govoriti o tome.« (II. pogl.) 

Time dolazimo do posljeđnje hipoteze, koju je uzorno obra- 
dio Nagargjuna: 

»Ni tao nije drugo do oznaka, koja se upotrebljava u pre- 
nesenom smislu.« (XXV. pogl.) 

Stvar o sebi je, napokon, hipotetična u kantovskom smislu. 
Nesumnjiva je pritom bitna razlika, da spoznajsna metafizika 
starog orijentalnog kriticizma ne zastaje tamo, gdje se Kant 
zaustavlja ;sa svojom problematikom transcendencije. Uspo- 
redba s metafizikom sveobuhvatnog jedinstva pretpostavlja 
još jedan korak, a taj se dade usporediti s Heideggerovim 
udalj'avanjem od Kanta. Govoreći o tom problemu kod Čunga 
Tsea, nj emački filozof G. Misch kaže: 

»Beskrajnost kontinuuma empirijskog opažanja ovdje ne 
vodi do ukidanja metafizike putem suprotnosti u shvaćanju 
svijeta („kozmološke antinomije“ kako ih je Kant razradio), 
nego putem vlastitog razaranja, kojim dijalektika razuma sa- 
ma sebe đovodi do metafizičkog skoka u ,,ništavilo“ znanja o 
neznanju (docta ignorantia).« 33 

Polazeći ovako u problematici kritičke filozofije od analize 
transcendentalne svijesti, možemo se opravdano pitati nema 
И istočna filozofija iskonski prednost pred zapadnom u po- 
gledu oslobođenja od metafizičke pretpostavke o trajnosti i 
jedinstvenosti individualne svijesti. Prema riječima Čuang 
Tsea: 

»Čovjek taoa ostaje bezimen, na najvišem putu nema svo- 
jatanja. Najveći čovjek nema svoga ja. To je najviše što se 
može postići, kad se pojednostavi vlastito stanovište.« 

3:1 o. c., str. 257. 

Skok istočnih mislilaca u ništaviio, koje odgovara kršćan- 
skom pojmu duše, na prvi nas pogled prebacuje iz racionalne 
filozofije u mistiku: 

»Osjet siuha ne smije da prodre đalje od uha. Razum ne 
smije težiti za odvojenim opstankom. Na taj će način duša 
postati prazna i moči da primi svijet u sebe, jer tao ispunjava 
tu prazninu.« (IV. pogl.) 

Ipak, ovakvi zahvati kod filozofa nužno računaju s pretpo- 
stavkom fenomenološke redukcije, koje je Husserl obuhvatio 
pod pojmom епохђ. 

»Zahvatiti ravnomjerno sve stvari, bez pretpostavljanja, 
bez sklonosti, to je neograničenost. Kad sve stvari promatramo 
ravnomjerno, što je onda kratko, a što dugačko?« (XVII. pogl.) 

»Razriješiti sumnju pomoću nesumnjivoga, pa se tako vra- 
titi u stanje nesumnjanja,. Na taj način postižemo veliku 
slobodu u svakoj suminji« (XXIV). 

Odavde đalje nailazimo kod Čuang Tsea na tipičan zaokret 
u iđealističkoj filozofiji, na koji je upozorio već R. Otto u 
slučaju Šankare. 34 To je zaokret fichteovskog idealizma: 

»Poteškoća je u slijedećem: Spoznaja zavisi od nečega, što 
se nalazi izvan nje, da bi iskazala svoju ispravnost. Rudući da 
je baš to, od čega je zavisna, neizvjesno, kako onda mogu znati, 
da ono, što nazivam prirođom, nije čovjek, a ono, što nazivam 
Ijudskim, da nije u biti priroda? Potreban je istinski čovjek, 
da bi postojala istinska spoznaja« (VI). 

O tome, što treba razumjeti pod »istinskim čovjekom« ra- 
spravlja Čuang Tse opširno. Mi se ovdje možemo zadovoljiti 
samo jednom karakteristikom: 

»Odgovo<riti na pitanje na koje ne treba odgovarati, znači 
ne spoznati unutarnju zbilju.« 

Vidjeli smo u inđijskoj filozofiji Nagargjunina vremena, 
da se izlaz iz krajnjeg dij alektičkog skepticizma tražio u pod- 
lozi »roka svijesti«. Do sličnih konzekvencija dolaze u suvre- 

3i West-ostliche Mystik, str. 303—323. (2. izđ.) 

menom idealizmu Bergson i HusserL Cuang Tseo»v nas od- 
govor podsjeća snažno na Heideggera: 

»Ja mogu biti svijestan nebitka, ali ne mogu ne biti svi- 
jestan nebitka. Kad sam, đakle, svijestan nebitka, onda uz to 
preostaje još uvijek i svijest. Kako se doseže ta visina?« :ir> 

Na buđističku nas formulaciju problema (arupa-jhana) 
podsjećaju ove riječi Čuang Tseove: 

»Ako je postojalo vrijeme, kada nije postojalo ništa, onda 
je moralo postojati i vrijeme, kad nije bilo ni toga ništa. To 
je ništa nastalo, dakle, iznenada. Može li se onda reći, da li 
ono pripada u kategoriju bitka ili nebitka? Čak ni za riječi, 
koje sam upravo izgovorio, ne rnogu reći, da li nešto .znače ili 
ne.« 

Čuang Tseovo zauzimanje moralnog s’tava s onu stranu 
dobra i zla sliči u rnnogome kasnijoj Šankarinoj intelektuali- 
stičkoj kritici vjerskih i socijalnih »dobrih običaja«: 

»Sa stanovišta taoa stvari nisu ni plemenite n.i proste . . . 
Veliki čovjek nema samosvijesti. To je najviše, što se postiže, 
kad se pojednostavi vlastito stanovište . . . U svom ophođenju 
s ljudima, on ih zadovoljava sa »da« i »ne«, dok u vlastitoj 
nutrini miruje u uzvišenoj ravnoteži. To se naziva priznanjem 
važnosti jednome i drugome . .. Mudrac se priključuje dobro- 
činstvu, ali se u njega ne pouzdaje; ispunjava svoje dužnosti 
prema Ijudima, ali na osnovu toga ne postavlja nikakve za- 
htjeve. Pokorava se običaju na taj način, da ga ne izbjegava; 
preuzima obaveze tirne. što ih ne odbija, a zakon primjenjuje 
bez smutnje. Ima povjerenje u narod i uzima ga ozbiljno. Pri- 
lagođuje se pojavnom svijetu i uzima ga znanju. Te stvari 
đoduše nisu vrijedne, da se čovjek u njih upušta, ma da se 
ipak mora u njih upuštati. . . Ono što je nepodesno, ali se 
ipak mora ustanoviti, to je zakon. Ono što je đaleko od taoa, 
ali se ipak mora ispuniti, to je dužnost. Ono što je jednostra- 
no, ali se ipak mora poopćiti, to je dobročinstvo. Ono što je 
sićušno, ali se ipak mora jačati iz nutrine, to je moralni obi- 
čaj. Ono što je unutarnje, ali se mora ispoljiti, to je karakter 
. . . « (pogl. XVII., II i dr.). 


35 Prema Lin Yutangovu prijevodu, o. c. str. 75. 

Suvišno bi bilo ovdje isticati bliže ili dalje paralele iz 
evropske filozofije od stoika pa do suvremenih egzistencijali- 
sta. Ako bismo htjeli u socijalnim prilikama Cuang Tseova 
vremena tražiti pozitivne elemente ovakva stava, bilo bi do- 
voljno, da se osvrnemo na njegov odnos prema klasičnom 
stanovištu o ispravnosti iskonske ljudske prirode, odakle Ču~ 
ang Tse izvodi ovakav zaključak: 

»Oni koji su u toj svojoj nutrini ispravni... znaju, da su 
isto toliko koliko i car i sinovl neba.« 

Pozitivne elemente, koji u spoznaji i moralu toga vremena 
pokazuju na put socijalnog ozdravljenja i jačanja, snažnije je 
naglasio Mencije u svojoj filozofiji životnog optimizma. 


MENG TSE (MENCIJE) 

Rodio se god. 372. pr. -n. e. u kneževini Tseu, koja je gra- 
ničila s državom Lu, domovinom Konfucijevom. Konfucijevu 
je nauku upoznao i usvojio u školi učiteljeva unuka Tse Se. 
Kasnije je i sarcubio putujući učitelj i savjetnik raznih manjih 
vladara i kneževa u političkim i ekonomskim pitanjima. Ta- 
kvih putujućih savjetnika i učitelja, uglavnom utopista, bilo 
je u to vrijeme u Kini vrlo mnogo. Umro je 289. g. Bio je 
Platonov suvremenik, pa je na Zapadu »već mnogima upalo 
u oči, da je književni stil Mencija neobično sličan stilu njego- 
vog velikog grčkog suvremenika. Obojica iznose svoje misli 
u obliku đijaloga . . . Mencijevi razgovori sadržavaju na ra- 
znim mjestima obilježja sokratovske ironije, kojom goni pro- 
tivnika polagano, ali sigurno u škripac, polazeći od njegovih 
vlastitih pretpostavki i prisiljavajući ga na određene odgo- 
vore.« 36 Naravno, da se ne može ni pomišljati na neku 
dublju srodnost ili čak neposrednu vezu. Kao nastavljaču 
Konfucijeve socijalne filozofije Menciju nisu bliska »duboko- 
sežna istraživanja, ni perspektive maglovitih daljina, posljed- 
nja pitanja i mističke zagonetke svijeta. Nigdje ne spominje 
knjigu ,,Yi-king ; \ Taoističko mudrovanje ga ne privlači.« (Id.) 
Klasifikaciju njegovih djela u sedam knjiga spominje već 
Se-ma Ts’ien. Cilj svoje djelatnosti sam određuje ovako: 

s ® Hackmann, o. c., 177. 

»Htio bih da ljudska srca uputim u pravilnom smjeru, a 
istodobno da dokoncam krive nauke, da ispravim neispravna 
nastojanja, da uklonim neozbiljan način izražavanja, pa da na 
taj hačin upotpunim djelo trojice mudraca« (od kojih je po- 
sljednji bio Konfucije). 

I Konfucije je svrhu svoje nauke obilježio riječima »uputiti 
u pravilnom smjeru«. Mencijev je značajni doprinos u tom 
pogledu bio, da je u diskusiji s nekim ekstremnim stanovi- 
štima, koja su se u međuvremenu razvila, izbrusio konfuci- 
jevske stavove. Među tim ekstremnim naukama spominje u 
prvom redu Meh Tija i njegova protivnika Yang Čua. 

» Yang zastupa sebičnost, a to znači nepriznavati nikakvog 
vladara. Meh zastupa sveopću Ijubav, a to znači ne priznavati 
nikoga za oca.« 

Drugim riječima, ove nauke znače rasulo države i obitelji. 

Filozof s kojim Mencije raspravlja o svom središnjem pro- 
blemu, o ljudskoj prirodi i njenoj prilagodljivosti, bio je Kao 
Tse. Njihova najpoznatija diskusija o tome uključena je u 
hrestomatijski dio ove knjige. Mencijev je osnovni stav opti- 
mizam u pogledu ljudske prirode. Čovjek je ро prirodi ćLobar 
i teži za dobrotom. Otuda vjera u uspješnost dobrog ruko- 
vodstva: 

»Kad bi se među vođama čovječanstva našao jedan, koji 
ne bi nalazio užitak u ljudskim pokoljima, ljudi bi sa svdh 
strana ispružili vratove da ga vide i priklonili bi mu se isto 
tako sigurno kao što voda teče niz brdo.« 

џ 

Sigurno je, da se i tu radi najprije o već opisanom »ideali- 
zmu mitskog načiina mišljenja«. 37 Karakteristiono je ipak za- 
gl^edati rnalo dublje u racionalnu pozadinu utilitarističke uza- 
jamnosti, čije smo osnove već vidjeli kod Konfucija. Mencije 
razvija etiku moralnih čuvstava koja nas uz niz drugih pret- 
postavki jednostavnog zdravog razuma sve više podsjeća na 
engleske empiriste i utilitariste. U odnosu prema religiji Men- 
cije naglašava da »nebo ne govori«, a njegova se volja može 
spoznati jedino po logici činjenica. O odnosu naroda i vla- 
dara kaže: 


37 Hackmana, o. c. 181. 

»Narod je najvažniji, zatim dolaze božanstva tla i usjeva, 
najmanje je važan vlađar.« 

»Kad bi treb&Io vjerovati svaku stvar, koja piše u knjizi 
,,Šu*4nng“, onda bi bilo bolje, da „Šu-king* 4 i ne postoji.« 

Veličina je Mencijeva u zaokretu iz socijalnog utopizma 
njegovih preteča i suvremenika k području praktičkog i kon- 
kretnog rasuđivanja. Položaj je putujućih učitelja i savjetnika 
pretpostavljao određene sposobnosti na područjima praktič- 
nog zakonodavstva i ekonomije. Među značajne crte Menci- 
jeve nauke spada upozoravanje na pravilan sistem oporeziva- 
nja. Na području kaznenog prava traži, da se sankcije za 
zločin ne primjenjuju na obitelj zločinca. Zauzima se također 
za socijalnu skrb zajednice za starce, udovice i djecu. 

»Bez stalnog dohotka stalno uvjerenje može imati samo 
obrazovan čovjek. Kad je posrijedi narod, onda se bez stalnog 
dohotka ne može računati na stalnost uvjerenja.« 

Polazeći od principa, da su u Ijudskoj prirodi snage dobra 
jače od snaga zla, zaključuje, da se zdrav poredak mora osni- 
vati na zđravom odgoju pojedinca. Sve reforme treba da 
počnu »u srcu«. Princip se socijalne uzajamnosti osniva na 
tradiciona.Inim vrlinama čovjekoljublja i pravednosti. Tu su 
i granice konfucijevskog utilitarizma: 

f 

»Volim život, ali volim i pravednost. Ako se jedno i drugo 
ne može držati skupa, onda ću žrtvovati život, a prikloniti 
se pravđi.« 

Mencije sam daje uzoran nacrt svoje etike moralnih 
čuvstava: 

»Ljudska je prirođa osposobljena za dobro po osjećajima, 
koji su joj svojstveni. Zato je ja nazivam dobrom. Kad uza 
sve to Ijudska djelatnost nije dobra, onda su tome krive sklo- 
nosti. Svim je Ijudima svojstven osjećaj sućuti , a isto tako i 
osjećaji razočaranja i mržnje, te osjećaji pažnje i poštovanja, 
pristanka i odbijanja. Na osjećaju se sućuti osniva Ijubav 
prema bližnjemu; na osjećaju se razočaranja i mržnje osniva 
pravednost; na osjećaju pažnje i poštovanja uljudnost, a na 
pristanku i odbijanju uviđavnost. Ljubav prema bližnjemu, 
praveđnost, uljudnost i uviđavnost ne dolaze u nas izvana, 
nego su temelj našega bića.« 

То је nauka о četiri osnovne vrline. Osnaženje tih vrlina 
zadatak je odgoja. 

»Mudrac poučava na pet načina: Na neke djeluje plodono- 
sno kao kiša, kad padne u pravi čas; neke usavršava u njiho- 
voj biti; neke izgrađuje prema njihovim svojstvima; nekima 
odgovara na pitanja; a nekima je uzor koji u tišini slijede.« 

I napokon, muzika kao odraz dobrih običaja (li): 

»U dobrim običajima, koje je netko ustanovio, upoznajemo 
način njegova vladanja; u muzici, koju je netko stvorio, ču- 
jemo njegovo duhovno biće.« 

6. BUDIZAM U KINI 

U kasnijem razdoblju vladavine dinastije Han, na prije- 
lazu iz prvog u drugo stoljeće naše ere, kad je budizam počeo 
hvatati korijenje u Kini, zahvaljujući sklonosti vladara, u 
narodu se širilo uvjerenje, da je Lao Tse po odlasku iz Kine 
došao među barbare i tamo postao Buddha. Na kraljevskom 
se dvoru budistička nauka u to doba njegovala zajedno s Lao 
Tseovom. Još je veća bila sličnost tadašnjeg mahayana budi- 
zma s osnovnim idejama Čuang Tsea. 

Prema legendi prva je budistička misija došla u Kinu 
217. g. pr. n. e. Vijesti su o doticajima potkraj 2. st. pr. n. e. 
znatno vjerodostojnije. U vezi s vojnim pohodima i drugim 
vezama sa Srednjom i Zapadnom Azijom, spominju se u to 
doba prvi Budđhini kipovi, doneseni na kineski dvor. 

Popularni se mahayana budizam širio kao univerzalna 
religija prvenstveno na osnovu ideje o bodhisattvi ili poten- 
cijalnom buddhi, koji još nije dosegao krajnju nirvanu, nego 
svoje vlastito savršenstvo žrtvuje zbog spasenja »svih živih 
bića« i dobrovoljno se stalno ponovno preporađa, da bi služio 
njihovu spasenju i umanjio njihovu životnu bol. Nizu zemalj- 
skih bodhisattva, koji postaju svetački likovi mahayanističke 
crkve, odgovaraju nebeski buddhe, koji preuzimaju mjesta i 
uloge ranijih popularnih božanstava. Na taj se način budizam 
u svakoj zemlji prilagođuje postojećim tradicijama. 38 

■ iH U kineskim hramovima ne samo da eest.o nalazimo skupa statue 
Buddhe, Konfucija i Lao Tsea, nego »na pr. u đvorani 500 lo~hanci u samo- 
stanu Pi-Yun-Su susrećemo statuu Marka Pola, s njegovim karakteristi- 
čnim i izražajnim mletačkim licem«. (G. De Lorenzo: Religioni e Filosofie 
delVEstremo Oriente, str. 111.) 

Prvi je budistički spis, koji je prema predaji došao u Kinu, 
bila »Sutra od 42 odlomka«, polovinom 1. st. n. e., koju su 
vladaru Ming Ti donijela dva misionara iz zemlje Yiieh-či 
(Indije). Ta su se dva misionara, po imenu Kašyapa Mđtanga 
i Bharana, nastanila u jednom samostanu u prijestolnici Lo- 
jang i tamo počeli svoj rad. 

»Sutra od 42 odlomka« mahayanističko je djelo, koje se 
osniva na nauci Ašvaghoše i Ndgargjune o ništavilu i nepo- 
stojanosti fenomenalnoga svijeta. Četrdeset i dva odlomka 
sadržavaju izvatke iz raznih indijskih budističkih djela 7 koja 
su se redaktorima činila najznatnijima. Veči dio odlomaka 
sadrži moralno-religioznu nauku. U nekim dijelovima nala- 
zimo tipične rečenice mahayanističke filozofije ništavila: 

»Moja nauka uključuje mišljenje nezamišljivoga, isp>unja- 
vanje neispunjivoga, izricanje neizrecivoga i slijeđenje nedo- 
sežnoga... Put, koji se dade opisati riječima, ne ide daleko. 
Ne postoji ništa, što se dade zahvatiti« (XIX). 

»Potrebno je zamisliti se nad činjenicom, da svaki od 
četiri elementa, od kojih je sastavljeno tijelo, ima svoje ime, 
a da nijedan od njih nije naše ja. U biti, naše ja ne postoji. 
Ono je iluzomo« (XXI). 

»Nitko na svijetu ne može slijediti put dharme, ako pri- 
znaje dualizam« (XXV). 

»Ja promatram položaj kraljeva i kneževa kao prašinu, 
što se vrti u zraci sunca. Ja promatram zlato i dragulje kao 
smeče... Ja promatram nirvanu kao jutamje buđenje iza 
noćnog sna« (XLII). 

Velika se prevodilačka djelatnost u vezi s dolaskom novih 
misionara razvija polovinom 2. st. n. e. Životno djelo pojedi- 
nih prevođilaca obuhvaća po 50—100 đjela. Mnogi su od tih 
najranijih prijevoda sačuvani do danas. U razdoblju su od 
5. do 7. st. od velike kulturnopovijesne vrijednosti putopisi 
učenih kineskih hođočasnika u Indiju, na koje smo se već 
pozivali. 39 Kanonska budistička književnost u Kini prema 
nekim katalozima obuhvača 1662 djela, prevedena i original- 


33 Usp. dio o indijskoj lilozofiji, uvod 2. 

na, nastala od 62. do 1622. godine. 40 U prvim su stoljećima 
prevodioci uglavnom strani misionari. Među prijevodima iz 
3. st. osobito je važno za razvoj ideja kineskog таћауапа 
budizma djelo »Pragjna-paramita« (»Usavršenost spoznaje«) 
u 10.000 strofa. Središnja je ideja »ništavila« i »praznoće« 
(šunyata) svih subjektivnih i objektivnih elemenata fenome- 
nalne egzistencije, nepostojanost i nepostojanje i našega ja 
i »trajnih obilježja stvari«. Tu je jasno izražena i Nagargju- 
nina dijalektička nauka o relativizmu spoznaje: 

»Um buddhe je irelacionalan, (neupleten u odnose od kojih 
je složen svijet i život). Kao što se buddha u nirvani niti 
negdje nalazi, niti nigdje ne nalazi... takav hoću i ja da 
budem.« 

Već se u drugoj polovici 3. st. spominju i mjere protiv 
širenja budizma, koje poduzimaju neki vladari. Za kineska 
je shvaćanja bio osobito zazoran monaški način života buđi- 
stičkih svečenika. Vecina je mjera usmjerena protiv slobođ- 
nog pristupanja u redovničku zajednicu. Sirenju su budizma 
pogodovale s druge strane unutrašnje borbe, promjene dina- 
stija, raspadanje države i pojave u vezi s time. Takve su 
prilike vladale sve do dolaska na vlast dinastije T’ang, počet- 
kom 7. st. Za vrijeme dinastije T’ang, osobito u 9. st., dosegli 
su progoni budista vrhunac. Mjere su često bile drastične i 
krvave, a od progona nisu bili pošteđeni ni taoisti. To je bilo 
doba nadrnoći konfucijanizma. 

Za povijest je kineskog budizma i za razvoj srednjovje- 
kovnog budizma uopće na Dalekom Istoku glavni datum 
dolazak »patrijarha« Bodhidharme iz Inđije u Kinu oko 520. 
g. Po mahayanističkoj je predaji ovo bio 28. »patrijarh« ili 
nasljednik Buddhe u Indiji, iako tradicija patrijarhata u ju- 
žnoj theravadinskoj školi nije priznavana, tako da ta ustanova 
povijesnu važnost dobiva zapravo tek u Kini, gdje je s Bod- 
hidharmom kao prvim bilo ukupno šest patrijarha do godine 
715., kad je ta tradicija izumrla. Bodhidharma je, međutim, 
dao specifičan smjer kineskom budizmu, koji su njegovi na- 
sljeđnici kroz 200 godina razradili i usavršili, prilagodivši ga 

40 Prema podacima G. De Lorenza, o. c., str. 114. — Pobliže podatke o 
prevodilačkoj djelatnosti u prvim stoljećima naše ere daje Hackmann u 
citiranom đjelu, str. 253--254. 

potpuno kineskom duhu i oslobodivši se formalnih indijskih 
tradicija. Tako je nastala glavna kineska budistička škola 
»meditacije« (č’an). Kineski je naziv škole izveden iz pali 
termina za sistem budističke meditacije gjhđna, a u novije 
se vrijeme popularizirao na Zapadu pod svojim japanskim 
imenom, zen, zahvaljujući velikim dijelom esejima, koje je 
u posljednjih pedesetak godina objavio na engleskom jeziku 
profesor japanskog sveučilišta u Kyoto, Daisetz Teitaro Su - 
zuki, a koji su prevedeni na mnoge evropske jezike. Krajem 
12. st. zen je prodro u Japan. 

Ovaj se oblik đalekoistočnog budizma razvio u jedan sve- 
opći pogled na život, koji se često obilježava kao sistem 
»empirističke« filozofije u smislu intuicionističkog iraciona- 
lizma. Zen je prožeo osobito umjetnost Dalekog Istoka, i likov- 
nu i pjesničku. Kao sistem psihološke analize, praktične, 
gotovo ldiničke, zen je izazvao osobito pažnju i srodnost stava 
kod C. G. Junga , osnivača t. zv. »dubinske psihologije«, koji 
potječu iz Freudove škole, a surađivao je i s prof. Suzukijem. 

Cilj je meditacione metode zen, da izazove unutarnju kri- 
zu, koncentracijom svih psihičkih snaga u jednu točku, iz 
koje treba da plane iskra intuicije ili prosvjetljenja (satori, 
osnovni japanski termin zena). Reduktivnu metodu koncen- 
tracije (samadhi), o kojoj smo govorili u poglavlju o Buddhi- 
noj nauci, shvaća ova škola na taj način, da se treba osloboditi 
čitavog tereta znanja, tradicije i autoriteta. Upravo je racio- 
nalna težnja za spoznajom,' učenje i traženje izlaza u proble- 
mima života uzrok, koji dovodi do osjećaja unutarnje krize 
i nestabilnosti. Taj doživljaj nestalnosti i kritičnosti treba 
razviti neustrašivo do skrajnosti, da bismo se istrgnuli jednim 
zamahom duha iz taloga i opterećenja kulturno-filozofske 
problematike, iz koje ne nalazimo racionalnog izlaza. Na 
vrhuncu koncentracije duha koji bilo besmisleni ili beznačajni 
doživljaj izaziva u podsvijesti (bhavanga) »oslobođenje«. Uči- 
telj, pod čijom se kontrolom ovaj proces zbiva, pokušava da 
izazove satori nekim naglim, brutalnim pokretom (na pr. 
neočekivanim uđarcem) ili nekom potpuno besmislenom reče- 
nicom. Tako je ekspresionistička umjetnost prividno besmi- 
slenih rečenica već u Srednjem vijeku dobila svoje mjesto u 
poeziji, pa i u slikarstvu Dalekog Istoka. Povijest je zena 
povijest takvih izreka i slika. 

Postoji zbirka od 1700 tih prividno besmislenih fraza, 
poređanih po sistemu postepenosti, čijim se rješavanjem bave 
učenici zena. Te se izreke zovu koung-an (japanski koan — 
»javni dokumenti« škole). Evo nekoliko »lakših« primjera: 

Patrijarh je Huei-Neng, slično Lao Tseu, pobjegao od svo- 
jih učenika. Učenik ga Ming uhvati u bijegu i zatraži od njega, 
da mu oda »tajnu zena«. Huei-Neng odgovori: »Koje je tvoje 
iskonsko lice, koje si imao prije rođenja?« 

Učitelja Čao Čeu upita neki učenik: »Koji je smisao dola- 
ska prvog patrijarha u Kinu?« — Učitelj odgovori: »Čempres 
na ulazu.« 

Iza ovakvih izjava ne treba tražiti neki prikriveni ili 
simbolički racionalni smisao. 

Istoga je učitelja upitao jedan učenik ovako: »Kaže se, da 
se sve dade svesti na jedno, a na što se onda svodi to jedno?« 
Učitelj odgovori: »Kad sam bio u pokrajini Čing, dao sam 
napraviti odijelo, koje je težilo sedam funti.« 

Iz ovih se doživljaja rađa, kao plod naknadnog razmišlja- 
nja, i onaj nevezani lirski opis, koji je najkarakterističniji* za 
kinesku liriku i slikarstvo. Tako je na pr. jedan učenik škole 
zen, idući preko dvorišta, posrnuo. To je bio povod satorija. 
Taj je najveći doživljaj svoga života sažeo zatim u ovu kratku 
strofu: 

»O, jeđinstven i rijedak doživljaj, 
za koji bih rado dao đeset hiljada cekina'! 

Na glavi mi šešir, svežnjić za pasom, 
a na štapu nosim svjež lahor i uštap.« 

Bodhidharmina je misija u Kini opisana u duhu ovog 
pogleđa na život slijedećim riječima: 

»Prijenos posebne vrste, bez veze sa svetim knjigama, 
nezavisan od riječi i slova: 

Uputiti se izravno u dušu čovjeka, 

motriti vlastitu prirodu i ostvariti doživljaj buddhe.« 

Tako se u »neposrednom djelu«, u »eksperimentiranju bez 
razmišljanja« Nagargjunina dijalektika ništavila prevodi ovdje 
u izraz voluntarističkog iracionalizma. 

Napomenuli smo, međutim, da je ovakvo eksperimentiranje 
posljednji stadij đugogodišnjeg razmišljanja i proučavanja 
jednog problema, oko kojeg se postepeno usredotočio životni 

smisao učenika. S tim kritičnim pitanjem on konačno dolazi 
pred učitelja zena, kao što se vidi i iz navedenih primjera, a 
učitelj reagira na to iz posve druge iracionalne dubine svijesti. 
Često puta odbija učenika na surov način, često ga puta pri- 
vidno zanemaruje godinama i decenijima, ograničujući djelat- 
nost učenikovu, na primjer, na mljevenje riže ili cijepanje 
drva. Gdjekad učitelj na izvorno pitanje učenika odgovara 
istančanom ironijom i na taj mu način pokušava dati koan , 
koji sadrži dublji skriveni smisao: 

Učitelj je Le-T’an uipitao novog učenika Ling-T’ao: 

»Koje ti je bilo ranije zanimanje?« 

»Čuvao sam krave.« 

»Kako ti čuvaš krave?« 

»Tzađem s njima rano ujutro na pašu, a vraćam se u su- 
mrak.« 

»Tvoje je neznanje divno!« 

Ova je primjedba izazvala satori kod Ling-T’aoa, koji je 
svoj doživljaj kasnije izrazio u stihovima: 

»Bacio sam pastirski konop i postao beskućnik ... 

Ako me pitate: „Zašto je prvi patrijarh došao sa Zapada?”, 

ja ću sa štapom preko ramena glasno zapjevati: tra-la-la!« 

Po moralnoj se pripremi i prethodnoj koncentraciji učenik 
zena razlikuje bitno od kritičkih stanja, čiji prototip u suvre- 
menoj psihoanalizi ili umjetnosti predstavlja, možda, nosilac 
radnje Gideova »acte gratuit«, iako se u oba slučaja redovno 
radi o simptomima »kulturne preopterećenosti«. 

»Meditacijska škola« (č’an) nije bila jedini ni prvi oblik 
u kojem se je budizam širio i prilagođavao prilikama u Kini. 
Niz drugih škola, uglavnom mahayanističkih, razlikovalo se 
međusobno uglavnom po osnovnom spisu (sutra), od kojeg je 
polazila njihova indijska tradicija. Ti se spisi najčešće pripi- 
suju pojedinom velikom indijskom mahayanističkom filozofu, 
kao što su Ašvaghoša, Asanga, Vasubandhu i t. d., ili njihovim 
školama. Jedna od najjačih škola, koja se kao i zen održala 
do naših dana, jest t. zv. »škola iz gorja T’ien-t’ai«, u kojoj je 
mnogo jače izražen vjerski moment. Njeno je osnovno djeio 
»Sutra o lotosovu cvijetu plemenite nauke« (Saddharma pun - 

đarika sutra), koja spada među najranije prevedene budističke 
knjige u Evropi. 41 Među ta djela, napisana u t. zv. »hibridnom« 
sanskritu, koji je u najnovije vrijeme predmet osobito pažlji- 
vih naučnih istraživanja, 42 spadaju: Lankavatara-sutra i Vagj- 
raccheđika-sutra. 

U 10. st., u doba propasti dinastije T’ang, dobrim dijelom 
zbog nesigurnih i promjenljivih političkih prilika, prestaje 
intenzivni razvoj budističkih škola u Kini. Dijelom dolazi do 
zamiranja, dijelom do unutarnje stabilizaeije, a i do prijenosa 
kineske kulture uopće, a s njom i budizma, u Japan. Konfuci- 
janizam kao državna religiozno-filozofska nauka doživljava 
u 11. st. novi procvat, u kojem se osjeća posredni utjecaj nove 
budističke problematike. Zato ćemo prikaz kineske filozofije 
završiti s osvrtom na neokonfucijanizam koji datira iz ovih 
vremena. 


7. MATERIJALIZAM 

U uvodnom prikazu kulturnopovijesnog razvitka Kine za 
vrijeme dinastije Čou, osobito razvitka vjerskih predodžbi i 
kulta, govorili smo o nekim općim uvjetima koji su pogodovali 
širenju materijalističkih nazora o svijetu. 

Najstarijim se materijalističkim filozofom, čije nam je 
djelo sačuvano, smatra ranije spornenuti Yang Ču (gdjekada 
se naziva Yang Tse, »učitelj Yang«). Pretpostavlja se, da je 
bio suvremenik Lao Tsea i da u razrađi svojih ideja polazi od 
taoističkih shvaćanja. Zbog toga je njegovo djelo unišlo u knji- 
ževnost kao VII. knjiga đjela Lieh Tsea, jednog od najranijih 
sljedbenika Lao Tseovih, koji u mnogim pogledima predstav- 
lja sredinu između taoističkog idealizma i materijalizma. 

U filozofiji nam Yang Čua upada u prvom redu u oči 
njegov pesimizam i individualizam koji se približuje Stime- 
rovu stavu, s kojirn ga gdjekad uspoređuje (Forke). Karakte- 
ristično je, da se Yang Ču mora braniti protiv prigovora, da 
je samoubojstvo logična posljedica njegova stava prema ži- 
votu i svijetu. 

Kod ovog »prvog filozofa individualizma« nalazimo i po- 
četni zaokret iz taoizma u teoriju materijalističke kozmologije, 


41 E. Burnouf: Le lotus de la bonne loi, trad. du sanscrit, Paris, 1852. 

42 Osnovno je naučno đjelo o tome: F. Edgerton: Buddhist hybrid san- 
skrit grammar and dictionary, New Haven, 1953. 

zaokret karakterističan za većinu kineskih materijalista i 
senzualista. Ljuđskoj individualnosti odgovara »nebo« kao 
bezlična ili slijepa prirodna sila, koja se očituje u strogoj 
mehaničkoj zakonitosti, nespojivoj s predodžbama o moralnom 
determinizmu, opisanim u »Yi-kingu«. 

Na ovu razliku prirodnog i magijskog determinizma upo- 
zoravao je osobito kasniji materijalistički filozof Hsiin Tse 
(310.—230. pr. n. e.), koji je razradio prvenstveno fizičku i 
kozmološku stranu materijalističke teorije. Hsiin kao i ostali 
materijalistički filozofi interpretira tao kao praelement u obli- 
ku kozmičkog »fluida«. Budući da se kineska filozofija u 
traženju praelementa zaustavila na toj predodžbi svemirskog 
»toka«, kojoj odgovara jedino potpuno apstraktna interpreta- 
cija taoa као idealne zakonitosti (usp. kozmološki odlomak 
Čuang Tsea u hrestomatiji), ne bi bilo uputno općeusvojeni 
»fluidni« oblik praelementa prevoditi jednostavno kao »te- 
kućina«. 

Interpretirajući tao kao bezličnu svemirsku snagu prirode, 
Hsiin Tse ne negira u tom pojmu idealni ili duhovni aspekt 
zakonitosti. U svojoj moralnoj nauci, za razliku od Mencijeva 
naivnog optimizma, smatra da je Ijudska priroda u osnovi 
zla, a vrlina je plod kulture. Oba ova obilježja približuju ga 
znatno konfucijevskim gledištima kasnijih, pa i modernih 
vremena, tako da njegova nauka predstavlja alternativu za 
Mencijevu teoriju, pružajući širi okvir za razradu moralnih 
i prirodoznanstvenih ideja. 

Kasniji konfucijevci dinastije Sung (osobito Ču Hsi) raz- 
rađuju ove komponente klasične kineske kozmologije u dua- 
lističkom smislu, na način koji nas mnogo podsjeća na »kvali- 
ficiranost« istovremene indijske bhedabheda i višištadvaita 
filozofije. (Vidi prikaz Ramanugjine filozofije u I. knjizi.) 

Za prirodoznanstvene predodžbe i mogućnosti svog vre- 
mena karakteristična su osobito shvaćanja kasnijeg materija- 
lističkog filozofa Wang Č’ung (27.—97. g. n. e.), od kojeg nam 
je sačuvano djelo » Lun-heng«. Iako mogućnosti materijali- 
stičkog tumačenja pojava nastoji da iskoristi do krajnosti, 
teorija fluiđa dovođi i njega konačno do zaključka da postoje 
duhovi i fantomi, ne kao bića viših, nego nižih nepotpunih 
kvaliteta. Takve su krnje tvorevine životnog fluida proizvod 
nčuravnoteženosti dvaju osnovnih prirodnih snaga, aktivne 
i pasivne, уапд i yin: 

»Ако је sunčani fluid snažan, ali nije spojen s yinom , 
onda može izazvati samo pojavu, ali ne tijelo. Takva pojava 
ima samo životnu snagu bez kosti i mesa, pa nema određenih 
granica, nego se pojavljuje, a zatim brzo iščezne.« 

»Fluid vatre može plamsati ili tinjati. Isto si* tako fantomi 
čas viđljivi, čas nevidljivi.« 

Fantomi su prema tome tvorevine suviška уапд- fluida. — 
Tu se približujemo ponovno shvaćanjima indijskog psihološkog 
materijalizma, na koja smo naišli, na pr., u teoriji mjesečevih 
mijena kao posljedice plime i oseke božanskoga soka u sub- 
lunarnom svijetu. 

Wang Č’ung shvaća fluidni praelement također s taoistič- 
kim atributima: »miran, tih, bez želja, nedjelatan«. Prema 
ovoj materijalističkoj teoriji kao i prema ostalima, istančanost 
ili grubost karaktera zavisi od »mehaničkog« priliva fluida 
zvijezda, koji može biti bolji ili lošiji, več prema konstelaciji. 

Ču Hsi je kasnije u svojoj geocentričnoj teoriji neba dao 
i potanje tumacenje prirodnog postanka svih ovih pojava. 

Kod materijaliste Fei Ku (3. st. n. e.), kojega smo kao po- 
sljednjeg uvrstili u našu hrestomatiju, vidi se, kako se mate- 
rijalistička misao u svom razvoju, usprkos nedostacima isku- 
stvenih podataka, sve više osamostaljuje i uđaljuje od tao- 
ističkih pretpostavki. 

Ipak, među tekstovima, koji su nam pristupačni, tek u 
doba dinastije Sung, kod Ču Hsija, nalazimo neke ozbiljne 
osnove prirodoznanstvenog mišljenja, koje polazi od proma- 
tranja i uspoređivanja prirodnih pojava u pojedinostima. 


8. NEOKONFUCIJANIZAM 
I FILOZOFIJA NOVIJEG VREMENA 

Za vladavine dinastije Sung, u 12. stoljeću, dolazi do ras- 
cjepa carstva. Sjeverni je dio države, do rijeke Jang-tse došao 
pod vlast granične države Čin, dok je dinastija Sung vladala 
dalje samo južnim dijelom do potkraj 13. stolječa, kad je 
mongolska invazija ponovno ujedinila carstvo. 

Politički je vlada dinastije Sung bila slaba i nestabilna. 
Ipak se 11. i 12. stoljeće označuju kao doba novog procvata 
nacionalne konfucijevske filozofije. To je razdoblje »petorice 


12 »Filozofija istočnih naroda« II. 

filozofa« (Čou Тбп -i, Č’eng Hao, Č’eng I, Čang Tsai i Ču Hsi). 
Ne samo filozofija, nego i umjetnost, osobito slikarstvo razdo- 
blja Simg znači prekretnicu i početak novoga doba. Nezavisno 
od unutrašnje slabosti, osjeća se utjecaj proširenih i povećanih 
ekonomskih ođnosa s vanjskim svijetom. U nauci se spome- 
nutih filozofa i ostalih predstavnika kineske misli toga vre- 
mena osjeća i razračunavanje s idejnim blagom drugih zema- 
lja, osobito Indije, u prvom redu s neposrednim budističkim 
utjecajima, a izvan toga i s idejama koje nisu tipične za 
buđizam. Važno je spomenuti, da se u ovo vrijeme mijenja 
i shvačanje o državnom uređenju. Značajnu socijalno-politič- 
ku reformu na dvoru Šen Tsunga provodi u drugoj polovici 
11. stoljeća Wang An-ši. Prema njegovu planu, koji je kao 
ministar provodio i u praksi, država treba da regulira pri- 
vredni život naroda na području cijena poljoprivrednih dobara 
sudjelovanjem u trgovini; kreditima na račun žetve, da bi 
olakšala bolje obrađivanje zemlje; općom vojniom obavezom; 
uvođenjem poreza mjesto kuluka; proporcionalnim porezom 
na imanje; iispostavom službenih tržišta, gdje država treba 
da ima monopol nad cijenama. 

»Osnovna ideja, koja nosi sve te reforme, očito je bio 
državni socijalizam, koji je trebao da ravnomjerno rasporedi 
terete na sve slojeve društva.« 43 

Na području spekulativne filozofije, spomenuti se filozofi, 
osobito prvi među njima, vraćaju na prastare formule knjige 
»Yi-king«, pa traže'novi smisao prvobitnih odnosa dualističkih 
pojmova yin i уапд, njihovog porijekla u tao, ili odnosa mo- 
ralne zakonitosti — li — prema prirodnoj. Pri tome žele da 
razjasne đinamički princip u prirodnom i povijesnom zbivanju 
odnosom suprotnosti i da to zbivanje shvate na osnovu gene- 
tičkog razvoja. U konfucijevskim se krugovima raspravlja 
pitanje o prirodnim osnovima morala, a u neotaoističkim 
problem prostorno-vremenskog dualizma. Tendencije se filo- 
zofa ovoga razdoblja mogu rezimirati ovim riječima: 

»Egzistencija se izvodi iz jedinstvenog praprincipa, a uz 
to se pokušava razumjeti prirodu i moral na osnovu unutra- 

п Hackmann, o. c., 314. 

šnje povezanosti i razvojnog toka. U tom nastojanju nalazi 
Sung-filozofija svoj smisao.« 44 

Prijelaz od ovakvih stanovišta na probleme razdoblja Ming 
i modernog vremena ne znači bitnu teškoću, Ipak se u kasni- 
jim vremenima osjeća ponovno zamiranje i vraćanje na tra- 
đicionalni komentarski formalizam. 

CU HSI 

Ču Hsi (1131—1200), posljednji od spomenutih pet filozofa, 
postavlja problem filozofskog dualizma u novim terminima, 
koji pokazuju traženje novog, monističkog rješenja. Poglavlja 
njegovog đjela, koja se bave tim problemom, nose naslov: 
»Li č’i«. 

Termin Č’i znači »dah«, »fluid« ili »paru«. U Ču Hsijevu 
sistemu taj termin označava tvarnu komponentu svijeta, a 
istovremeno i energetsku, kao nerazdvojivu. Psihološki je ma- 
terijalizam, vezan za pojam duše kao profinjenog tijela izgra- 
đenog od fluida č’i postao u međuvremenu osnovom taoističke 
magije u popularnoj religiji. Polaritet li — č’i nije prema 
tome ovdje suprotnost materije i energije ili duše. Li je regu- 
lativni zakon svijeta u smislu univerzalne moralne volje ili 
uma. Taj pojam nadilazi sada svoje osnovno empirijsko zna- 
čenje, koje je imao kod Konfucija, ali se ne uzdiže ni do 
bezlične zakonitosti taoa, u kojoj moralno i prirodno zbivanje 
nije još raščlanjeno. Ču Hsijev se li nalazi na pola puta i 
postaje nosilac svijesti o polarnosti unutar svjetskog zbivanja. 

Li je nosilac četiriju moralnih snaga: ljubavi, pravednosti, 
poštovanja i uvida. Kao moralna snaga u kozmosu, li je vri- 
jednosno nadređen č’iju, pa i taou kao općem kozmičkom za- 
konu, koji se također spominje uz li. Taj odnos vrijeđnosne 
nadređenosti ne smijemo, međutim, shvatiti u ontološkom i 
vremenskom smislu: 

»Li se nikada ne pojavljuje nezavisno od č’i. Ipak, li je 
bestjelesno, a č’i tjelesno. Sa stanovišta, da je nešto podvrg- 
nuto ili nepodvrgnuto tjelesnosti, može se pitati, da li je jedno 
vise, a drugo niže.« 

44 Iđ., str. 320. 

Li ne smijemo shvatiti kao volju nekog persouificiranog 
božanstva. Ni kineska religija takvo vrhovno božanstvo ne 
poznaje. 

Ču Hsi razlučuje svoj pojam li i od pojma neba kao božan- 
skog svebića (t'ai či). Na fa i či gleda prvenstveno kao na 
praizvor svemirskog »fluida« i njegovih pokretnih snaga уапд 
i yin: 

»Tai či n.ije odvojeno, pojedinačno biće. Ono je i yin i 
уапд; ono je i u yinu i u уапди. Ono je i petovrsnost eleme- 
nata i pet vrsta elemenata. Ono je i cjelina bića i u cjelini 
bića.« 

Ču Hsi nastoji da sve dualističke odnose među principima 
svede na odnose pojavne ili vrijednosne relativnosti. Pritom 
je uvijek tendencija k dijalektičkom i monističkom mišljenju, 
iako monistički stav nije sistematski do kraja proveden. To 
se osjeća jednako u vjerskim kao i u prirodoznanstvenim 
pitanjima: 

»Pogrešno je reći, kako se to danas običava, da je nebo 
netko tko sudi o grijesima i zlodjelima Ijudi, ali je isto tako 
pogrešno reći, da ne postoji nikakav regulator.« 

»Iskonski su nebo i zemlja bili samo fluid u oblicima 
уапд i yin.« 

U filozofiji je prirode уапд kozmički fluid (č’i) u pokretu, 
a yin je taj fluid u stanju mirovanja. Ova su dva stanja samo 
pojavne strane »nečega« (stvari o sebi) na čemu se te pojave 
zbivaju. Izvan tih dvaju suprotnih modaliteta pojavna tvar 
ne postoji. Njena dva fluidna stanja stalno prelaze jedi\o u 
drugo, jedno drugo pretpostavlja, jedno se bez drugog ne da 
zamisliti. Proces zbivanja naziva se yi — mijena. I-z takvog 
odnosa уапда i yina nastaje sedimentacijom pet klasičnih 
tvarnih elemenata. Tehnički je naziv tog procesa hsing — 
zbivanje ili đjelovanje. Tu svoju teoriju evolucije, koja se 
intelektualno još potpuno ne izđvaja iz mitoloških kategorija 
Yi-kinga. Ču Hsi često potkrepljuje zanimljivim prirodoznan- 
stvenim opažanjima i proračunima. (Vidi hrestomatijski pri- 

log-) 

Тако na osnovu izračunavanja planetarnih kretanja dolazi 
do teorije o »velikoj godini« svijeta (tn sui), koja traje 129.600 
običnih godina, a podsjeća nas na indijsku teoriju o razdoblji- 
ma svjetskog zbivanja (kalpa). Pritom polazi od matematske 
pretpostavke, da se Sunce kreće dnevno 365°, a nebeska sfera 
366°, dok Mjesec zaostaje dnevno 13° za nebeskom sferom. 
Nakon 365 dana susreću se Sunce i nebeska sfera na polaznoj 

365 

točki, dok se Mjesec i nebeska sfera susreću svakih = 28 

io 

dana. U hrestomatijskom je dijelu uključen originalni prikaz 
njegove teorije gravitacije. 

U etici Ču Hsi produbljuje Mencijevu teoriju o prirodnoj 
dobroti ljudskog bića na taj način, da je povezuje s općom 
teorijom instinkta. Četiri su spomenute klasične vrline zajed- 
ničke svim živim bicima, prvenstveno životinjama, a u ko- 
zmičkom zbivanju odgovaraju im četiri u biti identične po- 
kretne snage: 

Yuen — životni nagon, odgovara moralnoj vrlini ljubavi 
prema bližnjemu. 

Heng — ljepota, odgovara vrlini poštovanja i čovječnosti. 

Li — kao najširi prirodni nagon označava korist, koja 
odgovara vrlini pravednosti. 

Čeng — suzdržljivost, odgovara vrlini uvida i uviđavnosti. 

Urođena vrlina čovjekova, koja se očituje u obliku Četiriju 
osnovnih moralnih kategorija, ukorijenjena je u prirodnoj 
sposobnosti moralnog rasuđivanja, koja nas konačno dovodi 
do spoznaje vrhovnog moralnog zakona li. Po svojoj empirič- 
koj prirodi, nasuprot tome, čovjek se ne može smatrati nepo- 
sredno dobrim. Materija je etički indiferentna. Vidjeli smo, 
da je li samo vrijednosno nadređen č’iju. Po svojoj materijal- 
noj prirodi čovjek nije zao nego moralno indiferentan. Ođatle 
nastaju prepreke i smetnje razvitku moralne prirode, koje je 
potrebno prevladavati moralnom snagom. S toga stanovišta 
Ču Hsi kritizira i odbija apsolutni đeterminizam. 

Četiri osnovne vrline ne stoje samo u određenom apriornom 
odnosu s prirodom uopće, nego i u Ijuđskoj prirodi nalaze 
odgovarajuće sklonosti, koje im omogućavaju razvoj i osvje- 
štenje: 

Ljubavi prema bližnjemu odgovara brižljivost. 

Praveđnosti odgovara savjesnost. 

Poštovanju odgovara sviđanje (simpatija). 

Uvidu odgovara moralno razumijevanje. 

Za Cu Hsija je poznato, da je u svom filozofskom razvoju 
bio dosta vremena pod snažnim budističkim utjecajem, a zatim 
se vratio na konfucijanizam, u kojem je našao zadovoljenje 
svojih konkretnih moralno-političkih i prirodoznanstveno- 
eksperimentalnih težnji, koje su kineskom duhu uopće svoj- 
stvenije od indijske metafizike. Ipak je indijski pečat ostao 
neospomo jasan ne samo u nizu pojedinačnih elemenata, nego 
i u jednoj općoj tendenciji, koja se približava fenomenološkom 
gledanju na pojave života i traženju kritičkog osnova teori- 
jama o objektivnom zbivanju u subjektivnim kategorijama 
uma. Gledajući iz perspektive tih utjecaja, nije slučajno, da 
je uspio da definira baš onaj oblik umne djelatnosti, koji 
odgovara Kantovoj »moči rasuđivanja« (Urteilskraft). Proma- 
trana sa strane kineskih klasičnih tradicija, karakteristična 
je određena srodnost s Leibnizovom pretkritičkom problema- 
tikom na moralnom području. 

ŠKOLE HU I SU 

U daljoj razradi te problematike, karakteristični su kri- 
tički stavovi prema Ču Hsiju i s konfucijevske i s taoističke 
strane. U prvu grupu spada škola Hu, prema čijoj je nauci 
neodrživa pretpostavka o iskonskoj dobroti Ijudske prirode. 
Pojmovi su dobra i zla relativni, a iskonska se priroda čovje- 
kova mora promatrati kao nezavisna od dijalektičkog relati- 
vizma, koji je plod intelektualnog razvoja. Škola Su je kon- 
centrirala svoju pažnju na moralni problem. Ljudska priroda 
u odnosu prema moralnim vrednotama za ove je mislioce 
također vrijednosno neutralna, ali u posve formalnom smislu. 
Pod prirodom oni ne shvaćaju drugo nego formalnu strukturu 
ili »posudu«, u којој se ostvaruju moralne vrijednosti. U 
drugom nekom đualističkom smislu iskonska nezavisnost i 
neutralnost Ijudske prirode i ne postoji. 

Taoistička kritika istupa u ovo doba u diskusiji o ontolo- 
škom i vrijeđnosnom dualizmu argumentima koji se mogu 
promatrati u cjelini preuzetim iz budističkog spoznajnog ide- 
alizma. U tom je smislu karakteristično najprije jedno apo- 

krilno dj'elo, čije autor svoj spis pripisuje Kuan-yin Tseu, 
graničnom čuvaru koji je Lao Tsea zaustavio u bijegu i prisilio 
da napiše »Tao-te king«. Prema ovome djelu, svijet i njegove 
pojedinačne pojave samo su prividno realni. U biti postoji 
samo jedinstveni tao. Nebo i zemlja su proizvod Ijudskog 
duha. Iza ljudskog govora ne postoji liČnost, kao što ne postoji 
ni u điplama; ljudske kretnje nisu izraz lične volje, kao što 
to nije ni kretanje kola ili lađe. Svrhovitost je u svijetu pri- 
vidna i bezlična. — Ova nauka potpuno odgovara anegdoti o 
budističkom patrijarhu, koji je kineskom caru razlagao svoju 
nauku o ništavilu, a na kraju, upitan: »Tko mi sve to tumači?« 
— odgovori: »Ne znam.« 

LU HSIANG-ŠAN (LU ČIN-Yt)EN) 

Veliki protivnik Ču Hsija s taoističke strane, koji je zahva- 
tio srž spoznajnog problema iz jedne nove točke, bio je Lu 
Hsiang-šan (Lu Čin-yiien). On polazi od spoznaje subjektiviteta 
prostora (уп) i vremena (čou). Subjektivnu neograničenost pro- 
storne i vremenske protežnosti ljudi prenose na ideju bezgra- 
ničnog praosnova egzistencije, čiji bitak Lu negira na osnovu 
spoznaje o ovoj osnovnoj zabludi ljudskog uma. Zakon koji 
vlada svemirom. Čuov li je zakon »moga srca«, on je moja 
unutrašnjost okrenuta prema vani. Nadlično jedinstvo uma 
također ne može da pretpostavi. Postoji međutim pojava »isto- 
rodnosti srca« svih velikih mudraca »na sve četiri strane svi- 
jeta«. Na tom se consensusu osniva Luov antropocentrični 
sistem objektivne spoznaje. Mudraci u onima, koji ih slušaju 
ili čitaju, bude unutrašnju suglasnost srca, oni ih podsjećaju 
na ono što je potencijalno u njima već postojalo. 

RAZDOBLJE DINASTIJE MING (14.—17. ST.) 

Na vjerskom se području očitovala u ovo doba već duže 
vremena težnja za ujedinjavanjem triju glavnih vjerskih na- 
uka u Kini: konfucijanizma, taoizma i budizma. U jednom 
đjelu iz 10. st., koje pod naslovom »Nepristrana analiza triju 
nauka« propagira princip: »Tri vjere, jedna vjera« (Sankiao- 
Yikiao), čitamo na pr.: »Ne postoje dvije istine, a ni pravednik 
nema dva duha, kojima ih spoznaje. Istina je bila prije neba 
i zernlje i ostala je vječna u svim vremenima. Veliki se uči- 
telji mogu roditi u Kini ili u Indiji, na Istoku ili na Zapadu, 

ali istina koju doseže čovjek višega duha uvijek je ista... 
Konfucijanizam odgaja ljude učeći ih poštenju i pravdi. Tao- 
izam naučava čistu i prirodnu spontanost života. Budizam : sije 
u ljudska srca sveopću ljubav i dobročinstvo. Budizam vlada 
umom, taoizam ličnošču, a konfucijanizam društvenim ži- 
votom ... « 

Razlozi su takvog raspoloženja bili mnogobrojni. Kineska 
religija nije u osnovi teistička. Konfucijanizam je u još mnogo 
manjoj mjeri ođ Buddhine nauke sposoban da postane osno- 
vom narodnog vjerovanja. Njegova je funkcija, da prosječnom 
kineskom intelektualcu zamijeni popularnu religiju. Vjerska 
vlast nije odvojena od državne. Vladar је formalno utjelov- 
ljenje božanskog principa. Pod tu je vrhovnu vjersku formu 
lako svesti različita više ili manje vjerska učenja. S druge 
strane, ta je formalnost i neophodna, osobito za vjerske i filo- 
zofske nauke koje đolaze izvana i koje su u osnovi dobrim 
dijelom strane kineskom duhu. Povijesno je do zbližavanja 
budizma i taoizma dolazilo i odozgo, na dvorovima vladara i 
velikaša, gdje su se sakupljali učenjaci sa svih strana, iznosili 
svoju nauku, prilagođavali je praktičnim potrebama vremena 
i nalazili zaštitu za sebe i svoje sljedbenike. Budizam je mo- 
gao da produbi filozofski mnoge crte primitivnog taoističkog 
vjerovanja, da se upusti u analizu mnogih pitanja, za čiji od- 
govor konfucijanizam ne sadržava ni principijelnu osnovu, 
pa da tako izazove interes za svoje teze u učenim kineskim 
krugovima, a i njihovu pozit.ivnu i negativnu reakciju. Tako 
se i ovdje kao i u mediteranskoj kulturi istoga vremena na- 
lazimo pred pojavama kulturnog sinkretizma, koji prevladava 
duhom vremena. Među mnogim imenima, koja su se istakla 
na području zbližavanja i uspoređivanja raznorodnih duhovnih 
tendencija, većinu predstavljaju ljudi, čija je »sinteza« zahva- 
Ijivala uspjeh i popularnost socijalnom položaju i kultumoj 
funkciji autora. Među malim brojem onih, koji su zašli u du- 
bine problema, đovoljno je da primjera radi obradimo jednoga 
od filozofa iz kasnijeg vremena dinastije Ming. 

WANG YANG-MING 

To je Wang Yang-ming (Wang Šou-jen) f na prijelazu iz 15. 
u 16. st. Ideološki mu je razvoj bio sličan kao Ču Hsijev, a 
sigurno i mnogih drugih intelektualaca ovog razdoblja. U mla- 

đosti je bio taoista i buđista, što je prema konfuciianizmu 
značilo biti pod utjecajem ekstremističkih ideja. Kasnije, u 
tridesetim godinama, osjetio je u toj metafizici udaljenost’od 
prirodnog života i približio se problematici konfucijevske filo~ 
zofije. U isto se vrijeme pokolebala i njegova politička karijera 
zbog intriga na dvoru. 

Wang je iz svoga prvog razdoblja zadržao određeni feno- 
menološki stav prema sproblermma svijeta i života. Krajnji 
osnov svake spoznaje ostaje i za njega u nutarnjoj strukturi 
ili »prirodi« čovjeka, koja osvjetljava i oblikuje vanjski svijet. 

Ču Hsijeva je filozofija uživala u to doba službeni ugled, 
biia je obligatni predmet državnih ispita, a to je u Wangovim 
očima bilo isto što i mrtvilo i ukočenost. Njegov se unutarnji 
obrat očitovao nasuprot tome u spoznaji, da je njegova »vla- 
stita priroda dovoljna za spoznaju« evidencije. Time je prven- 
stveno htio da izrazi svoju negaciju autoriteta. Polazeći odatle, 
došao je do zaključka, da klasična djela Konfucija i Mencija 
daju pravo njegovom vlastitom stavu. 

Bit stvari, koja je iza pojava, jedinstvena i evidentna, nazi- 
vao je »prirodom«. 

»Postoji samo jedna priroda i ništa više . . kao što je po- 
jedini čovjek u odnosu na svog oca sin, a U odnosu prema 
drugima neŠto drugo do u beskonačnost a pri svemu tome 
ostaje jedan te isti čovjek. Zato treba sav svoj napor usmjeriti 
na vlastitu pnrodu. Tko potpuno razumije smisao te riječi, taj 
može da shvati i mnoštvo izražaja, u kojima se očituje li.« 

w ^Nebo i zemlja su ista tvorevina kao i ja, duhovi i božanska 
bića pripadaju skupa sa mnom u opće jedinstvo.« 

»Kad se smisao usmjeri na to, da služi roditeljima, onda 
jc to služenje predmet. Kad se usmjeri na upravljanje naro- 
đom, onda je to upravljanje predmet... Gdje god se rnisao 
usmjeri prema nečemu, nastaje predmet. Gdje god postoji 
određena misao, tamo postoji i određeni predmet. Gdje ne 
postoji misao ne postoji ni predmet. Zar onda ne proizlaze 
predmeti iz mišljenja?« 

Taj spoznajni idealizam, koji proizlazi iz intuitivne eviden- 
cije (liang či »prastav«), Wang dovodi u sklad s moralnim 
principima konfucijanizma. — Mencijevski problem odnosa 
dobra i zla u ljudskoj prirodi rješava tako, da su dobro i zio 

samo relativni, a razlika među njima nije radikalna ni prin- 
cipijelna, te zavisi od svrhe kojoj dobra ili zla nakana služi. 
Dobro i zlo nisu kvalitete stvari, nego kvalitete suda. 

»Tamo gdje ne postoji uzbuđenje strasti, ne postoji ni do- 
bro ni zlo. Takvo se stanje naziva najvećim dobrom.« 

U tom smislu kaže Wang: »Priroda je najveće dobro.« — 
Cilj je filozofije naći i ostvariti svoju vlastitu bitnu prirodu. 
Zato »mišljenje i djelovanje moraju postati identični«. 

»Ništa ne spoznajemo bez djelovanja. Spoznaja bez djelat- 
nosti nije još prava spoznaja.« 

Ovim stavom smatra Wang, da je došao do pravog smisla 
konfucij anizma i da je istovremeno iz idealističkih pretpo- 
stavki prevladao taoizam. U konfucijanizmu nalazi sada toli- 
ku dubinu, da izražava žaljenje, što je »trideset godina tratio 
svoju snagu na proučavanje buđizma«. 

U svom je daljem razvoju konfucijevska filozofija slijedila 
pretežno smjerove koje su odredili Ču Hsi i Wang Yang-ming. 
Razumljiv je i utjecaj drugih manjih škola koje smo spome- 
nuli, a koje se dijelom nadovezuju na nauku preteča iz velikih 
klasičnih vremena. Tako se, na printjer, nauka škole Hu vraća 
na stav Као Tsea u polemici protiv Mencija. 

Wang Yang-mingova filozofija zahvaljuje jačanje svog 
utjecaja i ugleda, ne samo u Kini nego i u Japanu, kako ćemo 
vidjeti u slijedećem dijelu, prvenstveno okolnosti, da potiče 
samostalnu djelatnost duha u opažanju i razmišljanju više 
nego Ču Hsijev sistem, osobito u kasnijoj skolastičkoj razradi, 
kada Ču Hsi postaje službeni filozof za državne ispite, a nje- 
gova se misao konformira s prastarim normama i dogmama 
Yang-Yin dijalektike. 

Taoizam se vrlo rano degenerirao u alkemističko prazno- 
vjerje, koje je u Srednjem vijeku doživjelo svoj vrhunac, a 
time i svoj raspad zbog nedostatka ozbiljnih moralnih i soci- 
jalnih normi. Ukoliko su filozofi kao Lu Hsiang-šan uspjeli 
da se oslobode tih nedostataka i zastarjelih vjerskih pretpo- 
stavki, pa da se približe duhovnoj visini Čuang Tsea, njihova 
je filozofija nailazila na odjek iz sličnih razloga kao i Wang 
Yang-mingova, kao protuteža dogmatskoj ustaljenosti konfu- 
cijevskih normi i poticaj slobodnijem mišljenju. 

Uza sve to, ovi kasniji sistemi nisu sadržali u bitnim dije- 
lovima dovoljno originalnih klica za dalji razvoj. Predodžbeni 
je svijet Yi-kinga kočio oduvijek osobito razvoj prirodoznan- 
stvenog mišljenja, a kad su se i pojavili pokušaji samostalnog 
promatranja prirode, kao kod Ču Hsija, nisu imali uvjeta da 
prodru kroz neplodni sloj tradicija. 


OD DINASTIJE TS’ING DO DANAS 

S promjenom su se dinastija u Kini redovno mijenjali i 
državni filozofi, čiji je sistem postajao standard činovničkih 
ispita. Dolazak je Ts’ing (Mandžu) dinastije pogodovao, krajem 
17. i početkom 18. stoljeća, u prvom redu kritičarima Sung 
filozofije, među kojima se ističu Yen Jo-čii i Mao Č’i-ling napa- 
dajima na Ču Hsija. U pozitivnom je smislu karakteristično za 
to doba s jedne strane širenje utjecaja Wang Yang-minga kao 
neortodoksnog mislioca, a s druge pokušaji da se nađe sinteza 
ove nove struje sa starijim Sung konfucijanizmom, a u kraj- 
njoj liniji i s Ču Hsijem. 

Takav razvoj događaja u 18. i 19. stoljeću nije davao niiz- 
daleka toliko poticaja iznošeiiju ni usvajanju novih misli kao 
u Japanu, gdje su se ojačali najprije noviji kineski utjecaji, a 
zatim evropski. Zbog tih okolnosti ni evropski stručnjaci po- 
četkom 20. st. nisu posvećivali mnogo pažnje novijoj kineskoj 
filozofiji. Nakon Prvog svjetskog rata nastojali su kineski uče- 
njaci da donekle popune tu prazninu i da aktualiziraju pozi- 
tivne dijelove svoje klasične misli, osobito na moralno-soci- 
jalnom području. U tom je smislu važno djelo Čao Lan-p’inga 
0 povijesti kineske filozofije (u tri knjige na kineskom, Šang- 
haj, 1925.). 

O najnovijoj kineskoj filozofiji, koja se razvila u toku revo- 
lucionarnih zbivanja od pada dinastije Ts’ing (Mandžu) do 
danas, nemamo također dovoljno određenih podataka. Kineski 
suvremeni stručnjaci u zemlji i inozemstvu, među kojima je 
danas najpoznatiji u svijetu Lin Yutang, nastoje da nam daju 
novije i šire interpretacije izvorne kineske misli i njenih glav- 
nih klasičnih predstavnika, a i usporedbe s modernom zapad- 
nom filozofijom. Tendencije, čiji smo razvoj mogli pratiti od 
razdoblja Sung do Ts’ing (krajem našeg Srednjeg i početkom 
Novog vijeka), nezavisno od sadržaja pojedinih nauka koje se 
tada afirmiraju, pokazuju neka opća razvojna obilježja, koja 

se nesumnjivo zapažaju i u najnovije vrijeme. Već kod Sung 
filozofa, a pogotovu kasnije, očita je težnja da se usavršeniji 
kritički stavovi primijene na izvornu nacionalnu problematiku, 
čiji su osnovni raspon odredili još Lao Tse i Konfucije. Budi- 
zam je pridonio razvoju kritičkog produhljivanja spoznaje, 
ukoliko je izvana unio nove elemente u filo'zofsku raspravu 
kineskih mudraca. No, reziiltati njegovih utjecaja na kasnije 
kineske filozofe pokazuju jasne granice, preko kojih kineski 
mislioci ne prelaze u metafizičkoj apstrakciji i od kojih se 
vraćaju natrag na svoje moralno-socijalne probleme. Ma da 
se logički problemi i u kineskoj filozofiji pojavljuju već prije 
Lao Tsea i Konfucija, a spoznajni formalizam ostaje njeno 
trajno obilježje, pa čak i konzervativna kočnica u socijalnoj 
filozofiji, osobito kod konfucijevaca, ipak zdravi empirijski 
smisao ostaje u središtu problematike, a oni koji se odatle uda- 
Ijuju po Lao Tseovu uzoru prema daljim metafiziČkim pod- 
ručjima, neminovno se vraćaju tom središtu bilo putem raci- 
onalne ili iracionalne interpretacije neposrednog životnog isku- 
stva. Apstraktni problemi prodiru u kinesku filozofiju jedino 
pozivom na takvu intuitivnu evidenciju. 

U tom smo smislu na početku prikaza Lao Tsea i Konfucija 
istakli uz razlike i srodnosti koje ublažavaju njihovu osnovnu 
suprotnost. Lao Tseov transcendentalizam i odvraćenost od 
pojavnog zbivanja odvaja se od srodnih pojava kod Indijaca 
po tome, što ne prelazi u asketizam ni u traženje irelacionaine 
nirvane. Zaokret u socijalnu problematiku znatno se je poja- 
čao kod Čuang Tsea, a taoistička filozofija koja nije slijedila 
taj zaokret, nego je ostala na području religiozne metafizike, 
spala je na degeneraciju fantazije i tako doživjela propast. 




1. OPĆA OBILJEŽJA 


»Japanska je istoena kultura intuitivna, sintetska i 
simbolička po svojoj prirodi — zapadna je kultura 
naučna, analitička i deskriptivna.« (Mičiđi Išikava) 

»U arhajskom svijetu sve ima dušu..jer je pojedinac 
još nema.« (C. G. Jung) 

Gornje se riječi suvremenog japanskog pisca Mičiđi Iši- 
kave, među čija djela spada i jedan esej o »Simboličkim ele- 
mentima japanske kulture«, mogu primijeniti i na kinesku 
kulturu, koja je po svom konfucijevskom i budističkom utje- 
caju pružila podlogu razvoju japanske kulture u doba oko 7. 
st. n. e. Ovo je osim toga jedan od mnogih pokušaja da se de- 
finira razlika azijske i evropske filozofije uopće. Ipak, ovako 
formulirana razlika karakterizira izrazitije razvoj japanskog 
mišljenja nego smjernice ostalih azijskih kultura — indijske, 
pa i kineske. 

S toga je stanovišta vrijedno poći od razlika u osjenčanju 
slike svijeta i života, koja je po osnovnoj strukturi jednaka 
kod Kineza i Japanaca. U pogledu utjecaja Konfucijeve nauke 
na izgradnju japanske sređnjovjekovne države, ističe suvre- 
meni japanski autor Wakayama ovu razliku kao bitnu: 

»Dok se u središtu kineske konfucijevske etike nalazi du- 
žnost djece prema roditeljima (ko) kao korijen svih vrlina, 
dotle je u Japanu težište nesumnjivo u dužnosti podanika pre- f 
ma vladaru (ču )... U Kini je ,,plemenit u čovjek bio humani- ' 
stički ideal konfucijevskih književnika intelektualaca, dok u 
Japanu ideal .,plemenitosti“ izražava vojni i viteški duh 
samurai.« 

Ova se razlika očito osniva na nejednakosti povijesne du- 
bine dviju kultura, a očituje se već u primitivnoj japanskoj 

religiji šinto. U odnosu prema primitivnim animističkim osno- 
vama te religije, razvijaju se opće panteističke crte na način 
vrlo blizak kineskim predodžbama. Vidjeli smo, da se razlika 
kineskog mišljenja od indijskog po praktičnoj usmjerenosti 
odražava u oskudnosti apstrakcije i u snažnijim mitološkim 
crtama. Odatle se primitivni animizam razvija u vjerski kult 
predaka. Panteistički utjecaj djeluje ođozgo, počinje da pre- 
obražava mitološku sliku svijeta od sfere bogova. U tom smislu 
djeluje utjecaj budizma. Specifičnost se budizma sastoji u nje- 
govoj analitičkoj metodi apstrakcije. Da bi prevladao tu pote- 
škoću, budizam se Dalekog Istoka koncentrira u svom razvoju 
na intuitivnu komponentu, s jedne strane u smjeru spomenu- 
tog kulturnog simbolizma, a s druge u smjemrpotpunog iraci- 
onalizma, koji sistematsku analizu zamjenjuje stavom vrijed- 
nosne negacije. Te dvije kategorijalne mogućnosti na Dalekom 
Istoku određuju i smisao dviju osnovnih budističkih škola — 
hinayana i mahayana. Utjecaji su prve struje slabiji, iako su 
ne samo u Kini nego i u Japanu barem isto toliko stari kao i 
nauka drugog budističkog smjera. 

Simbolički se smisao kulturnog doživljaja iživljava u Ja- 
panu izrazitije u oblicima konfucijevskog utjecaja nego budi- 
stičkog. Izvoma kineska taoistička protuteža nije u Japanu 
uopće došla do izražaja. To je lakše shvatiti psihološku podlogu 
osnovnog kulturnog doživljaja. Japanski se animizam u šinto- 
ističkoj tradiciji znatno razlikuje od onoga, što psihologija 
primitivnog religioznog doživljaja pod tim razvojnim oblikom 
obično pretpostavlja. 

Primitivna je japanska religija jedan od mnogih oblika 
Sunčevog mita. Pritom je uočljiv neđostatak negativnih ele- 
menata tame i zla nasuprot udivljenju pred svjetlošću i čisto- 
ćom. Kult čistoće razvija se do asketskih razmjera, no njemu 
nasuprot ne postoji jasan pojam zla. Izvor religioznog odnosa 
prema prirodi čini se da nije bila strava, nego udivljenje i 
oduševljenje za »rajsku zemlju« Japan (šinkoku, kami no kuni). 
Razloge tom oduševljenju, iz kojeg se religija razvija kao 
prvobitni, mitski oblik patriotizma, treba tražiti u pretpo- 
stavkama povijesti Japana. Te se pretpostavke, nažalost, gube 
u magli. Polazeći od njihovih efekata u relativno kasnim 
razdobljima, na koje ćemo se u nastavku osvrnuti, nauka se 
nalazi pred ovakvim problemom: 

»Za onoga tko proučava ranu povijest Japana, ništa nije 
teže nego razlučiti najstarije elemente religije ođ kasnijih 
primjesa, pridošlih pod utjecajem političkih ideja, koji je 
toliko očevidan kod redaktora kronika, iz kojih moramo da 
crpimo vjerodostojne podatke.« 1 


2. POVIJESNI PODACI 

Kronike, koje se spominju u prethodnom citatu, jesu dva 
najranija djela o japanskoj povijesti, Kodjiki i Nihongi, napi- 
sana početkom 8. st. n. e., pošto je kineska kultura, a s njom 
i kinesko pismo, prodrla u Japan. U to je doba japanska država 
sa .sređištem u pokrajini Yamato još u formiranju. Tendencija 
je ovih dviju kronika, da dokažu povijesnu opravdanost vr- 
hovne vlasti Yamato vladara. Prenia tim kronikama osnivač 
je Japanskog carstva bio vladar Djirnmu, ustoličen u Yamatu 
11. veljače 660. g. pr. n. e. 

U kineskim se kronikama nalaze prve vijesti o Japanu i 
Japancima u 3. st. pr. n. e. Pouzdane vijesti potječu tek iz 
vremena »gigantske eksplozije snaga kineske civilizacije« u 
doba dinastije Han, na prijelazu u našu eru. Kineska je kul- 
tura doprla u Jaipan uglavnom preko Koreje. 

Koreja se spominje u kineskim kronikama prvi puta 1122. 
g. pr. n. e. Tada ju je navodno vladar Wu, osnivač dinastije 
Čou, dao kao leno sv'om velikašu' Či-cu, koji je ;s nekoliko 
tisuća Kineza otišao u Sjevernu Koreju i tamo proširio kine- 
sku civilizaciju. Krajem 2. st. pr. n. e. podijeljena je sjeverna 
polovica Koreje, kojom su vladali Kinezi, na četiri provincije 
s redovnom kineskom administracijom. Središte dijela Koreje, 
koji su držali Kinezi u doba dinastije Han, bio je grad Kćkuli. 
Potkraj je dinastije Han kmeski utjecaj oslabio, tako da u 
3. i 4. st. n. e. Kokuli postaje samostalna država, koja se bori 
za prevlast sa dvije južnokorejske države, Paikče i Silla. U 
prvim su stoljećima naše ere odnosi između Japana i južno- 
korejskih država vrlo živi, a postoje i mnoga politička uple- 
tanja i ratovi. Japanci općenito podupiru Paikče protiv Sille. 
Silla je bogata zemlja, čije je stanovništvo po rasi i ratobor- 

1 G. B. Sansom: Japan, A Short Cultural History, London, 1946., 2. izđ. 
str. 50. 


13 »Filozofija istočnih naroda« II. 

nosti srodno Japancima. Paikče je, nasuprot tome, bila zemlja 
snažnijih kulturnih tradicija. Krajem 4. i početkom 5. st. n. e. 
ovi ’se doibri odnosi počmju odražavati u slanju kultumih mi- 
sija iz Paikče u Japan. Kinesko pismo i iklasike donose u to 
doba dva korejska učenjaka, Ačiki i Wani, koji uživaju ugled 
u službenim krugovima dvora u Yamato. Veze s Kinom i upo- 
treba kineskog jezika u tim odnosima postoje i ranije u Ja- 
panu, no u ovo đoba kineski pismeni jezik biva službeno usvo- 
jen. Taj je događaj istovremeno i jedna od najtežih prepreka 
u razvitku japanske civilizacije, zbog razlika u strukturi jezi- 
ka, koje onemogućavaju primjenu kineskog pisma na japanski 
govor. Zato se prva pisana japanska djela pojavljuju tek ne- 
koliko stoljeća nakon službenog uvođenja kineskog pisma, a 
proces prilagođavanja pisma jeziku traje stoljećima. 

Na osnovu se etnoloških i filoloških proučavanja smatra, 
da je Japan krajem neolitskog doba bio naseljen pretežno sta- 
novnicima uralsko-altajskog porijekla, koji su došli preko Ko- 
reje. Vjerojatno je dolazilo i do neposrednog naseljavanja 
japanskih otoka i s juga, iz postoj.bine malajske rase^ no po- 
đaci su o tome mnogo neizvjesniji. U svakom se slučaju Ja- 
panci po porijeklu i jeziku bitno razlikuju od Kineza. Japanske 
su riječi višesložne, za razliku od jednosložnih kineskih. I sin- 
taksa je potpuno drukčija. Zato se pismo prilagođavalo na taj 
način, da su znakovi za pojedine kineske riječi upotrebljavani 
u japanskom za označavanje slogova jedne riječi. Otuda je na- 
stala potreba, da se znakovi za slogove pojednostave. 

Polazna je točka za jedinstvenu državnu organizaciju i 
kulturni procvat Japana bila »velika reforma« — Taikwa, 
polovinom 7. st. n, e. Uskoro se zatim otvara i prvo japansko 
^veučilište, čiji su prvi nastavnici Korejci. 

U osnovi je razvoja japanske državne organizacije ostala 
trajno jedna nit Sunčeva mita šinto religije, koja daje obi- 
Iježje kontinuitetu i legalitetu svjetovne vlasti od legendarnog 
početka carstva 660. g. pr. n. e., pa do restauracije apsolutne 
monarhije 1868. g. Religiozni je šintoistički moment djelovao^ 
i na seobu prijestolnice nakon smrti pojedinih vladara, osobito 
na razmeđu važnih povijesnih razdoblja. Budući da je »vla- 
darska loza sunčanog božanstva« morala ostati neprekinuta, 
dok su se za stvarnu vlast ođuvijek borili predstavnici moćnih 
plemena, računaju se razdoblja japanske povijesti s jedne stra- 

ne po seobi prije,stolnica i sjedišta vlastodržaca-regenata (šo- 
gun nakon taikwa reforme), a s druge strane po dmenima 
velikaških obitelji, koje su u određenom razdoblju držale re- 
gentsku vlast (bakufu). 

Do taikwa reforme prijestolnica je bila u pokrajini Yamato. 
U 7. st. preseljena je iizsredišta t-e pokrajine (Asuka) nasjever, 
u mjesto Nara, gđje je ostala do kraja 8. stoliječa. Tada jepre- 
seljena u Nagaoku, a uskoro zatim u Heian (Нешпкуб, dana- 
šnji Kyoto). Ova je seoba i heiansko razdoblje u japanskoj po- 
vijesti u vezi s uspionom porodice Fuđivara. Njihova nadmoć 
u državi traje do potikraj 12. st., a kasnije prelaizi na obitelij 
Minamoto, koja svoje sjedište razdvaja od prijestolnice norni- 
nalnih vladara u Kyotu i prenosi ga u mjesto Kamakura. Nji- 
hova vlast traje do potkraj 14. st. Slijedi obitelj AŠikaga, koja 
se vratila u l Kyoto i naselila se u četvrt Myromači. Razdolblje 
od kraja 15. do kraja 16. st., kada propada vlast Ašikaga, na- 
ziva se vremenom ratova i nemira, Sengoku. Koinaično se po- 
četkom 17. st. uzdiže na vlast porodica Tokugawa, čije je 
sjediište Yedo (Tokio) 1868. posljednji je vojni diktator (bakuf U) 
prisiljen, da se odrekne vlasti, a rojalistička stran'ka uspostav- 
Ija apsoiutnu monarhiju. 

Prije nego što prijeđemo na prikaz šintoističkih mitoloških 
osnova japanskog pogleda na svijet i njihova utjecaja na po- 
vijesna zbivanja, spomenut čemo glavne objektivne događaje 
u povijesti Japana, Čiji su odraz bile spomenute promjene i 
razdoblja. 

Asuka. — U 6. st. bore se tri plemena za prevlast: Nakatomi, 
nasljeđno pleipe dvorskih šinto svećenika, Mononobe, vojni 
zaštitnici dvora, i Soga, čija ekonomska moć u ovo doba naglo 
raste. Protiv prve dvije konzervativne obitelji Soga se bore 
i pobjeđuju kao pristaše i zaštitnici nove, budističke vjere. 
Pod njihovim okriljem od polovice 6. st., pa do taikwa reforme 
vladaju prvi budistički vlađari u Japanu. Soge osnivaju u 
Osaki veliki budistički institut, bolnicu i medicinsku školu. 
Osaka u slijedećim stoljećima ostaje jedna od najjačih i naj- 
važnijih japanskih utvrda, oko koje se vode borbe, a ujedno 
je u kasnijim stoljećima i glavna veza s azijskim svijetom i za- 
padnom trgovinom kad je Japan bio zatvoren prema Zapadu 
(17.—19. st.). 


195 * 



Nara. — Uz širenje se budizam jača i konfucijevski utjecaj, 
a s time se u vezi osjeća krajem 7. st. nova šintoistička reak- 
cija protiv stranih nauka. Ipak, opći razvoj djeluje u smjeru 
povezivanja budizma sa šintoizmom. Posljedica je budističkog 
utjecaja na moralne običaje, da se svrgnuti vladari ne ubijaju, 
nego se povlače u samostane ili idu u progonstvo. Samostani 
na taj način, osobito u slijedećem razdoblju, postaju stjecište 
kulturnog života i umjetnosti. Vladari, koji su abdicirali, vra- 
ćaju se gdjekada natrag na vlast. Posljedica je toga često 
smjenjivanje vladara, koji postaju igračke regenata. 

Негап . — Pod vlašću Fuđiwara razvoj japanskog feuda- 
lizma dostiže vrhunac. Feudalni velikaši naglo jačaju. IJz njih 
se razvija vojnički stalež vitezova samurai. Jačanje se feuđal- 
nih velikaša odražava i u slijedećem razdoblju, kada regenti 
Minamoto odvajaju svoj vojni štab od vladarske prijestolnice 
i prenose ga u novo sjedište. 

Kamakura. — Кгајегћ 13. st. Kublajkanovi Mongoli poku- 
šavaju da prodru u Japan. Iako ne uspijevaju da tu ostanu, 
borbe su teške. Konačno dolazi do rascjepa zemlje na sjevernu 
i južnu državu i do građanskih ratova. 

Muromači. — Za vladavine se Ašikaga građanski rat na- 
stavlja. Dolazi do krize feudalizma, do gladi i epidemija među 
seljacima i konačno do nove raspodjele feudalnih imanja. Vla- 
darski je dvor osiromašio, a i vlast je Šoguna oslabila. IJspr- 
kos tome, kulturni život, zatvoren u uskom aristokratskom 
krugu i pod utjecajem iz Kine (razdoblje dinastije Ming) do- 
življava vrhunac profinjenosti, osobito na umjetničkom 
području. 

Sengoku. — U doba najtežih unutrašnjih kriza, 1542. g. Por- 
tugalci stižu u Japan iz svojih indijskih kolonija. Nekoliko 
godina kasnije dolaze i misionari, a među prvima ;je:zuit Fra- 
njo Ksaverski. U isto se vrijeme bore u Japanu protiv slabih 
svjetovnih pretendenata za vlast i pristaše budističke ikko 
sekte, koja je ojačala u Osaki i izgubila osobine monaškog 
načina života. Izgledi su ovog tabora bili dobri, jer su mu se 
pridružili mali osiromašeni plemići i ostale žrtve velikaških 
ratova. Otuda je nastalo neraspoloženje protiv budizma u vla- 
dajućim krugovima. Izuzetak su bile sekte zen, čija se nauka 
nije osnivala ni na kakvoj dogmatskoj predaji, nego na inte- 

lektualnoj duhovitosti i oštroumnosti svojih pristaša, pa je 
tako oko sebe uspjela da prikupi najveći dio samurai plem« 
stva i dvorske elite u ernigraciji i abdikaciji. — Prirodno je 
bilo da su šćguni i bakufu toga vremena u prvi mah lijepo 
primili kršćanske misionare. Zbog jezičnih je teškoća njihova 
nauka bila redovno identificirana s nekim srodnim objicima 
kulta Buddhe Amitabhe. Misioriarski je rad bio usko povezan 
s trgovačkim poduzećima. Zbog toga su neki plemići primili 
novu vjeru i prisilili svoje kmetove, da ih u tome slijede. Ipak 
je broj sljedbenika ostao neznatan; prema rimskom izvještaju 
dosegao je 1582. g. vrhunac od 150.000. Jezuitska je nesnošlji- 
vost brzo izazvala ogorčenje, te su jezuiti konačno protjerani. 
To je djelovalo u slijedećem razdoblju, da su donesene odluke 
o zatvaranju Japana prema inozemstvu. 

Y edo. — Pod vladavinom je Tokugava zabranjen u prvoj 
polovini 17. st. Španjolcima boravak u Japanu, a malo zatim, 
nakon nekih unutarnjih pobuna, zabranjeno je Japancima pu- 
tovanje u inozemstvo. Istovremeno su protjerani i Portugalci 
i svi ostali evropski predstavnici. Jedino su Nizozemci mogli 
da ostanu u ograničenom području (Nagasaki). Kraj 17. i po- 
četak 18. st. bilo je razdoblje naglog brojčanog i ekonomskog 
jačanja građanske klase i velikog širenja gradova. To se doba 
naziva genroku, doba veselog života i »sVijeta koji plovi« na 
površini vode (ukiyo). Umjetnost se popularizira na svim pod- 
ručjima, a osobito omiljele postaju .kazališne predstave (no). 
Međutim, zatvorenost zemlje i nesređene ekonomske prilike 
dovode potkraj 18. st. do teških kriza i pobuna. U to doba 
Amerika i Rusija pokušavaju da prodru u Japan trgovačkim 
putem, ali bez uspjeha. Tek 1854. Amerika uspije da prisili 
Japan, da sklopi prvi trgovački ugovor. — 1868. dolazi i do 
unutrašnje reorganizacije, kojom je dokrajčen sredinjovjekovni 
feudalni sistem u Japanu, a počinje doba naglog industrijskog 
razvoja i kulturnog utjecaja sa Zapada. 

Poivijesni problemi, koji s,u na opisani način u Japanu na- 
lazili svoje specifično rješenje, toliko su složeni, da se iz samih 
osnovnih činjenica teško može povući neposredni zaključak o 
njihovu odrazu na duhovni život i razvoj naroda. S obzirom na 
relativnu kratkoću razvoja civilizacije, Japanci su još više od 
Kineza ostali neskloni apstraktnom analitičkom mišljenju i 
pravi su kulturni izraz nalazili u umjetničkim simboličkim 

oblicima. Na filozofskom području za taj je izraz karakteri- 
stičan umjetnički oblik pjesničkog aforizma, kao što je kratka 
haiku strofa od tri retka (5H 7 + 5 slogova). Kultu je aforističke 
misli, potaknute slikarskom umjetnošću, služila ceremonija 
pijenja čaja. S umjetničkim se kultom filozofske misli iden- 
tificira i religiozni kult zena. 

Pri svemu tome, Japan je svoju duhovnu kulturu primio 
najprije od Kine u relativno kasnom razdoblju, a u najnovije 
vrijeme iz Evrope, također bez prethodnog upoznavanja anti- 
čkih i renesansnih pretpostavki. Zato se razmatranje filozof- 
skog razvoja japansike misli teško može odvojiti i u sistemat- 
skom smislu od interpretacije općih događaja, a osobito od 
povremenih vanjskih utjecaja koji su određivali povijesni tok 
razvoja ove zemlje. Zato i imena individualnih mislilaca dmaju 
relativno manju ulogu u intelektualnom razvoju japanske kul- 
ture. Već od mitoloških početaka samo su odvojeni i povre- 
meni politički događaji uspijevali da omoguće idejne prodore 
izvana u japansku prirodnu izolaciju. Ta je rastrganost sto- 
ljećima uvjetovala kod Japanaca zavisnost od izvanrednih i 
neočekivanih utjecaja i lagano povođenje za modom. 


3. бшто 

Riječ šintć znači »put bogova«. Pojmu bogova odgovara 
izraz kami, koji bismo mogli najbliže prevesti s našim izrazom 
»višnji«, jer riječ kami znači višu sferu. Ta je viša sfera odraz 
fizičkog svijeta i prirode, ili obrnuto. IJ njoj nalaze svoje 
mjesto sva zemaljska bića, ukljiučujući tu brda, rijeke, cvijeće 
i t. d., a i poredak s hijerarhijskim stupnjevima odgovara ono- 
me u »donjem svijetu«. U tom je pogledu jednostavnost japan- 
skog animizma ekstremna. Šintoizam nije, međutim, jedin- 
stvena kozmološka. moralna i vjerska nauka. U njemu moramo 
razlikovati razne vidove, a u prvom redu razliku popularne 
vjere od državnog kulta Sunčeve hijerarhije, u koju spada i 
vladar, tenno. Osnovna je odlika šintoizma uopće siromaštvo 
u pozitivnoj vjerskoj naxaci. Zbog toga se lako prilagođava 
utjec&jima drugih stranih nauka. U početku kineskog utje- 
caja, sve do vremena kineske dinastije Ming, krajem Srednjeg 
vijeka, postojala je težnja povezivanja i sintetiziranja s budi- 
zmom. Konfucijevski utjecaj, koji je pogodovao više razvoju 



političke misli, a time i drugom aspektu šintoizma, đjelovao 
je u drugom smjeru. Od vremena, kad se Japan zatvorio pre- 
ma vanjskom svijetu, počinje jačati autonomistička tendencija 
u šintoizmu, koja se temelji na pravilima viteških vrlina feu- 
dalmog vremena, nazvanim »put ratnika« — bušido. I sam je 
naziv šinto kasnijeg porijekla, a potječe iz vrenlena, kad je 
buđizam počeo da potiskuje prvobitni domaći kult Japanaca. 

U prikazu ćemo šintoizma razlikovati mitološki sloj, prema 
opisu sačuvanom u dvjema spomenutim kronikama, Nihongi 
i Kodjiki, zatim sloj moralnih predodžbi u rarmj religiji Јара- 
naca, i napokon razdvajanje službenog državnog k.ulta od 
popularne religije. 

»Kronike počinju s kozmogonijskim mitom, za čije je pori- 
jeklo jasno, da je kinesko. Slijedi teogonijski mit, koji je 
izvanredno sličan polinezijskim legendama o stvaranju svi- 
jeta,« 2 

Pošto se kozmos formirao iz kaosa, pojavljuju se u sedmoj 
generaciji bogova bog Izanagi i božica Izanami, koji silaze 
s neba. Izanami rađa japanske otoke, mora, rijeke i ostala 
prirodna bića. Zatim se tek rađaju božanstva Sunca i Mjeseca, 
podzemlja, vatre i t. d. Smrt je božice Izanami vezana za 
japanski orfejski mit. Kad je ona otišla u carstvo tame (yomi), 
Izanagi je pošao za njom, da je dovede natrag. No kad ju je 
našao, ona se već počela raspadati, a Izanagi je užasnut pobje- 
gao i tražio da se pročisti u moru. 

Djeca su ovih dvaju božanstava bila božica Sunca, Ama- 
terasu-dmi-Kami (»veliko božanstvo što obasjava nebo«) i 
Susa-no-wo, kojemu je bilo određeno, da vlada podzemnim 
svijetom. Nezadovoljan tom ođlukom, ovaj je bog dugo vre- 
rnena lutao nebom i zemljom i činio nasilje. S neba je došao 
najprije u Koreju, a zatim u Japan, gdje je ostavio mnoštvo 
potomaka. KonaČno je prognan u podzemni svijet. Zemaljskim 
je svijetom trebao da zavlada unuk božice Sunca Ninigi-no- 
Mikoto. No, u mjestu Izdumo, gdje mu je trebalo biti sjedište, 
nalazio se najjači od potomaka Susa-no-wo-a , Onamoči, koji 
se nije htio odreči vlasti. Konačno su se sporazumjeli tako, 
da su pođijelili duhovnu i svjetovnu vlast u Japanu, pri čemu 
je Onarnoči dobio svećenički dio, a legalni nasljednik carsku 


2 Sansom, o. c., 22. 

svjetovnu vlast. Silazeći na otok Kyušu, sin je Sunca donio 
sa sobom tri vlađarske msignije Japana — dragulj, mač i ogle- 
dalo. — Mjesta su lzdumo i Ise ostala do danas glavna sveti- 
šta Japana. 

Postoji, međutim, sumnja, da li je kult božlce Sunca, na 
kojem se osniva starješinstvo vladarske dinastije prema kro- 
nikama, izvoran. Po suprotnom je mišljenju stariji bio kult 
božice hrane. Sigurno je, da je u 6. st. n. e. kult božice Sunca 
nadvladao. — Vlast je na japanskim otocima bila podijeljena 
na plemenskoj osnovi. Ona je to ostala i u kasnijim vremeni- 
ma, kada je vladar, kako smo vidjeli, bio samo forma u ru- 
kama najsnažnijeg plemenskog poglavara. Prednost jedinstve- 
nog monarhističkog kulta, kojemu je služila šintć religija, 
bila je u prvom redu zaštita Japana pred opasnošću korejske 
invazije. Krajnja je pretpostavka šintoističke mitologije, da 
»vladarska kuća i njeni pođanici predstavljaju jednu jedin- 
stvenu veliku obitelj«, prema riječima jednog suvremenog 
japanskog pisc^ (Hiranuma). Na tom se obiteljskom osnovu 
razvija japanski patriotizam feuđalnog doba. 

Specifičnosti šintoističkog animizma, koje smo ranije spo- 
‘ minjali, spadaju u poglavlje o moralno-religijskim predodž- 
bama, koje ćemo razmotriti u slijedećem odsječku. Ipak se 
prvenstveno iz tih pretpostavki izvodi zaključak, da »usprkos 
svemu, što se može reći o poštivanju predaka u iskonskom 
šinto kultu, nema sumnje, da je on, kao važan činilac japan- 
skog života, izrastao iz konfucijevsike nauke«. 3 

Najraniji oblici religioznog života Japanaca, o kojima ima- 
mo podataka, mogu se karakterizirati kao »samonikli pante- 
izam, koji ni u koliko ne oskudijeva gracioznim elementima«, 
u čijem je obožavanju prirode »pokretna snaga prije udivljeno 
poštovanje nego strah«, tako da se »mnogo toga što je prijazno 
i Ijupko u životu današnjih Japanaca može izvesti iz onih 
osjećaja, po kojima su njihovi daleki preci božanstvene vrline 
pripisivali ne samo snažnim i užasnim pojavama, kao što su 
sunce, mjesec i oluja, ili korisnima, kao što je lonac na ognji- 
štu, nego i lijepim i prijatnim, kao što su stijene i potoci, 
stabla i cvijeće. Njihova mitologija sadrži mnogo toga, što je 
surovo i primitivno, ali je značajno, da u zemlji, koja toliko 
stradava od potresa, oluje i poplave, ne postoji mit strašnog 


3 o. c., str. 115. 


200 



božanstva potresa, a bog se oluje javlja uglavnom u dobrona- 
rnjernom liku. Možda je ratničkim plemenima iz pustih korej- 
skih krajeva i sjeveme Kine, ili iz neprijatnih sibirskih rav- 
nica, ugodna japanska klima s mnoštvom stabala i cvijeća, 
s plodnom zemljom i blagom bistrih rijeka, izgleđala toiiko 
lijepa i đjelovala tako snažno, da je u svijesti naroda stvorila 
pretežni osjećaj zahvalnosti.« 4 Otuda Japanci svoju zemlju 
nazivaju nizom pjesničkih irnena: »zernlja sjajnih ravnica 
trstike«, »zemlja svježeg rižinog klasja«. Među božanstvima 
nalazimo »Kraljevnu rascvalu poput rascvjetanog stabla« i 
niz drugih, čiji je pjesnički naziv teže prevesti u sažetu obliku. 
Osobine se i vrline mnoštva takvih božanstava gube, još više 
nego kod starih Indijaca, u neodređenosti, a ukoliko postoje 
neki određeniji pojmovi njihovih funkcija, oni potjeČu iz kine- 
skih i budističkih utjecaja. Zato ta božanstva i nisu prikazana 
u idolima ili slikama ranih vremena. 

Već se među prvim zapažanjima Kineza o japanskoj reli- 
giji spominju oblici asketske *»suzdržljivosti«. Taj je kult 
»čistoće« bio nasljedan u nekim porođicama ritualista i litur- 
gista (Imibe i Nakatomi). Svećenička je kasta bila ipak vrlo 
malobrojna i nije imala stvarne vlasti. 

Za moralne je osobine japanske religioznosti bitan termin 
tsumi, koji se obiČno prevodi neadekvatnim izrazima »krivda« 
ili »grijeh«. Izbjegavanje nečistoće, koja je u prvom redu 
vezana za predodžbu o tsumi, jest imi, riječ koja se prevodi 
i kao »tabu«. Nečistoča je najveći grijeh i kriterij po kojem 
se ođređuje opseg pojma tsumi. Nečista je kuća, u kojoj je 
netko umro. Zato se za svakog vladara, koji je došao na prije- 
štolje po smrti svog prethodnika, gradio novi dvor. Nečisto 
je i mjesto, gdje živi trudna žena, gdje se rađa dijete. Nečiste 
su i rane, boiesti, smrt. Za svećenike, koji se spremaju na 
vršenje obreda, nečista je i mesna hrana. Taj se kult proširio 
utjecajem budizma. Pri svemu tome nema jasne razlike između 
ritualne i moralne nečistoće. 

Ritual pročiščenja sadržava najstarije propise japanskog 
društvenog života. Tu se spominju zlodjela ranjavanja i uboj- 
stva, obeščašćenja leševa, razni oblici incesta i perverznosti, 
sve ono što izaziva užas i gađenje, pa prema tom kriteriju u 

4 O. c., str. 46. 

istu kategoriju zla spada i guba, tumori, nedaće od gmizavaca 
i insekata. 

God. 737. n. e. bilo je u Japanu preko 3000 službeno pri- 
znatih hramova ili žrtvemh mjesta, od kojih se jedna četvrtina 
održavala na državni račun. Za razliku od pagođe, koja je 
kao arhitektonski oblik hrama prenijeta u Japan s kmeskim 
utjecajem i bixdizmom, šintoistički se hram odlikuje potpu- 
nom jednostavnošću i skromnošću. To je obična drvena gra- 
đevina sa slamnim krovom. 

U doba, kad Japan ulazi u povijest, u Kini vlada dinastija 
T’ang (7.—10. st.). Administrativni se oblici te dinastije pri- 
mjenjuju tada, uz nužne promjene, i u Japanu. Među ustanove 
te vrste spada i ministarstvo kulta, koje u Japanu postaje 
vrhovna administrativna vlast. U suvremenom Japanu pot- 
pada službeni šintd kult pod ministarstvo unutrašnjih poslova. 
Odvojeno od toga postoje škole ili sekte t. zv. popularnog 
šinto (kyoha šintć), koje su prema podacima iz 1934. g. imale 
ukupno šesnaest i pol milijuna sljedbenika (prema 41,000.000 
budista). 

Već nakon provale Mongola, potkraj 13. st., a pogotovu 
kasnije u doba građanskih ratova i odcjepljivanja od vanjskih 
utjecaja, ponovno jača šinto kult. U 14. i 15. stoljeću iz težnje 
za ujedinjenjem i učvršćenjem jedinstvene vlasti, povjesničari 
i filozotski pisci, kao što je bio Ičiđo Kanera, teže za povezi- 
vanjem šmtoističkih, budističkih d “konfuci^ 
izrazito nacionalističkoj osnovi. Budistički reformator Ničiren, 
u 13. st. provodi nacionalizaciju budizma, služeći se drastič- 
nim napadima. protiv onih sekti, koje mu pružaju otpor. Nje- 
govo se glavno djelo zove »Spis o uspostavi poretka i sigurno- 
sti u zemlji«. Njegov je ideal »napredak naroda«. Svojom 
reformom hoće da »otvori oči Japana, da postane kamen 
temeljac Japana«. Napadajući neprijateljske sekte kaže na 
jednom mjestu: 

»Velika je šteta, da su posječene glave nedužnih Mongola, 
dok su s druge strane ostali neoštećeni svećenici sekti nem- 
butsu, šingon, zen i ritsu, koji su neprijatelji Japana.« 

/( Za kasnije je opadanje biidističkog utjecaja i za promjen- 
ljivi odnos snaga prema konfucijanizmu u razvoju filozofskih 
jideja u Japanu odlučna i preobrazba unutar feudalnog dru- 
jštva, koja se osjeća istovremeno. Razvojem se viteškog staleža 

samurai mijenja intelektualna struktura japanske kulture, 
a time i vređnote, na kojirna se ona osniva. Novim osnovom 
intelektualne, moralne i vjerske kulture postaje bušidd (»put 
ili stav ratnika«). 

Kao što je naziv šinto nastao relativno kasno, tako je i 
izraz bušido postao popularan tek u 18. st. U to doba bušido 
označava principe laičkog rnorala za razliku od vjerskog? ‘ 

Moralni se _ stav v ojne kaste srednjovjekovnih vitezova 
(samurai) nazivao u doba našeg kasnog Srednjeg vijeka ko- 
deksom »konjanika i strijelaca«, dok sam izraz samurai ozna- 
čava »onoga koji služi« svome feudalnom gospodanT"kao voj- 
nik. Pravila su se viteške dužnosti i požrtvovnosti razvila iz 
»kućnih zakona« velikih feudalnih obitelji. Svijest je viteške 
dužnosti samuraja vrlo složena i po svojoj moralno-religi- 
oznoj pozadini, iako se bitno razlikuje od religiozne svijesti 
i misije evropskog viteza. Samuraji nemaju križarskih pobuda 
i ne ratuju iz vjerskih motiva. Za njih je bitna odanost gospo- 
daru, koja se njeguje službom od pokoljenja do pokoljenja 
u jednoj te istoj plemićkoj kući. Polazeći u boj, oni se zaklinju 
čašću i odanošću svojih predaka. Samurai se kao profesionalni 
vojnik ne smije baviti nikakvim poslom, kojim se stječe novac. 
Zbog toga se u doba intelektualnog razvoja građanskog dru- 
štva, osobito počevši od 17. stoljeća, mnogi samuraji počinju 
baviti književnošću i filozofskim razmišljanjem. U to se doba 
povećava i broj »vitezova lutalaca« (rčnin), koji u kasnijem 
razvoju postaju često neke vrste građanski proletarijat. Ima- 
jući na urnu ove vanjske okolnosti, možerno shvatiti razne 
vidove idejnog stava japanskog intelektualca i njegovog raz- 
voja od 13. do 19. st. Tu su bitne dvije kulturnopovijesne 
pojave, koje smo spominjali: s jedne strane privrženost zen~ 
budizmu, a s druge obnova nacionalne ideologije, u kojoj se 
konfucijevski utjecaji suprotstavljaju. budističkima i potiskuju 
ih. Kad upoznamo popularne oblike japanskog budizma, još 
ćemo lakše shvatiti, u kojoj mjeri i jedna i druga od ovih 
kultumopovijesnih pojava pretpostavljaju natprosječan inte- 
lektualni nivo svojih nosilaca. 

Sklonost nam prema ze nu razjašnjava psihološku razliku 
japanskog i evropskog, kršćanskog viteza. Ako se podsjetimo 
na kinesku liriku još iz vremena Čou dinastije, koja je odraz 
svijesti o bezizlaznosti i negativnosti feudalnih ratova, slika 
će nam duševnog raspoloženja samuraja postati još jasnija. 

Evo како о tome piše samurajski literat Daidođi Yuzan u 
17. st.: 

»Najnužnija je i najneophodnija misao samuraja misao 
o smrti... Neka nikada tobom ne ovlada predodžba o dugu 
životu, da se ne izgubiš u raznim dokolicama i da ti se život 

ne dokonča u sramoti_Misli o tome, kako je krhka stvar 

život, osobito život samuraja. Tada ćeš svaki dan svoga života 
promatrati kao posljednji i iskoristiti ga, da ispuniš dužnost.« 

Prof. D. T. Suzuki, suvremeni stručnjak za zen, piše o psi- 
hi Japanca s filozofskog gledišta ovako: 

»Japanci su naviknuti i odgojeni, da i u vrijeme najveće 
napetosti događaja nađu trenutak smirenja i odvraćenosti. . . 
Može biti, da Japanac nema svoj originalni pogled na život, 
ali je posve sigurno, da on ima svoj pogled na smrt, koji nam 
se gdjekada može činiti krajnje radikalan.« 

Iz osjećaja se potrebe neposrednog izvršenja dužnosti raz- 
vija vjera u mogućnost neznanih i nadindividualnih oblika 
svijesti, u vrijednost onoga oduševljenja zbog neslućenih 
unutrašnjih doživljaja, na prekretnicama, gdje se nit indivi- 
dualne svijesti trga ili popušta; razvija se đoživljaj, koji se 
u terminologiji zena naziva satori. 

Intelektualni problem potpuno druge vrste predstavlja 
veza, koja se u istim vremenima ojačava u odnosu kineskog 
konfucijanizma i japanske nacionalne religije. Popularizaciju 
konfucijanizma sprečava nedostatak slične vrste kao i kod 
šintć nauke: i jedna je i druga usmjerena isključivo na prak- 
tični interes društvene organizacije i oskudijevaju stavovima 
prema metafizičkim pitanjima. Iako je konfucijanizam imao 
»odlučnu važnost za preobrazbu japanske države u ranom 
Srednjem vijeku, ipak je on procvjetao zapravo tek u 17. 
stoljeću« 5 zbog intelektualnih okolnosti, na koje smo već 
upozorili. — T ако^Јкопа£по_Јз uj id 6 poj staje n ucionalnim nosi- 
ocem i izrazom konfucijevske socijalne eti-ke. 

Preostaje nam da se osvrnemo na neposredne utjecaje bu- 
đizma, konfucijanizma i u najnovije vrijeme evropske filozo- 
fije u Japanu, te na odjek, koji su pojedini dijelovi tih nauka 
u raznim vremenima našli u opisanoj sredini. 

Luth: Die Japanische Philosophie , Tubingen, 1944., str. 30. 

4. BUDIZAM 


Japanski naziv za budizam je butsu-do. Uvođenje je budi- 
zma, kako smo spomenuli u povijesnom dijelu, bilo vezano 
za političke okolnosti i borbu plemena, za pobjedu obitelji 
Soga. Već u 8. st. u proglasu cara Somu, koji budizam uvodi 
kao državnu vjeru, kaže se: 

»Budući da smatramo, da je od svih raznih zakona uzvi- 
šena riječ Buddhe najpovoljnija da zaštiti državu, naša je 
želja .. . « 

U istom se proglasu govori i o unapređenju kulta šintč 
bogova. 

Najstarijom se budističkom školom, koja se ukorijenila u 
Japanu još prije razdoblja Nara, smatra škola sanron. Njena 
se nauka osniva na tri spisa, koja je polovinom 7. st. donio 
iz Koreje neki misionar. Od ta je tri spisa glavni »Čuron«, 
kineski prijevod jednog Nagargjuninog djela, prenesenog u 
Kinu početkom 5. st. 

U razđoblju se Nara spominje šest budističkih škola u 
Japanu. Neke se od njih, kao Đođitsu, razlikuju nešto od 
nauke saron. Druge se osnivaju na specifičnim djelima indij- 
ske таћауапа nauke; tako na pr. škola hossč, koju je nepo- 
sređno iz Kine donio misionar Doš6, a osniva se na izvacima 
iz idealističkih filozofskih spisa Vasubandhua, koji priznaje 
jedino zazbiljnost svijesti (vigjhanavada, japanski yuišiki). 
Početkom 8. st. patrijarh ove škole, Gy6gi provodi povezivanje 
budističke nauke s državnim. šintoističkim kultom. Time se 
ugled hossd nauke uspinje na prvo mjesto. 

Na ranijem se predidealističkom filozofskom stavu Vasu- 
bandhua osniva japanska škola kuša (prema naslovu Vasu- 
bandhuova djela Abidharma-koša-šastra). U najranijem raz- 
doblju japanskog budizma škola hossd predstavlja idealistioku, 
a kuša realističku smjemicu srednjovjekovnog budizma. Od- 
nos je među utjecajima, koji stižu u Japan, već od početka 
takav, da pokazuje povijesnu premoć idealističkih tendencija. 

Među ranim je školama karakteristična za japanski men- 
talitet nauka ritsu, koja je također prenesena iz Koreje. Inte- 
res se ove škole ograničava uglavnom na unutrašnju monašku 
i ritualnu disciplinu, koju su prvi budistički svećenici morali 
da idu izučiti u Koreji. Skionost, da se budizam kao vjerska 


205 



nauka svede na ritual i vjeru u određene magične riječi i 
formule, nije se nigdje tako snažno očitovala kao u Japanu. 

Za razvitak je u tom smislu značajna i škola kegon, koja 
u 8. st. počinje također propovijedati ritualni budizam. Pola- 
zeći ođ izvorne Buddhine »Siitre o Brahminoj mreži«, (u kojoj 
Budđha zauzima kriticistički stav prema 62 teoretske moguć- 
nosti brahmanske spekulativne filozofije svoga vremena, čiji 
domet smatra apriorno ograničenoim »mrežom« kategorijalnih 
mogućnosti mišljenja), teorija kegon škole povlači mnogo 
jednostavniji zaključak za svoje vjernike. Tu se naučava, da 
je Buddha Gautama ili Šakya-muni (»mudrac iz plemena Ša- 
куа«) kao povijesna ličnost bio samo izraz univerzalnog duha 
»budnosti«, pa se taj univerzalni princip »prirode svih buddha« 
proglašava, u 'skladu s općim principima таћауапа nauke, 
vrhovnim predmetom kulta, pod imenom Buddha Rošana 
(prema sanskr. loćana). Time je stvorena hijerarhijska ljestvi- 
ca, na čijem vrhu stoji Rošana kao vrhovni kozmički princip, 
a ispod njega najprije rijetki buddhe , koji su već postigli 
pptpuno probuđenje, i napokon mnoštvo potencijalnih buddha 
Ш bodhisattva, koji odgovaraju svecima kao nosioci osnovne 
etičke ideje mahayana budizma, ideje žrtve i ođricanja od 
nirvane »za dobrobit svih živih bića«. Ova je nauka odgova- 
rala hijerarhijskom principu svjetovne vlasti i ljestvici šintd 
mitologije, pa je zato car Šomu u citirariom dekretu proglasio 
»Kegon-siitru« osnovom državne vjere. IJ to je doba u sredi- 
štu svake pokrajine trebalo sagraditi pagodu od sedam katova 
kao hram Buddhe Rošane. 

U heianskom razdoblju prevladava utjecaj škola, koje se 
osnivaju na tipičnoj mahayana »Lotos-sutri« (Saddharma - 
pundarika-sutra). Tu se opisuju i veličaju bezbrojni buddhe, 
od kojih neki postaju predmetom posebnog japanskog kulta. 
Na prvom je mjestu Amitabha-buddha (japanski Amida), 
simbol »neograničene svjetlosti«, zatim Avalo-kitešvara (ja~ 
panski Kivannou), simbol milosrđa. 

Za ovu je tradiciju ishodište Tendai škola (prema kineskom 
T’ien-t’ai samostanu, odakle je ova nauka najprije došla u 
Japan, krajem 6. st.). Nauka ove škole teži za zbližavanjem 
nauka raznih ekstremnih škola, koje su se do tada več razvile. 
U svom prvobitnom obliku škola Tendai naučava, da se ira- 
cionalna prirođa buddhe ne može doseči niti ostvariti ni samim 
ortodoksnim proučavanjem svetih knjiga, ni isključivim mo- 

ralnim usavršavanjem karaktera, a ni zanemarivanjem svega 
osim meditativne analize svijesti, nego je potrebno da inte- 
lektualni, moralni i intuitivni razvoj svijesti budu usklađeni. 
Kineski je misionar Čih~k’ai (japanski SaiČd) dobio 805. g. 
dozvolu, da se nauka njegove škole prizna službeno ravno- 
pravnom sa šest ranijih škola iz vremena Nara. Zbog svojih je 
zasluga Saičo dobio počasni naslov »Veliki učitelj« (Dengyo 
Daiši). 

Kult Amitabhe (Amida) zahvaljuje svoju popularnost uči- 
telju Genšinu (10. st.), koji potječe iz Tendai škole. Njegova 
se nauka naziva Đodo ili »čista zemlja«. Osnivačem .se ove 
sekte u Kini smatra patrijarh Šan Tao, popularan u Japanu 
pod imenom Zendo. Kult Amide ili »amidizam« svodi filo- ‘ ! 
zofsku razliku realizma i idealizma u izvornim indijskim 
školama thera-vada (ili hina-yana) i maha -уапа na vjersku j 
razliku izraženu u dva principa moralno-religioznog autono-/ 
mizma (điriki, oslonac na vlastitu snagu) i heteronomizma^ 
(tariki, oslonac na snagu drugoga, vjera u »spasitelja«). Đodo\ 
nauka propovijeda heteronomizam i postignuće »čiste zemlje«! 
ili raja pomoću milosrđa Amide-Buddhe, magičnim djelova- 
njem potpunog povjerenja u njega i izricanjem njegovog 
imena u formuli: »Namu Amida Butsu« (»Slava Amidi Bud- 
dhi«). Ta se formula čestom upotrebom izlizala i dobila oblik 
»Nemhutsu«, kao neke vrste tehnički termin za ovu vrstu 
kulta. Genšinova je nauka pogodovala toliko japanskom 
mentalitetu u Srednjem vijeku, da je u slijedećem stoljeću 
njegov nastavljač Ryonin proširio i teološku teoriju na taj 
način, što je naučavao, da povjerenje izraženo prema Amidi 
u formuli »Nembutsu« ne ostaje ograničeno samo na indivi- 
dualnog vjernika, nego može da se izrazi i s namjenom za 
dobrobit svih živih bića. 

Ove su pojave s jedne strane posljedica popularizacije 
budizma, Jcoj_a doseže svoj vrhunac u razdoh^u^ J^am akura. 
Slijedeći je Jrtupanj razvoja u tom smjeru nacionalistička 
tendencija u već spomenutoj djelatnosti Ničirena. S druge 
strane, ritualistička se tendencija razvijala i u »patricijskom 
društvu, koje je njegovalo buđizam velikim dijelom kao estet- 
ski kult«.° To su bile smjernice, koje je prvobitno određivao 
i službeni stav vladarskih dekreta. U ovo doba nauka škole 


0 Sansom, o. c., str. 329. 




207 



đodo, ciji je istaknuti predstavnik u 12. st. Нбпеп Sonin, 
nastavljač Sinrana, učitelj škole šin, i kasnije Ničiren, Čija 
se škola naziva hokke (»lotos«), dobivaju »protestantsko« obi- 
Iježje po svome"7TacToninizmu7 za razliku od ranije zavisnosti 
od kineskih misionara. Nasuprot se tome osjeća 'istovremeno 
novi moćni i produbljeni utjecaj kineskih kultumih ideja, 
koje obilježavaju razdoblje dinastije Sung. Na području je 
budizma taj utjecaj izražen u prenošenju nauke zen i u anta- 
gonizmu, koji se brzo razvija između te škole i amidizma 
uopće. Te su suprotnosti odraz najdubljih zbivanja u kultur- 
noj povijesti Japana. Pogled nam u njihovu skolastičku poza- 
dinu pokazuje, da postoje određene zajedničke psihičke pret- 
postavke i težnje toga vremena, koj e se iživljavaju u raznim 
smjerovima i prelaze okvire doktrinarnih suprotnosti. Ne samo 
to! Dublji studij ovih pojava pokazuje i psihološke strukture 
razdoblja, koje su mnogo šire od geografskog opsega konkret- 
nih pojava i od neposrednih azijskih utjecaja. 

Profestantski se duh nacionalističkih škola ogleda i u 
ukidanju svećeničkog celibata u sekti šin . Sljeđbenici ove 
nauke imaju i danas najveći broj pristaša. (Današnji je naziv 
Šinranovih sljedbenika hongwanđi. Prema popisu iz 1928. g. 
bilo ih je 12,000.000 od ukupnog broja 41,000.000 budista u 
Japanu.) 

Pogrešno bi bilo shvatiti kult Amitabhe, pa i vjeru u 
»Nembutsu« kao dekadentni katolički ritualizam Lutherovih 
vremena. Spomenuti Нбпеп Sdnin osuđuje obrede u hramo- 
vima, kad kaže: 

»Gdjegod se izriče nembutsu, u visokim ili niskim krugo- 
vima, pa i u ribarskoj kolibi pokrivenoj slamom, tamo se 
meni podiže spomenik.« 

Nembutsu je metoda oprečna metodi zen, ali teži za istim 
psihičkim efektom. I nembutsu izražava jedino vjeru u snagu 
podsvijesti. Namjerna je besmislenost izraza sraČunata prema 
efektu sugestivne moći, koji želi da postigne. Kao metoda, 
nembutsu -amidizam odnosi se prema zenu kao što se u 
modernoj kliničkoj psihologiji Coueova metoda sugestije 
odnosi prema metodi Freudove psihoanalize. Može se čak 
usporediti i odnos u povijesnom razvitku. Od primitivnog' 
animizma magičkih formula u ritualnim obredima dolazimo 
u ovo doba do animizma jednog jedinog sloga ili riječi, shva- 

ćenog kao potpuno introvertirani potieaj ili podražaj »kružne 
svijesti« i pamćenja. 

Ovdje se ne vraćamo proizvoljno na terminologiju Berg- 
sonove teorije pamćenja. Kružni je tok struje podsvijesnog 
»sjećanja« u transindividualnom smislu formulirao već raniji 
predstavnik đodo škole Ryonin u izrazu yudzu. Prije nego što 
autentičnu formulaciju ovih fenomena potražimo u japanskim 
izvorima, potrebno je da se osvrnemo na neke šire pretpostav- 
ke, iz kojih postaje razumljiv ovakav način traženja duševnog 
ozdravljenja i »oslobođenja« od egzistencij alnog pritiska u 
vlastitoj svijesti. 

Budizam, kako je poznato, ne priznaje postojanost indivi- 
duainog nosioca svijesti, koji bi odgovarao kršćanskom pojmu 
»duše«. Mjesto toga naučava postojanje jedinstvene »riznice« 
svijesti, na površini čijih strujanja pojave individualnog 
osvještavanja predstavljaju »pjenu« valova, odraze ili oznake, 
koji upućuju na »blago« skriveno u »morskoj dubini«. Mitolo- 
gija božanskih svjetova, tamo gdje se u populamom i lokal- 
nom kultu razrađuje i dopušta, osniva se na pretpostavci o 
stupnjevanju relativne svijesti. Prema svemu tome, određeno 
stanje svijesti nosi svoju vrijednost i svoju spasonosnu snagu 
samo u sebi, u neposrednosti svog doživljaja. Odatle se ideo- 
loški i izvan budizma razvijaju, na pr. u srednjovjekovnom 
hinduizmu, sekte bhakti ili sublirrliranog religioznog erosa, 
koje u nekim krajnjim slučajevima, kao što je ćaitanya višnu- 
izam, i ne postavljaju drugu religioznu svrhu nego razvijanje 
određenih čuvstava radi estetskog užitka. Te su sekte redovno 
u neposređnoj vezi s islamskom mistikom. 

Sličan se proces, pa i sličan stav prema problemima svijesti 
i »duše«, razvija u isto vrijeme i u Evropi. Pritom se ne radi 
samo o jednom povijesnom valu mistike, koji seže od Japana 
d° Engleske, ne radi se samo o nizu neposrednih utjecaja, ni 
o određenom stupnju razvoja Ijudske svijesti. Postoji također 
niz socijalnih pojava, koje na raznim točkama zemaljske ku- 
gle privlače pažnju učenjaka po svojoj bivstvenoj srodnosti. 

Jedan od prvih, koji su upozorili na širinu i dubinu ovih 
pojava u 12. i 13. stoljeću, bio je njemački indolog i utemelji- 
telj komparativne nauke o religijama, Rudolf Otto. 7 Vrijedno 

: Ovdje citiramo njegovo djelo Siddhanta des Ramanuja (Tubingen. 
1923 г ), uvod str. 5—8. 


14 »Filozofija istočnih naroda« II. 

је pri kraju našeg .prikaza osnovnih razvojnih smjernica tra- 
dicionalne azijske misli upozoriti na neke ođ ovih obuhvat- 
nih paralela: 

»Godine 1137. umro je Ramanugja, a odmah zatim počinju 
kod nas Hugo i R’chard od Sv. Viktora i Bernhard svoju 
misiju kršćanske hhakti... 1204.—1206. pojavljuje se glavni 
apostol zapadne bhakti; pojavljuje se iz laičkih redova, iz 
građanskog naroda i pučke religioznosti Franjo Asiški ... Dah 
njegove hhakti daje dušu bizantskim madonama i ukočenhn 
svecima iz drveta i kamena .. . u novoj lirici Jacoponovih pje- 
sama i Giottovih slika .. . (I u islamskom svijetu) epidemija 
hhakti. . . predstavlja protest protiv vanjskih oblika, protiv 
kalama i visoke nauke; ona je reakcija laika, traži i nalazi 
govor naroda .. . a kasnije se sređuje, pa nalazi svoj jsistem, 
svoje mudrace i učenjake. Ghazali je formulira, kao Ramanu- 
gja u Indiji, a Bonaventura kod nas . .. , dok u Japanu gotovo 
istovremeno niču tri velike vjerske grupe, škole Honen Šdnina, 
Šinran Šonina i Ničirena, koje su sve do danas ostale snažne 
i glavne skupine japanskog budizma. I tu se pojavljuju spo- 
menute karakteristike . . . Ta ravnomj ernost u razvoju, a uz 
to i relativna istovremenost, predstavljaju neobičnu pojavu. 
Postoji li svuda tolika suglasnost Ijudske psihe, da u određeno 
vrijeme sama iz sebe nužno proizvodi slične pojave? Postoji 
li neki sistem i zakon spojenih posuda . .. ? Ili je možda razlog 
u tome, što je do u kasni Srednji vijek opći duhovni i kulturm 
razvoj čitavog kulturnog čovječanstva bio ipak prilično ana- 
logan i u izvjesnoj mjeri istovremen, pa su te pojave hhakti 
kulta bile možda psihički moment, koji je odgovarao podra- 
žajima općih kulturnih odnosa, osobito podražajima socijalne 
prirode .. . ? Za naš Zapad i za japanski Istok vjerojatno važi 
ova posljednja pretpostavka. Promjena dotadašnje socijalne 
ravnoteže, prve pojave građanskog drustva s individualnijim, 
osjenčanijim, a istovremeno i obogaćenim duševnim životom 
i doživlj ajem, reakcije opće prirode protiv dotadašnjih oblika 
i načina, bile su ovdje očevidne occasiones i podražaji . . . To 
je i u Japanu đjelovalo izazivajući porast ,,novih sekti.« 

U Japanu se slika socijalnih prilika potkraj Srednjeg vijeka 
diferencira u ideološkom pogledu možda izrazitije nego u 
Evropi po socijalnoj i intelektualnoj razlici između građanskih 
slojeva, koji nalaze svoje duševno zadovoljstvo u emocionalnoj 

amiđističkoj vjeri opisanih uzora, i vitezova samurai, koji 
odgovarajuču duševnu potrebu iživljava u intelektualno kom- 
pliciranijim formama zena. 

Nauka zen nije bila nepoznata u Japanu ni u doba Nara, 
nekoliko stoljeća nakon dolaska njenog osnivača Bodhidharme 
iz Indije u Kinu. Kulturnu važnost ova nauka stječe tek s po- 
javom škole Rinzai, čiji je ošnivač Eisai živio u 13. stoljeću. 

Bez obzira na šire paralele u kulturnom razvoju azijskih 
zemalja, unutar samog japanskog kultumog kruga uvijek se 
ponovno postavlja problem racionalnog razjašnjenja uspjeha 
koji su doživjele osebujne ideje ove škole. Engleski povjesni- 
čar J. B. Sansom smatra opravdanim »racionalni zaključak, 
da je zen u svojoj izvornoj formi odraz karakteristične reak- 
cije kineskog i japanskog duha, sklonog stvarnosti, nasuprot 
transcendentalnom zanosu indijske filozofije. Posredstvom je 
zena budizam našao kompromis s domaćom mišlju Kineza, 
izraženom u konfucijanizmu i taoizmu. Principijelno je to bilo 
moguće zato, jer zen ostavlja mjesta jednostavnom praktičnom 
zakonu socijalne etike, dok u indijskom budizmu postoji sklo- 
nost, da se iđeJF'^moralu svagdašnjice zasjene veličanstvenim 
oblakom metafizike.« 8 

Japanski je stručnjak Daisetz Teitaro Suzuki, profesor 
sveučilišta u Kyotu, u nizu ešeja o zenu posvetio jednu po- 
sebnu studiju odnosu zena i nembutsu kulta s psihološkog 
gledišta. Osnovna je pretpostavka za studij budizma na Dale- 
kom Istoku, prema njegovim teorijama, ova: 

»Kineski se budizam razvio u dva smjera, od kojih je jedan 
zen, a drugi nembutsu . .. Kađ gleđamo površno, nembutsu 
nam se čini potpuno oprečan zenu. Dok u zenu ne zavisimo 
ni od čega osim samih sebe, u nembutsu se potpuno prepušta- 
mo Buddhi. Međutim, kad se analizira psihologija nembutsua, 
nalazimo, da recitacija Buddhinog imena kod vjernika te sek- 
te odgovara кбагш u zenu. To zajedničko psihološko područje 
omogućava međusobno približavanje ... Mehaničko opetovanje 
nembutsua, monotono ritmičko izgovaranje Buddhinog imena 
.. . desetine tisuća puta, stvara stanje svijesti, koje teži da 
zagluši sve ostale redovne funkcije duha. Tu vjerojatno postoji 

8 O. c., 340. 

uska srođnost s hipnotičkim transom ... Zen i nembutsu obra- 
ćaju se dvjema različitim vrstama karaktera, i to je sve.« 9 

Zajedničku bit izražava, konačno, jedan kineski učitelj iz 
15. stoljeća (Č’u-čan Čao’tsi) ovim riječima: 

»Svrha je, da se invokacijom dođe do spoznaje, da Buddha 
nije ništa drugo nego tvoja vlastita svijest.« 


5. KO'NFUCIJANIZAM 

U doba nakon taikwa reforme, kad se osniva jedinstvena 
japanska država, ugled je konfucijanizma bio snažan u okviru 
općeg utjecaja kineske civilizacije. Središte je toga utjecaja 
u Japanu postalo sveučilište, čiji je utjecaj u javnom životu 
bio osobito važan u doba selidbe prijestolnice iz Nare, na po- 
četku heianskog razđoblja (kraj 8. st.). Jedan je od razloga te 
selidbe bila premoć svećeničkih, tada već pretežno budističkih 
krugova i hramova oko carskog dvora. Sveučilište je kao 
svjetovna ustanova bilo protuteža utjecajima crkve. Budistič- 
ka nauka nije bila uključena u njegov nastavni plan. Car 
Kivammu, koji je vladao u doba prijenosa prijestolnice iz 
Nare, bio je zaštitnik sveučilišta. U kasnijoj se povijesti Japana 
izmjenjuju razdoblja smažnijeg konfucijevskog utjecaja s raz- 
doibljima budističke premoći. U posljednjem razdoblju japan- 
ske povijesti, nakon selidbe prijestolnice u Yedo (Tokio) kra- 
jem 16. stoljeća, intelektualni razvoj građanskog društva 
dovodi ujedno i do vrhunca konfucijevskog utjecaja. 

Iako su u heiansko doba kineski klasici marljivo priku- 
pljani i prepisivani, ipak je širenje njihove nauke ostalo vrlo 
ograničeno zbog nedostatka intelektualne tradicije, zbog po- 
teškoča prilagođavanja kineskog pisma, a i zbog razlika u 
prirodmm sklonostima i karakteru dvaju naroda. 

»Produbljeni studij konfucijevskih klasika pretpostavlja 
suhoparan temperament, na koji se srećom kod Japanaca 
rijetko nailazi. Zato oni u crtežima i pričama iz ovog razdoblja 

9 Essdis sur le Bouddhisme Zen (francuski prijevod, vol. III), esej X., 
Str. 177—197. 

često učene doktore prava i moralnih nauka prikazuju kao 
komične likove.« 10 

Mnogo su pristupačnije Japancima bile teorije o suprotno- 
stima prirodnih snaga угп i уапд i magične formule »Yi- 
kinga«. Taj se studij naziva u Japanu on-yo-do (»metoda yin~ 
yang«). 

U 15. st., kad šoguni Ašikaga obnavljaju kulturno središte 
Kyoto, koje je bilo sjedište budističkih stuđija, obnova kon- 
fucijevskog utjecaja ide usporedo sa širenjem zena. Krajem 
15. stoljeća karakteristična je u tom smislu djelatnost monaha 
Keiana iz škole zen, koji je dugo godina studirao u Kini, a po 
povratku je uz svoju vjersku nauku širio u Japanu i znanje 
o konfucij evskim filozofima škole Sung. U to je doba običaj, 
da ugledne plemičke porodice u provinciji pozivaju učenjake 
i umjetnike na svoje dvorove i tu slušaju njihova predavanja. 
Time širenje znanja prestaje biti vezano za samostane, a 
izbor tema učenih svećenika, kao što je bio Keian, postaje 
mnogo širi. Monasi iz »pet zen samostana« njeguju osobito 
historijske stuđije. 

U 17. stoljeću nosiocima kulture postaju pedagozi, dram- 
ski pjesnici i glumci. Pedagozi pišu popularne rasprave o 
odgoju i srodnim društvenim problemima. Njihov je rad veli- 
kim dijelom popularizacija neokonfucijevskih ideja, na čije 
smo srodnosti s engleskim utilitarizmom već upozorili, kad 
smo govorili o kineskom neokonfucijanizmu. Težnje su za 
popularizacijom filozofske kultume svojstvene osobito školi 
kogaku iz tog vremena, koja svoje konfucijevske ideje, shva- 
ćene u duhu Mencijeva optimizma, najizrazitije povezuje s vrli- 
nama građanskog patriotizma i viteške borbenosti samuraja. 
Po tim obilježjima i težnjama da prilagodi kinesku socijalnu 
filozofiju japanskim prilikama novog vremena, ova se škola 
smati'a posljednjom od slijedećih triju glavnih konfucijevskih 
struja u Japanu, koje se pojavljuju u 17. st. i zadržavaju pre- 
težni utjecaj do potkraj 19. st.: 

Teišu škola polazi od nauke Ču Hsija. (Vidi prikaz u dijelu 
o kineskoj filozofiji!) Osnivač je ove škole Fuđiivara Seigvoa 
(1561—1619), bio ranije budistički svećenik. Protubudistički 
stav konfucijevske škole, koju je prenio u Japan, bio je kod 


19 Sansom, o. c., 239. 

njega prilično ublažen. Odlikuje se liberalnim i snošljivim 
duhom, pa u tom smislu propovijeda »prosvijetlje-nu vrlinu«. 
Od budizma je zadržao deterministički stav u etici i sklonost 
k monizmu, gdje nema mjesta personificiranim bogovima. 
Vrhovni je princip um (ri, kineski li u smislu Ču Hsijeve 
filozofije). 


Prvobitnom je dualizmu ove škole bliži Andč Seian (1622— 
1701), koji jedinstvo uma (ri) i supstancije (ki) smatra pra- 
principom bitka u kozmičkom smislu. 

Nauku su Teišu škole proglasili šoguni u 17. st. državnom 
filozofijom. Taj je počasni položaj škola zadržala do pada 
šogunskog feudalizma (1868). 

Panteističkim se idejama i taoizmu približava u ovoj grupi 
mislilaca najviše Muro Kyusd (1658—1734), koji često citira 
»Тао-Те ikitng«. Karakteristično je za konzervativni duh ovog 
razdoblja osobito njegovo shvaćanje o slobodi: 


»Sloboda čini čovjeka nečovječnim . . . Tesar svoj posao ne 
obavlja slobodno, nego prema pravilima, prema nacrtu i uzo- 
ru. Dobar se karakter može odgojiti samo izbjegavanjem 
slobode.« 


Odlomak iz djela Matoda Тбуа (1818—1891), dvorskog filo- 
zofa, pokazuje, kako je snažan ostao konzervativni otpor sve 
do sloma starog režima u Japanu. (Vidi prilog u hrestomatiji.) 

Yomei škola polazi od nauke kasnijeg kineskog filozofa 
W ang Yang-minga, a zauzima opozicioinarni istav prema školi 
Teišu. (Vidi prikaz izvorne nauke u dijelu o kineskoj filozofiji.) 
Glavni je predstavnik Nakae Тбји (1608—1648). On se odvraća 
ođ problematike kozmoloških filozofa prirode k problemima 
unutrašnjeg etosa, pa u Ijudskom srcu traži sintezu principa 
ri i ki. 

Nakae Toju izvodi dokaz o identitetu boga s prirodom, 
srodnu Spinozinu stavu »deus sive natura«, pomoću niza od 
dvadeset i pet jeđnadžbi. Njegovi opći metafizički principi 
glase: 


>>Nebo je stvaralac u nama. — Naše je srce velika praznina.« 

■ Vrhovna mu je moralna vrlina ko, ljubav djece prema rodi- 
I teljima. I tu vrlinu izvodi u panteističkom duhu svoje meta- 
1 fizike: 

»Prije nego što su nastali nebo i zemlja, bio je ko božanski 
princip. Nebo, zemlja, Ijudi i sva stvorenja nastali su po 
vrlini ko.« 

Na ulazu su u hram Tacuta upisane njegove riječi: 

»Vi Ijudi trebate, mjesto da se molite nebu, poštovati ze- 
mlju i služiti bogovima tako, da se dobro brinete za svoje 
roditelje, jer su vaši roditelji bogovi.« 

Kogaku škola, čiji je osnivač Yamaga Soko (1622—1685) 
traži povratak od spornih Sung filozofa na izvore konfuci- 
janizma. Njenoj težnji za prilagođavanjem nacionalnim ide- 
alima Japana, odgovara među tim izvorima najbolje Mencijev 
socijalni optimizam. 

Polazeći od izvomih definicija kozmičkih snaga yin i yang } 
Soko dolazi do zaključka, da ne može postojati bitna razlika 
između zakona ljudske moralne prirode i zakona fizičkog svi- 
jeta, jer je kozmička zakonitost jedinstvena, iako polarna. 
Odatle se dalje konfucij evski moral svodi na naturalističku 
osnovu, koja odgovara političkim težnjama naeionalističkog 
vremena. 

U daljem povijesnom razvitku vrijedno je spomenuti put 
koji vodi k moralnom relativizmu. 

Ito Jinsai (1627—1705) smatra u duhu Mencijeva optimizma, 
da je zlo samo nedostatak dobra, koje je prirodna osnova Ijuđ- 
skog karaktera. 

Butsu Sorai (1666—1728) zastupa već potpuni relativizam 
dobra i zla u utilitaristiČkom smislu. Pojmovi su dobra i zla 
izum mudraca i plod autoriteta koji uživa njihova nauka. 
Najviše je dobro za njega blagostanje naroda. 

Tako su se iz japanske tradicije u vjekovima odcijeplje- 
nosti od vanjskih utjecaja razvili neki osnovni principi, koji 
će se krajem 19. st. suočiti s principima evropske filozofije 
našeg vremena. lako su te autohtone pretpostavke skromne 
prema modernim razmjerima, vrijedno je ipak, da ih pokuša- 
rno sažeti u nekoliko općih termina: 

Japanska filozofija u doba prosvjetiteljstva i razvoja gra- 
đanskog društva stoji pred problemom metafizičkog dualizma, 
koji je sklona da riješi u*đuhu panteističkog monizma. U isti- 
canju dijalektičkog karaktera ove suprotnosti, japanski filo- 

zofi pokazuju tendencije k idealizmu, kako na osnovu neo- 
konfucijevskih kineskih utjecaja, tako i na osnovu pretpostavki 
таћауапа budizma, koji je гд Japanu oduvijek prevladavao. 
Idealističku sklonost u metafizici pojačava i religijska obo- 
jenost, kojom ne oskudijeva ni konfucijevska metafizika. Re- 
ligijski je pečat još snažniji u ekstremnom iracionalizmu bu- 
dističkih zen utjecaja. Okosnicu filozofske tradicije u Japanu 
kao i u Kini predstavljaju dvije tradicionalne dijalektičke na- 
uke: Nagargjunina idealistička dijaletika spoznaje i kon- 
fucijevska kozmološka dijalektika (yin-yang). U etičkoj pro- 
blematici, Japanci se krajem 19. st. nalaze u okviru diskusije 
o prirođenim moralnim kvalitetima i prirodnom pravu. Smisao 
za socijalnu etiku ima solidnu podlogu u konfucijevskoj tra- 
diciji. Religiozni utjecaj, pogotovu u dogmatskom smislu, na- 
lazi se već nekoliko stoljeća u opadanju. 

Takvo je stanje bilo u Japanu u doba naglog prodora evrop- 
ske »mode« u mišljenju. Japan se suočava s idejama, koje su 
na razmeđu Kanta i Hegela u Njemaokoj. S druge strane, i 
engleski utilitarizam ulazi u problematiku praktične filozofije 
Dalekog Istoka. 


6. EVROPSKI UTJECAJI 

Izolacija je od stranih utjecaja početkom 17. st. bila na 
kultumom području uperena protiv negativnih posljedica uple- 
tanja vjerskih misionara, osobito jezuita, u kritične unutrašnje 
prilike Japana toga vremena. Pošto su se stišale unutrašnje 
borbe (razdoblje sengoku), a zemlja pošla putem novog pro- 
cvata i razvoja građanskog društva (razdoblje genroku), osjeća 
se već početkom 18. st. popuštanje izolacije na području kul- 
turnog života, prvenstveno u pogledu evropske prirodne nauke. 
Тако u to doba evropska medicina postaje pionir zapadnog 
utjecaja u Japanu. Prema riječima j apansikog povjesničara 
filozofije G. Kuwaki, »već polovinom 19. st. studiraju pojedini 
medicinari i fizičari, a također i politički funkcioneri, od- 
ređene filozofske nauke, osobito naturalističke i materi- 
jalističke«. 1 * 

11 Die philosophischen Tendenzen in Japan, u »Kant-Stuđien«, Bd. 33 
(Citati se u ovom odlomku orijentiraju uglavnom prema prikazu P. Ltitha, 
o. c., str. 63—109.) 


216 



U doba prekida ‘izolacije (1853) osjeca se kao prvi i najsna- 
žniji utjecaj engleskog utilitarizma. Sklonost prema empiričkoj 
i praktičnoj engleskoj filozofiji nije bila samo trenutačna po- 
java. U dvadesetim je godinama našeg stolječa doživio ame- 
rički utilitaristički filozof i pedagog Dewey velik uspjeh u 
Japanu. Evo kako suvremeni japanski pisac Такауата Shun 
opisuje raspoloženje tog vremena: 

»Japanski su. filozofi onoga doba smatrali civilizaciju naj- 
tješnje povezanom s filozofijom. Vjerovali su, da je zapadna 
civilizacija samo zato toliko razvijena, jer ima visoko razvi- 
jenu filozofiju.« 

Filozofi kao Mill i Spencer postaju u Japanu popularni 
prvenstveno po svojim raspravama iz područja političke eko- 
nomije, a ne po glavnim filozofskim djelima. U isto se vrijeme 
popularizira u Japanu i darvinizam. Na istu pristupačnost nai- 
laze djela Rousseaua, Montesquieua i Comtea. Francuska po- 
zitivistička sociologija i eksperimentalna psihologija potiču 
među prvima i samostalnu aktivnost japanskih učenjaka u 
svjetskim razmjerima. Nijemci dolaze već 1887. na carsko 
sveučilište u Tokio kao nastavnici humanističkih nauka, oso- 
bito herbartovske pedagogije. Haeckelova filozofija prirode 
predstavlja neke vrste most između darvinističkih i poziti- 
vističkih anglosaksonskih utjecaja i njemačkog idealizma. Uz 
kantovske i hegelovske ideje, koje prenose njemački profesori 
povijesti filozofije na sveučilištu u Tokiju, u to doba osobitu 
pažnju privlače, kao srodnije istočnjačkom duhu, filozofske 
teorije Schopenhauera i E. von Hartmanna. Za popularizaciju 
je Hegela bio, međutim, zaslužan prvenstveno amerikanski 
učenjak Fenollosa. Početkom 20. st., nakon rusko-japanskog 
rata, osjeća se ponovno snažniji utjecaij američkog duha putem 
pragmdtizma J. Jamesa i F. C. S. Schillera, uz koji se brzo 
nadovezuje i interes za Bergsonovu filozofiju. 

Krajem prošJog stoljeća jedan od prvih japanskih filozofa 
zapadnog smjera, Niši nalazi japanski termin za riječ i pojam 
»filozofije« — tetsugaku. — 1928. počinje izlaziti u Tokiju 
velika povijesno-filozofska enciklopedija u dvanaest svezaka 
P°d naslovom »Duhovne struje u povijesti«. Među filozofskim 
se monografijama ističu osobito đjela vodećih japanskih misli- 
laca o Platonu, Kantu i Hegelu. Središnja je ličnost filozofske 
misli u Japanu u prvoj polovici ovog stoljeća bio K. Nišida. 

Za horizont su filozofskih studija u Japanu karakteristični 
naslovi nekih njegovih važnijih studija: »Bitak u grčkoj filo- 
zofiji«, »Samosvijest kod Augustina«, »Oblici istočne i zapadne 
kulture u starim vremenima«, »Logika i život«, i glavno siste- 
matsko djelo »Inteligibilni svijet«. Veći je broj tih djela pre- 
veden na evropske jezike. 

Za nastavu su povijesti filozofije postala u Japanu stan- 
dardna djela VovldndeTci i W hidaib nTida . Japansko je izdanje 
ovog posljednjeg djela popratio posebnim predgovorom He- 
inrich Rickert, koji je u to doba bio na vrhuncu svoga ugleda 
u filozofskom svijetu. Pritom nije izostao ni niz povijesnih 
djela o zapadnoj filozofiji uopće i o njenim pojedinim granama 
iz pera japanskih autora. Osobitu pažnju privlače etičke stu- 
dije. Tu je spomena vrijedno djelo profesora Joside i Ono 
»Povijest zapadne etike«, zatim »Etičke studije« Terusumi 
Hagamija (1931), koji se osobito bdvi problematikom grčke 
etike. 

Karakteristično je } da japanske filozofe od početka privlači 
problem bitka u grčkoj filozofiji i kasnije. U nizu je povijesnih 
monografija te vrste zanimljiv naslov djela, које je objavio 
1931. g. Eiziro Inatomi, »Dvostruki smisao ništavila kod Plo- 
tina«. Problem bitka u dij alektičkom odnosu prema ništavilu, 
središnja je tema budističke filozofije. Japanci instinktivno 
traže zapadne paralele, a još više rješenja suprotna budisti- 
čkom nihilizmu. 

Glavni je predstavnik kantovske filozofije u Japanu prof. 
Genyoku Kuvoaki . Broj hegelovskih filozofa i studija iz te 
oblasti znatno je veći. Prema riječima jednoga od njih, To- 
тоуе Оуата, »snažan interes za Hegela u Japanu nije samo 
posljedica filozofske situacije vremena, nego ga treba shvatiti 
i na osnovu naše vlastite tradicije. Između Hegela i nas postoji 
đuhovna srodnost.« 

Zato je u Japanu god. 1931. osobito svečano proslavljena 
stogodišnjica Hegelove smrti. 

Problemima su se Hegelove filozofije bavili osim Nišide 
osobito Tanabe i Kihira. Ovaj je posljednji svojim djelom 
»Japanski duh i dijalektička metoda Hegelova« utemeljio je- 
dan od smjerova hegelovske filozofije u Japanu, polazeći pri- 
tom od paralele Hegel—Wang Yang-ming. 

Iz svega što je rečeno o ranijim pozitivističkim i prirodo- 
znanstvenim utjecajima kao i o hegelijanizmu 20. stoljeća u 
Japanu, shvatljivo je, da je i o marksizmu bilo raspravljano i 
to na akademskom nivou. Glavni je predstavnik marksističke 
filozofije Hajame Kaivakami bio, međutim, 1928. g. hhapšen. 
Njegov je glavni ideološki protivnik bio- Fukuda Tokuzo. 

»Japansko filozofsko društvo« osnovano je 1896. — Pre- 
vođilačka je đjelatnost od tada do danas veoma živa. 

Posebnu pažnju, kako smo spomenuli, u razvoju japanske 
filozofije zaslužuje psihologija. Osnivač japnnske psihologije 
Yuđiro Motora (1858—1912) usmjerava ovaj studij u smisiu 
psihofizike, psihotehnike i behaviourizma. Eksperimentalna 
psihologija francuske škole i njena primjena na pedagoške 
probleme (Ribot, Janet) privlače živ interes japanskih uče- 
njaka. Na području se dječje psihologije istakao osobito Taka- 
šima Heizaburo. 

Psihološkim problemima podsvijesti, na kojima se osnivaju 
filozofske teorije i psihološke metode zena, bavi se uz učešće 
citiranog prof. D. T. Suzukija i Јипуи Kitayama. Psihološkim 
je studijama ovog kompleksa posebnu pažnju posvetio na Za- 
padu C. G. Jung, osnivač »dubinske psihologije«. 

Na osnovu ovako kratkih podataka teško bi bilo govoriti o 
»blizini« ili »daljini« japanske filozofije prema današnjim 
svjetskim standardima. Pritom ne smijemo zaboraviti, da je 
japanska filozofija po svojim tradicionalnim pretpostavkama 
u biti odraz kineskog, a ne manje i indijskog misaonog svijeta. 
Govoriti o mogućnostima razvoja japanske filozofije, o njenom 
pozitivnom doprinosu razvoju univerzalnog duha, značilo bi 
govoriti o problematici i vrijednosti azijskih filozofskih mo- 
gućnosti uopće. Za jedinstveni sud tih razmjera podaci sadr- 
žani u ovoj knjizi nisu niizdaleka dovoljna osnova. Pitanje je, 
da li bi takvu osnovu mogla da pruži idealna suma mnogo- 
brojnih i specij alnih radova na raznim područjima orijentalnih 
studija u Evropi u toku posljednjih sto godina, na čije smo 
horizonte ovdje pokušali da upozorimo. Razvoj modemog na- 
učnog duha u azijskim zemijama danas počinje da zasjenjuje 
rezultate i hipoteze velikih evropskih učenjaka stare genera- 
cije na području studija istočne kulture. 

Jedno nam se ipak čini moguće i potrebno: izabrati jedan 
simptom u misaomm naporima filozofa, koje smo spomenuli 
među posljednjima, tako da u jednoj rečenici obuhvatimo što 
širi vremenski i prostorni opseg naše teme. Za to nam se čini 
najpogodnija slijedeća rečenica K. Nishide: »Sve što postoji 
jest u vremenu, zato i realnost mora biti vremenita.« 

Ova rečenica povezuje najdublju dosežnu prpšlost azijske 
misli s njenom sadašnjošću kao najtrajniji element filozofije 
istočnih naroda. Istovremeno ova misao povezuje taj klasični 
motiv s jednom od suvremenih tema zapadne filozofije, o čijoj 
je univerzalnosti teže izricati sudove. S azijskog je stanovišta 
pretpostavka te tvrdnje ova: Ako je realnost spoj atoma, onda 
su atomi fenomeni struje vremena (kšana u ind. fil.). U okviru 
azijskog pogleda na svijet Nishidina izreka ne zvuči revolu- 
cionarno, nego radije izražava opće priznati aksiom. Azijska 
filozofija nije opterećena statičnom problematikom grčke onto- 
logije. U tom je glavna razlika dvaju misaonih svjetova. 

Gledajući na istu izreku sa zapadne strane, dolazimo do 
ovog najšireg zaključka: Ako je evropska filozofija nakon 
krize pozitivizma u obnovi metafizičkih tendencija zahvatila 
išta pozitivno, onda je to sadržano u pokušaju, da se teret onto- 
loške problematike prilagodi Einsteinovoj teoriji vremena. 






.. . Ocean riječi mudraca 

neizmjeran i beskrajan, hoću ida preplivam. 

Ma da mu ne mogu zaronit’ u dubinu, 
zar da ne sačuvam dragulj divnog smisla? 

Ali, iako ga stekoh, ostati dragulj će 
na prosjačkom dlanu moga spisa 
u sebi čist 9 neokaljan, a izvana 
p'opljuvan ’laktaštvom, zavišću i mržnjom. 

Tko će ga tad primiti i priznati mu vrijednost? 

Pa ipak, zar me ne će taj nektar vrhovnog znanja 
i prezren lišiti duhovnoga hropca? 

A ako se uz to i prijatelj nađe, 

ne će Г i njemu ublažiti groznicu sumnje? 

Zato, da olakšam bijedu vlastitog duha ... 


Budon Rinvoće (Tibet, 1290.— 1364Л 



IRAN 


Z AR ATHUŠTR A 1 

YASNA 29 

1 Duša vam se goveda tužila: 

»Za koga ste me stvorili? Tko mi je odredio oblik? 

Bijes, nasdlje, okrutnost i samovolja me tlače.’ 

Nemam drugog pastira osim vas. Pribavite mi dobre 

pašnjake.« 2 

2 Tada tvorac goveda upita Ispravnost: »Imaš li ti gospodara 

za govedo, 

gdje će uz pašu imati i skrb za uzgoj stoke? 

I<oga ste mu dodijelili za gospodara, da rastjera bijes i 

zločince? « 


1 Prijevodi prema: H. Lommel, u »Nachrichten v. d. Gesellschaft der 
Wissenschaften zu Gottingen«, Bd. I, Nr. 3, 1934. i. d. do 1937. - Jaques 
Duchesne-Guillemin: Zoroastre, Paris 1948. 

2 »Pašnjak« je arhajska slika za područja osjetnog iskustva. (Vidi o 
tome I. knjigu, osobito poglavlje o upanišadama.) — »Govedo« je, đo- 
sljedno tome, simbol našega ja — atmana Ш »duše«. Identitet đtmanci i 
b rcihmana, ili mikrokozmosa i makrokozmosa, jedna je mogućnost rjese- 
nja osnovnog metafizičkog pitanja, koje smo upoznali u inđijskoj filo- 
zofiji, a koje se iz istog izvora pojavljuje i u iranskoj arhajskoj mudrosti. 
Drugo je rješenje negacija ili poništenje ,tog istog principa samospoznaje 
ili atmana, koje zastupa budizam. Klasična je slika ovog posljednjeg rje- 
šenja sadržana u »Deset crteža o njezi goveda«, kojima se služi japanska 
škola zen. Opis se tih deset crteža i njihovo razjašnjenje nalazi u dijelu 
o japanskoj filozofiji u ovom hrestomatijskom prilogu. — Iz posljednje 
se strofe gornje himne jasno vidi, da je tužaljka zapuštenog goveda i 
sumnja u nemoć »blage riječi« nošena čežnjom za apsolutnom spoznnjom 
kao božanskim posvećenjem i izbavljenjem. 

3 Sa stanovišta Ispravnosti odgovor je glasio: »Za goveda 
nema druga bez mržnje. Ljudi ne mogu shvatiti 

kako treba da veliki postupaju s malima. — 

Od svih bića najsnažnije je ono, 
na čiji poziv ja dolazim u pomoč. 

4 Mudri Gospodin pamti najbolje 

Naume koje su nekoć proveli u djelo lažni bogovi i ljudi, 
ili koje će provoditi ubuduće. 

Mudri Gospodin odlučuje. Neka bude po njegovoj volji!« 

5 »Ispruženim rukama molimo Gospodina 
nas dvoje, moja duša i duša majke krave; 

na poticaj Mudrome da odredi, neka pošten čovjek ne trpi 

štetu; 

u prilog stočara okruženog zločineima.« 

6 Tada progovori sam Mudri Gospodin, koji molitve shvaća 

u svom duhu: 

»Nije se našao gospodar ni zaštitnik po Ispravnosti. 
Tvorac ti je dao lik zbog stočara i pastira. 

7 Korist od gnojiva za dobrobit goveda 
i mlijeko da utaži ljudsku glađ, 

to je Mudri Gospodin odredio uz njegov Ик u skladu g 

Ispravnošću.« 


8 (Dobra Misao progovara:) 

»Poznajem samo 'jednoga — Zarathuštru Spitamu, koji 

jedini sluša naše pouke. 

On će, Premudri, razglasiti naše namjere onima što 

Ispravnost slijede. 

Njemu treba udijeliti blagost rijeČi.« 

9 Tad uzdahnu duša goveda: »Ah, zar se moram zadovoljiti 
zaš-titom nemoćne riječi čovjeka u kome nerna snage, 

ja koja težim za moćnim gospodarem! 

Hoće li se ikad itko naći, da mu pomogne svojim rukama?« 

10 Vi im, Gospodine s Ispravnošću i Dobrom Mišlju, 
udijelite da Carstvo bude dovoljno, 

da u njemu nađu smještaj i smirenje, 
a ja sam te, Premudri, priznao prvim dobrotvorom. 

11 Gdje je Ispravnost, Dobra Misao i Carstvo, ti besmrtnici? 
Pripustite me velikom zavjetu, o Premudri, da steknem 

spoznaju! 

Gospodine, pomozi nam sađa, da steknemo udio u pro- 

stranstvu vaših bića! 


15 »Filozofija istočnih naroda« II. 


225 



YASNA 30 


1 Sađa ću reći onima koji žele da čuju, što treba da zapamti 

posvećeni, 

pohvale i molitve Dobre Misli Gospodinu 
i radost koju će vidjeti u svijetlu onaj tko ih zapamti. 

2 Slušajte vlastitim ušima, što je najviše dobro, 
gledajte jasnom mišlju dva dijela, 

od kojih svaki čovjek treba izabrati jedan, 

pazeći unaprijed da se veliko iskušenje izvrši u našu korist. 

3 U početku bijahu ta dva duha blizanca, 

koji se po vlasfcitoj izjavi nazivaju čistim i nečisfcim 

u misli riječi i djelu, a prema njima se 

pravilno opredijeliše oni čija su djela dobra, a ne zla. 

4 A kad su se ta dva duha srela u početku, 
ustanovili su život i neživot, 

tako da na kraju nečisti stignu u najgori opstanak, 
a čisti da'stignu do Najbolje Misli. 

5 Nečisti od ta dva duha izabra najgoru djelatnost, 

a čisti se pridruži Ispravnosti i zaodjenu se najpostojanijim 

nebom. 

Prema njemu su se opredijelili za Ahura-Mazdu svi oni, 

koji čistim djelima žele da ga zadovolje. 

6 Ni božanstva daeva nisu se pravilno opredijelila između 

ova dva duha, 

jer im se, dok su se savjetovala, pridružila Prijevara, 
pa se tako združiše s bijesom, da njime unište ljudski 

opstanak. 

7 А čistome priđe Odanost skupa s Vlašću, Dobra Misao i 

Ispravnost.* 

Ona ti udjeljuje trajnost tijela i dahove života, 
tako da nadživiš usprkos onima 
i da ti se prvome vagnu zasluge za djela. 

8 A kada griješnike zadesi kazna, 

tad će, Mudri, Dobra Misao dodijeliti tvoje Carstvo 
onima koji zlo izdaju u ruke Pravdi. 

9 Budimo oni koji će obnoviti ovaj opstanak! 

O Mudri i vi ostali vladari Pravde, primite nas u savez, 
tako da se misli saberu tamo gdje je razum preslab. 

10 Tada će za zlo nadoći prestanak uspjeha, 
a obećana će nagrada stići 

u sretnom opstanku Dobre Misli, Mudroga i Pravde 
onima koji budu stekli svoj ugled. 

11 Ako vi, ljudi, shvatite namjenu baštine Mudroga Duha, 
dobrobit i zlostavljanje, 

dugotrajnu patnju za 7le, a spas za pravednike, 
od sada 6e sve biti ponajbolje. 


3 Aramati, hhšathra, vohu~mano, arta. — Bliže značenje ovih termina 
vidi u povijesnom dijelu. 



YASNA 43 


1 Neka Mudri Gospodin, što vlada po svojoj volji, 
dodijeli svakome od nas ono što želi. 

Ja želim da mi dopadne snaga i izdržljivost, 
da održim Ispravnost. To'mi dodijeli, oj Odanosti, 
kao obilje nagrada i život Dobre Misli! 

2 Neka naše bude najviše dobro! 

Dobrobit nek nam se udijeli po želji dobrobiti, 
tvojim pronicljivim duhom, Gospodine! 

Divote Dobre Misli, koju ćeš nam udijeliti kao Pravdu, 
radosno svakoga dana u dugu životu! 

3 »Neka postigne najbolje od dobra 

onaj 4 tko nam pokazuje prave putove spasa, 
u ovom tjelesnom životu i u životu Misli, 
prave putove do bića s kojima Gospodin živi, 
a taj Gospodin si ti, Muđri, gorljivi, sveti, obilat plemenitim 

rodom!« 

4 Prepoznat ću te svetog i djelatnog, o Mudri, kad mi 
iz tvoje ruke, u kojoj držiš buduću baštinu, 
snagom tvoga žara koji Ispravnost krijepi 
prema zlu i prema dobru, 

priđođe snaga Đobre Misli. 

5 Iskonski sam te spoznao kao mudrog, 
kad sam te uočio pri stvaranju opstanka, 


* Ova se strofa shvaća kao odgovor zbora Zarathuštrinih učenika. 

kad si odredio da nagrada bude za djela i riječi, 
zla za zlo, a dobra za dobro. 

Spoznajem te po čudotvornoj moći, kojom si stvorenju dao 

podjednji smjer. 

6 Kad se na prekretniei pojaviš sa svojim Mudrim Duhom i 

Vlašću, 

onda će, Mudri, Odanost Do.brom Mišlju, 
po čijim đjelima bića ispravno bivstvuju, 
proglasiti odluke tvoje volje, koja nikog ne zavodi. 

7 Znao sam da si to ti, o Mudri Gospodine, 

kad se meni približio lik Dobre Misli s pitanjem: 

»Tko si, čiji si? Hoću li obilježit’ dane 

kad treba provjeriti tvoja bića a i tvoju ličnost?« 

8 Ja mu odgovorih: »Ja sam Zarathuštra. Iznad svega 
prvi neprijatelj zla, kolikogod mogu, 

a ispravnom moćna podrška 

u postizanju budućih dobara sveopćega Carstva, 
u pohvali i hvalospjevu tebi, o Mudri!« 

9 Znao sam da si to ti, Muđri Gospodine, 
kad se meni približio Ик Dobre Misli. 

Na pitanje: »Kome ćeš uputiti izraz poštovanja?« 

»Tvom žaru«, odgovorih. »Prinoseći njemu žrtvu poštovanja, 
mislima ću biti koliko god mogu uz Ispravnost. 

10 АГ mi je pokaži, tu Ispravnost, jer nju sad zazivam!« 
(Mudri Gospodin odgovara:) 

»Evo dolazim skupa s Odanošću. 

Pitaj nas sada, što želiš da nas pitaš, 
jer tvoje je pitanje ravno pitanju moćnih. 

Tko ima rnoć, treba da te ojača i da te osnaži!« 

11 Znao sam da si to ti, Mudri Gospodine, 
kad se meni približio lik Dobre Misli, 
čim sam prvi put primio pouku vaše riječi. 

To će mi biti uzrok patnje kod ljudi, 

ta revnost da provodim oho, što ste mi rekli da je najviše 

dobro. 

12 Da provodim ono, za što si mi rek’o: »Dođi, nauči 

Ispravnost!« 

Pa ipak mi nisi naredio uzalud: »Kreni 

prije nego što stigne moja Stega, za kojom Sudbina slijedi 

s obiljem bogatstva, 

da ih raspodijeli u oba tabora kao bastinu, spasenje i 

propast!« 


13 Znao sam da si to ti, Mudri Gospodine, 
kad se meni približio lik Dobre Misli, 
da upozna predmet moje želje. 

Oprostite tu želju, čije ispunjenje vam ne može nametnut/ 

nitko, 

želje da spoznam djela koja su jamstvo za život dug, trajan 

i zavidan, 

koji se postiže u tvome Carstvu — tako mi je otkrila 

objava. 

14 Potporanj kakav bi pružio posvećen čovjek, koji to može, 

svome prijatelju, 

mogu li dobiti ja, o Mudri, u tvome znanju, koje-se stječe 

sa tvojim Carstvom po Pravdi, 
pa da pođem protiv nepirijatelju riječi, 
zajedno s onima, koji se sjećaju tvojih zavjeta? 

15 Znao sam da si to ti, Mudri Gospodine, 
kad se meni približio lik Dobre Misli. 

Nijema me Misao pouči o najvišem dobru, 
da ga navještavam. 

Zlima, mnogobrojnim, ne treba biti sklon, 
jer su oni dušmani svim ispravnima. 

16 Mudri Gospodine, Zarathuštra odabire duh koji je tvoj 

najmudriji! 

Tjelesna nek bude istina i ojačaua snagom života! 

U Carstvu sunčanog sjaja nek joj Odanost vlada 
i odmazdu neka dijeli dosljednu svakom djelu uz pomoć 

Dobre Misli! 

YASNA 44 


1 Ovako te pitam, reci mi po istini, Gospodine! 

Pitam s poštovanjem, kako se dolikuje prema tebi ravnome. 
Mudrac, kakav si ti, treba to da kaže prijatelju, kakav sam 
ja. Sklonost prema Ispravnosti neka nam bude pomoć, za- 
jedno s Dobrom Mišlju! 

2 Ovako te pitam, reci mi po istini, Gospodine! 

Najprije, kako treba težiti za najboljim opstankom, na ko- 
rist onome tko tako teži; jer mudrac po Ispravnosti postaje 
za svakoga umni čuvar nad ostavštinom dobrih i zlih djela 
i prijatelj bića. 

3 Ovako te pitam, reci mi po istini, Gospodine! 

Tko je prvi praroditeij i otac onoga što je ispravno? 

Tko je odredio put Suncu i zvijezdama, tko Mjesecu, da 

raste i opada? 

Sve to i drugo želim doznati, Premudri! 

4 Ovako te pitam, reci mi po istini, Gospodine! 

Tko je podupro zemlju i nebo iza koprene oblaka, da ne 

padne? 

Tko je stvorio vodu i bilje? Tko je pred vjetar i oblake 
upreg’o ta dva trkača? Tko je, Premudri, stvaralac Dolbre 

Misli? 


5 Ovako te pitam, reci mi po istini, Gospodine! 

Koji je urhjetnik stvorio svjetlost i tamu? Koji je umjetnik 
stvorio san i javu, tko praskozorje, podne, a tko noć, da 
razboritog opominju na pos’o? 

6 Ovako te pitam, reci mi po istini, Gospođine! 

Je li zbilja to, što treba da naučavam? Daje li Prilagodlji- 
vOiSt Ispravnosti djelotvornu pomoć? Jesi li Dobrom Mišlju 
zavještao nadmoć dobročinstvu? Za koga si stvorio kravu 
bremenitu srećom? 

7 Ovako te pitam, reci mi po istini, Gospodine! 

Tko je dragocjenu Prilagodljivost ispoljio skupa s .Vlašću? 
Tko je u dušu sina ulio poštivanje oca? U tom ću smislu 

rado pomoići, 

Premudri, tebi, koji .si po Dobroj MLsli stvaralac ovoga 

svega. 

8 Ovako te pitam, reci mi po istini, Gospodine, 

da shvatim tvoje mudre upute i riječi, o kojima sam se 
savjetovao s Ispravnošću i Dobrom Mišlju, zato da pravo 

spoznam bitak: 

Prema kojim dobrima da usmjerim svoju đušu, pa da ih 

i postignem? 

9 Ovako te pitam, reci mi po istini, Gospodine! 

Hoće li mi gospodar vladarske moći objaviti nauku, da je 
posvetim u čistoći kao nauku onoga koji shvaća, kao obe- 

ćanje u.zvišenog Carstva? 
Ноее li to biti netko poput tebe, o Premiudri, koji s Isprav- 
nošću i Dobrom Mišlju stanuje pod istim k.rovom? 

f 

10 Ovako te pitam, reci mi po istini, Gospodine! 

Koja je nauka najbolja od svih, koja će uz Ispravnost 
unaprijediti moje sljedbenike, a Prilagodljivošću riječima 
i djelima, što proizlaze iz moje spoznaje, pravilno ispuniti 
tvoje želje prema tvojoj volji, Premudri! 

11 Ovako te pitam, reci mi po istini, Gospodine! 

Hoće 11 se Prilagodljivost ustaliti kod onih, kojima bude 
objavljena tvoja nauka, o Premudri? Izvjesno je, da sam 
ja po toj osobini izabran kao prvi. Sve koji nisu takvi, 
promatrat ću neprijateljskim duhom. 

12 Ovako te pitam, reei mi po istini, Gospodine! 

Tko je ispravan među ovima s kojima raspravljam, a tko 

lažan? 

Jesam li lažan ja ili onaj koji, jer je lažan, hoće da mi 
ospori tvoju blagodat? Kako to, da njegova lažnost nije 

očevidna? 


13 Ovako te pitam, reci mi po istini, Gospodine! 

Kako treba da lažnost odbijemo od sebe i odbacimo onima, 
koji uopće ne će da čuju ni pomisle da se pridruže Isprav- 
nosti, niti žele da se svjetuju s Dobrom Mišlju? 

14 Ovako te pitam, reci mi po istini, Gospodine! 

Kako da Lažnost predam u ruke Ispravnosti, da je satre po 
riječima tvoga uputstva, da izazove snažan raspad među 
lažnima, da ih natjera u škripac? 

15 Ovako te pitam, reci mi po istini, Gospodine! 

Koliko je u tvojoj moći, da zajedno s Ispravnošću nadzireš 
sukob dviju protivničkih vojski? Kojoj ćeš strani i kome 
dodijeliti pobjedu, po obećanju koje želiš da održiš? 

16 Ovako te pitam, reci mi po istini, Gospodine! 

Tko kao pobjednik treba da štiti bića prema tvojoj riječi? 
Obećaj mi jasno, ti koji si spas života, da ćeš odrediti za- 
štitnika! Zatim treba da se pomoću Dobre Misli ustali poslu- 
šnost prema njemu u onome što ti, Premudri, želiš. 

17 Ovako te pitam, reci mi po istini, Gospođine! 

Kako ću ja, Premudri, stići do eilja zajedno s vama, u vašoj 
pratnji, a da mi riječ ostane moćna i da se u buduće ostvari 
biagodat i besmrtnofst zajednice po ispravnom svjedo- 

čanstvu? 


18 Ovako te pitam, reci mi po istini, Gospodine! 

Hoću li ispravnošću ovu nagradu steći: deset kobila, pastuha 
i devu, kako mi je obećano, prema tvojoj namjeri, da mi 
udijeliš blagodat i besmrthost. 

19 Ovako te pitam, reci mi po istini, Gospodine! 

Koja će kazna prvo pogoditi onoga, tko ne da zasluženu 
nagradu po zadanoj riječi, a kaznu, koja će mu biti zađnja, 

znadem i sam. 

20 О Premudri, kada su zli bogovi bili dobri vladari? Ovo te 

još pitam: 

Zar ne vide oni, kako zbog njih svećenici izručuju kravu 
demonu bijesa i kako joj žrtveni pjevac izaziva jauk u 
dubini duše? Oni ne teže, da iispravnim putem unaprijede 

rasplod. 



ISLAM 

MUHAMED 

IZ »KORANA« 1 

U ime Allaha, koji je prema svemu milostiv, prema svemu 
milosrdan! 

Neka je slava Allahu, gospodaru svjetova, milostivom pre- 
ma svemu, milosrdnom prema svemu, vladaru sudnjega dana! 

Samo tebi služimo i od tebe molimo pomoć. Vodi nas pra- 
vim putem, putem onih prema kojima si bio milostiv, a ne 
putem onih na koje se srdiš, ni onih koji idu stramputicom! 
(I. Sura) 

U vjeri nema prisile. (2, 256) 

Među Allahovim poslanicima nema razlike. (2, 285) 

I Muhamed je samo poslanik. Poslanika je bilo i prije 
njega. (3, 143) 

Mesija, sin Marijin, bio je samo poslanik. Poslanika je bilo 
i prije njega. Njegova je majka bila pravedna žena. (5, 75) 


1 Citati su označeni u zagradama brojem sure, a zatim stiha, prema 
numeraciji u službenom egipatskom izdanju originala. Za prijevod je slu- 
žilo djelo Muhammeda Alija: Translation of the Holy Quran, Lahore, 1948., 
3. izđ., zatim prijevod M. Henninga na njemački: Der Koran, Leipzig, 
1901., gdje se obilježavanje eitata nešto razlikuje. Novo je francusko izda- 
nje priredio R. Blachere: Le Coran, Paris, 1949—50. (2 knjige). Među naj- 
starije prijevode spađa talijanski, Arrivabene: L’ Alcorano di Mocametto, 
Venecija, 1547. Najnoviji talijanski prijevod izdao je A. Bausani: п Co - 
rano, Firenze, 1954. Prijevode na naš jezik nismo mogli usporediti. 

Kada su rekli: »Mi smo ubili Mesiju, Isusa, sina Marijina, 
poslanika Allahova« — oni ga ipak nisu ubili, niti usmrtili 
na križu, nego im se to samo prividjelo... 

U zbilji ga nisu ubili, nego ga je Allah uzdigao k sebi, a 
Allah j-e svemoean i mudar. (4, 157—158) 

Zidovi i kršćani kažu: »Mi smo Allahova djeca i njemu 
najmiliji.« Reci im: »Zašto vas onda kažnjava za vaše grijehe? 
Ne, vi ste Ijudi njegovi stvorovi!« (5, 18) 

(Šaljući Muhameda da propovijeda njegovu nauku, Allah 
mu kaže:) 

Nije tvoj zadatak' da ih vodiš pravim p-utem, nego Allah 
vodd koga hoee. (2, 272) 

Zadatak je poslanika jedino, da javno objavljuje nauku. 
(16, 35) 

Doista, u Allahovu poslaniku imate lije'p uzor za svakoga, 
tko polaže nadu u Allaha . .. (33, 21) 

Mi dobro znamo, što ljudi govore, a tvoja svrha nije da ih 
prisiljavaš. Zato opominji Koranom onoga, tko se boji moje 
prijetnje. (50, 49) 

Tko učini dobro djelo, dobit će desetorostruku nagradu, a 
tko učini zlo djelo, vratit će mu se samo onoliko, koliko je 
zla učinio. Nikome ne treba nanijeti nepravdu. (6, 168) 

Tko je ispravno usmjeren, taj je usmjeren za svoje dobro, 
a tko je u zabludi, taj luta sam na vlastitu štetu. Nijedna duša 
uz svoj teret ne treba da nosi još i tuđi. Mi ne kažnjavamo 
prije nego što pošaljemo poslanika. (17, 14—15) 

Allah ne opterećuje mjednu dušu preko njene snage, nego 
joj se događa ono što je zaslužila, a dobiva ono što joj pripada. 
(2, 286) 

Doista, Allah pušta гд zabludi koga hoće, a vodi pravim 
putem koga hoće. Zato se ne prepuštaj brizi zbog njih. Doista, 
Allah zna što čini. (35, 8) 

Dobro koje te zadesi od Allaha je, a zlo koje te zadesi po- 
tječe iz tebe samoga. (4, 79) 

O vjernici! Podnosite i naprežite se u strpljivosti! Budite 
postojani i bojte se Allaha, da biste postigli dobrobit! (3, 200) 

Borite se na putu Allahovu protiv onih koji vas napadaju, 
ali ne pretjerujte! Doista, Allah ne voli one koji pretjeruju. 
(2, 190) 

Borite se protiv njih, dok prestane progon i dok se osigura 
vjera Allahova, a kad popuste, nek ne bude više neprijatelj- 
stva, osim prema prekršitelju. (2, 193) 

Pobožnost se ne sastoji u tome, da okrećete lice prema Za- 
padu ili Istoku, nego je pobožan onaj tko vjeruje u Allaha ... 
i tko iz ljubavi prema njernu od svog imanja daje svojim 
pripađnicima i siročadi, i siromasima i putnicima, i prosjacima 
i zarobljenicima .. . tko drži obećanje,... tko je postojan u 
nesreći, nuždi i teškim vremenima ... (2, 177) 

Budite darežljivi na Allahovu putu, ali se nemojte vlasti- 
tom rukom bacati u propast! Činite dobro, jer Allah voli one 
koji čine dobro. (2, 159) 

Onome tko vas pozdravi odzdravite još ljepše ili jednako! 
Doista, Allah zahtijeva ispravnost iznad svega. (4, 86) 

Allah je svjetlost neba i zemlje. Ta je svjetlost slična svo- 
du pod kojim je smještena svjetiljka. Svjetiljka je u staklenci, 
a staklenka sliči blistavoj zvijezdi. U njoj plamsa ulje posve- 
ćene masline, kakva se ne nalazi ni na Istoku ni na Zapadu. 
To ulje kao da se pali bez dodira vatre. To je svjetlost nad 
svjetlošću, a Allah vodi k svojoj svjetlosti onoga koga hoće. 
(24, 35) 2 


2 Vidi Avicerminu interpretaciju ove slike na str. 251. 

FArAb! 

O SPOZNAJNiOM PROCESU 1 

Spoznaja se može usporediti s utiskivanjem pečata. Kao 
što je vosak najprije stran pečatu, a zatim se usko uz njega 
priljubi, pa zadrži njegovu oznaku i sliku, isto tako i onaj 
tko spoznaje stoji nasuprot spoznajnom obliku, a pošto usvoji 
oblik, povezuje se uz njega i odgovarajuća spoznaja. 

Tako i osjetno opažanje preuzima od opaženog predmeta 
sliku i povjerava je pamćenju, gdje ostaje utisnuta i onda, 
kad opaženi predmet više nije prisutan... 

Svako vanjsko osjetilo preuzima od zapaženog predmeta 
sliku, koja ima kvalitet tog predmeta. — U pozadini su vanj- 
skih organa položene mreže i lovačke zamke za oblike koje 
uhvati osjetno opažanje. 

Tu spada i snaga koja se naziva oblikovanjem. Ona je po- 
hranjena i sv.rstana u prednjem dijelu mozga. Ta snaga zadr- 
žava oblike zapažanja pošto oni iščeznu iz dodimih točaka 
osjetila ili rijihovog ukrštavanj a, pa tako prestane opažanje. 

Tu se zadržava i snaga, која se naziva slutnjom. Ta snaga 
u opaženome zahvaća ono, što se ne zamjećuje neposredno. 

Dalje postoji snaga održavanja. To je riznica za sve ono, 
što shvatimo slutnjom, kao što je snaga oblikovanja riznica 
za ono što zahvaćaju osjetila. 

Postoji još i snaga, koja se naziva razmišljanjem. Ona 
vlada nad svime, što je pohranjeno u r-iznicama snage obliko- 
vanja i snage ođržavanja. Ona spaja i razdvaja jedno i drugo. 
Ta se snaga naziva razmišljanjem samo onda, kad je upotre- 
bljava ljudski duh i razum. Kada se njom služi slutnja, onda 
je nazivamo snagom mašte. 

1 Prema: F. Dieterici: Alf&rabis philosophische Abhandlungen, Leiden 
1892, str. 119—122. — Usp.: M. Horten: Das Buch der Ringsteine F&rabis, 
Munster 1906. 

IBN SINA (AVICENNA) 

IZ AUTOBIOGRAFIJE 

» . .. Buharski je sultan bdo tada Nuh ibn Mansiur. On se 
razboli od bolesti, koja je izazvala nedoumicu kod svih liječ- 
nika. Moje je ime bilo poznato među njima zbog moje načita- 
nosti. Zato su me spomenuli u njegovoj prisutnosti i zamolili 
ga, da me pozove. Došao sam i surađivao s njima u lijeČenju 
kraljevskog pacijenta. Tako sam ušao u njegovu §lužbu. 

Jeđnog sam ga dana zamolio, da mi dopusti ući u njegovu 
knjižnicu, da pregledam katalog i pročitam knjige o medicini. 
Kad mi je to dopustio, ušao sam u zgradu s mnogo prostorija, 
a u svakoj su bili sanduci knjiga, jedan na drugome. U jed- 
nom su odjelu bile knjige o jeziku i poeziji, u drugom o pravu 
i t. d. Svaki je odjel sadržavao knjige samo iz jedne nauke. 
Pogledao sam katalog starih grčkih djela i zatražio ona, koja 
sam želio. Tu sam vidio knjige, kojih su i naslovi još uvijek 
mnogima nepoznati, đjela koja nisam vidio nikad ni ranije 
ni kasnije. 

Čitao sam te knjige i pravio bilješke. Tako sam shvatio 
mjesto, koje je svaki od tih ljudi zauzimao u svojoj posebnoj 
nauci. A kad mi je bilo osamnaest godina, proučio sam sve te 
nauke. U to mi je doba moga života pamčenje bilo bolje nego 
danas, ali sam zato danas zreliji. S tom razlikom, moje je 
znanje ostalo potpuno isto. Od toga vremena ništa nije dodano 
mome skladištu.« 1 

1 »Kad čitamo ovaj opis privatne knjižnice Samanida, zastaje nam dah. 
Koje je sve prijevode grčkih pisaca, a vjerojatno i originalne grčke 
tekstove sadržavala ta zhirka, o kojoj ništa ne znamo? Kad bi se ti 
rukopisi sada pronašli, sigurno bi trebalo nanovo pisati povijest grčke 
filozofije i nauke. Ta potreba, međutim, ne će nastati, jer je samanidska 
kraljevska knjižnica s cijelim svojim dragocjenim sadržajem stradala u 
požaru, koji su potpalili fanatični turski vojnici, kad su zatrli tu posljeđ- 
nju prosvjetiteljsku dinastiju, zbacivši je s prijestolja.« (A. J. Arberry, 
prof. sveuč. u Cambriđgeu, »Avicenna: His Life and Times«, u zborniku 
»A МШепагу Symposium«, London 1952, str. 19.) 

DVA ODLOMKA O PSIHOLOGIJI MISLJENJA 


STUPNJEVI RAOIONAIjNE I INTUITIVNE SPOZNAJE 1 
a) RACIONALNA SPOZNAJA 

Zadatak je teoretske spoznajne sposobnosti, da priml utiske 
općih formi apstrahiranih iz materije. Ako su te forme već 
same po sebi apstraktne, onda ih ona prima jednostavno, ako 
nisu, onda ih izlučuje iz materijalnog sadržaja pomoću ap- 
strakcije, tako da u njima ne ostane ni trag veze s materijal- 
nim sađržajem. O tome ćemo govoriti posebno. 

Odnosi su te teoretske sposobnosti prema spomenutim 
formama različiti. To je zato, jer stvar, čija je funkcija da 
primi drugu stvar (kao svoj predmet), može da je prihvati ili 
potencijalno ili aktualno. O potencijalnosti govorimo u tri 
različita smisla per prius et posterius. Taj se termin može 
ođnositi najprije na apsolutnu potencijalnost, gdje još ništa 
nije ostvareno, gdje nije stvoren još ni instrument za ostva- 
renje, kao na pr. u slučaju mogućnosti da dijete nauči pisati. 
Dalje, ovaj se termin može ođnositi na relativnu potencijal- 
nost, u slučaju gdje ne postoji ništa više osim sredstva, kojim 
treba postići ostvarenje, kao na pr. kod malo starijeg djeteta, 
koje je naučilo da upotrebljava pero i tintarnicu i znade vri- 
jednost ili značenje slova, pa ima sposobnost za pisanje. Ko- 
načno, može se odnositi na tu sposobnost u slučaju, kad je 
pomoću sredstva sposobnost usavršena, tako da je onaj tko*je 
ima može primijeniti kad god hoće, a da je ne mora učiti ili 
stjecati. Tu je potrebna jedino namjera kao u slučaju sposob- 
nosti koju ima pisar, kad je postigao savršenstvo u svom 


1 Kitab al-Nagjat, knjiga II., poglavlje VI., prema engleskom prijevodu 
F. Rahmana: Avicenna’s Psychology, Oxford, 1952., str. 33—37. 

umijeću, pa ga ima i onda, kad ne piše. U prvom slučaju 
govorimo o apsolutnoj ili materijalnoj potencijalnosti, u dru- 
gom o mogućoj potencijalnosti, a u trećoj o navici (habitus). 

Tako je odnos teoretske sposobnosti prema apstraktnim 
nesađržajnim formama, koje smo spomenuli, gdjekada po 
svojoj pridodi apsolutna potencijalnost. Ta sposobnost pripada 
duši, koja još nije ostvarila nijedan dio savršenstva koje joj 
pripada u potencijalnom smislu. Na tom stupnju govorimo 
o materijalnoj inteligenciji kao sposobnosti koju nalazimo kod 
svakog pojedinca ljudskog roda. Materijalnom je nazivamo 
zbog sličnosti s osnovnom materijom, koja po sebi nema ni- 
kakvu formu, nego je supstrat svih formi. 

Gdjekada je priroda toga odnosa moguća potencijalnost. 
To je onda, kad »materijalna potencijalnost« od svojih mogu- 
ćih savršenstava dostigne samo primarne inteligibilije, koje 
su izvor i sredstvo sekundarnih inteligibilija. Pod primarnim 
inteligibilijama razumijevam osnovne pretpostavke, koje usva- 
jamo, ali ne na osnovu obrazovanja, a niti sa sviješću da su 
te pretpostavke za subjekt koji ih usvaja takve, da bi ih isto 
tako mogao i ne usvojiti — nego pretpostavke poput onih, da 
je cjelina veća od đijela, ili da su predmeti, koji su jednaki 
s jednom te istom stvari, i međusobno jednaki. Tako dugo 
dok postignuto ostvarenje ostaje u tim granicama, nazivamo 
ga intellectus in habitu. Ovdje bismo mogli govoriti i o aktu - 
alnoj inteligenciji u odnosu na prvu potencijalnost, budući da 
prva (t. j. materijalna inteligencija) nije uopće sposobna da 
zaista misli, dok je ova druga sposobna za to, čim počne da 
se služi razumom. 

Gdjekada je priroda odnosa (o kojem govorimo) »usavršena 
potencijalnost«. U tom je slučaju razum nakon primarnih 
inteligibilnih formi stekao i sekundarne, iako ih još ne raz- 
matra, niti se poziva na njih, nego ih je, tako rekavši, sačuvao 
u sebi, pa može i da ih zaista razmatra, kad to hoče, i zna da 
to može. To se stanje naziva intellectus in actu, jer je to inte- 
ligencija koja misli kad god hoće, a da joj nije potreban đalji 
proces stjecanja, ma da bismo i nju mogli nazvati, u ođnosu 
na slijeđeći oblik, potencijalnom inteligencijom. 

Konačno, odnos prema tim formama može po svojoj prirodi 
biti apsolutna aktualnost. O njoj govorimo, kad su forme pri- 
sutne u razumu i kad ih on zaista promatra i misli o njima, 
znajući da to čmi. Na toj točki razum postaje intellectus 


16 »Filozofija istočnih naroda« II. 

acquisitus, jer ćemo uskoro vidjeti da potencijalna inteligen- 
cija postaje aktualna samo pomoću jedne vrste inteligencije 
koja je uvijek aktualna, pa kad potencijalna inteligencija 
s njome dođe u određeni dodir, onda se određene forme uti- 
skuju iz prve u drugu. Zato se te forme stječu izvana. 

To su stupnjevi sposobnosti koje nazivamo teoretskim 
intelektima. U stadiju stečene inteligencije životinjska vrsta 
i njen Ijudski rod postižu savršenstvo, pa tu Ijudska pK)tenci- 
jalnost ,postaje istovetna s prvim princdpima egzistencije uopće. 


b) INTUITIVNA SPOZNAJA 

Postoje razni stupnjevi stjecanja spoznaje, bilo da nam 
ona dolazi od drugoga dli iz samotga :seibe. Neki ljudi, stječući 
znanje, dolaze vrlo blizu neposrednom zahvaćanju, jer je 
potencijalni intelekt, koji prethodi spomenutoj sposobnosti, 
najsnažniji. Kad neka osoba može steći znanje sama iz sebe, 
onda se ta snažna sposobnost naziva intuicijom. Kod nekih je 
ljudi ona tako snažna, da im nije potreban veliki napor ili 
pouka i ostvarivanje, pa da uspostave vezu s aktivnom inte- 
ligencijom. Prvobitna je sposobnost takve osobe tako snažna, 
da se za nju može reći, da ima i drugu sposobnost. Doista, to 
se čini kao da taj čovjek znade sve sam po sebi. To je najviši 
stupanj te sposobnosti. U tom se stanju materijalna inteligen- 
cija mora nazvati »božjim duhom«. Ona pripada u rod intel- 
lectus in habitu, ali je tako velika, da je svi Ijudi ne mogu 
imati. Nije isključeno, da neka od takvih djela, koja se pri- 
pisuju »božanskoj inteligenciji«, s obzirom na svoju snažnu 
i golemu prirodu presežu u imaginaciju, koja ih simbolizira 
u osjetnoj mašti i prenosi u riječi na ranije spomenuti način. 

Dokaz je za to očevidna činjenica, da inteligibiLne istine 
stječemo samo kad nađemo srednji član silogizma. To se može 
postići na dva načina: gdjekada putem intuicije kao duševnog 
akta, kojim razum sam neposredno uočava srednji član. Ta 
se snaga intuicije naziva brzinom zamjedbe. Gdjekada se, 
opet, sređnji član doznaje putem pouke, ma da su i prvi prin- 
cipi pouke dobiveni intuicijom, budući da se svo znanje može 
konačno svesti na određene intuitivne principe, a ti potječu 
od onih koji su ih prvi priopćili svojim učenicima. 

Moguće je da netko nađe istinu sam po sebi i da u svom 
umu provede silogizam bez učitelja. Tu postoje kvantitativne 
i kvalitativne razlike. Kvantitativne zato, jer neki ljudi imaju 
veći broj »srednjih članova« (silogizma), koje su sami razot- 
krili, a kvalitativne zato, jer neki Ijudi pronalaze srednji član 
brže od drugih. Budući da su te razlike neograničene i da su 
uvijek različite po stupnju i snazi, a najniža se točka nalazi 
kod ljudi, kojima potpuno nedostaje intuicija, onda najvišu 
točku nužno đosežu ljudi, koji imaju intuiciju u odnosu prema 
svim problemima Ш prema njihovoj većini, ili Ijudi kod kojih 
se intuicija pojavljuje u najkraćem vremenu. Tako može po- 
stojati i čovjek, čija duša ima tako duboku čistoću i tako je 
čvrsto povezana s racionalnim principima, da plamti od intu- 
icije, t. j. od prilagodljivosti za nadahnuće, koje dolazi od 
aktivne inteligencije u svakom pogledu. Na taj se način forme 
svih stvari, sadržane u aktivnoj inteligenciji, upečaćuju u 
njegovu dušu ili odjednom ili gotovo odjednom, a ne prima 
ih tek po autoritetu, nego na osnovu njihovog logičkog reda 
koji obuhvaća sve »srednje članove«. S druge strane, uvjere- 
nja usvojena na osnovu autoriteta u pogledu stvari, koje po- 
znajemo samo po njihovim uzrocima, nemaju racionalne izvje- 
snosti. — Ovo je vrsta proročanske intuicije, upravo njen 
najviši oblik, kojem najbolje odgovara naziv božanske moći. 
To je ujedno najviša Ijudska sposobnost. 



IZVJESNOST VLASTITOG BITKA 1 


Obrati se samome sebi, pa provjeri, kad si u normalnom 
stanju, a i u nekim drugim stanjima, ukoliko predmete zahva- 
ćaš zdravim razumom, da li pri tome zanemaruješ vlastiti 
opstanak i da П se i sam ne afirmiraš. Mislim da pažljiv pro- 
matrač ne će doći do takvog zaključka. Čak kad čovjek spava 
ili je pijan, vlastita se osnova ne udaljuje od bića, iako pre- 
đođžba o njoj nije stalno prisutna u sjećanju. 

Kad bi zamislio da je tvoja osoba stvorena odjednom sa 
zdravim razumom i sposobnošću, pretpostavivši da se nalazi 
u takvu položaju i smještaju, da joj se dijelovi ne vide, a 
organi ne dotiču, nego su odvojeni i trenutačno lebde u slo- 
bođnom prostoru, ustanovio bi da ne postoji svijest ni o čemu 
drugome nego o izvjesnosti -vlastitog bitka. 2 

Čime zahvaćaš sam sebe u određenom času, ili ranije ili 
kasnije? Šta to u tebi zahvaća? Vidiš li to, što zahvaća kao 
jedno od svojih pet osjetila, koje opaža zorno, ili kao svoj 
razum i .sjposobnost različitu od osjetila i onoga što' im je 
analogno? Ako je to tvoj razum i sposobnost različita od osje- 


1 Iz djela Kitab al-’Iš&rat wa l-Tanbihat, dio II., poglavlje 3. Prema 
francuskom prijevodu. A. — M. Goichon (»Livre des directives et remar- 
ques«, izdanje »Collection đ’oeuvres arabes de l’UNESCO«, Beyrouth 
Paris, 1951., povodom Avicennine tisućugođišnjice), str. 303.—341. Origi- 
nalni je tekst izđao Forget, Leiden, J892. Naš prijevod obuhvaća str. 
119.—134. tog izđanja. Bilješke ne slijede obrađu Goichon. 

, 2 Temu o »čovjeku koji lebdi« i izvod o izvjesnosti vlastitog bitka 

(tubUt ’anniyyatiha) obrađuje Avicenna ovdje po treći puta. U ranijem 
djelu »Sifa’« javlja se ista tema dva puta (I, 281 i 363), a i mi smo je u 
povijesnom dijelu citirali odatle u nešto slobodnijoj verziji. Srodnost 
stava s Descartesovim »Cogito«, obradio je osobito E. Gilson u stuđiji 
»Sources grćco-arabes de l’augustinisme avicennisant« (str. 40—41, usp. 
bibliografiju u povijesnom dijelu). 

tila, opažaš li tada posredno ili neposredno? Ne smatram da 
ti je u tom času potrebno posredstvo. Znači, dakle, da sam 
sebe zahvaćaš bez neke druge sposobnosti ili posrednika. To 
se prema tome zbiva ili putem osjetila ili po unutrašnjem 
osjetu, bez posredstva. Razmotrimo sada te dvije mogućnosti: 

Dolaziš li do te spoznaje zato, jer ti je predmet zamjedbe 
koža, koju opažaš vidorn? Ne, jer kad bi ti skinuli kožu, pa 
te obukli u drugu, ti bi još uvijek bio taj isti. Ili se možda 
zamjećuješ bolje opipom, koji je također dio vanjskih svoj- 
stava tvojih uda? Ne, jer je tu posrijedi isti slučaj, a osim 
toga smo u osnovnoj hipotezi pretpostavili, da osjetila nisu 
đjelatna. Očito je prema tome, đa ono što zamjećuješ nije 
niti neki od tvojih organa kao što su srce ili rnoza'k. Zar bi 
to i bilo moguće, kad je njihovo postojanje za tebe skriveno, 
pa se može ustanoviti tek prilikom seciranja? Ono što zamje- 
ćuješ nije ni njihov zbir, jer taj zbir opažaš na osnovu onoga 
što promatraš na samom sebi i onoga na što te drugi upozore. 
Dakle, ono što zahvaćaš nešto je drugo, različito od onih 
dijelova i organa, koje nisi primijetio dok si opažao sam sebe 
i čiji nužni identitet sa samim sobom nisi ustanovio. To što 
zahvaćaš ne spada prema tome u red onoga što zahvaćaš osje- 
tilima u bilo kojem smislu, a niti onoga što zahvaćaš na način 
sličan osjetnome u područjima o kojima ćemo u nastavku 
govor^i. 3 

Možda ćeš reći: »Ja se afirmiram jedino posredstvom vla- 
stitog djela.« U tom ti je slučaju, prema hipotezi od koje smo 
pošli, potreban dokazni akt, ili pokret ili nešto drugo. Naša 
hipoteza, međutim, sve to isključuje. 

Govoreći općenito, ako dokažeš da je tvoj akt akt u stro- 
gom smislu, onda moraš njime đokazati i đjelatni subjekt u 
strogom smislu, a ne pojedinačni kakav je upravo tvoja osoba. 
Ako taj akt dokažeš kao pripadan tebi, onda njime ne doka- 
zuješ svoju osobnost, nego je ona u tom slučaju dio u shva- 
ćanju tvog akta u onom smislu u kojem je taj akt tvoj. Ona 
je, dakle, za razum dokazana prije akta i ne smanjuje se 
okolnošću, da postoji s aktom, ali ne i po aktu. 

Životinja se pokreće nečim, što nije njena isključiva tjelć- 
snost, nečim, što nije tek organski sklop njenog tijela, koje 
joj je često smetnja, kad hoće da usmjeri svoj pokret ili uopće 

3 Pod ovim područjima analognim osjetnosti razumijeva se imaginacija 
i vrednovanje (aestimatio) — prema komentaru Tusija. 

da se pokrene. Ona isto tako zamjećuje nečim, što nije njena 
tjelesnost ni organski sklop te tjelesnosti, koja je spreeava da 
opazi ono, što je slično, a mijenja se u doticaju s onim, što je 
suprotno. Kako bi inače mogla da uspostavi doticaje te vrste? 1 * * 4 
Njena se ćud ispoljava u suprotnostima, које se opira u 
težnji da se izdvoje, a njihov spoj i vezu može da održi jedino 
sila različita od njihovog osnovnog afiniteta. Isto kao što sla- 
bost i nepostoj anje slijede snagu sjedinjavanja i održanja, 
tako i snaga spajanja pretpostavlja cijepanje. Prema tome su 
snage zamjedbe, pokreta i održavanja, svojstvene određenoj 
ćudi, u principu nešto drugo, što treba nazvati psihičkim. To 
je ona supstancija koja upravlja dijelovima tijela, a prema 
tome i tijelom kao cjelinom. 

Ta je supstancija u tebi jedinstvena, upravo, ona je ti, 
kako se možeš uvjeriti. 5 Njeni su ogranci sposobnosti ras- 
prostranjene po tvojim organima, pa kad osjećaš nešto poje- 
dinim od tih organa, ili kad zamišljaš, želiš, uzbuđuješ se, onda 
veza koja postoji između te supstancije i njenih ogranaka 
prenosi u središnju supstanciju sklonost, iz koje u ponavlja- 
nju nastaje ođređena poslušnost, ili bolje rečeno navika, kao 
druga priroda, koja zavlada rukovodećom supstancijom kao 
u slučaju ustaljenog habitusa. Isto se događa i u obrnutom 
smjeru, tako đa često neka intelektualna sklonost nastane i 
razvije se u središnjoj supstanciji, a njen se utjecaj za tim po 
vodovima prenosi na ogranke i organe. — Pogledaj, kad 
na osjetan način zamjećuješ prisutnost božju i kad meditiraš 


1 Tusi u svom komentaru citira opširniju obradu teme u djelu »Sifa’« 
(I 285—7), prema kojoj je »duša savršenstvo koje pripada pojedmom 
-subjektu, ’a taj subjekt ona konstituira isto kao što formira 1 vrstu.« — 
Duša u ovom vitalnom smislu može biti vegetativna, kakvu lmaju biljke, 
i animalna kod životinja. Ona prema tome odgovara najbolje mduskom 
terminu gjiva. Potanja razrada psitiičkih svojstava slijedi u nastavku. 
Funkcija na koju se ovdje misli kao osnovnu, jest povezivanje tjelesnih 
elemenata i sprečavanje njihova raspada, koji bi se bez đjelovanja te 
životne sile zbilo. Bez nje živo biće ne bi moglo da se razgraniči od 
vanjskog svijeta, jer đoticaj homogenih elemenata dovodi do nesvjesne 
asimilacije, dok doticaj heterogenih elemenata izaziva kvalitativne pro- 
mjene. Identitet se svijesti očituie zato za Avicennu prvenstveno u pret- 

hodnom vrednovanju, na osnovu kojega se organizmu dopušta spajanje 
s homogenim ili je prisiljen na doticaj s heterogenim elementima. Svijest 

o vlastitom identitetu tako prethodi kvantitativnim i kvalitativnim mije- 
nama u organizmu i ograničava njihov opseg. Ta se duševna sposobnost 

naziva u slijedećoj rečenici »ćud«. 

5 Iz te psihičke »supstancije« potječu, prema Tusiju, voljni pokreti i 
spoznaja. 

о njegovoj svemoći, kako Џ trepti ikoža i ježe ti se đlake. Takvi 
su prolazni utisci i trajne sklonosti nekad snažniji, a nekad 
slabiji. Da tih sklonosti nema, duh nekih ljudi ne bi bio sklo- 
niji nego kod ostalih da podnosi sramotu ili da plane gnjevom. 

Zahvaćanje određene stvari sastoji se u predodžbi njene 
takvosti kod onoga koji spoznaje, a kod onoga tko je zorno 
vidi, to je obilježje po kojem je zamijećena. Tu postoje dvije 
mogućnosti: 1. Takvost može biti autentična takvost stvari 
koja je izvanjska subjektu spoznaje u času spoznavanja. (Do- 
sljedno tome, takvost onoga što ne postoji in actu u konkret- 
nim izvanjskim bivstvima ne konstatira se uopće, kao u slu- 
čaju mnogih geometrijskih figura, ili još jasnije u slučaju 
mnogih stvari koje pretpostavljamo, a da nisu konkretno 
moguće, ali su predmet hipoteze u geometriji.) — 2. Takvost 
može biti slika 6 takvosti stvari, utisnuta u sam subjekt spo- 
znaje i nerazđvojiva od njega. To je teorija koja nam pre- 
ostaje. 

Gdjekada se stvar opaža osjetilima, kad je predmet zorno- 
sti. Zatim se zamišlja u odsutnosti stvari čiji oblik predoču- 
jemo u svojoj nutrini, kao na pr. kad smo vidjeli Zaida, pa 
ga zamišljamo pošto je otišao. Priroda je predmeta gdjekada 
razumska, kao na pr. kad zamišljamo ideju čovjeka, koju smo 
izveli iz Zaida, a uviđamo da je svojstvena svim ljudima. Kad 
stvar opažamo osjetilima, onda je redovno prekrivena velima 
koja ne pripadaju njenoj takvosti. Kad bi se ta vela uklonila, 
njihovo odstranjivanje ne bi utjecalo na osnov te takvosti. 
To vrijedi za mjesto, položaj, kvalitet lli mjeru, same za sebe. 
Ako zamisliš da ih zamijene drukčija obilježja iste vrste, to 
ne bi utjecalo na istinitost takvosti. Ipak, osjetila dosežu do 
stvari uvijene u te akcidencije, koje je prate zbog materije 
od koje je napravljena. Njezino je dosezanje i apstrahiranje 
iz akcidencija moguće jedino zahvaljujući položajnom odnosu 
osjetila doživljajnog subjekta i materije stvari, pa zato ni 
forma 7 stvari ne postoji više u predočavanju vanjskih osjetila, 


6 Izraz »slika« (mital) pretpostavlja određeno kategorijalno značenje, 
jer ista riječ u pluralu (mutul) služi kao termin za platonske idejc. Prc- 
ma komentaru, u ovoj je rečenici »slika« — »apstraktna forma stvari«. 

' 7 Termin »forma« upotrebljavamo svuda gdje dolazi u izrazito aristo- 
telovskom smislu, u odnosu prema »materiji« (sadržaju) spoznajnog za- 
hvaćanja. Termin »zahvaćanje« (’idrak) ima kod Avicenne četverostruko 
značenje, kako ističe Tusi: osjetno, imaginativno, vrijednosno (estimativno) 
1 razumsko (inteligibilno). 

pošto prestane osjet. Unutarnjim zamišljanjem možemo pre- 
dočiti stvar zajedno s njenim akcidentalnim obilježjima. Ta- 
kvo zamišljanje (imaginacija) ne može se potpuno apstrahirati 
od tih obilježja, no ono razlučuje predmet od odnosa o kojem 
smo govorili, a od kojeg upravo zavisi osjet. Imaginacija pre- 
ma tome zamišlja formu predmeta usprkos odsutnosti njegove 
podloge. 

Razum ima sposobnost apstrakcije takvosti od stranih okol- 
nosti kojima je okružena i po kojima se individualizira. Tu 
funkciju razum vrši s izvjesnošću istine. Postupkom koji od- 
govara utjecaju takvosti na osjetnost, razum iz tih podataka 
izvodi inteligibilni predmet. 

Predmet, koji je u svojoj biti slobodan materijalnih na- 
truha i vanjskih okolnosti, koje se vezuju uz takvost, a da ne 
proistječu iz nje, takav je predmet inteligibilan po sebi 8 i 
nije mu potrebna razumska obrada, jer ga spoznaje adekvatna 
spoznajna sposobnost, ili možda bolje rečeno zato, jer je ta 
obrada neposredno uključena u spoznajnu sposobnost. 9 

Želiš li da sada bliže razmotrimo pitanje sposobnosti unu- 
trašnjeg opažanja, tako da razjasnimo najprije sposobnosti 
u odnosu prema osjetu? 

Jesi li već promatrao kap vode, koja u padu ocrtava pravu 
liniju, i točku, koja a brzom pokretu opisuje krivulju, jedno 
i drugo u zornom opažanju, a ne u mašti ili sjećanju? Poznato 
ti je, da se u vid utiskuje samo oblik onoga, što se pred njim 
nalazi, dok je ono, što pred tvojim okom pada ili kruži, točka, 
a ne crta. Prema tome je u nekoj od tvojih sposobnosti ostao 
lik onoga, što se najprije u nju usjeklo, a tome je pridošao 
lik prisutnog prizora. Postoji, dakle, u tebi ispred vida spo- 
sobnost do koje vid dovođi nešto, što se može usporediti s 
osjetnim zorom. U toj se sposobnosti sabiru osjetni podaci, 
a ona ih zatim zahvaća. IJ tebi postoji također sposobnost koja 
čuva slike osjetnih stvari, pošto su išČezle same te stvari, koje 


a Tusi dodaje: . . . ako ga ne spoznajemo, onda tome jeđini mzlog 
može biti u onome koji spoznaje. 

9 Ovdje je bitno razlikovati vlastitu samospoznaju od tuđe spoznaje. 
Na opseg se subjekata kojima je svojstvena samospoznaja osvree Avieenna 
kasnije. O kategorijalnom određenju ostalih kaže komentator: »Sve ono 
što postoji kao zahvaćeno ne posjeduje takvost koju ostvaruje samo, nego 
po drugome, . . . te postaje spoznatljivo po aktu koji mu netko drugi na~ 
meee, a to je akt apstrakcije.« — Prema interpretaciji A. M. Goichon, »Ibn 
Sina u ovom paragrafu ima na umu samospoznaju nematerijalnih bića, 
a za tim spoznaju Ijudske duše o njima.« 

su seu njoj svrstale. Zahvaljujući tim dvjema sposobnostima 10 
možeš prosuditi da je ova boja nešto drugo nego ovaj okus, 
te da onaj tko zahvati tu boju ima također i taj okus. Onome 
tko izriče ta dva suđa potrebna je i zajednička prisutnost ovih 
dviju stvari o kojima đonosi sud. — To su, eto, različite spo- 
sobnosti. 

I životinje, bez obzira da li su razborite ili ne, shvaćaju u 
pojedinačnim osjetnim stvarima pojedinačne ideje koje nisu 
osjetne i ne prenose se osjetnim putevima. Tako na pr. ovca 
shvaća u vuku ideju koja nije osjetna, a isto tako i ovan u 
ovci na poseban način, sudeći o tome kao što razum sudi o 
onome što zorno zahvaća. I ti imaš sposobnost koja ima takvu 
funkciju. Osim toga, u tebi i u mnogim životinjama koje ne 
znaju govoriti postoji sposobnost, gdje te ideje ostaju pohra- 
njene, pošto su postale predmet određenog suda, a ta se spo- 
sobnost razlikuje od sposobnosti u kojoj se održavaju forme. 11 

Svaka od tih sposobnosti ima posebni tjeiesni organ i na- 
ziv. Prva se naziva razum i mašta. Njen je psihički organ 12 
proširen u osnovama osjetnog živca, a osobito u prednjem 
dijelu mozga. Druga je sposobnost oblikovanja i uobrazilje 
(imaginacije), a njen je psihički organ proširen pretežno u 
pozadini prednjeg dijela mozga. Treća je sposobnost vredno- 


10 Tusi te dvije sposobnosti iderrtificira s razumom i imaginacijom. Za 
razum kaže: »Akt koji proistječe iz razuma (sensus communis) služi odr- 
žavanju materijalnih formi u ođsutnosti materije.« Uz to ističe da »aktu- 
aliziranje« razumskog zahvaćanja nije moguće bez »aktualiziranja u osje- 
tilima«. 

11 Prema komentaru je prva od tih sposobnosti vrednovanje, a druga 
pamćenje. One se razlikuju od užih umnih sposobnosti, koje više nisu 
svojstvene životinjama. 

12 Izrazom »psihički organ« prevodimo termin ruh, čije je značenje vrlo 

različito več u ranijim teološkim školama, a nije jednoznačno ni u Koranu. 
Gđjekada označuje duh u nematerijalnom smislu ili dušu u smislu spo- 
monul:0 . m u 4, a gdjekada se shvaća u materijalnom smislu kao 

psihički organ. U ovom drugom smislu ga pretežno upotrebljava Avicenna. 
Ističe se srodnost takvog shvaćanja sa shvaćanjem duše kod stoika. Za 
razliku od njih Avicenna razlikuje ruh ođ nematerijalnog duhovnog 
principa, kako ćemo u nastavku vidjeti. Osim toga ruh nije kao pneuma 
kod Grka ili prana kod Inđijaca vezan za predođžbu daha. Zato smo i 
ranije upozorili na srodnost ovog islamskog pojma duše s indijskim ter- 
minom gjiva. Zbog spominjane uspoređbe s Descartesom citiramo Avi- 
cenninu lokalizaciju ruha, koja odgovara Descartesovoj teoriji o hipofizi: 
Kuh je sposobnost smještena »u sredini mozga zbog mnogostrukosti mi- 
saonog pokreta«. — Neki su francuski autori prevodili ruh s descartov- 
skim terminom »esprits anirnaux«. (Usp. Goichon, 513.) 

vanja, 1,3 a njen je organ mozak u cjelini, osobito njegov sre- 
dišnji dio. Njoj tu pomaže četvrta sposobnost, čiji je zadatak 
da spaja i razdvaja najbliže forme, koje se izlučuju iz osjeta 
i ideja žahvaćenih sposobnošću vrednovanja. Ona također 
povezuje forme s idejama, ili ih o'd njih odvaja. Kad se njom 
služi razum, onda se naziva misaonom sposobnošću, a kad se 
njom služi vrijednosna svijest, onda se naziva imaginativnom 
sposobnošću. Ta je sposobnost smještena na prednjoj strani 
srednjeg dijela mozga, a možemo smatrati da spada pod vred- 
novanje i posredno pod razum. 14 Preostaje nam još da spome- 
nemo sposobnost pamćenja, koja je lokalizirana u psihičkom 
području stražnjeg dijela mozga, koji je njen organ. 15 

Do zaključka se o lokalizaciji tih organa došlo na osnovu 
proučavanja njihovih oboljenja. Uz to je potrebno misliti i 
na potrebu koja se pojavila u mudrosti uzvišenog tvorca, da 
smjesti naprijed ono što najbolje zahvaća tjelesne podatke, 
a ostrag ono, što zahvaća duševne podatke, dok su u sredinu 
smještene sposobnosti koje siobodno mogu djelovati u oba 
smjera, kao sud i sjećanje na slike, koje na jednoj i na drugoj 
strani blijede. Njegova je moć velika. 

Toj razlici odgovara u sposobnostima Ijudske duše slije- 
deća razdioba po njihovim raznovrsnostima: Ljudska je duša, 
čiji je zadatak spoznaja, supstancija, koja ima razne sposob- 
nosti i savršenstva. Jedna sposobnost odgovara potrebi uprav- 
ljanja tijelom. To je sposobnost koja se u specifičnom smislu 
naziva praktičnim razumom. Među pojedinačnim stvarima, 
koje treba učiniti, da bi se postigle određene svrhe, ta sposob- 
nost nalazi neophodne preduvjete, prve principe, općeusvojena 
shvaćanja, plodove iskustva uz pomoć spekulativnog razuma, 
koji joj daje opći pojam, od kojeg se prelazi na posebni. 

Druga sposobnost odgovara potrebi duše da usavrši svoju 
supstanciju pretvarajući je u razum in actu. 16 Prva sposobnost 
priprema dušu da se usmjeri prema spoznatljivome ( intelli - 


13 Vrednovanje (aestimatio) vrhovna je psihička sposobnost kod živo- 

tm3 u Prem a Thsijevu komentaru, suprotno Raziju, ova sposobnost ne vrši 
funkciju opažanja nego samo izabiranja i uspoređivanja. 

15 Osnovi se lokalizacije psihičkih funkcija u mozgu nalaze već kod 
Galena. Prije Avicenne važan je za razvoj ovih teOrua Qusta lbn Luq . 
Avicennina anatomska i fiziološka razmatranja u djelu »Qanun« sadrze 
niegov još nedovoljno istraženi prilog razvoju prirodmh nauka. 

10 Tusi se ovdje u komentaru poziva na razradu ovih sposobnosti u 
dijelu »Kitab al-Nagjat-a«, koji je uvršten i u našu hrestomatiju. 

gibile). Neki je nazivaju materijalnom inteligencijom. Ona 
predstavlja »svod« (prema koranskoj slici). 17 Slijedeća sposob- 
nost pridolazi duši, kad u njoj postanu djelatni prvi spoznajni 
principi (prima intelligibilia). Po toj novoj sposobnosti duša 
postaje sposobna da primi daljnje spoznajne sadržaje, bilo 
razmišljanjem, koje predstavlja »maslinovu granu«, tako dugo 
dok spoznaja ostaje slaba, bilo intelektualnom intuicijom, 
koja predstavlja »dodavanje ulja«, kad intuicija postaje sna- 
žnija od razmišljanja. Spoznaja kao habitus predstavlja »sta- 
klenu posudu«. Oplemenjena je i dozrela sposobnost posve- 
ćena, »u njoj je ulje skoro rasplamsano«. 

Malo zatim pridružuje se djelatnosti duše još jedna sposob- 
nost i jedno savršenstvo. Savršenstvo se sastoji u tome, da 
predmeti spoznaje bivaju dani u aktu, u intuiciji koja ih 
predstavlja u duhu, a to je »svjetlost nad svjetlošću«. Sposob- 
nost se sastoji u svojstvu ostvarenja stečene spoznaje, koja 
tako postiže savršenstvo. Na taj način imamo predrnet intuici- 
je, kada hoćemo, a da ga nije potrebno stjecati (u tom času). 
To predstavlja »svjetiljku«. To se savršenstvo naziva steče- 
riom spoznajorn, a sposobnost se naziva razumorn u aktu. 
Aktivni um sprovodi spoznaju iz habitusa u savršeni akt. On 
je »oganj«. 

Ako te zanima razlika razmišljanja i intelektualne intu- 
icije, onda slušaj dalje! 

Razmišljanje (reflexio) određeni je pokret duha među ide- 
jama, kojemu je u većini slučajeva potrebna pomoć uobrazilje 
(imaginatio). Tako rnišljenje traži srednji član zaključka (ter- 
minus medius), ili onu veličinu koja se nalazi na njegovom 
mjestu, pa dovodi do spoznaje onoga što nam je nepoznato. 
U slučaju neđostatka, misaono se ispitivanje obraća onome 
što je pohranjeno u unutarnjoj riznici, ili onome što je ana- 
logno. Razmišljanjem gdjekađa dolazimo do onoga što traži- 
mo, a gđjekada ne dostižemo tako daleko. 

Intelektualna se intuicija sastoji iz predodžbe srednjeg 
člana u duhu, koja rrastaje odjednom ili tek nakon traganja 
i gorljive težnje, bez pokreta duha, odhosno bez želje za ta- 
kvim pokretom. Skupa se sa srednjim članom pojavljuje 
spoznaja čija je on središnja veza. 


17 Ovaj je odsječak interpretacije koranskog citata (24, 35), uključenog 
u naš izvod iz Korana. (V. ranije, posljednji citat.) 

Čuj sada nešto više o ovoj božanskoj sposobnosti i o mo- 
gućnosti njenog opstanka. 

Zar ti nije poznato da intelektualna intuicija postoji i da 
ljudi dosežu do nje u raznim stupnjevima, kao i u slučaju 
razmišljanja? Postoje glupani kojima mišljenje ne vrijedi 
ništa, dok drugi imaju određeni stupanj razboritosti i koriste 
se mišlju u velikoj mjeri, a postoje i oni koji su još inteli- 
gentniji i koji do spoznaje (intelligibilia) dosežu putem intu- 
icije. Ta prodorna spoznaja nije slična kod svih ljudi, neki 
je imaju malo, a drugi mnogo. Isto tako u pogledu nedostatka 
te sposobnosti, ima Ijudi kojima intuicija potpuno nedostaje, 
dok se kod nekih približava natprosječnosti, tako da im često 
puta nije potrebno ni prethodno obrazovanje ni razmišljanje. 

Ako želiš nastaviti ova razmatranja, potrebno je da znadeš, 
da će ti uskoro postati jasno, da ono, što u nama prima utisak 
inteligibilne forme ne samo da nije tjelesno, nego se i ne 
nalazi u tijelu, dok je ono, što je primilo utisak prethodne 
(osjetne) forme (pomoću uobrazilje), bila sposobnost sadržana 
u tijelu ili samo tijelo. 

Poznato ti je, da je osjetna spoznaja, koju spoznajna spo- 
sobnost stječe o onome što je zahvatila, utisak forme pred- 
meta u toj sposobnosti. Poznato ti je također, da se ta sposob- 
nost ne uđaljuje od forme koja je u njoj aktualizirana. Zar 
misliš, ako se sposobnost udalji od forme, a zatim se njoj 
vraća i prema njoj usmjeruje, da se onda zbiva nešto različito 
od predočavanja forme u spoznajnoj sposobnosti? Zato je 
nužno pretpostaviti da forma nestaje i da se na određeni način 
udaljuje od sposobnosti koja je zamjećuje. 

U slučaju sposobnosti vrednovanja, koja se nalazi kod 
životinja, moguće je da spomenuti prestanak nastupi na dva 
načina: 1) Forma se udaljuje od te sposobnosti, a i od druge 
(osjetnog pamćenja) koja služi kao riznica prvoj. 2) Forma se 
udaljuje od sposobnosti vrednovanja, ali ostaje pohranjena 
u drugoj sposobnosti, koja služi kao riznica. U prvom se slu- 
čaju forma vraća u sposobnost vrednovanja jedino pod uvje- 
tom napora ponovnog stjecanja. U drugom se slučaju ona 
gdjekada vraća i pojavljuje, ako sposobnost vrednovanja 
pažljivo promatra svoju riznicu, pa ponovno stjecanje nije 
potrebno. 

Ista mogućnost postoji gdjekada i u pogledu maštom zami- 
šljenih (imaginativnih) formi, koje želimo sačuvati u tjele- 

snim sposobnostima. Moguće je da se one zadrže u određenom 
organu ili u sposobnosti Jiekog organa, ili da padnu u zaborav 
zbog neke druge sposobnosti lokalizirane u drugom organu, 
jer naše tijelo i tjelesne sposobnosti podnose raspodjelu na 
članove. To možda nije moguče u onome što nije tjelesno. 
Ipak moramo reći da u intelligibilijima nalazimo sličnost s ova 
dva stanja u pogledu zaborava i povratka u sjećanje. 

Supstancija, koja prima utisak intelligibilia, jest netjele- 
sna i nedjeljiva, kako ćemo vidjeti. U njoj, dakle, nema ništa 
sličnoga riznici ni onorne, tko bi njom slobodno raspolagao. 
Ne bi bilo ispravno niti usporediti je s osobom koja slobodno 
raspolaže riznicom, kad bismo tu riznicu usporedili s određe- 
nim dijelom tijela i nekom od duševnih sposobnosti, jer se 
intelligibilia ne utiskuju u tijelo. 

Preostaje nam, dakle, da pretpostavimo nešto što je iz~ 
vanjsko našoj supstanciji, a u čemu su inteligibilne forme 
sadržane neposredno, budući da je tu posrijeđi intelektualna 
supstancija in actu, tako da se u času određenog povezivanja 
našeg duha s njom odatle utiskuju u naš duh intelektualne 
forme adekvatne suđovima, koji su po toj posebnoj priprem- 
nosti podešeni prema tim formama. Kad se duh udalji od te 
intelektualne supstancije , 18 pa se okrene prema onome što 
okružuje tjelesni svijet, ili prema nekoj drugoj formi, onda 
se briše sličnost koja je prije postojala, kao da smo okrenuli 
ogledalo, pomoću kojeg se dixh suočio s božanskom sposobno- 
šću, prema osjetnosti ili prema nekom drugom božanskom 
predmetu. Prethodno stanje duša ne će ponovno postići, dok 
ne stekne naviku povezivanja . 19 


18 Prema TClsijevu komentaru inteligibilne se forme ne mogu utisnuti 
neposredno u tjelesnu supstanciju, jer ona nije razumska. Ne mogu se 
utisnuti ni u psihičku supstanciju, o kojoj smo već govorili (rfth), »jer 
je ona intelektualna supstancija, ali ne 'u aktualnom nego samo u poten- 
cijalnom stanju«. — »Podešenost« sudova je pripravnost za njihovu pri- 
mjenu na pojedinačne slučajeve, a zatim za zahvaćanje općih pojmova. — 
I u ovoj teoriji o »intelektualnoj supstanciji« ukazano je na srođnost sa 
stavovima Aleksandra Afrodizijskog, koji upozorava da »aktivna inteli- 
gencija nije nerazdvojivo vezana uz potencijalnu, . . . nego se od nje 
odvaja čim se prekine intelektualna djelatnost«. (Usp. Goichon, str. 331.) 

19 Ovakvo »vezivanje« (ittis&l) kao napor i stjecanje navike u ovim 
dimenzijama jasno odgovara pojmu i metodi inđijske уоде. Posljednja su 
đva poglavlja ovog Avicenninog djela posvećena »razvojnim stupnjevirna 
onih koji istinski spoznaju« u religiozno-metafizičkom smislu školovanja 
mističkog učenika (’&rif). Uspoređba je duševnog pročišćenja s ogleđalom 
došla u kršćansku mistiku nezavisno od arapskih utjecaja. (Goichon, str. 
331.) 

Uzrok toj vezi trfeba tražiti u udaljenoj sposobnosti, u ma- 
terijalnoj inteligenciji, sposobnosti stjecanja, inteligenciji ha- 
bitusa, sposobnosti potpune spreme, čiji je zadatak da usmje- 
ruje duh, kad to želi, prema bistrini pomoću ustaljene sklono- 
sti. Ta se sposobnost naziva inteligencija in actu . 20 


Poznato ti je da svaki subjekt, koji spoznaje neki objekt, 
zna — po sposobnosti bliskoj aktu i to da spoznaje taj 
objekt , 21 pa zato spoznaje u odnosu prema samom sebi. Dakle, 
svemu onome, što spoznaje nešto, svojstvena je i spoznaja 
samoga sebe. Takvosti svega onoga, što je spoz'nato, svojstvena 
je povezanost s nekom drugom spoznatljivošću (intelligibile). 
Zbog toga se takvost spoznaje nečim što nije ona sama. Spo- 
znajna sposobnost spoznaje tu takvost samo ako je s njom 
povezana. O tome nema sumnje. Ako subjekt spoznaje postoji 
sam za sebe, onda sa stanovišta njegove takvosti nema sme- 
tnje da bude povezan s inteligibilnom idejom, izuzevši slucaj 
u kojem je bivstvo te ideje povrijeđeno u konkretnosti neke 
veze sa stvarima koje je sprečavaju da se očituje u spoznaji 
iz sadržajnih ili drugih razloga. Ako je takvost spoznajnog 
subjekta cjelovita , 22 onđa njenom povezivanju s intelektual- 


=« Ovdie 1e riieč o razlikama sposobnosti po stupnju, a n e a k valita- 
tivnom smislu Baspon stupnjevanja određuje materijalna mteligencija s 
!edne stmne a inteiigencija m actu s druge. Pod »udaljenom sposobnošcu« 
mfsli se na ’opeu pripremu, koja je neophodna duševmm spos ° bnoSt ™ u 
Prema Tusijevu komentaru inteligencija habitusa predstavlia ovdje ^^ 
između materijalne inteligencije i mteligencije m a f u - ~: ^lanTaTmata) 
koliko paragrafa o prirodi spoznajnih predmeta (intelligibilia, phantasmata) 
izostavHamo zbog sažetosti koja pretpostavlja detaljno poznavanje skola 
stičke terminologije, a udaljuje se od osnovne teme samospoznaje subjekta 
na koju se Avicenna vraća u skolastički sazetom lzvatku na kraju ovog 
poglavlja. 

- »Sposobnost bliska aktu« jest habitus, za razliku »^ »шМјепе зро- 
sobnosti« »materijalne inteligencije«. Ovdje ]e rijec o pos ^f nom St ” P "^" 
inteligencije, koja može da usmjeri svoju paznju, ako to zeli, 1 na oonos 
svog spoznajnog akta prema samoj sebi, shvaca 3 ući tako da З е ona ta 
koja spoznaje. Komentator pita, na kojem se prmcipu osniva ova 3 izvog^ 
pa zaključuje da spoznaja pretpostavlja subjekt, predikat 1 vezu koja 
među njima postoji. Ta se veza reflektira i u ođnosu prema objektu 


prema subjektu. 

22 »Cjelovito« (musallamcb) prema komentaru je ono bivstvo lli takvost, 
koje »samo održava svoj integritet, a ne postoji po drugome«. Za razli u 
od toga accidens postoji samo u tuđem subjektu, a svog vlastitog nema. 
Na taj se" problem odnosi slijedeće pitanje. 

nom formom nema zapreke. Za nju, dakle, postoji mogućnost 
da spoznaje i da joj u tu sposobnost bude uključena i sposob- 
nost samospoznaie. 

Možeš primijetiti da je i postojanje materijalne forme, kad 
je apstrahirana u spoznaji, oslobođeno zapreke. Zašto, dakle, 
i toj materijalnoj formi ne pripisujemo spoznajnu sposobnost? 

Evo zašto to nije moguće: Ta materijalna forma nije neza- 
visna u svojoj supstanciji. Ona ne prima inteligibilne ideje 
koje joj dolaze, ni njihove slike. Ona je povezana samo s inte- 
ligibilnim idejama, čije obrise ne prima ona sama nego inte- 
ligencija, koja prihvaća i nju (materijalnu formu) i njih (in- 
teligibilne ideje) zajedno. . . Ta je veza (među formama I 
idejama) različita od one koja povezuje formu s onim koji je 
spoznaje. U pogledu svog vanjskog postojanja ona je materi- 
jalna. Iđeja, međutim, o kojoj govorimo , 23 u svom je postoja- 
nju nezavisna supstancija prema našoj hipotezi, pa kad dođe 
u doticaj sa spoznatljivim, može ga zahvatiti kao predmet 
pojma. 

Mogao bi primijetiti i ovo: Iako ta supstancija nije zapreka 
(spoznaji) po svojoj specifičnoj takvosti, može ipak da bude 
smetnja zbog svoje individualnosti, zbog koje se razlikuje od 
ideje utisnute u umnu sposobnost koja je spoznaje. 

Odgovor na to glasi: Ako je sposobnost koju ta takvost 
ima posljedica takvosti same po sebi, onda tvoje pitanje nema 
smisla. Ako se, međutim, ta sposobnost stječe utiskivanjem 
u spoznaju i ako je postižemo tek onda kad se ostvaruje po- 
stignuće te takvosti onda ne može postojati ni spremnost kao 
svojstvo objekta sve dok se utisak ne ostvari i ne počne po- 
navljati. Ili moramo pretpostaviti da sposobnost u objektu 
ne postoji, ma da je iskonski tu bila . 24 Sve je to besmisleno. 
Neophodno je da ova sposobnost postoji prije veze, zato jer 
pripada takvosti. , . 

Ako obuhvatiš sve ono što sam ti u principima obrazložio, 
onda ćeš razumjeti da svakoj stvari, kojoj je svojstveno da 

- J Т. j. ideja koja može biti spoznajni subjekt. 

24 Avicenna pretpostavlja tri hipoteze: 1) sposobnost i spoznajna veza 
su istovremene, 2) sposobnost pridolazi naknadno, 3) sposobnost prethodi 
vezi. Prema komentaru, u slijedećoj rečenici Avicenna odbija samo prve 
dvije hipoteze, dok treću usvaja kao zaključak. 

postane spoznajnom formom i koja ima trajno bivstvo, pri- 
pada također i svojstvo spoznavanja. Dalje slijedi da joj je 
svojstveno i to da spoznaje sama sebe. Svako biće, kojemu 
nužno pripada ono, što je njegovo po prirodi, a koje uz to 
ima i sposobnost da spozna samo sebe, mora nužno spoznati 
samo sebe. To kao i ostalo što pripada u istu kategoriju ne 
dopušta razliku ni promjenu. 



SUHRAWARDI 

SAFlR-I-SlMURGH 1 

Utvrđeno je, da je promatranje snažnije od dokazivanja. 
Učitelji kalam-a smatraju ispravnim da svemogući Allah dade 
čovjeku potrebno znanje o svom opstanku, o svojim svojstvi- 
rna i slično. Budući da je to ispravno, onda je neosporno, da 
je stjecanje određenog znanja te vrste vrednije od one vrste 
znanja, koje pretpostavlja poteškoće opažanja, napor umova- 
nja, zapadanje u sumnju i nepouzdanje. 

Jednog su sufija upitali: »Što je dokaz da postoji stvori- 
telj?« On je odgovorio: »Za mene je to jutro, a ne svjetiljka.« 
Neki je drugi sufi rekao: »Čovjek koji istinu traži pomoću 
dokaza, nalik je onome tko sunce traži svjetiljkom.« 

... Prema ovim je principima dostojno Allaha da u našem 
srcu izazove takve predodžbe, po kojima je moguće da ga vidi- 
mo na ovom svijetu bez posredstva i dokaza ... Zato je rekao 
АН: »Odastiranjem vela ne povećava se moje uvjerenje . .. « 

Tako je u svakom pogledu dokazano, da je ma’rifa pleme- 
nitija od svih nauka. 

Prvi bljesak, koji dođe u dušu tražioca iz božanske pri- 
sutnosti, slučajan je i munjevit. Te svjetlosti iz božanskog 
svijeta sviću nad dušom putnika. U tome je divota. 

1 Prema: O. Spies and S. K. Khatak: Three Treatises on Mysticism by 
Shihabuddin Suhrawarđi Maqtul, Stuttgart, 1935 (»Bonner orientalische 
Studien«, knj. 12.) »— Naslov djela, čije glavne dijelove dajemo ovdje u 
izvatku, mogli bismo prevesti: »Pjev Simurgha«. Simurgh je mitska ptica, 
za koju autor kaže u uvodu: »Ovaj je spis poznat pod imenom „Pjev Si- 
murgha”, koji nema jezika«. — Rađi se, đakle, o djelu izraženom »nemu- 
štim jezikom«. Simurgh je simbol sufija, islamskog mistika, koji slijedi put 
razvoja metafizičke spoznaje — ma’rifa, čiji su glavni stupnjevi opisani 
u ovom traktatu. Uvod je alegoričan, a isto tako i završetak. U svojoj je 
mlađosti Suhrawardi napisao više takvih sufičkih djela u alegoričkom 


17 »Fiiozofija istočnih naroda« II. 

Njihova je pojava ovakva: Blještavo se svijetlo pojavi 
iznenada i brzo iščezne. »On je taj koji vam pokazuje bljesak.« 
(Koran, XIII, 13)... Sufi te pojave nazivaju »vrijeme«. Zato 
jedan od njih kaže: »Vrijeme je oštrije od mača«, ili: »Vri- 
jeme je britki mač ... « Pitali su Wasitija: »Otkud to, da se 
neki ljudi uznemire kad slušaju glazbu?« — On je odgovorio: 
»U tom se slučaju pojavljuje svjetlost, koja se zatim tme.« 2 

Ti se ođbljesci ne javljaju uvijek, nego se opažaju povre- 
meno’. Kad se pojačaju asketske vježbe, odbljesci se javljaju 
češče, dok se ne dostigne ona granica preko koje čovjek u 
svemu što pogleda vidi neko ekstatičko stanje. Ti bljeskovi 
se redaju jedan za drugim ... 

U početnom razdoblju učenik traži pomoć u dobrim misli- 
ma i čistim uspomenama protiv nečistoče tjelesnih strasti, da 
bi postigao to stanje. Može se gdjekad takvo stanje pojaviti u 
nekome tko nema asketske vježbe, pa ga zato ne primjećuje. 


stilu (rasa’il), gdje filozofska nauka ostaje više ili manje prikrivena »iz 
straha pred mačem«. — Nauka ma’rife, koja se često naziva »islamski 
gnosticizam«, a koju slijedi Suhrawardi, polazi od Hallagja kao glavnog 
učitelja ove škole. Na kraju se našeg spisa spominje Hallagjeva muče- 
nička smrt na križu, a i Suhrawardi je dobio nadimak Maqtdl po muče- 
ničkoj smrti za svoju nauku. — Ma’rifa, kako je ovdje prikazana, odgo- 
vara po smislu i po stupnjevanju »spoznajnog dstvarenja« sisterriima indij- 
ske s&dhane. Stupnjevi, koji se ovdje opisuju odgovaraju u biti stupnje- 
vima budističke metode gjh&na, koju smo opisali u dijelu o indijskoj filo- 
zofiji. Prva dva stupnja vode k subjektivnom »smirenju«, a druga dva, 
»zaborav sebe« i »zaborav zaborava«, odgovaraju stupnjevima arupa-gjh&ne . 
— Izraz tauhid, o kojem se dalje govori, prevodi se nekada kao nirv&na. 
U ovom opisu analiza stupnja tauhida može se shvatiti kao izvod osnovne 
formule upanišada: »tat tvam asi«, odnosno razjašnjenje panteističkog 
stava o identitetu &tmana i brahmana. U tome je dijelu Suhrawardijeva 
izvoda osobito jasno izfaženo, kako islamska teorija o atmanu u svojoj 
analitici prodire dalje od vedantinske teorije o tad, iako u redukciji 
(»brisanju«) &tmana ne doseže stupanj apsolutne negacije ili ništavila svoj- 
stven buđističkoj metafizici nirv&ne. Funkciji »brisanja« fenomenalnih 
svojstava egzistencije u nauci ma’rife ne odgovara funkcija »rashlađenja«, 
svojstvena budističkom putu oslobođenja. Obilježja privrženosti ( muhab - 
bat) i užitku (ladhdhat), која su bila zajedničko ishodište za oba puta k 
»smirenju« (indijski sam&dhi i islamski sakina), ostaju za sufija »neizbri- 
siva« do kraja. Asketski »žar«, od kojeg je polazio i inđijski yogin (tapas), 
па putu se sufija nikad ne »rashlađuje«, iako se svijest o užitku počinje 
osjećati kao nesavršenstvo. 

2 Usp. u dijelti o indijskoj filozofiji riječi »Kena-upanišade«: » . . . obi- 
lježje u odnosu prema bogovima: ,,Ko u bljeskii kad nam sine, ili u tren 
oka” — a u odnosu na nas same: „Опо što se poput misli kreće i po čemu 
sabran razum sve to trajno pamti.”« Upozoravanje na bitni odnos te intu- 
itivne »munjevitosti« prema vremenu uopće, podsjeća nas snažno i u 
islamskim opisima na inđijske teorije o trenutačnosti svakog zbivanja i o 
transcendentalnoj svijesti kao čistom toku. 

Kad bistar čovjek zdrave prirode čeka na to, razmišljajući 
o božanskim stanjima, u danima svečanosti ’id , na posve- 
ćenim mjestima, gdje se jasno i glasno slavi Allah, gdje se 
čuju oštri povici i zvuk talambasa i truba — takav če čovjek 
odjednom doživjeti taj utisak, koji je vrlo ugodan. 

Također i na bojnom polju, gdje se ljudi sukobljuju licem 
u lice, a klicanje ratnika postaje sve snažnije kao i rzanje 
konja, zvukovi bubnja i vojne glazbe, gdje se ljudi upuštaju u 
borbu i vade sablje — ako netko ima bar malo čistoče u srcu, 
ma da nema asketske discipline, osjetit će to stanje, ako se u 
tom času sjeti božanskih stanja i pomisli na duše pokojnika, 
na božansko veličanstvo i na mnoštvo tog uzvišenog skupa. 3 

Slično tome, jašući brza konja, tko pomisli da se izdvaja 
iz tijela, pa s krajnjim poštovanjem prilazi bltku u stanjii 
čiste duševnosti, uključujuči se tako u redove blaženih, doži- 
vjet će isti utisak, iako nema asketske discipline. U tome su 
sadržane tajne, koje danas još malo tko može da razumije. 

Ti odbljesci djeluju na čovjekov mozak u određenoj mjeri, 
a mogu se odraziti na mozgu, ramenima i leđima, pa i dalje 
po tijelu, tako da žile zakucaju na način koji je vrlo ugodan. 
— Sve je ovo prvi stupanj. 

Postepeno, kad tajanstveno svijetlo dosegne vrhunac, pa 
ne iščezava tako brzo, nego se dugo zadržava, postiže se stanje, 
koje se naziva »smirenje«. Ljepota je toga stanja savršenija od 
ljepote ranijeg bljeska. Vraćajući se iz tog smirenja u obični 
Ijudski život, čovjek osjeća žalost zbog rastanka ... U Koranu 
se često govori o tom smirenju: »Allah je poslao svoje smire- 
nje.« (Koran, 48, 26) — Tko je stekao smirenje taj poznaje 
ljudsku dušu i stječe znanje o nepoznatim stvarima. Prozimost 
njegova pogleda postaje savršena. 

To smirenje postaje takvo, da čovjek, sve kad bi i htio da 
se izdvoji iz njega, ne može. Tada se postiže stanje, u kojemu 
čovjek, kad god to želi, može da napusti tjelesnost i da se 
uzđigne u svijet veličanstvenosti... Kad god pogleda sam na 
sebe, postaje sretan, jer razabira božanski sjaj na sebi. U tome 
je sadržan nedostatak ovog stanja. 

Daljim naporom prevazilazi taj stupanj. Postaje takav, da 
više ne gleda na sebe, a znanje o vlastitom postojanju iščezava. 

3 Usp. korištenje istog ovog »viteškog« efekta u interpretacijama svi- 
jesti samuraja od strane japanske škole zen, u približno isto doba. 

То se naziva fana-i-akbar. Stanje onoga, tko zaboravi sebe i 
zaboravi na svoj zaborav, naziva se fana dar fana . 4 

Užitak je u stanju spoznaje ma’rifa nedostatak. I to se sma- 
tra jednom vrstom politeizma. Savršenstvo se postiže, kad se 
izgubi spoznaja o znanju, jer tkogod uživa u spoznaji kao i u 
spoznatome, za toga to predstavlja predmet. Sam ostaje onaj, 
tko napušta misao o spoznaji. Kad nestane i znanje o čovje- 
čanstvu, to se stanje naziva »pobrisanim«. U njemu »svatko, 
tko tu još postoji, iščezava, a preostaje samo lice tvog Gospo- 
dina u slavi i dobrobiti« (Koran, 55, 27). 

Postoji pet stupnjeva identifikacije (tauhid). Za prvi važi: 
»Nema boga osim boga.« Tim se izražava jedinstvo za obične 
ljude, koji ne priznaju božansku prirodu u onome što nije 
bog. 

Iznad ovoga se nalazi drugi stupanj, uzvišeniji u odnosu 
prema njemu, a niži u odnosu prema slijedećem. Tu se izraža- 
va jedinstvo riječima: »Nema njega osim njega.« Ovo je sta- 
novište zato više od prvoga, jer se prvo ograničuje na to, 
da ne priznaje božansku prirodu u onome što nije bog, dok se 
ovo drugo stanoviŠte ne ograničava na nepriznavanje istine u 
onome što nije istina, nego se u odnosu prema postojanju sve- 
mogućeg boga ne priznaje ni jedno drugo postojanje. Tu se 
kaže da se naziv »on» odnosi samo na njega, a nikog se dru- 
gog ne može nazvati »on«, zato jer svako »on« proistječe iz 
njega. Tako se nazivom »on« označava njegova isključivost. 

Iznad ovoga se nalazi treći stupanj, gdje se jedinstvo izra- 
žava riječima: »Nema tebe osim tebe.« Ovo je stanovište više 
od onoga koje boga naziva »on«. »On« kažemo za odsutnoga. 
Ovdje se ne priznaje nijedno »ti«, koje priznajući neko »ti« 
potvrđuje postojanje nekog »sebe«. Ovaj se stav odnosi na bo- 
žansku prisutnost. 

Predstavnici četvrtog stupnja, koji je još viši, smatraju: 
Kad netko đrugome kaže »ti«, onda ga razdvaja od sebe i po- 
tvrđuje đvojstvo. A dvojstvo je daleko od jedinstvenog bitka. 
Zastupnici se ovog stava gube i smatraju se izgubljenim u bo- 
žanskoj prisutnosti, pa kažu: »Nema mene osim mene.« Nji- 
hove su riječi istinitije od svih ostalih. Nazivi »ja«, »ti«, »on« 
—- sve su to površne refleksije o biti jedinstva samoopstojnog 


4 Termin fan& (nestanak, uništenje) interpretira Horten kao »nirvana 
a brahmanizmu« ili kao »temeljnu budističku misao« u sufičkoj filozofiji* 

bitka. Zastupnici posljednjeg, najvišeg stanovišta utapaju sve 
te tri riječi u more zaborava, razaraju izraze i uništavaju 
veze. »Nestat će svega osim njegova lica.« (Koran 28, 88) — 
Zato je njihov stav još viši. Tako dugo, dok je čovjek vezan 
ljuđskim sponama uz ovaj svijet, ne će đostići božanstveni 
svijet, iznad kojeg nema daljeg stupnjevanja, jer je beskrajan. 

Husain Mansur-i-Hallagj je rekao: »Ljubav među dvije 
osobe napreduje brzo, kad između njih nijedna tajna ne ostaje 
skrivena.« Tako, kad ljubav postane savršena, za čovjeka ne 
ostaju skrivene tajne neobjavljenih nauka ni zakuci bilo kojeg 
opstanka. 

Budući da je vrhunac ljudskog savršenstva postići sličnost 
s božanskom svemoći, a spoznaja je savršenstva čovjeku svoj- 
stvena, iz toga proizlazi, da je neznanje mana. Sto više netko 
zna o božanskoj realnosti, to je plemenitija njegova egzisten- 
cija. 

Prema nauci mutakallimuna ..., čovjek se ne bi smio obra- 
ćati bogu kao prijatelju, jer se prijateljstvo sastoji u sklonosti 
duše prema istovrsnom biću, a svemoćni je Allah iznad srod- 
stva sa stvorovima. Privrženost treba da se sastoji u ljudskoj 
pokomosti prema njemu. 

Predstavnici m’arife zastupaju stanovište privrženosti i 
užitka. Pritom ne smatraju, da je istovrsnost uvjet takvog 
odnosa. Često se čovjeku sviđa neka boja ili neki predmet 
usprkos tome da nije s njim istovrstan. Privrženost svemoćnom 
Allahu nije u vezi s animalnim svojstvima, nego postoji bo- 
žanska točka kao središte tajni istine u Čovjeku... Privrženost 
je užitak koji jecina osoba nalazi u predodžbi o prisutnosti 
nekog drugoga, a za to istovrsnost nije uvjet. 

Ljubav je privrženost koja prelazi granicu. Iz nje nastaje 
želja i čežnja. Svatko tko čezne neophodno je postigao samo 
nešto, a ostalo nije. Da je postigao cijelu ljepotu koju ljubi, 
ne bi zaostajao za njenim likom, a u suprotnom slučaju, da 
nije postigao ni zahvatio ništa, i želja bi mu bila isprazna. 
Tako je svaka čežnja stjecanje nedostignutog. Čežnja je nesa- 
vršena; jer nužno pretpostavlja nepostignuto. 

Pretpostavka je užitka postignuće savršenstva u odnosu 
prema nečemu i svijest o tom postignuću. Kad se postigne 
savršenstvo u odnosu prema nečemu, a onaj tko ga je postigao 
nije toga svijestan, onda to nije savršenstvo. Savršenstvo se 

ока u odnosu prema predmetima sastoji od prozrijevanja 
istančanih oblika. Tu istančanost pronalazi vid i u njoj nalazi 
užitak ... To isto vrijedi za sva osjetila. U pogledu umnog duha 
savršenstvo se sastoji u spoznaji istine i shvaćanju zbilje. Kad 
duh to postigne, onda njegovo savršenstvo u pogledu vrhovnih 
stvari potječe iz prosvjetljenja svjetlošeu istine, a odatle se 
uzđiže do savršenstva u odnosu prema bogu. Užitak u tom 
savršenstvu je još veći, jer je shvaćanje plemenitije. 

Bitnost dijela nije đostojna spoznaje nepodijeljenoga, jer 
bi u tom slučaju i znanje bilo podijeljeno... Mansur-i-Hallagj 
je rekao: »Sufi niti prima niti je primljen, niti je podijeljen 
ni raskomadari.« — Kad su ga razapeli na križ, Hallagj je 
rekao: »Svrha je ekstaze potpuna izdvojenost jednoga u 
jedinstvu.« 



IBN RUŠD (AVERROES) 

KOMENTAR PLATONOVE »REPUBLIK E« 1 
(IZ I. POGLAVLJA) 

Postoje dva načina, da se vrlina ustali u dušama građana. 
Prvi je, da im se ispravna uvjerenja učvrste u duši pomoču 
govomičkih i pjesničkih izjava. To je onaj dio filozofskih na~ 
uka, koji je podesan za narodne mase. 

Ipak je ispravnija metoda pouke malog broja izabranih u 
filozofskim naukama, kako ćemo kasnije pokazati. 

Platon se koristi govorničkim i pjesničkim metodama za 
pouku masa u mudrosti. Odnos masa prema znanju može biti 
dvovrstan: ili da razumiju na osnovu dokaznog postupka, Ш da 
ne razumiju uopće. Prva je mogućnost isključena, a druga nije. 
Usprkos tome je potrebno da svaki čovjek postigne onoliko 

1 Prema E. I. J. Rosenthal: Averroes’ Commentary on Plato’s Republic, 
Cambridge, University Press, 1956.; I, pogl. str. 117.—121. i III. pogl. str. 
212.—218. — Arapski je original ovoga djela izgubljen. Rosenthalov se pri- 
jevod osniva na hebrejskom prijevodu Samuela ben Yehuđa iz Marseillesa, 
početkom 14. st. — Averroesov je komentar Platonove »ttepublike« u uskoj 
vezi s njegovim komentarom Aristotelove »Nikomahove etike« i s njego- 
vim političko-filozofskim spisima uopće, koji kao cjelina u islamskoj sko- 
lastičkoj književnosti zauzimaju važno mjesto. — 1539. g. žiđovski je liječ- 
nik Jakob Mantinus iz Tortose preveo ovaj komentar s hebrejskog na 
latinski za papu Pavla III. Djelo je objavljeno u Veneciji god. 1550. — 
Averroesu nije bilo poznato Aristotelovo djelo o politici, pa je zato u 
svoje aristotelovske, komentare uključio Platonovu »Republiku« kao na- 
doknadu. I u đijelu, koji je ovdje uključen, on se na jednom mjestu 
odvaja od Platona i smatra Aristotelovo mišljenje ispravnijim. Osim toga 
moramo pretpostaviti, da Platonovo djelo, kojim se služio Averroes, nije 
bilo potpuno autentično, nego modificirano tokom ranijih povijesnih 
prikaza. Već u Galenovu prikazu prevlađava težnja, da se Platonove po- 
litičke ideje prikažu u aristotelovskoj prizmi. Za Averroesovo je shva- 
ćanje osobito važna Farabijeva obrada, koja je slijeđila iste aristotelovske 
tendencije. 

Ijudskog savršenstva, koliko njegova priroda može da primi 
razmjerno svojoj spremnosti. Osim toga povjerenje masa u 
spoznaju o osnovnom principu i u krajnju svrhu, u koju su 
sklone da vjeruju prema svojim prirodnim mogućnostima, ko- 
risti kao priprema za druge moralne vrline i za praktični 
postupak. 

Kad se tako moralne vrline i praktični postupak učvrste u 
dušama, postići ćemo i spremnost za primjenu tog postupka i 
te vrline, povezujući u tu svrhu dvije vrste izjava, uvjerljive 
i čuvstvene, kao pokretnu snagu vrlina. 

Prvi je način poučavanja moguć uglavnom za one građane 
koji su od malena odrasli s tim svojstvima. To je način koji u 
pouci slijedi prirodni put. Drugi se način primjenjuje prema 
protivnicima, neprijateljima i onima čiji je postupak nespojiv 
s vrlinama koje se od njih traže. To je način prinude i isprav- 
ljanja uz primjenu tjelesne kazne. Jasno je, da se taj način 
prema građanima idealne države ne primjenjuje, nego se vje- 
žba jedino kao ratna i vojnička sposobnost. Prema drugim 
narodima, koji nisu dobri i čiji sistem vladavine nije čovječan, 
ne postoji drugi način pouke osim ovoga, t. j. ratom ih prisi- 
liti da se pridržavaju morala. To su dvije metode za pouku 
masa koje slijede prirodni put. 

Vladari loših država primjenjuju na opisani način prisilne 
mjere prema svojim građanima, tako da ih žigošu, bičuju i 
osuđuju na smrt. U državama, које mi opisujemo u ovoj ra- 
spravi, takva je praksa rijetka. Kod ostalih je stranih naroda 
ona neophodna. Prinuda se prema tvrdokomim narodima ne 
može provesti na drugi naoin nego ratom. 

U našem božanskom zakonu važi to isto za zakone koji su 
usklađeni s Ijudskim zakonodavstvom, jer i tu postoje dva puta 
koja vode bogu: jedan je put uvjeravanja, a đrugi rata. U 
drugom je slučaju riječ o pomoćnoj vještini koja je nesavr- 
šena, ako nije vezana uz moralnu vrlinu, po kojoj u vremen- 
skim mogucnostima postiže ono što je pravo. Ta je vrlina od- 
važnost. U idealnoj je đržavi neophodno, da ona posluži kao 
priprema za rat. Vidjet ćemo da je prirodno svojstvo te vrline, 
da se ne može potpuno ostvariti, ako joj se ne pridruži po- 
moćna vještina, kao što je redovna pojava kod mnogih moral- 
nih vrlina i praktičnih vještina. 

Očito je, da se mnoge vrline pretpostavljaju jedino zbog 
takvih vještina, kao što su i mnoge vještine tek pretpostavka 

vrlina. Abu Nasr Al-Farabi ističe, da je to Aristotelovo mi- 
šljenje o ratu u idealnoj državi. 

Prema shvaćanju koje nalazimo u Platonovoj knjizi o tome, 
pomoćna vještina nije ograničena na pripremu za konačnu 
svrhu, nego je sama po sebi nužna. Ta nužda može biti ili 
primarna — u slučaju kad država drugim državama oduzima 
ona obilježja koja smatra zazomim, zato jer je to neophodno, 
ili zato jer teži za najvišim dobrom — ili sekundama — u 
cilju zaštite od onoga, što bi državu moglo oštetiti izvana. 

Takvo bi shvaćanje bilo zdravo, kad bi samo jedna klasa 
ljudi bila predodređena da dostigne ljudsko, a osobito filozofsko 
savršenstvo. Čini se da je Platon to pretpostavljao za Grke. 
Ipak, sve i ako se složimo, da su oni po prirodi bili najsposo- 
bniji da postignu znanje, još uvijek ne možemo nijekati, da se 
pojedinci slični onima u Grčkoj i susjednim zemljama po sklo- 
nosti k filozofiji mogu naći, na primjer, i u našoj vlastitoj 
domovini Španjolskoj, a i u Siriji, Iraku ili Egiptu, iako su 
takvi pojedinci možda bili češća pojava u Grčkoj nego drugđje. 

Osim toga, i kad bi se suglasili s Platonovim stavom, mogli 
bismo još uvijek tvrditi, da ne možemo poreći raznim naro- 
dima sposobnost da po prirodi imaju veću sklonost k određenim 
vrlinama. Tako je na primjer filozofska sposobnost snažnije 
razvijena kod Grka, a odvažnost kod Kurda i Gala. 

Potrebno je zato, da stvar razmotrimo iz bližega. Moguće 
je, naime, mišljenje, da tamo, gdje je snažnije razvijena filo- 
zofska sposobnost, i ostale vrline postaju izrazitije i snažnije, 
drugim riječima, da tu bivaju prirodno učvršćene. Bez obzira 
na razne pokušaje da se ta okolnost razjasni, možemo utvrditi, 
da kod većine naroda postoje takve sklonosti koje su omo- 
gućile da se ove vrline razviju osobito u dva područja umje- 
rene klime, petom i četvrtom. 

U prilog bi se Platonu moglo reći i to, da Ijudi mogu postići 
snagu u tim vrlinama samo onda, kad su u njima od malena 
odrasli, a da ih ne možemo prisiliti na vrlinu u kasnijim godi- 
nama. Prema tome ne bi imalo smisla prisiljavati čovjeka koji 
je već sazrio i odrastao u idealnoj vladavini. Ipak, i uz pret- 
postavku da je to točno, još uvijek može postojati potreba da 
se prema takvorn čovjeku primijeni prinuda, tako da mu se 
oduzmu djeca i da se odgoje u duhu vrlina. 

Nije, međutim, isključeno, da neki ljudi u zrelim godinama 
poprime vrline u izvjesnoj mjeri. To osobito vrijedi za one, 

koji su odrasli pod vladavinom koja nema mnogo sličnosti s 
idealnim poretkom. Ako to ne uspije, onda njihova sudbina u 
državi može biti dvovrsna: ili će ih ubiti, ili će postati robovi. 
U posljednjem će slučaju njihov položaj u državi biti jednak 
nerazumnim životinjama. 

Pošto smo razjasnili, što se smatra pravednim ratom, po- 
trebno je da sada slijedimo Platona riječ po riječ u onome, 
što kaže o izboru pojedinaca koji su predodređeni za ćuđoredan 
život, kao i u pogledu tehničkog postupka kojim se vrline 
učvršćuju u duši tako, da konačno djelo bude u potpunom 
skladu s vrlinom. 


(IZ III. POGLAVLJA ! 2 

Demokratsko je udruženje zajednica u kojoj je svatko slo- 
bodan od prinude. To znači, da svatko može činiti što mu srce 
želi i da se prepušta svakom užitku za koji osjeti pobudu u 
duši. Zbog toga u toj državi dolazi do izražaja sve ono, što 
u drugim vrstama države postoji samo djelomično. Tu ima 
ljudi, koji vole počasti, koji teže za posjedom imovine i koji 
žele tiraniju. Nije isključeno da bude i takvih koji imaju vrline 
i upravljaju se prema njima. Zato će u toj državi moći da se 
razviju sva шпјеса i sposobnosti. Ona će biti predodređena, da 
se iz nje razvije idealna država, a i svi ostali oblici države. 

Čini se, da se u takvoj državi vlast može osnivati samo na 
volji onih koji priznaju njen autoritet, ili na osnovnim zako- 
nima. S obzirom se na karakter te države ne može smatrati 
ispravnim niti da svatko smije sve. U tom bi sluČaju došli do- 
tle, da jedan drugoga ubija i pljačka, jer su i to strasti svoj- 
stvene mnogim ljudima po prirodi. 

Zato je neminovno da se poštuju osnovni zakoni Ijudskog 
života, i u pogledu mjesta koje su građani najprije odabrali 
za svoje boravište kad su došli u tu državu, i u pogledu hrane 
koju tamo stječu. Uz osnovne zakone postoje i naknadni, koji 


2 Slijedeći dio komentara odgovara uglavnom stranicama 557 B-E i 
558 D-F Platonove »Države«. Posljednja stranica, o paralelizmu državnih 
uređenja i duševnih sposobnosti, odgovara dijelu 544 E — 544 B i 440—442 
kod Platona, a posljednji odlomak, koji se poziva na »Fiziku«, 586 E — 
587 A. 

se odnose na razmjenu dobara, a zatim zakoni o ophođenju 
i sličnim stvarima. 

Jasno je, da je u takvoj državi na prvom mjestu obiteljski 
dom, a država postoji jedino zbog dobrobiti obitelji. Ona se 
zato osniva isključivo na domaćem životu, suprotno strukturi 
idealne države. Svakome je dopušteno, da po vlastitoj želji 
stječe i zadržava dobra koja hoće. 

Prema tome je većina država, koje danas postoje, demo- 
kratska. Stvarni je gospodar u njima onaj, tko ima moć i 
upravni položaj u tom smislu, da svatko može postdći i zadr- 
žati ono što želi. 

Velika većina ljuđi smatra da živi u takvoj državi, budući 
da svatko najprije smatra da zaslužuje život kao slobodan čo- 
vjek. Prema tome se čini, da je to prvi oblik države koji se 
razvija iz zajednice nastale po nevolji. Pošto je čovjek postigao 
ono, što mu je neophodno, bude se u njemu želje, a to nužno 
đovođi do stvaranja takve države. 

U tim je državama uđruživanje neophodno osnovano na 
slučajnosti, jer svi ne teže da udružujući se postignu istu svr- 
hu. Prema tome je i autoritet ovdje tek slučajan. 

Savezi su mnogih muslimanskih vladara danas zajednice 
osnovane isključivo na vladarskim domovima. Zajedničko im 
je sarno pravilo da poštuju osnovne zakonfe. Jasno je da u ta- 
kvoj državi cijela imovina pripada tom domu. Zato se događa, 
da su nekad primorani da od svog domaćeg i stečenog irnanje 
daju prinos za vojsku koja se bori za njihove interese. 

Tako dolazi do poreza i tributa. 

Ljudi se tu đijele u dvije vrste: jedna su mase, a druga su 
vlastođršci, kao kod Perzijaca i u mnogima od naših država. 

U tim okolnostima vlastodršci počinju da pljačkaju mase. 
Plijeneći imovinu vlastodršci vrše zloupotrebu, pa ih to do- 
vodi do uspostave tiranije, kao što je u naše vrijeme slučaj u 
našoj vlastitoj državi. Težnja za posjedom razvija se, među- 
tim, u masama najjače, kad su osnovni zakoni demokratski. 
Svatko se bori za državu, kad ne mora iz vlastite imovine 
davati prinos za tu borbu. To ipak može trajati samo tako 
dugo, dok postoje oni Ijudi zbog kojih je zaveden zakon zajed- 
nice iz nevolje, osobito dok svoje potrebe podmiruju lovom i 
pljačkom. No kad raznovrsne strasti počnu da se bude u nji- 
ma i narastu do krajnjih granica, postaje nemoguće da se svi 
bore. Tako vladari bivaju primorani da zaveđu porez. Ako se 

dogodi, da vladari ne raspodijele pravedno prinos koji su od 
njih uzeli, mase to osjećaju kao najteži udarac, pa pokušavaju 
da svrgnu vladare. Vladari sa svoje strane tada nastoje da za- 
vedu tiraniju. 

Zato je ova država danas u krajnjoj suprotnosti prema ti- 
ranskoj državi, a javna imovina, koju je ovaj narod prvobitno 
stekao, đoista je domaća, jer su takve vladarske obitelji. Zato 
je svećenički dio u njima danas potpuno tiranski. 3 

To je prikaz demokratske države i onoga što je s njom u 
vezi. 

Tiranske su države u pravom smislu one u kojima se udru- 
živanjem građana i vlašću nad njima želi postići savršenstvo 
jednog cilja, a to je cilj koji je tiranin poduzeo da ostvari. To 
može biti isključivo želja za tiranijom, ili želja za počastima, 
imanjem, tjelesnim užicima ili svim tim težnjama skupa. Ja- 
sno je da tu ljudi nemaju nikakvu drugu svrhu nego da služe 
tiranu i da ispunjaju njegovu želju. Njihov je položaj sličan 
robovskom, a zapravo i jesu robovi. Takva je zajednica kraj- 
лје oprečna idealnoj zajednici, jer samo idealna zajednica teži 
za tim, da svaki pojedini građanin postigne svoj dio dobrobiti 
u skladu s prirodnom sposobnošću da se do nje uzdigne. 

Zato je svrha uzvišene vladarske vještine da služi dobrobiti 
građana kao što služe i sve ostale vještine. Uzmimo na primjer 
liječničku vještinu: Njena je svrha da izliječi bolesnika, a ne 
samo da liječnik postigne što hoće. Slično tome i kapetan broda 
treba da spasi cijelu posadu, a ne samo sebe. II tome je razlika 
od tiranskih namjera, које su potpuno egoistične. Tiranin ne 
nastoji da unaprijedi građane, nego im daje ono što im je 
neophodno jedino u omjeru prema usluzi koju čine isključivo 
njemu, kao što se postupa s robovima. 

Jasno je, da je takva država do krajnosti nepravedna, jer 
nijedna politička vještina ne služi savršenstvu prave svrhe tih 
vještina. To je očevidno. Uprava domovima građana te države 
i druge vještine i zanati koji u njoj postoje treba da posluže 
samo usavršenju jedne svrhe i životu jednog doma, a nitko ne 
slijedi svoje vlastite ciljeve. I u iđealnoj je državi jedina svrha 


3 Ovdje se u nastavku osjeća Averroesova tendencija, da islamski tip 
feudalne države približi đemokratskom idealu, polazeći od plemenskog 
jedinstva, a da nasuprot tome teokratske tendencija svećenstva žigoše kao 
tiranske. Shvatljivo je da mjesta gdje se poziva na suvremene prilike 
u tom smislu ne mogu uvijek biti potpuno jasna i đosljedna. 

ostalih domova i drugih vrsta ljudi da ostvare dobre namjere 
jedne vrste ljudi, a to su vladari. U tome je sličnost s tiran- 
skom državom. 

Razlika je među njima u ovome: Iako u te obje države 
ostale klase ljudi služe jedino savršenstvu jedne svrhe, ipak 
se u idealnoj državi to provodi na način, da svaka klasa može 
imati i cilj čije je ostvarenje bitno za nju sarnu. To je njena 
dobrobit. 

Zato u takvoj idealnoj državi jedna strana pomaže drugoj 
da postigne dobrobit, a te su dvije strane vladarska klasa i 
mase. To znači da mase služe gospodarima zato, da bi se ostva- 
rio njihov filozofski cilj, dok gospodari služe masama vodeći 
ih u dobrobit, ako se to može nazvati službom. Točnije bi bilo 
ovu posljednju funkciju nazvati vodstvom ili rukovođenjem. 

U tiranskoj državi nije tako. U njoj gospodari u odnosu 
prema masama ne teže ni za kakvom drugom svrhom nego za 
svojom vlastitom. Zbog toga srodnost između teokratske i 
tiranske države često dovodi svećeničku grupu, koja postoji u 
tim državama, do toga, da se pretvara u tiransku grupu. Na 
taj način dolazi na zao glas onaj, čija je svrha isključivo sve- 
čenička, kao što se đogađa sa svečeničkim grupama u suvre- 
menim državama. 

Tiranin nužno mora imati pomoćnike, da može uspostaviti 
tiraniju nad građanima. Moguće je, međutim, da ti pomoćnici 
i moćnici od tiranske vladavine nemaju nikakve koristi. Takva 
je država tiranska u potpunosti. Isto je tako moguće da njima 
tiranska vladavina bude korisna. 

Druga je vrsta tiranije češća, osobito u prvim razdobljima 
tiranske vladavine. U njoj moćnici zajedno s kraljem tirani- 
ziraju mase, koje pripadaju vlastitom plemenu. 

Događa se također da se svi građani države zajedno udru- 
že, da bi uspostavili tiraniju nad drugim narodima, a ne zato 
da se tiraniziraju međusobno. U tom slučaju njihov položaj 
odgovara stupnju njihove sposobnosti da tiraniziraju d pouz- 
danosti njihovih sredstava za vlastitu sigurnost. Onaj tko u 
tom pogleđu postigne najviši stupanj postaje vrhovni gospodar. 

To su tiranske države i njihove vrste. 

Države zasnovane na užitku jesu one, čiji građani udružu- 
jući se teže samo za tjelesnim užicima kao što su jelo, piće, 
spolni život i slično. 

Slično tome države su iz nevolje one, čiji građani udružu- 
jući se teže za tim, da postignu ono što im je neophodno. To 
postižu ili sređstvima poljoprivrede, ili lova ili razbojstva. 
Poljoprivreda je za čovjeka najprirodnije od tih sredstava, da 
bi postigao ono što mu je nužno. Dovoljno je da te države ovdje 
spomenemo, s obzirom na glavnu svrhu ove nauke. 

Državne su konstitucije različite i mnogostruke dosljedno 
razlikama duševnih sposobnosti. Te se sposobnosti nužno odra- 
žavaju u ustrojstvu države, a isto je tako nužno da broj dr- 
žavnih konstitucija odgovara broju duševnih svojstava. 

Tako odvažni teže za častima, a gdje to svojstvo postane 
pretjerano, pretvara se u tiraniju. Težnja za užicima i bogat- 
stvom odgovara strastima u Ijudskoj duši. Razlog je nastanka 
demokratske države raznovrsnost duševnih sposobnosti i težnja 
prema onoj, koja je kod pojedinog čovjeka po prirodi naj- 
snažnija. 

Kad bi dijelovi duše bili razdvojeni i kad niži ne bi posto- 
jali zbog izrazUijih svojštava viših — kao što mnogi Ijudi za- 
mišljaju — onda bi ljudska zajednica bila udruženje slobodnih 
osoba. 

Kad bi svi dijelovi duše postojali samo zbog njene odva- 
žnosti, onda bi ljudska zajednica bila timokratska ili tiranska. 

Kad bi strasti bile glavno obilježje duše, onda bi najbolja 
država bila plutokratska Ш ona čiji je jedini cilj užitak.' 

U »Fizici«, a i u ovoj političkoj nauci, razjasnili smo da je 
stvarno stanje suprotno svemu tome i da vladarski položaj nad 
đijelovima duše pripada razumskom dijelu. Prema tome je 
država, u kojoj vlada ta sposobnost, idealna država. 



О PROBLEMU DVOSTRUKE ISTINE 1 


Budući da su vjerski zakoni istina i da nas potiou na filo- 
zofsko razmišljanje, a ovo nas opet vodi do istine — mi musli- 
mani znademo izvjesno, da razumsko razmišljanje ne vodi do 
suprotnosti prema onome što je sadržano u zakonu, jer istina 
ne može proturječiti istini. Obrnuto — istina je suglasna s 
istinom i sadržava dokaz istinitosti. 

S obzirom na to, kad razumsko razmišljanje vodi do odre- 
đene spoznaje o određenoj stvari, koja postoji, onda je moguća 
samo slijedeća altemativa: Zakon o toj stvari ili šuti, ili o 
njoj govori. Ako šuti, onda nema proturječnosti, nego se tre- 
bamo vladati kao u slučaju zakonskih odredbi, o kojima u 
vjerskim izvorima nije ništa rečeno, nego ih pravnik razrađuje 
na osnovu logičkog zaključka. — Ako vjerski izvor govori o 
tome, onda se jezična stilizacija može slagati ili ne slagati s 
onim, čemu nas vodi razumski izvod u toj stvari. Ako se slaže, 
nema daljeg prigovora. Ako je siiprotna, potrebno je stvar 
razraditi. Svrha je takve razrade, da se smisao riječi prevede 
iz stvarnog smisla u slikoviti smisao, a da se pri tome ne vrši 
nasilje na pravilima arapskog jezika zbog toga, što se sliko- 
vito neka stvar naziva prema nečemu što joj je jednako, ili 
što joj je uzrok, ili učinak, ili po nečemu, što je s njom u vezi, 
ili na neki drugi način poznato u nauci o slikovitom govoru ... 

Za nas je izvjesno, da u svakom slučaju gdje nas dokazni po- 
stupak vodi do nekog zaključka, koji je suprotan izvanjskom 
slovu religije, to izvanjsko slovo može da se obrazloži u skladu 
s pravilima arapskog obrazlaganja . .. 

Kad proučimo vjerske osnove, onda dolazimo do uvjerenja, 
da su one mriogo više u skladu s filozofijom nego s onim, što 
je u njih uneseno putem komentarskih obrazlaganja. 


1 Prema: M. J. Mliller: Philosophie und Theologie von Averroes , Miin- 
chen 1875. 

KRITIKA AVICENNINIH STAVOVA U LOGICI 1 


PROBLEM DEFINICIJE 2 

Sve se stvari ne defmiraju na isti način, jer kod svih ne 
postoje rodovi i điferencije. Zato se neke stvari definiraju po 
kontramosti, druge po učinku, a neke po aktivnosti i pasiv- 
nosti — ukratko, po svojim atributima. 

Circulus, do kojeg bi nas takva definicija nužno vodila 
prema mišljenju Avicenne, nema nikakve važnosti, buduči da 
iz prirode korelata slijeđi, da je jedan uključen u pojmu dru- 
goga, iako ne na onaj način, na koji se uzrok neke stvari na- 
lazi u njenom pojmu. U ovom posljednjem slučaju jedan ko- 
relat prethodi drugome, dok u ostalima nijedan od korelata 
nije uzrok drugoga; oni mogu postojati samo u zajeđnici, pa 
je zato pojam jednoga s pojmom drugoga nerazdvojivo pove- 
zan. Avicenna bi imao pravo jedino u slučaju, kad bi se svaki 
od korelata nalazio u pojmu drugoga kao raniji po bitku ili 
određeniji po znanju, tako da bi stvar bila uključena u svom 
vlastitom pojmu. To, međutim, ne odgovara istini, nego kore- 
lati postoje istodobno i po bitku i po spoznaji. Razlog je tome, 
da su te kategorije nesto što um unosi u bitak stvari. Kad ne 
bi bilo uma, onda ne bi bilo ni relacije, jer, kad ne bi bilo 


1 Prijevođ prema S. van den Berghu: Die Epitome der Metaphpsik des 
Averroes (Leiden, 1924), str. 70—71. Podcrtanu rečenicu pođcrtao prevo- 
dilac. 

2 Povod je polemike Averroesova đefinicija korelativnih pojmova »po- 
tencije« i »akta«. (»Pojam na koji se termin ,,potencija” iskonski ođnosi 
. . . možemo razumjeti samo iz definicije ,,akta”. Хако su akt i potencija 
jeđan drugome suprotstavljeni, oni se ipak odnose jedan na drugi. Rela- 
tivno možemo razumjeti jedino u usporedbi s korelatom . . .« — Nakon 
gornjeg izvoda slijedi definicija ,,akta” putem privacije: Pod ,,aktom” se 
razumijeva, »da neka stvar ne postoji na onaj način, na koji bi postojala, 
kad bi se o njoj reklo, da postoji u potenciji. . .«) 

uma, пе bi bilo uopće nikakve povezanosti. Zato, kad stvaramo 
poj a m o jednom od dvaju subjekata te relacije, moramo nužno 
zamišljati i drugi subjekt te relacije, budući da ona stječe 
opstanak tek po ta oba subjekta. 


»BITAK« KAO LOGIČKI PHEDIKAT 1 

(Polazeći od »popularnog značenja riječi«, koje nisu »pri- 
marni neizvedeni simboli« filozofske terminologije, neki su 
filozofi došli do uvjerenja) — da se ista riječ »bitak«, koja se 
odnosi na ono što je istinito, odnosi i na bitnost izvan uma, 
pa su zato mislili dalje, da je taj »bitak« akcidens. Pritom se 
isticalo ovo: Kad bi riječ »bitak« označavala bit, onda bi po- 
stavka, da supstancija posjeduje bitak, bila kontradiktoma. 
Zastupnici toga stanovišta nisu shvatili, da »bitah« ovdje znači 
nesto drugo, nego kad ga upotrebljavamo in ordine reali. Osim 
toga, kad bi se time označavao akcidens u nekoj stvari, kao 
što to češće puta tvrdi Avicenna, onda bi nastupio jedan od 
ova dva slučaja: Taj bi akcidens spadao ili među prve ili među 
druge »intencije«. U posljednjem bi slučaju morao biti jedna 
od devet kategorija. Tada bi se riječju »bitak« mogla obilje- 
žavati supstancija i ostalih devet kategorija samo uz pretpo- 
stavku, da ta kategorija bude uz njih vezana kao akcidens, 
ili bi morao postojati čitav rod akcidencija, koji bi obuhvaćao 
svih deset kategorija skupa. Sve je to, međutim, neodrživo i 
apsurdno. Zato nije ispravno, kad se na pitanje o tome, što je 
guidditas svake pojedine od deset kategorija, ođgovara, da je 
to »bitak«. Sve bi to trebalo da bude evidentno. -— Prvi slu- 
čaj, t. j. da bitak spada u »druge intencije«, a to su one koje 
postoje samo u umu, nije nemoguć. Jedna je od oznaka, koje 
smo pripisali riječi »bitak«, bio upravo pojam onoga, što bitiše 
u umu, a taj je pojam sinonim pojma »istine«. Takvo je zna- 
čenje, međutim, vrlo različito od onoga, koje se odnosi na 
bitnosti vanjskog svijeta. Sve to postaje jasno, čim samo malo 
o svemu razmislimo — ali kod Avicenne Često nastaje zbrka, 
kad se upusti u samostalna razlaganja. 

1 Iz istog izvora, str. 8—9. — Na značenje srno sa specifičnih termina 
osvrnuli u povijesnom prikazu -Avicennina i Averroesova sistema. U po- 
glavlju su o Avicenni razrađeni osobito pojmovi »kontingencija«, »akci- 
đens«, »quidditas«, dok je u poglavlju o Averroesu razrađena skolastička 
razlika »prvih« i »drugih« »intencija« (ontološka i logička usmjerenost 
misljenja). 


18 »Filozofija istočnih naroda« II. 

RAz! 

o CUVSTVIMA UGODE I NEUGODE 1 

(Farabijev suvrememk, si;ariji) Razi je naučavao, da ugoda 
znači slobodu od neugode. Netočnost se toga može dokazati 
slij edećom činjenicom: Ako čovjek pnmijeti neku lijepu po- 
javu, onda se razveseli, iako prije nije imao zn^nje o toj slici, 
pa ga zato spomenuti osjećaj ugode nije mogao osloboditi ne- 
ugode, koji bi izazivala čežnja za tom slikom. Ugoda, dakle, 
nastupa i bez potiskivanja neugode. 

Avicenna je nauČavao, da je ugoda opažanje organu ade- 
kvatnog, a neugoda tome suprotnog predmeta. Time se pribli- 
žava nauci mutazila , koji su naučavali ovako: Kad primijetrmo 
predmet neke čežnje, o-nda osjećamo ugodu, a kad primijetimo 
predmet odvratnosti, onda osjećamo neugodu. Ta razlika ne 
vodi ipak do konačnog zaključka, da je neugoda samo opa- 
žanje. Grčki su filozofi bili složni u tome, da cijepanje sastav- 
nog dijela nekog živog bića izaziva neugodu. Ja se s tom na- 
ukom ne slažem zato, jer je cijepanje nešto negativno, pa zato 
ne može biti uzrok pozitivnoga. 2 Avicenna spominje i drugi 
razlog neugode, a to je loša mješavina. On je to tvrdio zato, 
jer je neugoda prema definiciji opažanja odvratnog predmeta. 


1 Muhassal, 76 i d. — Horten: Razi und Tusl (Bonn, 1910)', str. 109—110. 

2 Tusiiev komentar: »Ovu suprotnost Kazi ističe samo zato, jer naucava 
da se cijepanjem dobiva loša mješavina, koja nastaje iz prirodmh snag 
jednostavnih tvari njihovim razdvajanjem. Bitni se uzrok neugode n alaz 
u prirodnim svojstvima jednostavnih tvari. Razdvajanje izaziva jedino 
prekid ravnomjernosti. . . Prema tome dijeljenje nije bitm uzro 
neugode . . .« 

О TE2NJI I PROTUTEŽNJI VOLJE 1 

Neki smatraju, da volja znači samo znanje živoga bića, ili 
njegovo uvjerenje, ili slutnju o koristi, koju može imati od 
vlastitog djela. To je neispravno. U samoopažanju nalazimo 
specifičnu sklonost k toj spoznaji. Zato treba sklonost i znanje 
lučiti jedno od đrugoga. Razlika se između volje i požude može 
vidjeti iz primjera, da je čovjek po prirodi nesklon lijeku, 
koji ipak hoće da uzme. 

Neki naučavaju, da je volja za nekim predmetom identična 
s protutežnjom prema njegovoj suprotnosti. I to je netočno, 
jer nekada hoćemo neki predmet, a da ne mislimo na njegovu 
suprotnost. 2 

Suprotnost je dvaju voljnih akata usmjferenih u oprečnom 
smjeru bitna. Voljni akti dovode konačno do spoznaje nužne 
volje. Inače bismo zapaii u beskonačni ianac .. „ 

Ljudska djelatnost mora imati nužni uzrok, a to nije sama 
volja. 

Bog stvara vanjska zbivanja u skladu s navikom, primje- 
reno ljudskoj djelatnosti. 2 

Pod dobrim i zlim razumijevamo ono, što odgovara prirodi 
ili joj se opire. Spoznaja, da Ijudska đjela zbog te dvostruke 
određenosti zaslužuju nagradu i kaznu, dosežena nam je jedino 
božanskom objavom. 


1 Muhassal, 74, 141—147. Hortenov prijevod, 100—101. 

3 Uz prVi stav Razijev primjećuje Tusi: »Treba dodati, da on ili netko 
drugi ima od toga korist, koju ne će spriječiti nikoja naknadna ili nepo- 
sredna okolnost.« — Uz drugi stav Tusi primjećuje: »Iz volje za nekim 
predmetom nužno proizlazi protutežnja prema njegovoj suprotnosti, uz 
pretpostavku da smo je svijesni.« 

3 Ovo okazionalističko stanovište odgovara općem spoznajnoteorijskom 
stavu, koje smo u povijesnom dijelu usporedili s Humeovim. 

TtJSl 


O LOGIČKOJ I ONTOLOSKOJ 
INTENCIONALNOSTI MlSLJENJA 1 

Nužda, mogućnost i nemoguonost logički su pojmovi, čija 
se razumska zbiljnost temelji na tome, da ovi pojmovi uka- 
zuju na egzistenciju izvan nas. Po sebi su oni djelatnoist razuma 
uz pretpostavku odnosa prema vanjskom svijetu. Oni nisu 
realne stvari vanjskoga svijeta u smislu, u kojem bi mogli 
postati uzroci ili posljedice realnih stvari. Pojam o Zaidu, na 
primjecr, prouzročen je svojim predmetom, ali obrnuto nije mo- 
guće, da pojam proizvede taj predmet. Kad kažemo, da je neki 
predmet u vanjskom svijetu nuždan, to znači, da se on odnosi 
tako, da razum miisli pojam nužnosti, kad zahvača taj 
predmet... 

Mišljenje o nekoj stvari može ppstati predmet refleksivnog 
mišljenja. Um razmišlja o njegovu postojanju ili nepostojanju 
nezavisno od okolnosti, da je vanjski predmet sredstvo mišlje - 
nja. Međutim, čovjek ne razmatra psihički proces mišljenja, 
kad uočava sredstvo mišljenja, nego zapravo misli putem toga 
sredstva. Tako na pr. mislimo o nebu, a da o njemu ne izri- 
čemo. sud, nego mislim samo to, da je predmet toga pojma nebo, 
t. j. neka određena supstancija. Ako zatim promatramo i taj 
pojam, zahvaćajući i njega pojmovno, a ne samo kao sredstvo 
kojim mislimo o nečem dmgome, onda ustanovljujemo, da je 
taj pojam accidens, inherentan određenom supstratu (duhu ili 
umu; op. prevodioca). Tako ga zahvaćamo istovremeno kao 
kontingentan. Ovakav čiisto logički način promatranja spada 
u podmčje kontigencije. Tu se, dakle, radi o sredstvu mišljenja, 

1 Iz komentara R&zijevu Compen&iumu, 42 ad 3, 48 ad 1. (Hortenov 
prijevođ, §tr. 170—171.) 

kojim mislilac zahvaća ono što je moguće, t. j. na koji način se 
egzistencija pririče suštini. Pritom u predmet njegovog razmi- 
šljanja ne spada spoznaja bitka ili nebitka, supstancijalnosti 
ili akcidentalnosti, nužde ili mogućnosti te kontingencije. 
Promatrajući te predmete u njemu se ne pojavljuje ideja kon- 
tingentnosti. Njegova je spoznaja u ovom slučaju kao akci- 
dencija određenog supstrata (duha ili uma) i po sebi kontin- 
gentna. Bit je predmeta različita od njegova bitka. U tom se 
slučaju ne može reći za kontingenciju, da postoji ili ne postoji, 
da je kontingentna ili nije. Ako joj (kao psihičkom procesu) 
priričemo neki od tih predikata, onda ona prestaje biti kon- 
tingencijom, te postaje idejnim zahvaćanjem druge kontin- 
gencije (t. j. svog idealnog sadržaja). 2 


2 Usp. citat iz Husserla u bilješci 42 dijela o indijskoj filozofiji (pogl. 
o budizmu). 





KINA 


ŠI - KING 1 

U KRALJEVSKOJ LOŽNICI 

»Pijevac pjeva, 
dvorjani su na okupu!« 

»Ne pjeva p’jevac, 
to bruje zelene bube.« 

»Zora već rudi, 
počinju audijencije!« 

»Ne rudi zora, 
mjesec izlazi, 
dremlju komarci. 

L’jepo je s tobom sniti. 
Razilaze se dvorjani. 

Okani se zlovolje!« 


VOJNlCKA PJESMA 

Gdje još ima zelen list? 

Gdje dan bez dugotrajnog hoda? 
Gdje je čovjek, kog ne vode 
u obranu dalekih granica? 

Koji list još ne otpada? 

Koji čovjek nije otrgnut od žene? 


1 Prema: V. von Strauss: Schi-king, Das kanonische Liederhuch der 
Chinesen, Heidelberg, 1880. i A. Waley: Chinese Poems, Londori, 1946. 

О, jao’nama vojnicima, 
danju, noću bez počinka! 

Lisica se šulja, njuška 
po gustoj visokoj travi, 
kroz koju guramo kola 
mukotrpno pokraj konja. 


RASTANAK OD TUĐE ZEMLJE 

Žute ptice, žute ptice, 
ne sjedajte na tu granu, 
ne kljucajte moju rižu! 

Građani mi ove zemlje 
nisu bili naklonjeni, 
a sad idem, sad se vraćam 
svome domu i plemenu! 


VELIKA KOLA 

Ne guraj dalje velika kola, 
samo ćeš se zaprašiti! 

Ne brini se za tok svijeta, 
sairio ćeš se ra^stužiti! 


Ne guraj dalje velika kola, 
prah će te zaslijepiti! 

Ne brini se za tok isvijeta, 
jer ćeš patnji podleći! 

Ne guraj đalje velika kola, 
prah će te ugušiti! 

Ne brini se za tok svijeta, 
brige će te prignječiti! 



YI - KING 

SIMBOL ČVRSTOĆE I NEBA (KHIEN) I SIMBOL PODLOZNO- 
STI I ZEMLJE (KHWAN), PREMA NAJSTARIJIM TEKSTOVI- 
MA I KONFUCIJEVIM KOMENTARIMA 1 

a ) Khien predstavlja ono, .što je veliko i stvaralačko, obu- 
hvatno, povoljno, pravilno i čvrsto. 

Khivan predstavlja ono, što je veliko i stvaralačko, obu- 
hvatno, povoljno, pravilno i čvrsto kao kobila. Kad uzvišeni 
čovjek treba da izvrši neko djelo, ako sam dade poticaj za 
njega, poći će krivim putem, ako slijedi drugoga, naći će pra- 
vog gospodara. Za njega je povoljno da stekne prijatelje na 
jugozapađu, a da izgubi prijatelje na .sjeveroistoku. Ako dzdrži 
u ispravnosti i čvrstoći, sudbina će mu biti dobra. 


1 Prema J. Legge: The Y г King (2. knjiga zbirke »The Sacred Books 
of China«), Oxforđ, 1882., i Z. D. Sung: The Text of Yi King and its арреп- 
dixes ~ Chinese Original with English Translation , Shanghai, 1935, 

a) sađržava tekst koji se pripisuje kralju Wanu, osnivaču đinastije Cou 
1143. g. pr. n. e. — b) sadržava opis koji se pripisuje Cou Kungu, sinu Wana, 
1120. g. pr. n. e. — c) sađržava osnovni Konfucijev komentar uz tekst pod 
a), nazvan »Thwan«. — d) sadržava Konfucijev komentar proširenog teksta 
za prve dvije figure, nazvan »Wanyen«. — e) sađržava Konfucijeve opće 
komentare, napisane kao đođatak Yi-kingu. Tih dodataka ima pet. Naši 
su izvaci iz I. i II. đodatka, a posljeđnji je odsječak početak IV. đodatka. 

Za formalno je razumijevanje teksta važno đodati, da je prva figura 
(khien) simbol vladara, a druga (khwan) simbol velikaša. Prema tome se 
pod »velikim čovjekom« razumijeva vlađar, a pod »uzvišenim čovjekom« 
moralno uzđignuti mudrac, redovno na položaju velikaša. O strukturi 
figura vidi povijesni dio. Ovdje dajemo sliku prvih triju figura: 

Khien Khwan Kun 


Razmak između treće i četvrte crte označuje složenost figure (heksa- 
grama) od »gornjeg« i »donjeg« dijela (trigrarna). Cijela crta predstavlja 
aktivni princip уапд, a prelomljena pasivni princip yin. 

b) U simbolu khien donja nepodijeljena crta predstavlja 
zmaja, koji leži duboko skriven. Nije vrijeme za preuzimanje 
poticaja u djelu. 

Druga nepodijeljena crta predstavlja zmaja, kako se po- 
javljuje na polju. Povoljno je susresti velikog čovjeka. 

Treća nepodijeljena crta predstavlja uzvišenog čovjeka, 
kako radi i bdije cijeli dan, a i navečer je još uvijek pažljv 
i obazriv. Položaj je opasan, ali ne će biti pogreške. 

Četvrta nepodijeljena crta predstavlja zmaja, koji izgleda 
kao da će skočiti, ali je još uvijek u dubini. Ne će biti po- 
greške. 

Peta nepodijeljena crta predstavlja zmaja, kako leti ne- 
bom. Povoljno je susresti velikog čovjeka. 

Šesta nepodijeljena crta predstavlja zmaja, kako prelazi 
vlastite granice. Bit će povoda za kajanje. 

Crte su ovog šesterokuta sve snažne i nepodijeljene. — 
Kad bi vojska zmajeva koji su tu prikazani pogubila glave, 
to bi značilo dobru sudbinu. 

U simbolu khvoan donja podijeljena crta predstavlja čo- 
vjeka koji hoda po mrazu. Led će postati sve deblji. 

Druga podijeljena crta predstavlja obilježja pravca, kva- 
drata i veličine. To pokazuje na povoljne posljedice bez dalj- 
njeg napora. 

Treća podijeljena crta predstavlja čovjeka koji obuzdava 
svoju nadmoć držeći je čvršto. Kad bi mu se pružila prilika 
da uđe u službu vladara, upravljao bi dobro poslovima, iako 
ne bi težio za uspjehom. 

Četvrta podijeljena crta predstavlja svezanu vreću. Ne će 
biti povoda ni za prijekor ni za pohvalu. 

Peta podijeljena crta predstavlja žuto donje odijelo. Sreća 
će biti velika. 

Najgornja podijeljena crta pređstavlja borbu zmajeva. Krv 
im je plava i žuta. 

Crte su ovog heksagrama sve slabe i podijeljene. — Ako 
oni na koje se odnose budu ustrajni i čvrsti, uspjeh će biti 
povoljan. 

c) Gojema je »velika i stvaralačka snaga«, koju predstav- 
lja khien. Njoj sve stvari zahvaljuju svoj iskon. Ona sadržava 
potpuno značenje imena »nebo«. 

Kretanje oblaka raspoređuje kišu. Razne se stvari pojav- 
ljuju u razvijenim oblicima. 

Mudraci dobro razumiju vezu između kraja i početka, pa 
znaju kako se obilježja šest crta ostvaruju, svako u svoje go- 
dišnje doba. Prema tome oni se voze nebom u kolima koja 
vuče tih šest zmajeva, »svaki u svoje vrijeme. 

Khien je metoda promjene d preoforazbe, tako da isve do- 
bije svoju pravu prirodu, koju mu je nebo dodijelilo. Tako se 
odnosi velikog sklada održavaju u jedinstvu. Pošljedica toga 
je »ono što je povoljno, pravilno i čvrsto«. 

Mudrac se prikazu'je uzđignut visoko iznad svih stvari, a 
bezbrojna stanja uživaju počinak. 

Potpuna je »velika i stvaralačka sposobnost«, koju pred- 
stavlja khwan. Njoj sve stvari zahvaljuju rođenje. Ona pokor- 
no prima utjecaje neba. 

Khwan svojom prostranošcu nosi i sadrži sve stvari. Svo- 
jom odličnom sposobnošću može da se mjeri s neograničenom 
snagom khiena. Obuhvatnost mu je prostrana, a jasnoća ve- 
lika. Njemu različite stvari zahvaljuju svoj potpuni razvoj. 

Kobila je biće zemaljske prirode. Snaga njenog kretanja 
na zemlji nije ograničena, Ona je blaga 1 poslušna, korisna 
i čvrsta. Takav je i put uzvišenog Čovjeka. 

»Ako sam dade poticaj za djelo, poći će krivim putem.« 
To znači da če izgubiti svoj pravi smjer. »Ako slijedi drugo- 
ga«, onda je poslušan i dolazi u svoju normalnu kolotečinu. 
»Na jugozapadu će steći prijatelje.« To znači da će ići s onima 
koji su mu ravni. »Na sjeveroistoku će izgubiti prijatelje«, ali 
mu se na kraju ipak može čestltati. 

»Sreća koja nastaje iz mirovanja u čvrstoći« označava ne- 
ograničenu sposobnost zemlje. 

d) Onom, što se u simbolu khien naziva »veliko i stvara- 
lačko«, u čovjeku odgovara prvo i glavno. svojstvo dobrote; 
»obuhvatnom« odgovara zajedništvo vrlina; »povoljnom« 
sklad svega onoga što je dspravno; »pravilnom i čvrstom« 
smatra se sposobnost djelovanja. 

Uzvišen čovjek je utjelovljenje dobronamj ernosti, sposoban 
da bude prvak među Ijudima. Ukazujući na zajedništvo vrlina, 
on je sposoban đa sam na sebi pokaže jedinstvo svih tih svoj- 
stava. Dobročinstvom prema svim stvorovima može da pokaže 


283 



sklad svega što je ispravno, a pravilno i čvrsto može da 
upravlja svim poslovima. 

Činjenica, da uzvišen čovjek provodi ove četiri vrline, 
opravdava primjenu riječi: »Khien predstavlja ono, što je ve- 
liko i stvaralačko, obuhvatno, povoljno, pravilno i čvrsto.« 

Sto znače riječi pod donjom nepodijeljenom crtom: »Zmaj 
leži duboko skriven. Nije vrijeme za preuzimanje poticaja u 
cijelii.«? — Učitelj je rekao: »Tu je on, sa sposobnostima zma- 
ja, ali leži skriven. Utjecaj svijeta ne bi izazvao promjenu u 
njemu. Ne bi učinio ništa samo zato, da postigne slavu. Može 
živjeti povučen iz svijeta, bez kajanja. Može iskusiti negodo- 
vanje, a da mu se duh ne uzbuđi. Radujući se povoljnoj prilici, 
provodi svoje principe u djelo. Žaleči da takva prilika ne 
postoji, ostaje povučen sa svojim principima. Doista, njega 
ne možemo istrgnuti iz vlastitog korijena.« — To znači da 
»zmaj leži skriven«. 

Što znače riječi pod drugom nepodijeljenom crtom: »Zmaj 
se poj avljuje na polju. Povoljno je susresti velikog čovjeka.«? 

_Učitelj je rekao: »Tu je on, sa sposobnostima zmaja, zauzi- 

ma upravo središnji položaj. Iskren je i u najobičnijim riječi- 
ma, ozbiljan i u običnom ponašanju. Čuvajući se pokvarenosti, 
zadržava svoju iskrenost. Njegovu dobrotu svijet priznaje, ali 
on se njom ne hvali. Vrlina mu je rasprostranjena, pa izaziva 
preobrazbu. Riječi Yia, „zmaj se pojavljuje na polju; povoljno 
je susresti velikog čovjeka 1 *, odnose se na vrlinu vladara.« 

Što znače riječi pod trećom nepodijeljenom crtom: »Uzvi- 
šen čovjek radi i bdije cijeli dan, a i navečer je još uvijek 
pažljiv i obazriv; položaj je opasan, ali ne će biti pogreške.«? 
— Učitelj je rekao: »Uzvišen čovjek napreduje u vrlini i nje- 
guje cijelo područje svoje dužnosti. Njegova iskrenost i po- 
uzdanje putovi su kojima napreduje u vrlini. Pažljivost u 
govoru i iskrenost putovi su kojima zauzima svoje područje. 
Poznat mu je krajnji cilj do kojeg treba da dopre, do kojega 
i dopire, pokazujući tako da je u skladu s prvim pobudama 
bića. Poznata mu je svrha na kojoj se treba zaustaviti, pa se 
na njoj i zaustavlja, zadržavajući tako ispravnost u skladu 
s tom svrhom. Zato zauzima visok položaj bez oholosti, a nizak 
položaj bez zabrinutosti. To znači da radi i bdije, da je pažljiv 
i obazriv, sve u svoje vrijeme, pa ni u opasnosti ne će pogri- 
ješiti.« 

Što znače riječi pod četvrtom nepodijeljenom crtom: »Iz- 
gleda kao da će skočiti, ali je još uvijek u dubini; ne će biti 
pogreške.«? — Učitelj je rekao: »Ne nalazi ustalj en položaj ni 
gore ni dolje, ali napredujući ne griješl u pokretu, bilo da 
napreduje ili se povlači. Za njega nema stalnog položaja, pa 
ipak ne napušta svoje ljude. Uzvišen čovjek, napredujući u 
vrlini i njegujući područje svoje dužnosti, želi da napreduje 
samo u pravo vrijeme, pa zato ne će pogriješiti.« 

Što znače riječi pod petom nepodijeljenom crtom: »Zmaj 
leti nebom; povoljno je susresti velikog oovjeka.«? — Učitelj 
je rekao: »Note istog ključa odgovaraju jedna drugoj, bdća 
iste vrste traže jedno drugo, voda teče prema niskim i vlažnim 
mjestima, vatra se uzdiže u suha područja, oblaci slijede zma- 
ja, a vjetrovi tigra — tako se pojavljuje i mudrac, a svi se 
Ijudi obraćaju prema njemu. Stvari koje potječu iz neba po- 
kreću se prema onome što je gore, a stvari koje potječu iz 
zemlje spuštaju se prema onome, što je dolje. Tako sve slijedi 
svoju vrstu.« 

Što znače riječi pod gornjom nepodijeljenom crtom: »Zmaj 
prelazi vlastite granice; bit će povoda za kajanje.«? — Učitelj 
je rekao: »Položaj je plemenit, ali to nije položaj službe. Tko 
se na njemu nalazi, taj stoji visoko, ali tu nema naroda, da 
upravlja njime, a nadareni i kreposni Ijudi na nižim položaji- 
ma ne će mu pomoći. Pokrene И se u takvom slučaju, imat će 
povoda da se kaje.« 2 

Khwan simbolizira ono, što je najnježnije i najslabije, ali 
kad se pokrene postaje čvrsto i snažno; ono što je najtiše, ali 
je sposobno da izrazi svaki određeni oblik. 

»Ako slijedi drugoga, naćd će pravog gospodara« i nastaviti 
svoj pravilni tok. 

Khwan sadržava u sebi sve stvari, a njegova je moć, da ih 
preobrazi, čuvena. 

Doista, kolika je prilagodljivost obilježje njegova puta! 
Khwan prima utjecaje neba, pa djeluje u pravi Čas. 

Obitelj, u kojoj se njeguje dobrota, sigurno će uživati obi- 
Ije sreće, a obitelj, u kojoj se uzgaja zlo, sigurno će dospjeti 
u neizđrživu bijedu. Umorstvo vladara, koje je djelo njegova 
velikaša, ili umorstvo oca koje izvrši sin, nije plod događaja, 

2 Ovđje se misli na položaj vlađara, koji je toliko uzdignut iznad na~ 
roda, da kao sin neba treba da »šuti kao miš«, da ne bi poremetio tao i 
izazvao slom. 

koji su se zbili jednog jutra ili jedne večeri. Razlozi su se 
takvih djela nakupili postepeno zbog ranijeg nedostatka u 
pravilnom rasuđivanju. Riječi Yia: »Covjek hoda po mrazu; 
led će postati sve deblji«, označuju prirodni razvoj stvari. 

»Pravac« označuje ispravnost unutrašnjeg principa, a kva- 
drat pravilnost vanjskog djela. Uzvišen čovjek, kojega ti 
simboli predstavljaju, poštovanjem prema samom sebi odr- 
žava unutarnju ispravnost, a u pravilnom smislu prilagoduje 
svoja djela. Kad je tako utvrdio svoje poštovanje i pravilnost, 
njegove se vrline ne pojavljuju više kao osamljeni primjeii 
pojedine vrste. »Pravac, kvadrat i veličina — povoljne poslje- 
dice bez daljnjeg napora«, to pokazuje da takav čovjek ne 
sumnja u oino što radi. 

Iako ovdje yin (podijeljena crta) predstavlja odlične spo- 
sobnosti, on ih ipak ne ističe, nego ih obuzdava. »Kad bi mu 
se pružila prilika da uđe u službu vladara, upravljao bi dobro 
poslovima, iako ne bi težio za uspjehom.« Takav je put zemlje, 
žene, velikaša. Put je zemlje označen riječima: »Ne tražiti 
zaslugu za ono, što se postigne«, nego neba radi postići ono 
što treba. 

Zahvaljujući mijenama i preobrazbama koje provode nebo 
i zemlja, bujaju biljke i stabla. Kad bi uzajamni utjecaji neba 
i zemlje bili prekinuti i suzbijeni, to bi stanje ličilo na kre- 
posnog i sposobnog čovjeka sputanog u tami. Riječi Yia. »sve- 
zana vreća; ne će biti povoda ni za prijekor ni za pohvalu«, 
zapravo su pouka za oprez. 

Uzvišen čovjek, kojega ovdje predstavlja »žuta« i pravilna 
boja, obdaren je razumijevanjem i zdravim razumom. On za- 
uzima pravilno mjesto, ali je to obilježje njegova nižeg dijela. 
Glavno je njegovo središnje svojstvo, jer se iz tog središta 
dobrobit širi u sve dijelove i očituje se u djelima. To je uzvi- 
šeno savršenstvo. 

Ако se svojstvo угпа (podijeljene crte) smatra jednakim 
svojstvu уапда (nepodijeljene crte prvog simbola), onda će 
sigumo doći do »borbe«. Kad se u tekstu upotrebljava riječ 
»zmajevi«, time kao da se želi izraziti zazor zbog nepriznava- 
nja hadmoći crte уапд. Budući da usprkos tome ni jedno ni 
drugo svojstvo ne može napustiti svoje obilježje, spominje se 
»krv«. Kad se kaže da je ona plava i žuta, želi se izraziti mi- 
ješanje neba i zemlje. Boja neba je plava, a boja zemlje žuta. 

е) Nebo је prostrano i veličanstveno, zemlja je niska. Nji- 
hovi su simboli khien i khvoan složeni u tom smislu. 

Niske su i visoke stvari raspoređene u sličnom odno'su. U 
tom su smislu smještene i pojedine crte u gomjoj i u donjoj 
polovici heksagrama. 

Kretanje i mirovanje redovna su stanja stvari: Zato se i 
crte đijele na jake (nepodijeljene) i slabe (podijeljene). 

Poslovi se raspoređuju prema svrhama, a stvari se dijele 
po klasama. Zato se razjašnjenja Yia odnose na dobra i zla 
obilježja. 

Obilježja su khiena muška svojstva, a obilježja su khvoana 
ženska svojstva. 

Yi je složen na principu sklada neba i zemlje, pa nam zato 
na jasan način pokazuje tok stvari na nebu i zemlji. 

Tok stvari sastoji se od postepenih pokreta pasivnih (yin) 
i aktivnih (уапд) snaga. Posljedica je tih pokreta dobrobit, a 
cjelina je njihova izraza priroda ljudi i stvari. 

Dobronamjerni to vide i nazivaju dobronamjernošću. Mu- 
draci to vide i nazivaju mudrošću. Obični ljudi rade iz dana 
u dan u tom smislu, ali ne znaju ništa o tome. Zbog toga je 
malo onih koji tok stvari vide onako, kako ga vidi uzvišen 
čovjek. 

Po svom prostranstvii i veličaostvu Yi odgovara nebu i ze- 
mlji, po pravilnosti svojih mijena odgovara četirima godišnjim 
dobama, po svojoj nauci o jasnoj i aktivnoj djelatnosti (уапд) 
i o tamnom i pasivnom zbivanju odgovara Suncu i Mjesecu, 
a oidhčna sposobnost lakog i brzog odgovora odr;az je savršene 
djelatnosti, kakvu nalazimo u prirodnim pojavama. 

Jedan je mudrac uspio da^shvati sve složene pojave pod 
nebom. Zatim je razmišljao o tome, kako bi se to dalo prika- 
zati, pa je pomoću slika prikazao oblike i svojstva tih pojava. 
Zato se ove slike nazivaju simbolima (hsiang). 

Drugi je mudrac uspio da shvati pokretne snage koje dje- 
luju svuda pod nebeskim svodom. Promatrao im je zajedničko 
djelovanje i pojedinačnu prirodu, zato da izrazi normalna 
svojstva svake od tih snaga. Zatim je primijenio svoje razja- 
šnjenje na svaku crtu u slikama, pa je tako odredio njihovo 
dobro i zlo značenje. Zato se te crte s razjašnjenjima nazivaju 
primjenom (уао). 

Broj jedan pripada nebu, broj dva zemlji, broj tri nebu,. 
broj četiri zemlji, broj pet nebu, broj šest zemlji, broj sedam 

nebu, broj osam zemlji, broj devet nebu, broj deset zemlji. 
Nebu pripada pet brojeva, a isto toliko i zemlji. Brojevi tih 
dvaju nizova odgovaraju jedan drugome po ustaljenom polo- 
žaju, pa tako svaki nalazi svoj par. Nebeskih brojeva ima 
ukupno 25, a zemaljskih 30. Nebeskih i zemaljskih brojeva 
ima ukupno 55. Pomoću tih brojeva dolazi do promjena i pre- 
obrazbi. 

U heksagramima snažne (neprelomljene) i slabe (prelomlje- 
ne) crte dolaze jedne na mjesto drugih, pa tako nastaju pro- 
mjene u slikama. Razjašnjenja, koja su im dodata, određuju 
dobro ili loše svojstvo svake od tih crta, pa se prema tome 
određuju zbivanja (u proricanju buđućnosti). 

Dobra i zla sudbina stalno nadvladavaju jedna drugu po 
točno određenom pravilu. Po tom nas istom pravilu nebo i 
zemlja u svom toku zbivanja stalno poučavaju, Sunce i Mjesec 
stalno svijetle, a sve što se događa pod nebom podvrgnuto je 
neminovno tom istom pravilu. 

Redoslij ed crta oponaša to zbivanje. Simbolički su likovi 
njegov slikoviti prikaz. 

Veliko je svojstvo neba i zemlje da daju i održavaju život. 
Za mudraca je najvažnije da postigne najviši položaj, na ko- 
jem će biti predstavnik neba i zemlje za čovječanstvo. Kako 
će taj položaj održati? Pomoću ljudi. Kako će sakupiti oko 
sebe velik broj ljudi? Pomoću svoga blaga. Pravilna uprava 
tim blagom, ispravne upute Ijudima, zabrana zločina — to su 
osnovi pravednosti. 

U danim vremenima, kad je Pao-Hsi zavladao svime što 
postoji pod nebom, uzdigao je pogled i počeo da promatra 
blistave likove raspoređene po nebu, Zatim je spustio pogled, 
pa je razmatrao tragove na zemlji. Promatrao je šare na pti- 
cama i zvijerima i razna svojstva zemlje. U neposrednoj pri- 
sutnosti, u 'sebi je samome našao mnogo štošta što treba uvi- 
djeti, a isto tako i izvan sebe u stvarima uopće. Tada je složio 
osam trolinijskih crteža, da pokaže u cjelini svojstva duševnih 
i umnih zbivanja koja su skrivena, te da rasporedi svojstva 
bezbrojnih stvari. 

On je izumio pletenje raznovrsnih mreža za lov i ribolov. 
Uzor mu je pritom bio vjerojatno li (trideseti heksagram —■ 
simbol jasnoće i raščlanjenosti). 

Kad je umro Pao-Hsi, na njegovo je mjesto došao San- 
Nang. On je izrezao drvo u obliku ralice i savio ga da napravi 

ručku za plug. Tada su svi ljudi pod nebom naučili prednosti 
oranja i krčenja. Uzor mu je pritom vjerojatno bio уг (42. 
heksagram — simbol zbrajanja i dodavanja). 

On je uveo da se trgovi održavaju u podne, tako da se 
sakupe svi ljudi i donesu na jedno mjesto svoje proizvode. Tu 
se izvršila razmjena, a zatim su se svi vratili kući, kad su 
dobili što im je bilo potrebno. Uzor mu je pri tome vjerojatno 
bio ših-ho (21. heksagram — simbol žvakanja i sažimanja).. . 3 

U najstarijim su se vremenima vladarski propisi čuvali od 
zaborava pomoću uzaonih znakova. Kasnije su mudraci to za- 
mijenili pisanim znakovima. Na taj je način bilo moguće 
propisati dužnosti svih službenika i točno provjeriti svačiji 
rad. Uzor je pritom vjerojatno bio kwai (43. heksagram — 
simbol odiuke). 

Pošto su nastali nebo i zemlja stvorene su i sve stvari. 
Sve te stvari ispunjaju prostor između neba i zemlje. Zato za 
simbolima khien i khwan slijedi simbol kun, koji označava 
pimjenje. 


3 Dalje se opisuje, kako se pođ slijedećim vladarima nastavio razvoj 
civilizacije u pogledu odijevanja, izgradnje brodova i plovidbe, upotrebe 
goveda i konja za vuču kola i kopnena putovanja, izgrađnje utvrđenih 
gradova, izum avana i mlina, luka i strijele, krovne konstrukcije za kuće, 
pogrebnih obreda i konačno pisma. Svakom od tih važnih izuma odgo- 
vara po jedan simbol Yia. 


19 »Filozofija istočnih naroda« II. 



Y0 HSIUNG 

(Umro 1135. prije naše ere) 


FRAGMENTI 1 

Plemenit se čovjek uvijek vlada prema principima etike, 
ali nije sigurno da zbog toga nailazi na suglasnost; uvijek je 
vjeran, pa ipak ne nailazi svagda na dobronamjernost; uvijek 
je istinit, ali ga svuda ne susreću s povjerenjem. Ako pleme- 
nit Čovjek nekoga osuđuje, onda to ne čini riječima nego 
djelima. Naime, kad nešto osuđuje kao neispravno, onda to 
ispravlja, a kad osuđuje zlo, onda čini dobro. Na taj se način 
očituje nauka o vrlini. 

Kad čovjek pozna vlastito zlo, a ne mijenja se, onda škodi 
sam sebi i upropaštava vlastitu ličnost. Takav se postupak 
naziva velikom zaboravnošču. 

Propalice se same ne nazivaju tako, ali se to viđi po njiho- 
vim djelima. Glupani se sami ne nazivaju tako, ali im se glu- 
post razabira iz rijeČi. 

Kad se na čelu države nalazi uzoran vladar, onda se mudri 
činovnici susreću na svakih 100 li, ali ih se jedva primjećuje. 
Kad su vladarska načela loša i kad je uprava poremećena, 
onda se tek na s Tr akih 1000 li susreće razborit činovnik, pa 
ipak se ti činovnici osjećaju kao da stoje jedan do drugoga. 

Pošto je stvoren svijet, nastala su razna bića, a pošto su 
nastala ta bića, ljudi su među njima preuzeli gospodstvo Г .. 
Ljudi stegom postaju bolji, a životinje gore. Ako se čovjek ne 
poboljšava, nazivamo ga životinjom. 


1 Prema- A. Forke: Geschichte der chinesischen Philosophie, I., str. 
63—65. (Hamburg, 1927.) 

LAO TSE 


MILOST I NEMILOST 
(Tao Te king 13) 1 

»Milost i nemilost uzrok su straha. 

Što cijenimo i čega se strašimo, u nama je samima.« 

Što znači to: »Milost i nemilost uzrok su straha.«? 

Tko stekne milost odozgo, 
straši se kad je dobije 
i straši se kad je izgubi. 

Zato su milost i nemilost uzrok straha. 

Što znači: »Što cijenimo i čega se strašimo, u nama je 

samima.«? 

Strašimo se, jer smo lični. 

Kad tu ličnost ne bismo smatrali svojom ličnošću, 
čega bismo se bojali? 

Zato se onome, tko svijet cijeni kao svoju ličnost, 
može povjeriti vlast nad svijetom, 
a onome, tko svijet voli kao svoju ličnost, 
može se povjeriti briga o svijetu. 

OSEBUJNOST 
(Tao Te king 20) 

Ođreei se učenosti, pa ne ćeš znati za patnju! 

Kolika je razlika između »haj!« i »avaj!«, 

1 Ovaj je izbor iz Tao Te hinga složen prema raznim prijevodima, od 
kojih smo glavne spomenuli u povijesnom dijelu. 

kolika je razlika između dobra i zla? 

Treba se bojati onog, čega se ljudi straše! 

Ali, ah, kako je daleka zora probuđenja! 

Prosječni su ljudi radosni kao na svečanoj proslavi, 
kao da su se u proljeće uspeli na kulu. 

Samo sam ja spokojan i besposlen, 
kao novorođenče što još ne zna za smijeh, 
kao beskućnik koji nema kuda. 

Prosječni Ijudi uživaju obilje, 
samo se ja pričinjam oskudnim. 

Moje je srce doista luđačko, 
maglovito i mutno. 

Prosječni ljudi jasncT vide razlike, 
samo sam ja smeten i štur. 

Prosječni Ijudi imaju pouzdanje, 

samo sam ja potišten, 

valovit kao more, bez određenog cilja. 

Prosječni ljudi služe nekoj svrsi, 
samo ja izgledam nespretan i stran. 

Samo sam ja drukčiji od drugih, 
jer volim da hranu sišem iz majke. 


SUZDRŽLJIVOST U ORUŽJU 
(Tao Te king 30) 

Гко poštujuć tao hoće da pomogne ljudskome vlađaru, 

suprotstavlja se oružanom osvajanju, 

jer se njegov prasak nužno vraća natrag. 

Gdje boravi vojska, raste trnje i korov. 

Za velikim vojskama slijede godine glada. 

Zato dobar vojskovođa, kad dođe do cilja, stane 
i nema odvažnosti pouzdat’ se u snagu oružja. 

Kad postigne cilj, time se ne hvali. 

Kad postigne cilj, zato se ne uzdiže. 

Kad postigne cilj, ne teži za slavom, 
nego postiže cilj kao žalosnu nuždu, 

postiže cilj, ali ne Ijubi nasilje, 

jer svaka stvar zastari, pošto je dosegla vrhunac. 

Zato se nasilju suprotstavlja tao, 

а опај tko pobija tao uskoro strađa. 


VOJNICKA HRABROST 
(Tao Te king 68) 

Hrabar vojnik nije ratoboran. 

Dobar borac ne zapada u gnjev. 

Veliki se osvajač ne upušta u čarkanje. 

Tko dobro upravlj a ljudima, stavlja se na podređen 

položaj. 

To je vrlina neisticanja. 

To je sposobnost apotrebiti ljude. 

Опа doseže do vrhunca bića, 
do neba i do onog što je negda bilo. 


SKROVITOST 
(Tao Te king 69) 

Postoji pravilo kod vojnih stratega: 

Bolje je biti napadnut nego napadac. 

Bolje je ustuknuti stopu nego napredovati pedalj. 

To se naziva stupanje bez vojnog reda, 
odbijanje bez pokreta ruku, 
ne napadajuć’ frontalno, 
vršiti pokret bez oružja. 

Ništa nije opasnije nego podcijeniti neprijatelja. 
Podcjenjujuć neprijatelja mogu da izgubim sve svoje 

blago. 

Zato kad se sretnu dvije jednake vojske, 
pobjeđuje onaj, koji je u škripcu. 

KUNG FU-TSE (KONFUCIJE) 

IZREKE IZ LUN-VU 1 
O MUDROSTI I VRLINI 

Promatraj što tko radi, gledaj što ga potiče na djelo, raza- 
foeri što mu je ugodno! Kako bi čovjek mogao da se prikrije? 

(П, 10) 

Tko ofonavljajuči staro uči novo, toga možemo smatrati 
učiteljem. (II, 11) 

Čovjek^koji nema vrlina ne može dugo patiti, ne može se 
dugo radovati. Moralan čovjek nalazi zadovoljstvo u svojoj 
vrlini. Mudrac smatra vrlinu jedinom nagradom. (IV, 2) 

Tko ujutro spozna istinu, taj navečer može umrijeti. (IV, 8) 

Tko se u radu oslanja na vlastiti interes, mnogo se ljuti. 

(IV, 12) 

Učitelj reče: »Šen! Zar se moja nauka ne shvaća po jednoj 
jedinoj stvari?« — Tseng Tse odvrati: »Da!« — Učitelj iziđe. 
Učenici upitaju: »Što je htio reći?« — Tseng Tse odgovori: 
»Učiteljeva nauka je vjernost i Ijubav. To je sve.« 2 (IV, 15) 

Tse Kung upita: »Zašto Kung Wen-tsea nazivaju mudra- 
cem ?« — Učitelj odgovori: »Bio je foudan duh i željan nauke, 
a nije se stidio da pita niže od sefoe, pa ga zato zovu mudra- 
cem.« (V, 14) 

1 Iz Lun~yu (ргеша raznim prijevodima). Rimski broj na kraju svakog 
odlomka označava poglavlje knjige, a arapski broj citiranu izreku.^ 

2 Usporedi stil i metodu pouke u kasnijoj kineskoj budističkoj školi 
č’an (japanski zen). 

Či Wen-tse bi promislio tri puta prije nego što bi se odlu- 
čio na djelo. Učitelj reče: »Dva puta je dosta.« (V, 19) 

Ako je priroda snažnija od obrazovanja, čovjek ostaje pri- 
prost. Ako je obrazovanje snažnije od prirode, čovjek postaje 
dobar činovnik. Ako između prirode i obrazovanja postoji 
ravnoteža, pojavljuje se mudrac. (VI, 16) 

Znađem, da ne ću uspjeti da vidim čovjeka savršenih vrli- 
na. Dosta bi mi bilo, da vidim mudraea. — Nisam uspio da 
vidim dobrog čovjeka. Dosta bi mi bilo da vidim ustrajnoga. 
Ali, ne imati, a praviti se da imaš, biti prazan, a praviti se 
pun, biti skučen, a praviti se velikođušnim —- u tome je po- 
stojanost teška. (VII, 25) 

Plemenit je čovjek miran i velikodušan. Prostak je uvijek 
uzbuđen. (VII, 36) 

Tko je učtiv preko mjere, postaje đosadan. Tko je oprezan 
preko mjere, izgleda strašljiv. Tko je odvažan preko mjere, 
prouzročuje nered. Tko je iskren preko mjere, djeluje okrut- 
no. — Ako se vlađar brine za roditelje, onda se i narod osjeća 
potaknut na pažnju prema roditeijima. Ako ne zanemaruje 
stare prijatelje, onda ni narod ne će biti zapušten. (VIII, 2) 

Tse Kung upita: »Tko je napredniji u vrlini, Si ili Sang?« 
— Učitelj odgovori: »Ši pretjerava, a Šang ne dostiže.« — 
»Ako je tako, onda je Ši bolji.« — Učitelj odgovori: »Prema- 
šiti je jednako kao i nedoseći.« (XI, 15) 

Plemenit čovjek usavršava ono što je u njemu lijepo, a ne 
ružno. Prostak čini obmuto. (XII, 16) 

Plemenit je čovjek spreman na pomirenje, ali se ne poni- 
žava. Hulja se ponižava, ali nije spremna na mir. (XIII, 23) 

Tko je postojan, jednostavan i škrt u riječima, nije daleko 
od potpune vrline. (XIII, 27) 

Tko posjeduje vrlinu, taj nužno raspolaže i riječima, ali 
tko raspolaže riječima, taj ne posjeduje nužno vrlinu. Savr- 
šen je čovjek nužno odvažan, ali odvažan čovjek nije nužno 
savršen. (XIV, 5) 

Mudrac se stidi svojih riječi, pa ih prevladava u djelima. 

(XIV, 29) 

Čovjek čije su namjere postojane i čija je vrlina usavršena, 
ne nastoji da sačuva život na štetu vrline. Bilo je ljudi, koji 
su se dali ubiti, da bi usavršili svoju vrlinu. (XV, 8) 

Čovjek koji ne misii daleko, sigumo je blizak patnji. 

(XV, 11) 

Mudrac ono što hoće traži u sebi. Prost čovjek to traži u 
drugima. (XV, 20) 

Ljudi mogu veličati istinu, istina ne može veličati Ijude. 

(XV, 28) 

Mudrac se ne može raspoznati po malim stvarima, ali je 
sposoban da poduzme velike pothvate. Prost čovjek ne može 
poduzeti velike pothvate, ali se može raspoznati po malim 
stvarima. (XV, 33) 

Slušati po ulici i govoriti na ulici znači ne cijeniti vrlinu. 

(XVII, 14) 

Teško je cijeli dan biti sit do grla, a ne biti zaokupljem 
mislima. Zar ne postoje igre šah i po? I to je bolje nego ništa. 

(XXII) 

Učitelj je govorio da je Šaova glazba u svakom pogledu 
lijepa i dobra, a da je Weova glazba Ијера, ali ne potpuno 
dobra. (III, 25) 


O POLITICI 

Tko je postojan i iskren, tko voli nauku, taj će te vrline 
zadržati do smrti, proučavajući put koji smatra dobrim. U 
opasne zemlje ne će ulaziti, u zemljama gdje je pobuna ne će 
se zadržavati. Ako zemlja ima dobru vladu, onda će se istaći, 
ako nema dobru vladu, onda će se skloniti. Kad u zemlji po- 
stoji red, bijeda i poniženje su sramota. Kad u zemlji vlada 
nered, onda su bogatstvo i ugled sramota. (VIII, 13) 

Tse Lu zapita, kako treba služiti vladaru. Učitelj reče: 
»Niti ga treba varati, niti mu se suprotstavljati.« (XIV, 23) 

Ling, vladar Weia, upita Konfucija o vještini raspoređi- 
vanja vojske u bici. Konfucije odgovori: »O vazama i plad- 
njevima kod prinošenja žrtava čuo sam govoriti, ali o vojska- 
ma nisam naučio još ništa.« Slijedećeg dana otiđe. — U Čenu 
je oskudijevao u hrani. Njegovi sljedbenici nisu mogli od 
gladi da stoje na nogama. Tse Lu, ogorčen, reče: »Zar i mu- 
dracu đolazi vrijeme oskudice?« — Ućitelj odgovori: »Mudrac 
ostaje postojan u bijedi. Prostak, kad se nađe u nevolji, ne 
zna da se obuzda.« (XV, 1) 

Yang Huo je želio, da ga Konfucije posjeti, ali ga Konfu- 
cije nije posjećivao. Tada pošalje Konfuciju svinju na dar. 
Konfucije pođe da ga posjeti u doba, kad je znao da ga ne će 
naći, ali ga ipak susretne na putu. Ovaj mu rečer »Dođi, želim 
da s tobom razgovaram!«, л ра nastavi: »Može li se nazvati 
moralnim onaj, tko u srcu skriva blago, a svoju zemlju ostav- 
Ija u tami?« — Učitelj odgovori: »Ne može!« — »A može 11 
se nazvati moralnim čovjek koji voli da vrši javne poslove, 
ali propušta priliku za to?« — Učitelj odgovori: »Ne može!« 
— Na to će Yang Huo: »Dani i mjeseci prolaze, a godine ne 
čekaju na nas.« — Konfucije odgovori: »Dobro, primit ću 
službu.« 3 (XVII, 1) 

Pi Hsi pozove Konfucija. Učitelj odluči da otiđe. Tse Lu 
reče: »Jednom sam čuo učitelja da kaže, da se mudrac ne 
pridružuje onome, tko sam ne čini dobro. Pi Hsi je zauzeo 
grad Čung Mu i pobunio se. Ako učitelj otiđe tamo, kako 
treba o tome da sudim?« — Učitelj odgovori: »Istina je! To su 
moje riječi. Ali. zar se ne kaže, da se ono što je tvrdo ne sta- 
njuje ni trenjem, a ono što je bijelo ne postaje crno ni ako 
se zagnjuri u crno? Zar sam ja takva tikva, koja može da visi 
na zidu, ali ne može da se pojede?« (XVII, 7) 


3 Prema Menciju (Djela, knjiga III., pogl. II., 3) Konfucije nije želio 
da služi Yang Huoa, jer ga je smatrao uzurpatorom vlasti u pokrajini Lu, 
gdje je svoga prethodnika svrgnuo i bacio u tamnicu, da bi se sam do- 
mogao vlasti. 

ČUANG T8E 1 

O RAZLICI SNA I JAVE 


Kako mogu znati, da ljubav za život nije obmana? Kako 
mogu znati, da onaj tko se boji smrti ne sliči djetetu koje se 
izgubilo i ne zna da se nalazi na putu koji ga vodi kući? — 
Čovjek u snu može da pije vino, a ujutro da se probuđi u 
plač i nevolju. U snu može čovjek da plače i jadikuje, a ujutro 
da veseo pođe u lov. Dok sanja ne zna da je to san. U snu 
nastojimo da razjasnimo san. Tek kad se probudimo, primje- 
ćujemo da smo sanjali. Tako postoji i veliko buđenje, nakon 
kojega spoznajemo ovaj veliki san. Rudale se, međutim, sma- 
traju budnima i tvrde da znaju, da li su u zbilji kneževi ili 
čobani. I Kung i ti sanjate, a kad te ja nazivam sanjalom, i 
to je san. Takve se riječi nazivaju paradoksom. No, kad nakon 
deset tisuća pokoljenja naiđemo na jednog velikog znalca, 
koji može da ih razjasni, onda nam se čini, da smo ga sreli u 
toku jednog dana. 

Ja, Čuang Čeu, sanjao sam jednoč da sam leptir, da letim 
od cvijeta do cvijeta baš kao leptir. Bio sam svijestan samo 
svoga leptirskog zadovoljstva, a nisam uopće znao da sam 
Čeu. Najednom sam se probudio, ležeći kao ovaj isti ja. Sada 
ne znam, jesam li onda bio čovjek koji sanja da je leptir, ili 
sam sada leptir koji sanja da je čovjek. Sigurno je, da između 
čovjeka i leptira postoji razlika. Prijelaz se od jednoga do 
•drugoga naziva mijenom stvari. 

1 Prema: R. Wilhelm: Dschuang dsi, Das wahre Buch vom siidlichen 
Bluteland, Jena, 1912., Lin Yutang: The Wisdom of Laotse, New York, 1948.; 
M. Buber: Tschuang-Tse, Reden und Gleichnisse, Ziirich, 1951. 3. izd. 

POVODOM ŽENINE SMRTI 


Kad je umrla Čuang Tseova žena, Hui Tse otiđe kod njega, 
da mu izrazi svoje saučešće. Nađe ga kako sjeđi na podu, 
pjeva i udara takt po zđjeli. — »Vaša je žena živjela s vama, 
rodila vam djecu i umrla u starosti. Zar nije dosta da za njom 
ne plačete? Zar nije pretjerano, kad još pjevate i bubnjate 
po zdjeli?« — »Ne«, odgovori Čuang Tse. »Kad je umrla, bio 
sam jako žalostan. Zatim sam razmišljao i shvatio, da iskonski 
nije imala život; ne samo život, nego ni oblik; ne samo oblik, 
nego ni duševna svojstva угп i уапд. Bila je dio velike bez- 
obličnosti. Zatim se promijenila i poprimila duševna svojstva, 
duševna svojstva su se promijenila i poprimila oblik, oblik 
se promijenio i poprimio život, a sada se ponovno mijenja i 
prelazi u smrt. Tako ona prolazi mijene, koje su jednake sli- 
jedu proljeća, ljeta, jeseni i zime. Sada počiva u velikoj kući. 
Kad bih plakao i jadikovao, ponašao bih se kao čovjek koji 
nije shvatio nužnost u zbivanju. Zato sam prestao plakati.« 


KOZMOGONIJA 

Iskon je bio nebitak ničega. To je bilo bezimeno. 

Kad se jedno pojavilo u postojanju, bezoblično, pojedinačne 
su stvari od njega dobile ono što se naziva njihovom vrlinom. 
Bezobličnost podijeljena, iako nerazlučiva, naziva se određe- 
nošću. 

Tada je nastalo kretanje, a iz njega život i stvari koje se 
upotpunjaju skladno životnim osnovama i dobivaju obilježje 
oblika. Kad oblik obuhvati duhovne veličine, svaku prema 
svojstvenim obilježjima, nastaje priroda. Oplemenjujući pri- 
rodu stižemo do izvorne vrline, a kad smo to postigli, onda 
postajemo onakvi kakve su prvobitno bile sve stvari. Posta- 
jemo bezuvjetni, a bezuvjetno je veliko. Kao što ptice*cvr- 
kućući nesvijesno zatvaraju kljun, jer ne mogu cvrkutati dok 
ga ne zatvore, tako i božanska vrlina — taj veliki sklad — 
znači: biti zatvoren između neba i zemlje, a ne biti toga 
svijestan. 


299 



SPOZNAJA O TAO 


J 


Spoznaja, idući prema Sjeveru preko Cme Vode i Brijega 
Neshvatljive Strmine, sretne Nerad-Neriječ, pa mu reče: 

»Htjela bih nešto da te upitam. Što treba misliti, što treba 
razmatrati, da se spozna tao? S kojeg mu stanovišta, s kakvim 
shvaćanjem mogu prići? Koga treba slijediti, kamo treba doći, 
da se stigne tao?« 

Na ta tri pitanja Nerad-Neriječ rie dade nikakvog odgo- 
vora. Zar nije htio da odgovori? Nije mogao. 

Spoznaja, ne dobivši odgovora, pođe prema Jugu preko 
Bijele Vode i Prosvijetljenog Brijega. Tu sretne Vir-Obmanu, 
pa mu postavi ista pitanja. 

»Ah!« usklikne Vir-Obmana, »znadem, reći ću ti!« — No 
kad je pokušao da govori, zaboravi što je htio da kaže. 

Spoznaja, ne dobivši odgovora, vrati se u carski dvor. Tu 
sretne Žutog Cara, 2 pa postavi njemu svoja pitanja. 

Žuti Car reče: »Ništa misliti, Ništa promatrati, da se spo- 
zna tao. U Ničemu stajati, Ništa zahvaćati, to je put u tao. 
Ništa slijediti, Nikud doći, znači stići u tao. 

Spoznaja tada reče Žutom Caru: »Dobro, ti i ja to znamo, 
a ona druga dvojica ne znaju. Tko ima pravo?« 

Žuti Car odgovori: »Nerad-Neriječ je doista u pravu, a 
Vir-Obmana je gotovo u pravu. Ti i ja nemamo uopće pravo. 
Jer oni koji to shvate, ne govore,. a oni koji o tom govore, to 
ne shvaćaju.« 

Spoznaja na to reče Žutom Caru: »Pitala sam Nerad-Neri- 
ječ, pa mi nije odgovorio, ne zato što ne bi htio, nego zato što 
nije mogao. Pitala sam Vir-Obmanu. Pokušao je da kaže, ali 
nije izrekao, ne zato što ne bi htio, nego zato jer je zaboravio, 
što je želio reći. Tada sam pitala tebe, a ti si mi ođgovorio. 
Како to da sad uopće nemaš pravo?« 

Žuti Car odgovori: »Nerađ-Neriječ je zbilja imao pravo, jer 
nije znao. Vir-Obmana je bio gotovo u pravu, jer je zaboravio. 
Ti i ja nemamo uopće pravo, jer znađemo.« 

Kad je Vir-Obmana čuo za to, smatrao je da je Žuti Car 
govorio kao pravi mudrac: 3 

2 »Žuti Car« (Huang-Ti) smatra se legenđarnim osnivačem taoizma u 
III. tisućljeću pr. n. e. i autorom najstarijeg taoističkog djela »Yin-fu- 
king«. 

3 Usp. prilog iz japanske filozofije »Ništa u zenu«. 

M£NG TSE (MENCIJE) 

FRAGMENTI 1 

Konfucije je rekao: »Ljuđska je priroda kao vrba, a ispra- 
van stav ili karakter odgovara košari spletenoj od vrbova 
granja. Kad se ljudska priroda oblikuje u smislu dobrona- 
mjemosti i pravednosti, onda to naliči preradbi vrbova granja 
u košare.« 

Mencije kaže: »Kad se plete košara od vrbova granja, zar 
se ne nastoje iskoristiti prirodna svojstva toga granja? Ili se 
možda želi izvršiti nasilje nad prirodom vrbova granja? Kad 
bismo htjeli izvršiti nasilje nad prirodom vrbova granja, zato 
da spletemo košaru, onda bismo morali vršiti nasilje i nad 
ljudskom prirodom, da je učinimo dobronamjernom i praved- 
nom. Vaša bi gledišta zavela cijeli svijet u zabludu d upropa- 
stila nauku o dobronamjernosti i pravednosti.« 

Kao Tse je rekao: »Ljudska je priroda kao voda u oluku. 
Ako je odvodimo prema Istoku, onda teče istočno. Ako je 
odvodimo prema Zapadu, onda teče zapadno. Ljudska priroda 
ne razlikuje dobro i zlo, kao što ni voda ne razlikuje Istok i 
Zapad.« 

Mencije odgovara: »Točno je, da voda ne pokazuje sklonost 
ni prema Istoku ni prema Zapadu, ali zar ne razlikuje uzbrdo 
i nizbrdo, viši i niži položaj? Ljudska priroda teži k dobru 
kao voda k nizinama. Nema čovjeka koji ne bi htio dobro, kao 
što nema vode koja ne bi tekla nizbrdo. Istina je da možemo 
po vodi udarati, tako da nam prska preko glave, a možemo je 
i crpsti na brdo. No, odgovara li to prirodi vode, ili je to tek 

1 Iz I. đijela 6. knjige i I. đijela 7. knjige Mencijevih đjela prema: Lin 
Yutang: The Wisdom of Confucius, New York, 1938. i W. Grube: Die Re- 
ligion der Chinesen (A. Bertholet, »Religiongeschichtliches Lesebuch«) 

posljedica okolnosti? Slično se tako može i ljudska priroda 
navesti na zlo.« 

Kao Tse reče: »Nagon za hranom i spolni nagon prirođeni 
su nam. Dobrota dolazi iz nutrine, a ne izvana, dok pravednost 
dolazi izvana, a ne iznutra.« 

Mencije upita: »Što shvaćate pod tim, da dobrota dolazi 
iznutra, a pravednost izvana?« 

Kao Tse odgovori: »Kad vidim čovjeka visoka rasta, pa 
kažem da je visok, onda ta visina rasta nije u meni, isto kao 
kad nešto bijelo nazovem bijelim. Pritom promatram samo 
njegovu izvanjsku bjelinu. Isto tako kažem, da je ispravno 
ponašanje izvanjska osobina.« 

Mencije reče: »Bjelina se magarca ne razlikuje nimalo od 
bjeline bijelog čovjeka. Smatrate li vi, možda, da se veličina 
velikog konja ni u kojem pogleđu ne razlikuje od veličine 
čovjeka visoka rasta? Je li onda čovjek visoka rasta ili veiiki 
konj mjerilo veličine u pravom smislu, iii je to onaj, tko konja 
ili čovjeka označuje ili smatra velikim? 

Plemeniti Či Meng upita Kuang Tsea: »Što misli Mencije 
kad kaže, da je ispravni stav unutarnji ili da dolazi iznutra?« 
Ovaj odgovori: »Ispravan je stav jedino izraz unutrašnjeg 
poštovanja. Zato se smatra unutrašnjom osobinom.« 

Mencije je rekao: »Kad omogućite ljudima da slijede svoju 
iskonsku prirodu, onda su svi dobri. Zato kažem, da je čovjek 
dobar po prirodi. Ako ljudi postaju zli, tome nije kriva nji- 
hova prirođena sklonost. Kod svakog se čovjeka može naći 
milosrđe, a isto tako stid, poštovanje, smisao za pravdu i ne- 
pravdu. Izraz milosrđa nazivamo dobrotom ili ljubavlju pre- 
ma bližnjemu, izraz stiđa ispravnošću, izraz poštovanja pri- 
stojnošću, smisao za pravdu i nepravdu nazivamo mudrošću 
ili savješću. Ljubav prema bližnjemu, pristojnost, ispravnost 
i savjest nam prema tome nisu tek ulivene odgojem, nego ih 
posjedujemo iskonski, samo što ih često zaboravljamo. Zato 
se kaže: „Tražite i naći ćete, zanemarite i izgubit ćete“. Savjest 
je kod raznih ljudi razvijena u raznoj mjeri. Neki je imaju 
pet ili *deset ili neizmjerno puta više od drugih, zato jer svi 
Ijudi nisu potpuno razvili ono, što se nalazi u njima. U »Knjizi 
pjesama« piše: „Nebo je zajedno s čovjekom stvorilo' i zakone, 
koji vladaju ljudskim životom. Ljudi koji se drže općih prin- 
cipa, poštuju lijep karakter.“ Uz tu pjesmu primjećuje Kon- 

fucije: „Autor je ove pjesme shvatio moralni zakon i razumio 
da ima zakona koji vladaju Ijudskim životom. Ukoliko se ljudi 
drže osnovnih principa, utoliko su sposobni da vole lijep 
karakter. a 

Mencije je rekao: »U godinama privrednog procvata, mladi 
su ljudi većinom pristojni, dok su u lošim godinama mladi Ijudi 
većinom nasilni. Razlog se tome ne nalazi u razlici njihovih 
unutrašnjih sklonosti, nego se dogodilo nešto, što je zavelo 
njihova srca. Uzmimo kao primjer pšenicu. Preore se njiva, 
pa se posije sjeme. Sve su sjemenke posijane istovremeno i 
rastu na istoj njivi, pa uskoro izniknu lijepo iz zemlje. Kad se 
približi vrijeme žetve, dozriju svi klasovi. Ako se pojedini 
klasovi međusobno razlikuju, razlog je tome u razlikama tla, 
u širenju vlage i razlikama ljudske obradbe. Zato je sve što 
pripada istoj vrsti u biti istovrsno. Kako možete misliti da 
nije tako i s Ijudima? Mudraci pripadaju istoj vrsti kao i mi. 
Tako je rekao Lung Tse: „Ако neki čovjek radi cipele, a ne 
pozna mjeru noge, sigurno je u najgorem slučaju to, da pro~ 
izvod njegovog rada ne će biti vrbova košara.“ — Cipele ostaju 
cipele, zato jer ljudske noge ostaju ljudske noge. Isto tako i 
naša nepca imaju zajednički osjet okusa. Kad bi, na primjer, 
osjet okusa kod raznih ljudi bio toliko različit kao okus konja 
i pasa, koji pripadaju drugim životinjskim vrstama, kako bi 
onda bilo moguće da se drugi ravnaju prema ukusu Yiya (ki- 
neski Lukul, poznati gurman)? Ako u pitanjima ukusa svi 
smatraju, da je Yiya najmjerodavniji, onda moramo priznati 
da je i naše osjetilo okusa jednako. Isto vrijedi za zvukove. 
Učitelj je Khuang općenito priznat kao najmjerodavniji za 
glazbu, pa zato moramo priznati, da su naše uši istovrsne. Isto 
vrijedi i za oči. Svi smatraju da je Tsetu Пјер čovjek. Ako 
netko to ne vidi, može se reći da nema očiju. Zato ja kažem, 
da naša nepca imaju zajeđnički osjet okusa, naše uši zajednički 
osjet sluha, a naše oči zajednički osjećaj za ljepotu. Zašto, 
dakle, ne bismo priznali, da i naše duše imaju nešto zajedničko? 
To zajedničko je um i osječaj za pravdu. Mudrac je onaj koji 
je prvi otkrio ono što, je svim Ijudskim dušama zajedničko. 
Zato urn i osjećaj pravednosti vesele naš duh isto onako kao 
što govedina, janjetina i svinjetina vesele naše nepce.« 

Mencije reče: »Nekoč je brijeg Niu bio prekriven lijepim 
šumama. Možemo li to brdo nazvati lijepim i danas, kad se u 
njegovoj blizini nalazi velegrad, a drvosječe su posjekli stabla? 
Prije je mirovalo danju i noću, hranila ga je kiša i rosa, novi 
je život stalno nicao iz tla. Kasnije su đošla goveda i ovce i 
počela da pasu. Sada je brijeg Niu ogoljen, a ljudi, kad vide 
tu ogoljenost, misle da na njemu nije nikad ni bilo šume. Je 
li to prava priroda brda? Zar isto tako nerr. a i svaki čovjek srce 
puno ljubavi i ispravnosti? No, kako može ta Ijudska priroda 
ostati lijepa, ako ju se stalno zlostavlja, kao kad drvosječa 
sjekirom udara po stablu? Dani i noći, doduše, djeluju blago- 
tvorno, a svježi jutarnji zrak je hrani, te bi mogao da je održi 
zdravu i dobru, no taj je jutarnji zrak tanak i uskoro se 
rasprši pred dnevnim poslovima. Ako se čovjek stalno zlo- 
stavlja, onda mu više nije dovoljan mir i odmor preko noći, 
da ga održi svježeg. Tako čovjek pada na stupanj koji nije 
mnogo viši od životinjskog. Ljudi tada primjećuju da se po- 
naša kao životinja, pa misle da nije nikad ni imao pravog ka- 
raktera. Ali, zar je to zbilja Ijudska priroda? Tako vidimo, 
da uz ispravnu hranu i njegu sve napreduje, a bez ispravne 
hrane i njege sve propada. Konfucije je rekao: „Опо što čvrsto 
držiš, to ćeš posjedovati, a ono što ispustiš, to ćeš izgubiti. 
Stvari se gdjekada pojavljuju i nestaju, a da ne znamo kuda.“ 
Pntom je mislio na ljudskn dušu.« 

Mencije reče: »Nemoj misliti da vladaru Čia Hsuanu ne- 
dosaaje mudrost ili sa^jest. Cak ni biljke, koje najlakše niču, 
ne mogu pravilno rasti, ako nakon svakog sunčanog dana sli- 
jedi deset tmurnih. On mene viđa rijetko, a kad ja odem, do- 
laze mu ljudi, koji predstavljaju tmurne dane. Sve da i moje 
riječi proklijaju u njemu, što mu preostaje Čak ni obična 
vještina kao što je igra šana, ne može se naučiti, ako Čovjek 
nije dovoljno sabran. Neka šahovski majstor Čiu, koji je naj- 
bolji u zemlji, poučava dvojicu Ijudi igru šaha. Jedan će biti 
sabran i pažljivo će slušati razjašnjenje i savjete majstora Čiu, 
a drugi će čuti ista razjašnjenja, ali će pri tome misliti na 
divlju gusku која je proletjela i na svoj luk, kojim ju je mo- 
gao ustrijeliti. Iako i taj drugi uči kod istog majstora, ne će 
nikada biti ravan prvome. Ipak bi bilo krivo, kad bismo rekli 
da đrugi nema dara ni razbora.« 

Mencije reče: »Volim ribu, ali volim i međvjeđe šape. Ako 
ne mogu imati jedno i drugo, onda se odričem ribe i jedem 
medvjeđe šape. Volim život, ali volim i ispravnost. Ako ne 
mogu imati jedno i drugo, onda ću žrtvovati život, da sačuvam 
ispravnost. Volim život, ali ima nešto, što mi je draže od života, 
pa zato ne ću da zadržim život pod svaku cijenu. Mrzim smrt, 
ali lma nešto što mrzim više od smrti, pa zato ne izbjegavam 
opasnost pod svaku cijenu. Kad čovjek ne bi ništa volio više 
od života, ne bi li onda stalno činio sve što može da ga spasi? 
Ako čovjek ništa ne mrzi više od smrti, zašto onda ne izbje- 
gava sve opasnosti, koje se mogu izbjeći? Tako ima vremena, 
kad je čovjek spreman da žrtvuje život, i vremena, kad ne će 
da se makne s puta opasnosti. Ipak, ne smatraju samo dobri 
ljudi da ima vremena, kad treba da žrtvuju život, i vremena, 
kad ne smiju izbjegavati smrt. Svi ljudi imaju taj osjećaj, 
ali samo dobri uspijevaju da ga održe. Ljuđski život i smrt 
mogu gdjekada zavisiti od košarice riže i zđjele juhe, ali ako 
izgladnjeloga pozovemo na uvredljiv način, pa mu to ponu- 
dimo, on će možda odbiti, a ni prosjak ne će htjeti da primi, 
ako ga uz to hoćemo udariti nogom. 

Šta će mi plaća od deset tisuća mjera riže, ako je to su- 
protno mojim principima! Treba li da uzmem takvo mjesto 
zato, jer mi se nudi lijepa kuča i usluge žene i većeg broja 
priležnica, Ш jer mi to omogućava da pcmognem prijateljima, 
koji su me poznali dok sam još bio siromah? Ako sam prije 
to mjesto odbijao bez obzira na smrtnu opasnost, a sada ga 
primam zbog lijepog stana, zbog žene i priležnica ili zato da 
pomognem prijateljima, zar to ne bi bilo potpuno besmisle- 
no? U takvu se slučaju kaže da je čovjek „izgubio svoje prvo- 
bitno srce“.« 

Mencije reče: »Samilost prebiva u ljudskim srcima, a 
ispravnost je put Ijudi. Budi milosrdan s čovjekom koji je 
izgubio svoj put i koji je izgubio svoje srce, pa ne zna da ga 
pronađe. Kad se ljudima izgube psi ili kokoši, onda idu da ih 
traže, ali ljudi, koji su izgubili srca, ne idu da ih traže. Odgoj 
samoga sebe nije ništa drugo do težnja da nađemo svoje izgu- 
bljeno srce.« 

Mencije reče: »Pretpostavimo da je nekome iskrivljen ka- 
žiprst, tako da ga ne može ispružiti, ali da ga ne boli i ne 
smeta. Pa ipak, kad bi se našao netko, tko bi mu taj prst mogao 


20 »Filozofija istočnih narođa« II. 

ispraviti, on bi išao sve do Čina ili Čua iz stida, što mu prst 
nije kao kođ drugih ljudi. Čovjek je dovoljno mudar, da se 
stidi abnormalnog prsta, ali nije dovoljno mudar, da se^stidi 
svog srea, ако mu nije normalno. Za takva čovjeka kažemo, 
da nema smisla za relativnu vrijeđnost stvari.« 

Mencije reče: »Ne postoji nijedan dio tijela, koji čovjek ne 
bi volio, nijedan kojega ne bi hranio. Ne postoji ni pedalj kože 
koji mu nije drag, pa prema tome ne postoji ni pedalj za koji 
se ne brine. Odluka o tome, koliko je nešto dobro ili zlo, zavisi 
jedino od toga, koliko se što cijeni. Ipak, u nama postoji^više 
i niže, manje i veće ja. Niže se ne bi smjelo razvijati na štetu 
višega, ni manje na štetu većega. Tko polaže vrijednost na 
manje ja, postaje mali čovjek, a tko na veće, postaje velik čo- 
vjek. Za vrtlara, koji uzgaja trnje i koprivu na štetu plodnog 
raslinja, kažemo da je loš vrtlar. Čovjek je, koji pazi prst, a 
pušta da mu ozlijede rame, nespretan. Ljudi, koji ne cijene 
mnogo hranu i piće, smatraju da hrana održava samo naše 
malo ja, a ne i veliko. Ali za čovjeka koji se brine za svoju 
ishranu, a da zbog toga ne zaboravlja na svoje više ja, može- 
mo reći da hranom ne održava samo mali tjelesni dio.« 

Kung Tu-ce upita Mencija: »Mi smo svi Ijudi. Како to, da 
su neki veliki ljudi, a neki mali?« Mencije odgovori: »Oni, koji 
se brinu za svoje veliko ja, postaju veliki ljudi, a oni, koji se 
brinu za svoje malo ja, postaju mali Ijuđi.« — »Pa ipak, mi 
smo svi ljudi. Kako to da se neki brinu za svoje veliko ja, 
a drugi za malo?« Mencije odvrati: »Kad naše osjetilo vida ili 
sluha privuku vanjske stvari, a misao ih ne slijedi, onda ma- 
terijalne stvari djeluju na naša materijalna osjetila i zavode 
ih. To je razjašnjenje. Misao je djelatnost duha. Mišljenjem 
održavamo duh, a kad ne mislimo onda ga gubimo. Nebo nam 
je dalo misao da rasuđujemo o pravdi i nepravdi. Tko njeguje 
svoje više ja, taj će doživjeti da i niže ja slijedi u istom smjeru. 
Tako čovjek postaje velik.« 

Mencije reče: »Svi ljudi teže da steknu čast, pa ipak svi 
Ijudi imaju nešto mnogo vrednije za što ne znaju. Ono, što 
ljuđi općenito smatraju uzvišenim položajem ili čašću, nije 
prava čast, jer onoga, koga je moćni vladar Čao Meng stavio 
na počasni položaj, toga Čao Meng može s tog položaja i da 
skine. U „Knjizi pjesa.ma K , se kaže: „Ја sam opijen vinom i 

ispunjen vrlinom“. Tom se slikom želi pokazati, da oovjek 
koji je ,,pun“ dobrote i ispravnosti nema više potrebe za uku- 
snošću skupocjene hrane, a čovjek koji je ogrnut plaštem slave 
ne treba kićeno odijelo.« 

Mencije reče: »Pet žitarica smatramo korisnim biljkama, 
ali njihovo neđozrelo klasje gore je od korova. Isto važi i za 
dobrotu: ona također treba da doziije.« 

Mencije reče: »Kad je slavni strijelac Yi učio ljude svojoj 
vještini, onda ih je upozoravao da moraju tetivu na luku na- 
Peti što više mogu. I onaj tko želi da se izobrazi, treba da se 
razvija do krajnjih granica koje su mu đosežne.« 

Mencije reče: »Ono što ljudi mogu, a da nisu naučili, to je 
njihova prava moć. Ono što ljuđi znaju, a nisu o tome razmi- 
šljali, to je njihovo pravo znanje. Svako dijete, koje uzm emo 
u naručaj, zna da voli roditelje, a kad malo poodraste, onda 
zna da cijeni i starijeg brata. Privrženost bližnjima je ljubav, 
a poštovanje prema starijima je dužnost. Dovoljno je da te 
osjećaje protegnemo na cijeli svijet.« 



МЕН ТХ 

О RAZVOJU DRŽAVE 1 

Kad su u davnim vremenima stvoreni Ijudi, nisu još imali 
ni pravosuđa ni vlade. Kad su govorili, njihova su mišljenja 
bila različita Jedan je čovjek imao jedno mišljenje, dva su 
imala dva, a deset ih je zastupalo deset raznih shvaćanja. Po- 
većavanjem broja ljudi povećavao se i broj tako izraženih shva- 
ćanja. Svatko je samo svoje vlastito mišljenje smatrao isprav- 
nim, a tuđa je osuđivao. Tako je među njima došlo do spo- 
mva. IJ kući se otae ljutio, a sinovi, starija i mlađa braća, razi- 
lazili su se, jer nisu mogli žlvjeti zajedno u miru. 

Ma da je bilo dovoljno snaga, tko je bio u nevolji, nije na- 
ilazio pomoć. Zalihe, koje su pretjecale, morale su da sagnjiju, 
mjesto da se pođijele, a dobre su nauke tajno čuvane i nisti 
se nikome saopćavale. Odnosi su bili tako nesređeni kao kod 
divljih životinja. 

Tražili su se razlozi toj zbrci u svijetu, pa se ustanovilo, 
da je sve to zato, jer nema vodećih ličnosti. Zato je tada naj- 
bolji čovjek u zemlji izabran i uzdignut na položaj Nebeskog 
Sina. Buduči da njegova snaga nije dostajala, izabrani su i 
drugi istaknuti Ijudi u zemlji... za ministre ... kneževe ... 
činovnike i starješine. 

Čim su postojali činovnici i starješine, razglasio je Nebeski 
Sin narodu carstva osnovne principe svoje vladavine i rekao: 
»Naiđete li na dobro ili zlo, saopčite to pretpostavljenima. Što 
oni smatraju ispravnim, trebate i vi smatrati ispravnim, a što 
oni proglase neispravnim, trebate i vi smatrati neispravnim. 

1 Prema J. Legge: The Chinese Classics, vol. II, i A. Forke: Me Ti, 
des Sozialethihers und seiner Šchiiller philosophische Werhe . . ., Berlin, 
1922. 

Ако pretpostavljeni griješe, možete na određeni način podni- 
jeti žalbu, a kad niži ispolje vrline, treba ih preporučiti 
bližnjima ... 

Kod nagrade i kazne na taj se način pojedini slučajevi tačno 
ispituju, da bi se đošlo do istine. — Starješina je općine bio 
najmoralniji čovjek u općini... Starješina je okruga bio naj- 
moralniji čovjek u okrugu.. . Pokrajinski je knez bio najmo- 
rabiiji čovjek u pokrajini.. . 

No, na koji se način upravlja carstvom? Samo tako, da Ne- 
beski Sin razna shvaćanja u carstvu spoji u jedno jeđinstveno. 
Na tome se osniva vlađavina carstva... Kad su uzvišeni vla- 
dari u staro doba postavljali činovnike, mislili su jedino na 
provođenje jedinstvene misli... 

(Iz straha pred neizbježivošću zaslužene kazne podanici su 
đošli do uvjerenja:) — Oko i uho Nebeskog Sina ima natpri- 
rodnu snagu. Izjave nam, prijašnjih vladara pokazuju među- 
tim, da u svemu tome nema ništa natprirodno. Vladar je mo- 
gao jedino da se posluži očima i ušima drugih ... 

Ako današnji vladari, kneževi, velikaši, mudraci i pleme- 
niti Ijudi istinski teže za dobrobiti države, za povećanjeni sta- 
novništva, za redom u pravđi i poretku i za jačanjem svetišta 
bogova svoje zemlje, moraju doći do spoznaje, da je osnov 
uprave primjena ravnopravnosti. 



YANG CU 

PROTIV SAMOUBISTVA 1 


Pošto si već došao u život, pođnosi ga ne pridavajući mu 
važnost. Ne pridavaj važnost njegovim željama i tako očekuj 
smrt, a kad dođe čas smrti, podnesi je ne pridajući joj važnost. 
Procijeni kuda te ona vodi i prepusti se uništenju. Ako život 
i smrt podnosiš ne pridajući im važnost, ne trebaš se brinuti, 
da li ćeš umrijeti ranije ili kasnije. 

Pusti uho da sluša što želi, oko da gleda što želi, nos da 
njuši što želi, usta da govore što žele, tijelo da uživa ugodnost 
koju želi, a duh da poduzima što želi. Uho želi čuti glazbu,> 
a ako ne smije, onda ja to nazivam smetnjom sluha. Oko želi 
da vidi Ijepotu, a ako ne smije, onda ja to nazivam smetnjom 
vida. Nos želi da njuši mirise, a ako ne smije, onda ja to nazi- 
vam smetnjom njuha. Usta žele da govore o pravdi i nepravdi, 
a ako ne smiju, onda ja to nazivam smetnjom znanja. Tijelo 
želi dobru hranu i lijepo odijelo, a ako ih ne smije imati, onda 
ja to nazivam smetnjom blagostanja. Duh želi da se prepusti 
miru i dokonosti, a ако ne smije, onda ja to nazivam smetnjom 
težnji. Sve su te smetnje uzrok bolnih muka. Otklanjati te 
muke i očekivati smrt u tihom užitku — dan, mjesec, godinu, 
deset godina — to ja nazivam njegom života. Držati se grčevito 
za te smetnje i ne moći ih se oslaboditi, ра tako proživjeti dug 
patnički život — sto, tisuću ili deset tisuća godina — to ja 
ne bih nazvao njegom života. 


1 Prema: Alfred Forke: Die Gedankenwelt des chinesischen Kultur- 
kreises (Hanđtmch der Philosophie, 5 c, Munchen i Berlin, 1927.) — Usp. 
R. Wilhelm: Dia dsi . Das wahre Buch vom quellenden Urgrund, Jena, 1911. 

HStTN TSE 

FRAGMENTT 

Nebo ne govori, ali ljudi dolaze do zaključka o njegovoj 
visini. Zemlja ne govori, ali ljudi dolaze do zaključka o njenoj 
širini. Četiri godišnja doba ne govore, ali su ljudi naučili kako 
da prema njima razlikuju vremenska razdoblja. Njihovi su 
ustaljeni zakoni posljedica njihovog potpunog savršenstva. 

Nebo i zemlja su veliki. Da nisu savršeni, ne bi mogli pro- 
izvesti sve stvari. 

Vlast je neba određena čvrstim pravilima, kojih se ono ne 
drži za volju уаоа (simbola iz »Yi-kinga«), niti ih napušta za 
volju khiena (nebeske simbolike). 

Nebo nije hladno zbog ljudske zloće, nego je hladnoća po- 
sljedica zime. Zemlja nije neizmjerno velika zbog ljudske zlo- 
če, nego je razlog tome u njenoj protežnosti. 

Plemenit čovjek pažljivo njeguje vlastitu snagu, a ne oče- 
kuje ništa od neba. Tako napreduje iz dana u dan. Prost čovjek 
zanemaruje ono, što zavisi od njega i čezne za pomoći neba. 
Tako nazaduje iz dana u dan. 

Tko se tuži nebu, taj nema odlučnosti. 

Što škodi državi? Kad prostaci vladaju narodom i drže 
vlast. 

Vladar je glava države, otac i starješina obitelji. Kad po- 
stoji jedan glavar, onda vlada red, a kad postoje dva glavara, 


1 Prema A. Forke: Die Gedankenivelt des chinesischen Kulturkreises 
Usp. J. Legge: The Chinese Classics, vol II,, str. 79—88. Oxford, 1895. 

nastaje nered. Od starine je poznato, da stanje dvovlađa nije 
još nikad bilo trajno. 

Ljudska je priroda zla, a ono što je u njoj dobro, to je 
umjetno. Po prirodi ljudi vole vlastitu korist, a kad se pre- 
puste toj sklonosti, ond? nastaje kavga i krađa bez popuštanja 
i požrtvovnosti. Po prirodi su ljudi puni zavisti i mržnje, a iz 
tih se osobina razvija surovost i težnja za razaranjem bez vjer- 
nosti i ispravnosti. Po prirođi su čovjeku svojstvene strasti 
viđa i sluha, a boje i zvukovi izazivaju radost. Popuštanje tim 
sklonostima dovodi do izgreda i nereda, gdje ne postoji ni 
moral ni pravda. Tko slijedi ljudsku prirodu i popušta osje- 
ćajima, taj neminovno zapada u svađu i nasilje, dolazi u opre- 
ku s dužnostima, u zbrku principa i stanje divljaštva. Zato je 
potrebna pouka učitelja, primjer i vodstvo morala i prava. 
Tek tako se postižu popustljivost i nesebičnost, sklad s prin- 
cipima kulture i sređeni odnosi. 

Moral i pravo nastaju uvijek samo iz umjetne djelatnosti 
mudraca, a ne iz Ijuđske prirode. 

Nebo je stvorilo narod, ali ne zbog vlađara. Ako je nebo 
postavilo vladara, onda je to učinilo za dobrobit naroda. 



WANG C’UNG 

MATERIJALISTICKA KRITIKA KOZMOGONIJE 1 

Otkuda znamo da nebo nema ni usta ni oči? To znamo рге- 
ma zemlji. Zemljino je tijelo tlo, a tlo nema ni usta ni oei. 
Ako je istina, da su nebo i zemlja muž i žena, a zemljino tijelo 
nema ni usta ni oči, onda znađemo da ih nema ni nebo. Ako 
је nebo tjelesno, onda to tijelo mora biti u sklađu sa zemljom, 
a ako je samo zrak, kao što su oblaci i magla, kako onda može 
imati usta i oči? 

Princip je neba nedjelovanje, zato ono nije uzrok klijanja 
u proljeće, ni rasta u ljetu, ni zrenja u jesen, a ni zimskog 
sna bilja. Ako se fluid уапда pojavljuje sam po sebi, onda 
biljke klijaju i rastu same po sebi. Ako se fluid yina uspinje 
sam po sebi, onda biljke zriju i spavaju zimskim snom same 
po sebi. 

Nebo i zemlja ne mogu raditi i nemaju svijesti. 

Ljudi prije rođenja nemaju svijesti. Frije rođenja oni su 
dio pra-fluida, a poslije se smrti vraćaju u pra-fluid. Tok pra- 
fluida je neodređen, a ljudski fluid je sadržan u njemu. Prije 
rođenja nema svijesti, a poslije se smrti bića vraćaju u iskon- 
sko stanje besvijesti. Kako onda mogu imati svijest? 

Kad čovjek umre, raspadne se njegovih pet unutarnjih 
organa, a tada i pet vrlina gube osnovu. Ono, u čemu je bila 
sadržana inteligencija, razoreno je, a ono, što je izazvalo po- 
javu te inteligencije, nestalo je. 

Da je nebo stvorilo sva bića s određenom namjerom, onda 
bi ih moralo poučiti da se međusobno vole, a ne da se tuku i 
uništavaju. 


1 Prema A. Forke: Die Gedankenwelt des chinesischen Kulturkreises. 
Usp. A. Forke: Wang Ch’ung’s Lun-heng, I (L.ondon, 1907) II (Berlin, 1911). 

Na ovaj bi se prigovor moglo odgovoriti, da je takva pri- 
roda fluida i pet elemenata. Stvarajući biča, nebo je svako od 
njih moglo ispuniti fluidima pet elemenata, a ti se elementi 
međusobno bore i uništavaju. 

Po našem bi mišljenju u takvu slučaju nebo trebalo stva- 
rati bića iz jednog jedinog elementa, te ih poučiti da se među- 
sobno vole, a onemogućiti da elementi vode borbe i međusobno 
se uništavaju. 

Nebo, a isto tako i zvijezde izlučuju svoj fluid. Fluid zvi- 
jezda ostaje u nebeskom fluidu. Primajući taj fluid, Ijudi se 
rađaju i žive tako dugo dok mogu da ga zađrže. Ako dobiju 
nježan fluid, postanu plemeniti, a ako grub, onda postaju obi- 
čni smrtnici. Zato ljudski položaj može biti viši ili niži, a 
blagositanje veće ili manje. 

Kad srž života razmišlja, onda se stječe u oči, usta i uši. 
Kad se stječe u oči, onda oči vide likove; kad se stječe u uši, 
onda uši čuju zvukove; kad se stječe u usta, onda ona pro- 
govore. 

Neki misle, da se ljeti, kad je priliv (aktivnog) fluida уапд 
obilat, nebeski pol priklanja jugu, pa se nebo zato podiže i 
postaje više. Zimi priliv fluida уапд prestaje, a nebo splasne 
i postane nisko. Kad je nebo visoko, Sunčeva staza postaje 
duža, a isto tako i dani. Kad je nebo nisko, Sunčeva se staza 
smanji, a dani postaju kraći. 



FEI KU 


FRAGMENTI 1 

Kaos je iskon svih stvari i praosnov. Iz njega nastaju razli- 
čiti rodovi na razne načine, dijele se pojave i oblici, nastaje 
supstancija života. 

Ono što nalazirno kao osnov u životu, naziva se princip, a 
supstancija, na kojoj se princip Jtemelji, naziva se bitkom. Ma- 
terija je ono, što bitak nužno pretpostavlja. 


(PROTIV TAOISTIČKE NAUKE O NIŠTAVILU KAO 
PRAOSNOVU) 

Iz apsolutnog ništavila ne može nastati ništa. Ono što je 
nastala prvo, nastalo je samo iz sebe. Onome što nastaje samo 
iz sebe potreban je bitak kao vlastita supstancija. Ako nema 
bitka, nema ni stvaranja. Da bi nešto nastalo, potrebno je da 
najprije dođe do rascjepa bitka. Prema tome su praznina i ne- 
bitak nedostatak bitka. Budući da su rast i razvoj mijene bitka, 
te pojave ne mogu nastati nedjelovanjem . 2 Budući da su prin- 
cipi spojeva vrste bitka, ne mogu ni oni da se ostvare nedje- 
lovanjem. 


1 Prema A. Forke: Die Gedank.enwelt des chinesischen Kulturkreises. 

2 Taoističiii princip wu wei. 

Си HSI 

FRAGMENTI 1 


U principu su nebitka 2 potencijalno sadržani bezbrojni 
oblici, pa se on prema tome ne može označiti kao nebitak. 
Praprincip je iskonski princip nebitka; no njegovo je utjelo- 
vljenje nejasno, neodređeno i neprimjetno, pa se zato ne može 
označiti ni kao bitak. 

Kad je Čeu Tse rekao: »Princip nebitka je praprincip «, 3 htio 
je time izraziti, da to nije ništa materijalno, nego samo prin- 
cipijelnost. On se bojao, da bi Ijudi mogli izvan takvog рга- 
principa tražiti još neki praprincip, pa je zato princip označio 
kao nebitak. Budući da ga je nazvao nebitkom, ne smijemo ga 
nasilnom interpretacij om tražiti u pojmu bitka. 

Plavi svod nad nama nazivamo nebom. Ono se neprekidno 
kreće naokolo. Ako se tvrdi, da je nebo netko tko sudi o gri- 
jesima i zlođjelima ljudi, to nije točno. Ako se tvrđi da ne 
postoji nikakav regulator, ni to.nije točno. Ovo je potrebno 
razjasniti Ijudima. 

Um je svijest čistoće, praznine i beskrajne protežnosti . 4 Tu 
nema ni traga ičemu tjelesnome. 

U početku nije postojalo jedno jedino biće, nego samo taj 
um. Budući da je on postojao, mogao je izazvati kretanje, pa 


1 Prema A. Forke: Die Gedankenioelt des chinesischen Kulturkreises. 
Usp. J. Bruee: The Philosophy of Human Nature by Chu Hsi, London, 1922. 

2 Taoistički princip um-či. 

3 Ceu Tse je spomenut u našem povijesnom prikazu pod imenom Ceu 
Ton i kao preteča Cu Hsija. Po svom rodnom mjestu naziva se i Ceu 
Lien-č'i, a živio je 1017.—1073. g. 

4 Ovdje termin li prevodimo sa »um«. (Vidi o tome prikaz u povijesnom 
đijelu.) 

је tako nastao (aktivni princip) уапд. Um se tada ponovno 
smirio. Time je nastao (pasivni princip) угп. 

Nebo i zemlja su najprije bili yin-yang fluid. Taj se jedin- 
stveni fluid nalazio u stalnom pokretu. Budući da su se poje- 
đini djelići snažno međusobno trljali, izlučila se velika masa 
taloga. Budući da taj talog nije mogao da nađe izlaz iz sre- 
dišta, skupio se u klupko i sačinio središte Zemlje. Najčišći 
njegovi djelići sačinili su nebo, Sunce, Mjesec i zvijezde, koji 
se stalno okreću oko Zemlje i sami oko sebe. Samo je Zemlja 
u njihovu središtu nepokretna, ali nije staložena ispod njih. 
Nebo se kreće dan i noć u krugu, a Zemlja lebdi u sredini kao 
ploveći most. Kad bi se nebo samo za čas zaustavilo, Zemlja 
bi se morala srušiti. No kretanje neba tako je brzo, da se je u 
sredini sakupila golema masa taloga. Taj talog iskonskog flu- 
ida je Zemlja . 5 Zato se kaže, da je iz čistijih i laganijih dije- 
lova nastalo nebo, a od grubljih i mutnijih Zemlja. 

Oblik je neba takav, kao kad bi netko sklopio dvije polu- 
kugle, u čijoj se nutrini nalazi voda. Tako dugo dok bi ih 
okretao u rukama, voda bi ostala unutra i ne bi iscurila, ali 
čim bi đigao ruke, voda bi istekla. 

Nebo kao uzduh počiva na Zemljinoj masi, a Zemlja kao 
masa poČiva na nebeskom uzduhu. Nebo obuhvaća Zemlju, koja 
je samo stvar smještena u sredini neba. Nebo se kao uzduh 
kreće izvan nje, dok Zemlja leži čvrsto u sređištu neba i ne 
kreće se. Kad bi se kretanje neba samo čas zaustavilo, Zemlja 
bi nužno pala. 

lako su yin i уапд dvije razne riječi, one zapravo označa- 
vaju opadanje i porast jednog fluida, napredovanje i povla- 
čenje, iščezavanje i rasprostiranje. Ono što se širi, to je уапд, 
a ono što se povlači, to je yin. To je proces, koji se zbiva izme- 
đu neba i Zemlje od beskonačnih vremena do danas, proces 
rasta i opadanja tog jedinog fluida. Zato se može reći da su 
yin i уапд jedno, a isto se tako može i^eći i da su dvije stvari. 


5 T’ai či kao stvaralački fluid možemo i po ovoj funkciji taloženja i 
materijalizacije uspoređiti s Bergsonovim životnim elanom. I kod Bergso- 
na »kočenje« i »kristalizacija« odgovara prijelazu »životnog elana« iz stanja 
уапд u stanje yin. 

Cesto na visokim brdima nalazimo fosile pužića i školjki, 
koji izgledaju kao da su nastali iz kamena. Taj kamen potječe 
od Zemljine površine ranijih razdoblja svijeta. Pužići i školj- 
ke stanuju u vodi. Ono što je nekada bilo duboko pod vodom, 
došlo je gore u toku premetanja slojeva. Bilo bi vrijedno pro- 
učavati tu pojavu s največom pažnjom. 

Priroda je ono što čovjek dobiva od neba putem životvor- 
noga uma. To je u potpunosti dobro i ne sadržava ništa zla. 



WANG YANG - MING 

FRAGMENTI 1 

Sarno intuitivnom spoznajom možemo razlikovati dobro od 
zla. Kad djelujerno na osnovu te spoznaje, onda smo u skladu 
sa svjetskim umom. Prosvijetljenu bistrinu i neobičnu spo~ 
sobnost opažanja tog svjetskog uma nazivamo intuitivnom 
spoznajom. 

Intuitivna je spoznaja svjetski um, a misli su izraz te 
spoznaje. 

Moja je inteligencija vladar neba i zemlje, duhova i bo- 
žanstava. 

Kad bi se nebo, zemlja, duhovi, bogovi i stvari odvojili od 
moje inteligencije, onda više ne bi bilo ni neba, ni zemlje, ni 
duhova, ni bogova ni stvari. Kad bi se moja inteligencija od- 
vojila od svega toga, onda ni ona ne bi više postojala. 

Oko nema tvarne podloge, ono se koristi bojama svih stvari 
kao tvarnom podlogom. Uho nema tvarne podloge, ono se ko- 
risti zvukovima stvari kao tvarnom podlogom. Usta nemaju 
tvarne podloge, ona se koriste okusom stvari kao tvarnom 
podlogom. Nos nema tvarne podloge, on se koristi mirisom 
stvari kao tvarnom pođlogom. Duh nema tvame podloge, on 
se koristi dobrim i zlim utjecajima i protuutjecajima neba, 
zemije i stvari kao tvarnorn podlogom. 

Kad ne gledaš ovo cvijeće, onda ono miruje zajedno s tvo- 
jirn srcem, a kad dođeš, pa ga pogledaš, onda boje cvijeća po- 
stanu odjednom jasne. Prema tome vidiš, da ovo cvijeće nije 
ništa što bi se nalazilo izvan tvoga srca. 


1 Prema A. Forke: Die Gedanhentoelt des chinesischen Kulturkreises. 
— Usp. F. G. Henke: The Philosophy of Wang Yang-ming , London—Chi- 
cago, 1916. 

Тко srce i um razdvoji i smatra dvjema različitim stva- 
rima, za toga propađa nauka o divnom jedinstvu. Konfucijevci 
našeg vremena griješe, kad u vanjskom svijetu traže krivična 
djela, pojmove, sredstva, brojeve i ostale sitnice, u želji da 
tim putem stignu do onoga što nazivaju principom stvari, a 
ne znaju da je moje srce princip svih stvari, pa da mu nije 
potrebno da sađržava bilo što izvanjsko. Budisti su i taoisti u 
svom nihilizmu prezreli Ijudske dužnosti i obične stvari, pa 
su onda nastojali da spoznaju ono što se naziva »mojim srcem«. 
Pri tome nisu znali da su principi stvari »moje srce«. 

Izvan srca nema principa, izvan srca nema stvari. 

Hsieh K’an je plijevio travu među cvijećem, pa reče u vezi 
s tim poslom: »Kako to, da je na svijetu tako teško zasaditi 
dobro i tako teško iskorijeniti zlo?« 

Učitelj odgovori: »Ako ne sadiš, onda ne trebaš ništa ni 
plijeviti.« Malo kasnije nadoda: »Ti su pojmovi dobra i zla 
predodžbe koje potječu izvana. Zato je i moguće, da ih krivo 
shvatimo.« 

Hsieh K’an ga još nije razumio. Učitelj zato nastavi: »Ako 
nebo i zemlja proizvode cvijeće i travu, namjera im je u oba 
slučaja ista. Otkuda onda razlika dobra i zla? Ako voliš gledati 
cviječe, onda smatraš, da je cvijeće dobro, a trava zla, ali ako 
želiš iskoristiti travu, onda travu smatraš dobrom. Pojmovi 
dobra i zla potječu od sklonosti i nesklonosti tvog srca, pa po 
tome možeš shvatiti da te zavode u zabludu.« 

Hsieh K’an odgovori: »Zar onda nema ni dobra ni zla?« 

Učitelj reče: »Odsutnost dobra i zla pretpostavlja smire- 
nost uma, a njihova prisutnost pretpostavlja uzbuđenje i strast. 
Za onoga tko nije uzbuđen strašću nema rii dobra ni zla. To 
se stanje smatra najsavršenijim.« 

»Prema tome dobro i zlo nisu uopće u stvarima?« 

»Oni su u tvom rasuđivanju. Kad je ono u skladu s prin- 
cipima uma, onda prevladava dobro, a kad ga pokreće strast, 
onda prevladava zlo.« 

»Dobro i zlo prema tome ne pripadaju stvarima?« 

»Onoliko koliko su u tvom rasuđivanju, toliko su i u stva- 
rima«, odgovori učitelj. 

JAPAN 

IZ JAPANSKE MISAONE LIRIKE 

(TANKA I HAIKU) 

(Klasični se oblik kineske poezije, š e, sastoji ođ stihova, koji 
sadržavaju 5 i 7 jednosložnih riječi. Shema je redovno: 2 + 3 u 
jednom retku, a 4 + 3 u slijedećem. U heiansko doba japanske 
kulture »kratka pjesma«, t a n k a, potiskuje dugačke pjesničke 
kompozicije u spomenutom metru. »Kratka pjesma« ima pet sti- 
hova složenih po shemi: 5 + 7 + 5 +7 + 7 ? ukupno 31 slog. Taj 
oblik postoji u to doba i u kineskoj poeziji, no njegova sažetost 
osobito odgovara japanskom duhu i smislu za igru riječi. Tako se 
kratka pjesma razvija pretežno u refleksivnu liriku. Refleksivni 
i filozofski karakter japanske lirike pojačava kasnije još sažetiji 
oblik sheme haiku, u kojoj otpađaju posljednja dva stiha po 
sedam slogova, a ostaje samo 5 + 7 +- 5 = 17 slogova. Pri tome ne 
postoji ni rima ni akcentiranje slogova. U 17. i 18. st. razvija se 
haiku kao tipični izraz iracionalne zen filozofije. U ranijem 
su obliku kratke pjesme služila dva posljeđnja stiha za formula- 
ciju moralne pouke. Z e n to odbacuje kao racionalni đodatak. 
Haiku je redovno ispisan na rubu slike, s kojom sačinjava cje- 
linu. Osnivačem »h a i k u škole« unutar z e n a smatra se Matsuo 
Bašo.) 


KI N0 TSURAYUKI (860—945) 
(Sakupljač prve zbirke japanske poezije — Kokinšu) 

POSLJEDNJA PJESMA 
U ogledalu 

vode mjesec, iz struje 
rukama crpen. 

Nešto? Ništa? To bješe 
svijet u kome bijah. 


21 »Filozofija istočnih naroda« II. 

JIEN (JICIN OSO), (1155—1225) 

(Predstavnik budističke tendai škole) 
* * 

Mene vodi put 
u smjeru istine 
prema budnosti. 

Domovine, gdje srce 
povratku čezne, nemam. 

MATSUO BASO (1643—1694) 

KRAJ GODINE 

Prođe godina. 

Putnički šešir, štap 
nosim i đalje. 


STARO JEZERO 

Mirno jezero. 

Zaba skoči s obale, 
voda odzvanja. 


KOBAYASl ISSA (1763—1827) 
SLAVUJ 

Da, slavujev pjev! 

Ta je pjesma jednaka 
i kad sluša knez. 

KAWAKAMI FUHAKU (1714—1807) 
IZVOR 

Prah na nogama 
prati se ne usudim 
— izvor je prečist. 



TERADA TORAHIKO (1878) 


VATROMET 

Dalek vatromet. 
Blijesak, bljedilo, a tad 
tama k’o prije. 



MATODA TOYA 


O PRODORU TEHNIČKE CIVILIZACIJE 
ZAPADA U JAPAN 1 


Ima Ijudi, koji nastoje da mi dokažu, da su dječja i bratska 
ljubav samo individualne vrline i da imaju malo veze s blago- 
stanjem i srečom naroda, a da nasuprot tome pami strojevi i 
nacionalna ekonomija kao instrumenti civilizacije imaju mno- 
go veći učinak. Na te dokaze ja odgovaram odrešito: »Ne!« 

Ako nacija u svom osnovnom svojstvu odustane od izvr- 
šenja tih vrlina, koje su osnov svakog humaniteta, pa ako svoje 
mišljenje i nastojanje u potpunosti usmjeri k postizanju ma- 
terijalnih dobara, zanemarujući sve ostalo, posljedica će toga 
biti, da se više ne će naći nijedan lojalan podanik. 

Kako to, da se takozvani civilizirani narodi uvijek spremno 
ирш!аји u ratove? Zar to ne potječe otuda, što oni vrijednost 
materijalne i intelektualne civilizacije cijene više nego moralnu 
vrdjednost? Da su ovoj posljednjoj trajno davali veću vrijed- 
nost nego prvoj, ne bi među njima bilo ratova. Istinski se i tra- 
jan mir i nacionalni i međunarodni može postići samo njegom 
moralnih vrlina. 


1 Ргеша A. Forke: Die Gedankenvoelt des chinesischen Kulturkreises. 
(»Hanđbuch der Philosophie«, Munchen i Berlin, 1927). 

DAISETZ TEITARO SUZUKI 

DESET SLIKA O KROCENJU GOVEDA 1 

U vrijeme je dinastije Sung, ueitelj škole zen Seikyo nasli- 
kao stupnjeve duhovnog razvoja u obliku postepenog Čišćenja 
ili brisanja »krave«, dok nije potpuno nestala sa slike. Te su 
slike, kojih je bilo šest, danas izgubljene. 2 Postoji druga zbirka, 
koja prikazuje cilj nauke zen na još dublji i dosljedniji način. 
Autor je tih slika Kakuan, redovnik iz škole Rinzai. On je 
obnovio i usavršio djelo svoga prethodnika. Zbirka se sastoji 
°d deset slika. Svaka je popraćena kratkim uvodom i jednom 
strofom komentara. Ovdje ćemo dati njihov prijevod. I drugi 
su učitelji pisali stihove o istim temama, polazeći od strofa 
prvog komentara. Neke su od tih pjesama ušle u populamo 
izdanje na engleskom jeziku pod naslovom »Deset slika koje 
prikazuju kako je ukroćena krava«. 

Indijci su već od najranijih vremena svoje povijesti pošto- 
vali govedo. U raznim se okolnostima pozivaju i budistički 
spisi na taj kult. U jednoj je hinayanističkoj sutri pod naslo- 
vom »O čuvanju goveda« opisano jedanaest vrsta njege za 
stoku. Na isti se način učenik mora strogo pridržavati jeđana- 
est praviia, koja mu omogućavaju da postane dobar budist. 
Ako ih prekrši, bit će kažnjen kao i pastir koji zanemari svoje 
dužnosti. Jedanaest vrsta njege za stoku jesu: 1. raspoznavanje 

1 Iz đjela Essays in Zen-Buddhism, London 1931—34, knjiga I, poglavlje 
VIII. O ovoj temi u azijskoj filozofiji usporedi bilj. 1 uz prijevod Y asna 
29 (Iran). 

2 Pošto je ova knjiga otišla u štampu, pronašao sam niz starih crteža, 
koji prikazuju duhovno kroćenje krave. Fosljednja slika prikazuje prazni 
krug, a odgovara osmoj slici niza o kojem ovdje govorimo. Je li to đjelo 
Seikya o kojem Kakuan govori u svom predgovoru? Na tim slikama krava 
postaje sve bljeđa, što dalje napreduje kroćenje. Možda ću kasnije moći 
da reprođuciram i to izđanje. (Bilješka autorova.) 


325 



boja, 2. raspoznavanje znakova, 3. vezovi, 4. povijanje rana, 
5. zakađivanje, 6. dobri putovi, 7. osjećaj nježnosti za životinje, 
8. prijelazi preko bujica, 9. pašnjaci, 10. muzenje, 11. izbor. 
Neke od tih točaka nisu potpuno jasne. 

U »Saddharma-pundarika-sutri«, pogl. III., Buddha je dao 
poznatu parabolu o trojim kolima: bivolska kola, kola koja 
vuku koze, kola koja vuku jeleni. Neki čovjek obećava takva 
kola kao dar svojoj djeci, ако izađu iz kuće koju je zahvatio 
požar. Najljepša su kola која vuku bivoli ili goveda (go-ratha). 
Ona simboliziraju vozilo Bodhisattva, najljepše i najveličan- 
stvenije od svih vozila, kojima idu ravno u ostvarenje vrhov- 
nog prosvjetljenja. Ta su kola u sutri opisana ovako: »Naprav- 
Ijena od sedam dragocjenih tvari, opskrbljena sjedištima, na- 
kićena mnoštvom zvončića, veličanstvena, ukrašena rijetkim 
i čudotvornim draguljima, uljepšana vijencima i cvijećem, 
obložena jastucima od ратцка i ćilimima, prekrivena bijelim 
suknom i svilom, s obje su im strane crveni jastuci, u njih su 
upregnuti bijeli bivoli, lijepi i brzi, a vodi ih mnoštvo ljudi.« 

Тако je i književnost zena počela sve češće spominjati »bi- 
jelu kravu na seoskom trgu« i kravu uopće. Tako na primjer 
Tai An iz Fu-čeu pita Pai Čanga: »Želio bih da me poučiš o 
budizmu. Što je to?« Pai Čang odgovori: »To je kao da tražiš 
govedo, a jašeš mu na leđima.« 3 — »Što treba da uradim, kad 
to znam?« — »To je kao da se vratiš kući, jašući na njemu.« 
— »Kako se moram brinuti o njemu prema propisima (dhar- 
ma)?« — »Trebaš postupati kao pastir, koji nosi štap i pazi da 
mu stoka ne ide u tuđu rižu.« 

»Deset slika koje prikazuju kako je ukroćena krava« pre- 
dočuju stupnjeve duhovnog školovanja, a predstavljaju jedan 
od simbola ove vrste, razrađeniji u pojedinostima i sistemu od 
onih koje smo upravo spomenuli. 

1. U POTRAZI ZA KRAVOM. — Ona nije nikada zalutala. 
Zašto je, dakle, treba tražiti? Mi ne uživamo njeno povjerenje, 
jer smo se urotili protiv svoje unutarnje prirode. Ona se izgu- 
bila, jer smo mi sami zalutali slijedeći osjetila, koja nas zavode. 
Sve se više udaljujemo od kuće, pokrajnji se i poprečni putovi 
sve više zapleću. Želja za zaradom i strah od gubitka gore kao 
požari; dobre i zle misli pojavljuju se u hordama. 

8 Uspoređi N&gargjuninu izjavu citiranu u I. dijelu (Indijska filozofija). 

»Sam, na divljim mjeslima, izgubljen u džungli traži i traži. 

Vode su nabujaie, planine daleke, put beskonačan. 

Iscrpen i očajan ne zna kuda će. 

Čuje tek večernje cvrčke u crnogorici.« 

2. OPAŽA KRAVLJE TRAGOVE. — Pomoću sutra, prou- 
čavajući razne nauke, uspio je da nešto razumije, našao je 
tragove. Sada zna, da je osnova stvari, bez obzira na njihovo 
mnoštvo, samo jedna, a svijet je pređmetnosti odraz Ijudskoga 
ja. Pa ipak, nije sposoban da razlikuje ono što je dobro od 
onoga što nije, duh mu je još poremećen u pogledu istine i 
laži. Budući da još nije prevladao prepreku, kaže se, da je 
opazio tragove. 

»Pored vode, pod drvećem, posvuda su raštrkani tragovi 

nestale krave. 

Mirisne šume postaju guste. Da li je našao put? 

Ма kako daleko iza brda da odluta krava, 

glava joj seže do neba i ništa je ne može sakriti.« 

3. OPAŽA KRAVU. — Zvuk mu je putokaz, prozire iskon 
stvari, sva su mu osjetila usklađena. Ма što činio, taj je sklad 
očit u svemu, kao sol u vodi, kao Ijepilo u boji. Prisutan je, 
iako se ne može izdvojiti ni razlučiti. Kad mu se oko usmjeri 
kako treba, primijetit će da to nije ništa drugo nego on sam. 

»Gore na grani pjeva slavuj iz radosna srca, 

sunce grije, svjež vjetrić puše kroz zeleno lišće vrba na 

obali. 

Krava je tamo, potpuno sama i nigdje ne može da se sakrije. 

Krasnu joj glavu rese veličanstveni rogovi. 

Koji bi je slikar vjemo naslikao?« 

4. KRAVA JE UHVAČENA. — Nakon dugog lutanja po 
divljoj pustoši, napokon je našao kravu i uhvatio je. No, zbog 
razornog tlaka predmetnog svijeta, opaža da je kravom teško 
vlađati. Ona stalno uzdiše za svježom travom. Divlja je priroda 
još nepokoma i ne da se nikako slomiti. Ako hoće da kravu 
drži potpuno u svojoj moći, mora se mnogo služiti bičem. 

»Snagom je cijelog bića konačno uhvatio kravu. 

No, kako je divlja volja životinje, kako nesavladiva njena 

moć. 

Gdjekad se prkosno penje uz brijeg 

i gubi se u neprozirnoj magli.« 

5. KRAVU TREBA VODITI NA PASU. — Cim se jedna 
misao pokrene, slijedi je druga i treća. Tako se bude nizovi 
misli bez kraja. Prosvjetljenjem sve se to preobražava u istinu, 
ali se laž nameće tamo gdje prevlađa zbrka. Stvamost nas 
tlači, ne zbog predmetnog svijeta, nego zato što duh sam sebe 
zavarava. Ne smije olabaviti napon užeta vezanog za nozdrve, 
treba ga držati čvrsto i nepopustljivo. 

»Ne odvajaj se nikad od biča i konopa 

iz straha da ne odluta u prljavštinu svijeta. 

Uz dobru njegu postat će čista i poslušna, 

pa će i bez lanca i opute ići za tobom.« 

6. VRACA SE KUCl JAŠUĆI NA KRAVI. — Borba je za- 
vršena. Ne brine se više da li je dobio ili izgubio. Pjevucka 
pjesmu drvosječa, jednostavne pjesmice seljančadi. Jašući na 
kravi, oči su mu uprte na izvanzemaljske stvari. Ako ga tko 
zovne, ne osvrće se. Ma kako snažne bile napasti, ne će ga više 
zaustaviti. 

»Jašući na kravi, polako se vraća kući. 

Kako se skladno kroz večernju maglu razliježe zvuk njegove 

frule. 

Sad pjeva balađu i udara ritam, a srce mu je puno neopisive 

radosti. 

Treba li još reći da i on sad spađa među one koji znaju?« 

7. KRAVA PADA U ZABORAV, A COVJEK OSTAJE SAM. 
— Sve su stvari jedne te iste, a krava je simbolična. Kad zna- 
deš, da ono, što ti treba, nije zamka ni mreža, nego zec ili ša- 
ran, onda kao da si pročistio zlato od šljake, kao da je mjesec 
izašao iza oblaka. Zraka svjetlosti, bistra i prodorna, sja i prije 
stvaranja svijeta. 

»Na leđima krave konačno je stig’o. 

Ali gle, krave više nema! U kakvoj to vedrini sjedi posve 

sam? 

Ma da je crveno sunce već visoko na nebu, on kao da još 

mirno snije, 

a pod slamnom strehom uza nj leže suvišni bič i uže.« 

8. I K'RAVA I OOVJEK NESJIALI SU IZ DOGLEDA. — 
Citava je zbrka nestala’ prevladala je potpuna vedrina. Ni po- 
misao na posvećenje nema više smisla. On se ne zaustavlja i 
ne obilazi mjesta na kojima se nalazi Buddha, a onuda gdje 
Buddhe nema prolazi brzo naprijed. Tamo gdje nema nikakvog 
đualizma, ne može ni biće sa tisuću očiju pronaći jrukotinu. 
Svetinja pred kojonr ptice prinose cvijeće za žrtvu, tek je pu- 
sta šala. 

»Svud je ništavilo, u biću, konopu, čovjeku i kravi. 

Tko je ikad okom zahvatio neizmjernost neba? 

Na žeravu ognjišta pahuljica snijega ne može da padne. 

U takvom se stanju očituje duh starih učitelja.« 

9. VRACAJUCI SE ISKONU, USPINJE SE DO IZVORA. 

— Već od samog početka bio je čist i neokaljan. Prljavština 
nije nikad prionula uza nj. Spokojno promatra rađanje i umi- 
ranje uobličenih stvari, ostajući pritom sam u nepokolebljivoj 
vedrini neočitovanosti samoga sebe. Budući da se riije poisto- 
vjetio s umišljenim mijenama, nisu mu potrebna ni umijeća 
ličnog obuzdanja. Plava voda teče, dižu se zelene planine, a 
on sjedi sam i promatra stvari koje su podvrgnute rnijeni. 

»Vratiti se iskoriu, uspet se do izvora! I to je već pogrešan 

kret! 

Bolje je ostati gdje si, slijep i gluh, jednostavno i bez 

uzbuđenja; 

sjediti u kolibi i ne znati ništa o vanjskome svijetu. 

Gle kako teče voda! Kuda? To nitko ne zna. A cvijeće 

crveno i svježe, za koga je tu?« 

10. ULAZI U GRAD, IZ RUKU MU SE ŠIRI BLAGOSLOV. 

— Vrata njego-ve skromne kuće su zatvorena; ni najmudriji ne 
zna za njega. Njegov se nutarnji život ne da prozreti, jer idući 
svojim putem ne slijedi tragove starih mudraca. S tikvom p*re- 
ko ramena odlazi na trg. Kući se vraća oslonjen na štap. Možeš 
ga sresti u društvu pijanica i mesara. I on i oni postali su 
buddhe. 

»Golih prsa, bosih nogu, tako odlazi na trg, 

blatan, prašan, grohotom se smije. 

Što će njemu čudotvorna božja moć! 

Jer, eto, tek što ih dotakne prstom, procv.jetaju suhe grane!« 

TSUGJIMURA KOIČI 

»NIŠTA U ZENU« 1 

Pokušat ču da razjasnim smisao ništavila u zenu. Kao puto- 
kaz sam izabrao tri pitanja. Takva se pitanja zovu кбап, a 
učenici zena dobivaju zadatak da na njih ođgovore. 

1. pitanje: Jednom je neki učenik upitao učitelja Ćao Ćou 
<9. stoljeće): »Postoji li priroda Buddhe u psu?« — Na to je 
učitelj Ćao Ćou odgovorio: »Ništa.« — Drugom je zgodom pi- 
tao neki drugi učenik istog učitelja isto. Ovaj puta je učiteljev 
odgovor glasio: »Bitak.« 

2. pitanje: U jednoj je raspravi pitao šesti patrijarh Hui 
Neng (7. stoljeće) svoga proti’vnika: »Које je tvoje pravo i 
iskonsko svojstvo, ono što si bio, dok još nisi mislio ni dobro 
ni zlo i dok nisi bio rođen od svojih roditelja?« 

3. pitanje: Japanski učitelj zena Hakuin (18. stolječe) obi- 
Čavao je pod stare dana da početnicima najprije kaže: »Slušaj 
nečujni glas jedne ruke i dođi!« 

Najprije ćemo razraditi ova tri pitanja. U sistematici кбапа, 
koja potječe od učitelja Hakuina, a primjenjuje se i danas u 
svim japanskim Rinzai-zen školama, obrađuje se svako od ovih 
pitanja kao osnovno. To su pitanja, kojima se treba najprije 
posvetiti, pitanja za početnike, koja služe kao uvod u zen. To 
ne znači da su ova pitanja i najlakša. Osnovno pitanje za po- 
eetnika nije ništa drugo nego početno pitanje, t. j. pitanje koje 
se odnosi na iskonsko bivstvo zena. Početno je pitanje prema 

1 Fočetak predavanja, koje je autor, profesor filozofije sveučilišta 
Kyoto (Japan), održao u seminaru prof. M. Heideggera u Todtnaubergu 
u veljači 1957. — Prijevod iz rukopisa dobrotom prof. Tsugjimure. — 
Svrha je predavanja bila da pokaže srodnost osnovnih pojmova zen filo- 
-zofije s Heideggerovim. 

tome takvo, da prevladava na svakom stupnju školovanja u 
zenu i obuzima učenika sve do kraja njegovog školovanja. Sva 
ostala pitanja proistječu uvijek iz te iste bivstvene točke, na 
koju upučuje ovo početno pitanje. Sto je prema tome početna 
bit zena, ka kojoj su usmjerena ova pitanja? Potrebno je da 
donekle razjasnimo ono, na što se ova tri pitanja odnose. 

U prvom se pitanju spominje »priroda Buddhe«, »pas«, 
»ništa« i »bitak«. »Pas« služi ovdje samo kao primjer za bilo 
koje biče, opseg u koji ispadaju i ljudi, pa prema tome i sam 
onaj tko postavlja pitanje. Učenikovo pitanje može se prema 
tome opisati na ovaj način: »Postoji li priroda Buddhe u sva- 
kom 'biču?« — Na to učitelj odgovara jedamput: »Ništa«, a 
drugi put: »Bitak«. Sta je to ništa? To je pitanje, koje se dana- 
šnjem učeniku zena poistavlja kao prvo. 

Drugo pitanje glasi: »Koje je pravo i iskonsko svojistvo, ono 
što smo bili, dok se još nismo ni rodili?« — Ukratko: »Sto je 
nerođena svojstvenost?« — Ona je »ništa«. 

U trećem pitanju se kaže*: »Slušaj nečujni glas jedne ru- 
ke... « Sa dvije se ruke možemo oglasiti, a s jednom samom 
ne možemo. Nečujni je glas jedne ruke prema tome također 
»ništa« ili »glas ničega«. U pitanju se, dakle, traži od učenika, 
da sluša glas ničega. 

Moglo bi ,se nakon svega ovoga reći, da se u sva tri pitanja 
pita o istome, a to isto, o kojemu se pita, ništa je. Osim toga, 
ova se tri pitanja nazivaju »pitanjima o prirodi Buddhe«. Pri- 
roda Buddhe prema tome nije ništa drugo nego to ništa. Pri- 
roda Buđdhe, pravo i iskonsko svojstvo i nečujni glas jedne 
ruke samo su razna imena za jedno te isto, a to je ništa. 



JUNYU KITAYAMA 


ZAPADNI I ISTOČNI POGLEDI NA KULTURU 
I PRIRODU 1 

U kulturnom htijenju Zapada nailazimo na snažan optimi- 
zam, zavisnost od prostora, od svoga ja i od ohlikovanja, oda- 
nost velikom bitku koji je jedini svrhovit i stvaralački. Veli- 
eina evropske kulture i civilizacije proistječe iz tog dubokog 
uvjerenja o vječnosti bitka i autonomiji vlastitog ja ... 

S obzirom na te osnovne misli možemo zapadnu kulturu 
nazvati kulturom prostora, kulturom svoga ja i kulturom bitka. 

Dosad se u Evropi na istočnoazijsku kulturu gledalo sa sta- 
novišta zapadne kulture bitka, čija su se mjerila bez daljega 
prenosila na Istočnu Aziju. Ja bih sada želio osvijetliti svojstva 
istočnoazijske kulture ne samo s te strane, nego s komparativ- 
nog gledišta.. 

Zašto Istočna Azija ne mari za prostor, za vlastito ja i za 
oblikovanje? ... 

Suprotno ovoj predodžbi o prostoru, polazi <se u Istočnoj 
Aziji od vremena, a zanemaruje se prostor i postojanost. 2 Tako 
se vječnost ne da zahvatiti ni istraživati. Tako ne postoji ni 
vječno ni prolazno, a ne postoji ni vječnost kao suprotnost 
konačno'Sti. Kad se traži, onda se nalazi vječnost u mijeni. 
Mijena je prolazna i vječna. Lao Tse taj praosnov svijeta i 
Ijudske suđbine naziva tao, put... 


1 Iz knjige Junyu Kitayama: West-6stliche Begegnung, Berlin, 1954 4. 
izđ., str. 15. — 26., skračeno. (Knjiga je u originalu napisana njemački.) 

2 Na drugom mjestu u istoj knjizi piše Kitayama: »U Istočnoj se Aziji 
zanemaruje prostor, jer on kođ čovjeka stvara iluziju o vječnosti, jer 
čovjek u osjećaju prostora lako postaje sklon, da se posveti iđealu vje- 
čnosti.« 

Sto je vlastito ja, koje u Evropi važi kao supstancija i izvor 
svake moći, a u Istočnoj Aziji se jednostavno zapostavlja? »Ja« 
je na Zapadu čarobna riječ, koja ima magičnu moć. Njemu se 
za volju živi i umire. Njemački duh postiže svoj vrhunac u 
kulminaciji vlastitog ja kod Fichtea i Hegela. Zašto je ja na 
Zapadu tako važno i osnovno? Goethe odgovara: »Jer se u 
vLstitom ja nalazi središte svijeta.« — Kad pitamo, što je to 
ja, dobivamo odgovcr, da njega treba tražiti u slobodi, u ra- 
zlici od životinje, ili da se nalazi u pokornosti Bogu. Ova dva 
odgovora dolaze s potpimo raznih strana. Slobođa potječe iz 
uvjerenja o duhovnoj moći, a poslušnost iz nemoći vlastitog ja 
pred Bogom. Oba se ova shvaćanja o vlastitom ja sukobljavaju 
u duhovnoj povijesti Evrope. Rješenje se nalazilo ili samo u 
jednome ili samo u drugome. Do izmirenja tih dviju suprot- 
nosti još nije došlo. Na Zapadu se još i đanais vodi borba izme- 
đu moći i nemoći vlastitog ja. Osnivajući se na vlastitom ja, 
Zapad gradi ili na temelju predodžbe o središtu svijeta, ili na 
temelju predodžbe o stvoriteljevu stvorenju. I u jednom i u 
drugom slučaju postoji zavisnost od jednostranog prostornog 
utvrđivanja kozmosa, prema kojemu naše ja dolazi u nerješivi 
sukob ... 

U Istočnoj Aziji čovjek, ja, nije središte svijeta. On nije 
niti biće, kojemu je Bog dao prednost pred svim ostalima, nego 
je kao i sve ostalo nosilac mijene. Sudbina je svijeta i njegova 
sudbina. On ne stoji odvojen od prirode u kojoj vlada zakon 
mijene. Najdublja je bit čovjekova mijena. On nije ni vječan 
kao prostor, ni prolazan kao vrijeme. Zato sloboda vlastitog 
ja nije problem. Ona postaje predmetom razmišljanja tek tada, 
kad neđostaje snaga da se shvati mijena, po kojoj priroda do- 
zrijeva u vremenu ... 

Svijest odstranjuje čovjeka od njegovog iskona u prirodi, 
a put svih sudbina, mijena, postaje mu neshvatljiv. Svijest 
podiže zid između čovjeka i prirode, a i među ljudima uza- 
jamno. Doživljaj kozmičke mijene nije moguć putem svijesti, 
nego putem dubljeg uviđaja, koji kroz sve vanjske razlike 
prodire u bit stvari. Ta je sposobnost dubljeg gledanja osnov 
i pretpostavka istočnoazijskog pogleda na svijet. Iz tog izvor- 
nog kozmičkog uvida izvire budističko oslobođenje i konfuci- 
jevski moral: Kung Fu-tse kaže: 

»Mudrac voli vodu, 
a plemenit čovjek planinu. 

Mudrac je pokretan, 
a plemenit čovjek miran. 

Mudrac uživa, 

a plemenit čovjek dugo živi.« 

(Lun -уп) 

Plemenit čovjek i mudrac dva su osnovna tipa konfucijev- 
skog čovjeka. Ideal je savršenstva sjedinjenje obaju svojstava 
u jednom čovjeku. Onaj tko nema ovakav uvid, tko se u svome 
probijanju kroz život i u svome razumijevanju stvari kvači 
za sitno ja, taj za Kung Fu-tsea spada među prostake ... 

U tom smislu istočnoazijski čovjek ne želi da zavlada nad 
drugima u prostoru. On ne teži da se proširi i da prostomo 
ispolji svoj značaj, nego najprije želi, da se vrati sam u sebe. 
On treba da shvati kozmos i da ga nađe u sebi. Takav kozmos 
nije ni vječan niti je nepromjenjivi bitak, a niti ideal odvojen 
od zbilje. To je vrijeme које dozrijeva, a nema ni početka ni 
kraja. Svijet nije stvoren zbog čovjeka, nego dolazi iz vječnosti 
i vraca se u vječnost. U istom trenutku nailaze život i smrt, ja 
i ti, ovo i ono, i važe u istoj dubini... 

Ovaj osjećaj svijeta nije u Istočnoj Aziji proširenje moni- 
stičkog središta vlastitog ja do svemirskih razmjera, nego tamo 
svatko u svakom trenutku doživljava svaku stvar u kozmič- 
kom sklopu' bila to ptica, kamen ili čovjek. Veselo i bolno u 
svjetskom stvaralaštvu postaje po kozmičkom praosjećaju rast 
i opadanje, mijena. Iz tog osjećaja nastaje u Istočnoj Aziji 
shvačanje o vremenu, koje ne prelazi u vidljivu povijest ni 
u slijed zbivanja. Vrijeme je uvijek prvenstveno doživljeni 
trenutak, u kojem se istovremeno zahvaća život i smrt. Zato 
vrijeme ne zna za izmirenje s bitkom niti za popunjanje čvr- 
stih likova. Bit je vremena vječna mijena, koju čovjek zahvaća 
samo u trenutku, kad neposredno izvire iz kozmičkog pra- 
osnova, tien ili tao (»nebo« ili »put«) ili iz neizrazivog i ne- 
shvatljivog ništa. 3 


3 Ova posljednja, negativna formulacija pojma »kozmičkog praosnova« 
odnosi se na buđističku filozofiju. S ove točke lako možemo naći pristup 
adekvatnijem i širem shvaćanju budističkog tehničkog termina bhavanga, 
u teoriji o svijesti i trenutačnosti pojava, koju smo prikazali u dijelu 
o indijskoj filozofiji. (V. »Buddhina nauka« pogl. 4 i bilješku 48.) 

Та vječna sadašnjost nij.e mir, nego najveća napetost svih 
suprotnosti, života i smrti, nastajanja i propadanja. Ta je na- 
petost osnovno svojstvo vjeenog trenutka u istočnoazijskom 
duliu. Život je vječan, a vjeČna je i smrt. Iz te spoznaje pro- 
izilazi trajna spremnost plemenitog čovjeka u Istočnoj Aziji 
da umre, bio to pjesnik ili ratnik. Vječni trenutak, u kojem 
živi kozmički princip mijene, ne da ise zahvatiti ni ocrtati 
riječju ili likom. Zato kaže Lao Tse: »Ne znam mu ime. Ono 
je tiho i osamljeno, samostalno i nepromjenjivo, svudašnje i 
bezopasno. To ja nazivam tao, put.« 

Kad hoćemo da zađržimo mijenu u vremenu, onda se mo- 
žemo poslužiti jedino negativnom stranom, oblikom ili simbo- 
lom .. . Budući da je Ijudski život u zbivanju, čovjeka obuhvata 
nesvjestica, kad hoće da ga zahvati u čvrstom i neprolaznom 
obliku. No, kad se taj vječni trenutak ispolji kao oblikovna 
moć ljudske kulture, onda nam se pričinja kao granica svih 
oblika, kao prijelaz iz bitka u ništavilo, u kojem se ispoljava 
napon mijene u sadašnjosti. To je stvaralačka misao istočno- 
azijske kulture, misao koja ne teži da zavlada prostorom, kojoj 
oblik nije neophodno potreban i koja bitak ne zahvaća likovno. 

Istočnoazijska je umj£tnost štedljiva s bitkom i s prosto- 
rom, ali istodobno hoće da zahvati kozmičku cjelinu. Zato se 
može reći, da istočnoazijska kultura nije prostoma kultura, 
nego vremenska kultura, da nije kultura bitka, nego kultura 
nebitka. Zato su za kulturu i umjetnost Istočne Azije postala 
suvišna mjerila aktiviteta, slobode i oblikovanja. 

Ona svoj izraz nalazi u kineskom slikarstvu u kojem je 
naglašena linija, u japanskoj poeziji ikoja je škrta u riječima, 
u krajnje napetom mimičkom pokretu japanskog пб pozorišta, 
u jednostavnosti i strogosti japanskog kulta čaja i u slici sve- 
mira, koju stvara umjetnost vrtlarstva i cvjećarstva. 

Elementi istočnoazijskog slikarstva nisu teške uljene boje, 
nego tuš lagan kao dašak, nisu plastične kompozicije, negO' 
linije koje iščezavaju, nisu ispunjene plohe, nego bijele poza- 
dine od svile ili papira. Pozadina ljudskih likova nije krajolik, 
nego priroda u kojoj je čovjek samo dio. Takav je predmet te- 
umjetnosti. Idealni oblik japanskog pjesništva nije ustalasani 
zvuk mnogostrukih riječi, nego izreka od sedamnaest slogOva. 

Kozmički zakon svjetskog zbivanja možemo dozivjeti, ali 
ga ne možemo izreći ili uobličiti. Zato kaže veliki japanski 
pjesnik Bašo: 


»Kad govorim 
postaju mi usne 
jesenji vjetar.« 

Taj strogi zahtjev za jednostavnošću izraza ne važi samo za 
umjetnost nego i za društveno ophođenje. Istočnoazijski smi- 
ješak, o kojem se toliko govori, izraz je unutamje želje, da 
drugoga razumijemo bez mnogo riječi... 



NAPOMENA 

ČITANJE STRANTH RIJEČI 

U transkripeiji stranih riječi držali smo <se istih pravila kao 
i u preth'odnoj knjizi o indijskoj filozofij'i, t. j. nastojali smo da 
se što mainje udaljujemo od međunairodno usvojene fonetike, Pri 
tome dotsljedno primjenjuijemo 

za palatale č, č г š , naše ddjakritičke znakove, 
za nj znak Jugoslavenske akademije n, 
za đ gj. 

Dijakritičke znakove ispod slova i druge, koji nisu spomenuti 
i ne postoje u našem pravopisu, ne upotrebljavamo zbog tipograf- 
ske j ednostavnosti. 

W je poluvokal čiji izgovor odgovara engleskom, a ne nje- 
mačkorn. 

Y odgovara našem j. 

Transkripcija kineskih riječi predstavlja za fonetiku još uvi- 
jek nesavladive teškoće zbog velikih razlika u artikulaoiji. Mi 
smo se držali, uz gore sp'omenuta ograničenja, danas još uvijek 
najproširenije, iako vrlo neadekvatne engleske transkripcije 
Wade, koja ne odgovara ni francuskoj tradici'onainoj transkrip- 
ciji, a ni reformi, koju je u Njemačkoj u ovom stoljeću počeo da 
prin\jenjuje u svojim prijevodima osobito R. Wilhelm. Pritom je 
potrebno nadođati još slijedeće pojedin'osti: 

j se izgovara kao glas između našeg ž i engleskog muklog r. 

Od preglašenih vokala upotrebljavamo samo d i п, koji odgo- 
varaju približno njemačkom izgovoru. 

Apostrof ’ označava aspiraciju. 

Imena suvremenih pisaca, kojd su svoja djela objavili na 
evropskim jezicima, pišemo kako su ih sami transkribirali (re- 
dovno prerna engleskom: j = đ, ch = č, sh = š). 

Ispmvci 


str. 45.—12. red odozdo mjesto (hedžra) treba (hidžra). 

str. 46.—13. red odozđo mjesto (rahma) treba (rahman). 

str. 49.— 7. red odozdo mjesto kadariti treba qadariti. 

str. 63.— 3. red odozdo mjesto (rasum) treba (rusiim). 

str. 66.—22. red odozgo mjesto (rasum) treba (rusUm). 

str. 86.—11. red odozgo mjesto Guwainiju treba Džuwainiju. 

str. 88.— 3. i 5. red ođozgo mjesto falasifa trefoa falsafa. 

str. 95.— 3. red ođozgo mjesto Averroessa treba Averroesa. 

str. 98.—16. red odozgo mjesto Tahdfut ut Tahdfut treba Tahafut - 

-al-tahafut. 

str. 98.—17.-—18. red ođozgo miesto o »ništetnpsti filozofije« (Taha- 
fut ul-Faldsifa) treba o »prooasti filozofa« (Tahafut-al-falasifa). 






